
Brad Thor - un super-writer 

S-a născut și a crescut la Chicago. 

A studiat creative writing la University of Southtern California 
cu celebrul autor T.C. Boyle. 

Membru al Analitic Red Cell Program al Homeland Security. 

Invitat ca expert în securitate naţională în emisiuni de 
televiziune la FOX, CNN, ABC, CBS și altele. 

Un călător neobosit, a locuit perioade lungi de timp în Franţa 
(unde a studiat la Sorbona), Austria şi în Grecia, în insula Paros. 
Vorbeşte fluent franceza și are aptitudini deosebite pentru limbi 
străine. 

A fost realizator de televiziune, scenarist și producător. 

Este autorul a șase romane. 

Îşi petrece viaţa între Chicago și insula grecească AntiParos. 

Site: www .bradthor.com 


În memoria lui Robert M. Horrigan - un 
patriot îndrăgit, care şi-a servit ţara cu 
onoare, curaj și demnitate nemaiîntâlnită. 


Exitus acta probat. 


Scopul scuză mijloacele. 

Piaţa Djemma el-Fna 
Marrakech, Maroc 

11 mai 


Dificultatea de a te afla în locul nepotrivit la timpul nepotrivit 
este că nu ştii treaba asta decât atunci când este prea târziu. Aşa i s-a 
întâmplat și lui Steven Cooke, iar suprema ironie era că, până în 
ultimul moment al vieţii sale, a fost convins că dăduse peste o 
informaţie foarte tare. 

Tânărul de douăzeci şi şase de ani, blond cu ochi albaștri, 
nimerise la acea întâlnire absolut întâmplător. De fapt, Cooke nici nu 
trebuia să se afle în acea parte a orașului, dar sora lui îl rugase să îi 
aducă un caftan special când avea să se întoarcă acasă într-o vizită 
îndelung așteptată. 

Deși mai avea multe lucruri de rezolvat înainte de plecare, 
Steven nu putea niciodată să o refuze pe Allison. Erau ceva mai mult 
decât frate și soră. Erau cei mai buni prieteni încă din copilărie. lar 
Allison era singura persoană care cunoștea adevărata ocupaţie a 
fratelui ei. Nici măcar părinţii nu știau că fiul lor este agent operativ al 
CIA. 

Steven se afla de mai puţin de un an în Maroc, dar cunoștea deja 
Marrakechul destul de bine. Bazarul din inima orașului era un labirint 
de pasaje și alei înguste. Căruţe cu măgari încărcate cu mărfuri se târau 
printre vânzătorii transpiraţi și prăfuiţi, înconjurați de o mâzgă deasă 
omniprezentă, prin care nu se puteau zări nici zidurile de cărămidă ale 
orașului, nici munţii Atlas din depărtare. Căldura era teribil de greu de 
suportat în timp ce el rătăcea prin pieţe în căutarea caftanului perfect 
pentru Allison, iar umbra era întotdeauna o binecuvântare. 

Abia când Steven a luat-o pe scurtătură pe una dintre alei a 
observat o cafenea ordinară, dar cu un client deloc obișnuit - un om 
care dispăruse cu două zile înainte de atacurile din 11 septembrie 
2001 şi pe care Statele Unite îl căutaseră încontinuu de atunci. 

Dacă avea dreptate, această descoperire ar fi însemnat o mare 
lovitură pentru spionajul american, dar și o bilă albă foarte importantă 
pentru el, ceea ce l-ar fi evidenţiat printre tinerii agenţi operativi. Ar fi 
fost într-adevăr foarte bine să fie aşa, dar Cooke își reaminti că intrase 
în CIA pentru a servi ţara, nu pentru a primi mângâieri pe creștet. 

Scoase telefonul și își sună șeful pentru a-i relata tot ceea ce 
văzuse, inclusiv despre un nou jucător care intrase în cafenea și se 
aşezase la masa omului lor. Pentru că nu avea întăriri în zonă, 
superiorul său nu l-a putut ajuta decât prin redirecţionarea unui satelit 
de urmărire pentru a colecta mai multe informaţii. Așadar, partea 
dificilă a operaţiunii avea să cadă pe umerii lui Steven. Erau o mulțime 
de întrebări încuietoare despre omul din cafenea, iar CIA avea nevoie 
de cât mai multe informaţii despre el și planurile sale. 

Deși prin vene îi goneau adrenalina, frica și emoția laolaltă, 
Cooke încercă să se concentreze la antrenamentul său pentru a-și 
păstra controlul. 

Cel mai important lucru de care avea nevoie era o înregistrare a 
acestei întâlniri. Și cum era exclus să își arate figura anglo-saxonă în 
acea cafenea și să îşi sperie prada, trebuia să facă rost de o cameră de 
filmat. Mişcându-se cât de rapid putea prin piaţă, a găsit în final ce 
căuta. Singura problemă erau banii - nu avea destul. Hoţii de buzunare 
din bazar erau renumiţi și de aceea nu își lua niciodată cărţi de credit 
sau mai mulţi bani decât știa că are nevoie. Însă avea la el ceasul de 
mână Kobold Chronograph, iar patronul magazinului îl acceptă cu 
plăcere în schimbul unei camere digitale Canon cu un zoom optic 
destul de bun și cu un card de memorie de capacitate mare. 

De pe acoperișul unei clădiri de vizavi, Steven reușea să 
intercaleze fotografii cu scurte secvențe video, care spera să fie 
descifrate de experţii de la Langley1. Oricare ar fi fost motivul pentru 
care omul din cafenea ieşise din ascunzătoare, trebuia să fie extrem de 
important pentru a risca atât de mult. 


! Langley, Virginia — sediul central al CIA. 

Umplu rapid cardul de memorie și se pregătea să-l schimbe cu 
unul suplimentar, în ideea că va reuși să fotografieze și mașina prăzii 
sale la plecare, când auzi un zgomot în spatele său. 

Garoul şuieră prin aer și i se încolăci rapid în jurul gâtului. 
Mâinile sale încercau disperate să îl apuce, dar fu lovit în spate de un 
genunchi și presiunea strânsorii crescu mai tare. Când traheea cedă, 
camera de filmat se rostogoli pe acoperiș, cu lentila fărâmiţată. 

Pentru asasin nu conta deloc acest detaliu când trase corpul 
tânărului agent CIA de lângă parapet și îndesă camera și cardul de 
memorie al acesteia în buzunar. Singurul lucru de care trebuia să se 
asigure Abdul Ali era inexistenţa unei dovezi a întâlnirii din cafenea. 

Americanii aveau să afle curând rezultatul acelei întrevederi, 
dar atunci urma să fie prea târziu. 

2 

Centrul de Situaţii al Casei Albe 

Washington, DC 

18 mai 


Preşedintele Jack Rutledge intră în camera de situaţii și îi 
îndemnă pe cei prezenţi în jurul mesei să ia loc. Trecuseră mai puţin de 
cinci luni din cel de-al doilea mandat prezidenţial și deja vizitase 
această încăpere de mai multe ori decât în ultimii doi ani la un loc. 

Sperase ca în cel de-al doilea mandat să se preocupe mai mult 
de problemele de politică internă pe care le abordase în campanie și pe 
care urma să le lase moștenire succesorului său. Dar președintele își 
dorea mai ales să ofere, indiferent că avea să îi urmeze un democrat 
sau un republican, o ţară mai bună decât primise el la investitură. Însă 
războiul împotriva terorismului îl împiedica foarte abil să își realizeze 
visul. 

Spre deosebire de mesajele publice ale secretarului de presă de 
la Casa Albă, numărul atentatelor teroriste împotriva Americii și ale 
intereselor americane nu se afla deloc în scădere. Din contră, indicii 
arătau o creștere semnificativă, iar Statele Unite nu mai făceau față 
dezamorsării lor. 

Pentru fiecare atentat dejucat de americani, alte trei apăreau la 
orizont. Ritmul activităţii serviciilor de informaţii, al armatei și al 
justiţiei era infernal. lar în ciuda succeselor fenomenale (de care omul 
de rând habar nu avea), America părea să bată pasul pe loc. 

Capacităţile naţionale de susținere a acestei activități erau de mult 
depășite, iar sistemul era pe cale să se prăbușească din cauza 
suprataxării. Trebuia găsită o soluţie, iar asta urgent. 

Acestea erau gândurile celor prezenţi în sală, în timp ce 
preşedintele trecea rapid peste conținutul dosarului din faţa sa. Îi cedă 
cuvântul generalului Bart Waddell, directorul Agenţiei de Informaţii a 
Armatei. 

— Mulţumesc, domnule președinte, răspunse Waddell, un tip 
înalt, brunet, de aproximativ cincizeci de ani. 

Se ridică în picioare și apăsă un buton al telecomenzii, iar 
plasmele din fața camerei, dar şi cele încorporate în masă în faţa 
fiecărui participant, se aprinseră cu imaginea emblemei AIA. 

— Documentarul prezentat a fost realizat în această dimineaţă 
cu ajutorul a două materiale informative. Primul conţine o serie de 
fotografii luate prin satelit, ordonate de Agenţia Centrală de Informaţii, 
când unul dintre agenţii săi operativi a localizat subiectul în Africa de 
Nord - Maroc, mai precis. Al doilea material este de fapt un pont 
conform căruia baza de operaţiuni a subiectului se află la mai mult de 
şase mii de kilometri sud-est, în Somalia. 

Waddell deschise prima secvenţă din prezentarea PowerPoint și 
toată lumea privi cum o Toyota Land Cruiser prăfuită se opri în fața 
unei clădiri tocite de vreme, lungă și cu un singur etaj. 

— Ceea ce vedeţi este o școală islamică de băieţi, o madrassa2, 
la periferia orașului Mogadishu. Cel care coboară din mașină pe partea 
dreaptă este Mohammed bin Mohammed, alias Abu Khabab al-Fari, 
sau, cum îl numesc analiștii noștri, M&M. Este cunoscut drept cel mai 
renumit fabricant de bombe din al-Qaeda și șeful Comitetului lor 
pentru arme de distrugere în masă. S-a născut în Algeria în 1953 și are 
pregătire în ingineria fizică şi chimică. 

Waddell trecu mai departe prin alte fotografii în timp ce 
continua să vorbească. 

— La baza al-Qaeda din Tora Bora, lângă Jalalabad, Mohammed 
nu numai că a construit un dispozitiv pentru conceperea și asamblarea 
de arme nucleare, chimice și biologice, dar a și antrenat sute de agenţi 
pentru a le utiliza. Majoritatea dintre dumneavoastră cunoașteți 


? Şcoală religioasă islamică. 

imaginile prezentate în mass-media cu mormanele de câini, pisici, 
măgari și alte animale împrăștiate pe lângă complex. 

Într-adevăr, toți cei prezenţi cunoşteau acele fotografii, dar nu 
însemna că le puteau privi cu ușurință. Se strâmbară concomitent de 
dezgust. 

— Fotografiile subliniază doar cele mai grave temeri pe care le 
avem față de experimentele macabre pe care credem că M&M le 
derulează cu antrax și alte otrăvuri chimice și biologice. Când echipele 
noastre au atacat locul în 2001, au găsit grămezi de documente create 
de Mohammed. Seamănă puţin cu alte manuale găsite în depozitele 
al-Qaeda din Afganistan şi Pakistan, care erau destul de rudimentare. 
În schimb, caietele lui Mohammed prezintă mecanisme explozive 
inovatoare, ceea ce este un uriaș salt înainte pentru capacităţile 
tehnologice ale organizaţiei teroriste. În nouă septembrie, cu două zile 
înainte de atacurile de la World Trade Center și Pentagon, Complexul 
lui Mohammed a fost complet abandonat, iar el a fost evacuat într-un 
loc necunoscut, undeva în munţii Hindu Kush. În ciuda tuturor 
eforturilor, nu am obținut informaţii valide asupra acestei ascunzători. 
Până în dimineaţa zilei de azi. 

— Aveţi idee ce căuta la această madrassa? întrebă Secretarul 
de Stat, Jennifer Staley. 

Waddell se întoarse spre James Vaile, directorul Agenţiei 
Centrale de Informaţii, în caz că acesta dorea să răspundă. 

Vaile o privi pe Staley și spuse: 

— Există rapoarte care sugerează faptul că al-Qaeda profită de 
absența unui guvern puternic centralizat în Somalia pentru a-și 
reîntregi forțele și pentru a organiza tabere de pregătire. 

Secretarul pentru Securitate Naţională, Alan Driehaus dădu din 
cap și adăugă: 

— Presupun că faptul că nu ne atingem de Mogadishu sau 
oricare alt loc din acea zonă este un punct de atracţie în plus pentru ei! 

— De unde știți că nu ne atingem de acel loc? întrebă generalul 
Hank Currutt, şeful Statului Major General. 

Fiind un patriot convins, care nu de puţine ori sângerase pentru 
ţara lui, Currutt nu îl aprecia foarte tare pe Driehaus. Credea că acel 
post avea nevoie de un militar care să înțeleagă arta războiului, nu de 
un avocat care nu putea înţelege altceva decât mecanismele unei 
instanţe. 

În ceea ce îl privea, Driehaus nu agrea deloc insinuările lui 
Currutt, conform cărora el nu făcea față funcției pe care o ocupa și cele 
două decade petrecute în slujba ţării în cadrul Departamentului de 
Justiţie erau oarecum mai puţin nobile decât serviciul militar. 

— Având în vedere incidentul Black Hawk3 

şi faptul că resursele noastre sunt utilizate la maximum, replică 
Driehaus, am presupus că nu reprezintă chiar o prioritate pentru noi 
crearea unui alt conflict în zonă. Cred că trebuie să devenim mult mai 
atenţi în ceea ce priveşte percepţia că S.U.A. construiesc, de fapt, un 
imperiu. 

— Construiesc un imperiu? răbufni Currutt. Asta crezi tu că se 
întâmplă acum? 

— Am spus că asta este percepţia, dar ar trebui să fii orb să nu-ţi 
dai seama ce o generează. 

— Ei bine, să îți spun un lucru. Am trimis o mulțime de tineri, 
femei și bărbaţi să lupte pentru libertate în afara graniţelor și nu am 
cerut în schimb decât suficient pământ cât să-i îngropăm pe cei care nu 
au mai venit înapoi. 

În cameră se lăsă o tăcere apăsătoare. 

În mod normal, preşedintele încuraja schimbul de opinii între 
consilierii și membrii cabinetului său, dar de data aceasta știa ceva ce 
secretarul Driehaus nu știa. Hank Currutt participase la „Bătălia Mării 
Negre”, aşa cum era cunoscut acel masacru infam de optsprezece ore 
din piața Bakara din inima orașului Mogadishu. Optsprezece agenţi 
fuseseră eliminaţi și mai mult de şaptezeci răniți. 

Iar în acel moment erau probleme mult mai grave pe ordinea de 
zi pentru a permite animozităţii dintre Driehaus și Currutt să devină o 


? Bătălia de la Mogadishu era parte a Operațiunii Gothic Serpent, derulată pe 3 şi 4 
octombrie 1993 în Mogadishu, Somalia, de forțe ale Statelor Unite susţinute de UNOSOM 
II împotriva miliției din Somalia, loiale tiranului Mohamed Farrah Aidid. Este cunoscută 
şi ca Prima bătălie din Mogadishu, pentru că au mai urmat două (în 2006 şi 2007). Un 
moment esenţial al conflictului a fost schimbarea misiunii de către Administraţia Clinton, 
de la aprovizionarea cu alimente la „reconstrucţia naţiunii”. Bătălia de la Mogadishu a 
determinat o schimbare profundă în politica externă americană, Administraţia Clinton 
evitând implicarea prin intervenţii militare în conflictele Lumii a Treia din cauza temerii 
de a mai suferi pierderi semnificative de soldaţi americani. Au existat presupuneri despre 
o posibilă implicare a lui Osama bin Laden în acest conflict, prin finanţarea şi instruirea 
miliției somaleze. 

prioritate. Era nevoie de concentrare maximă asupra chestiunilor 
urgente, iar Rutledge avea experienţa politică necesară pentru a ști că 
atacul lui Currutt la gâtul lui Driehaus nu era deloc productiv. 

Preşedintele interveni: 

— În ceea ce mă priveşte, avem toate opțiunile pe masă în acest 
moment. Mohammed este una dintre cele mai mari ameninţări la 
adresa țării noastre și, trebuie să recunosc, am tot sperat în sinea mea 
că toate acele bombardamente asupra Tora Bora4 au spulberat 
pietroiul sub care se ascunde şi poate de aceea nu îl mai putem 
localiza. Dar iată că nu este așa și trebuie să decidem ce avem de făcut. 
Generale Waddell, oamenii tăi au cules informaţia. Care este evaluarea 
ta? 

— Domnule preşedinte, am aflat din documente și din 
interogatoriile deţinuţilor de la Gitmo5 și din Afganistan că 
Mohammed încearcă să elaboreze un dispozitiv foarte sofisticat pentru 
realizarea unui atac terorist multiplu asupra Statelor Unite. În acest 
moment știm exact unde se află și eu cred că e bine să batem fierul cât 
e cald. Nu vom mai avea o astfel de oportunitate. Eu propun să îl 
eliminăm. 

— Director Vaile? se adresă preşedintele în timp ce se întorcea 
spre șeful Agenţiei Centrale de informaţii. Eşti de aceeași părere? 

— În mod normal da, aş avea aceeași opinie, dar mai există o 
problemă în acest caz. 

— Ce problemă? întrebă Waddell. 

— Ştim deja că, în ciuda operaţiunilor noastre reușite, al-Qaeda 
se reface rapid. Pregătesc o multitudine de atacuri, aflate deja în 
diferite stadii, atât în Statele Unite, cât şi în alte zone. Unora le-am luat 
urma, despre altele nu știm mai nimic. După cum bine știți, domnule 


4 Tora Bora („praful negru”) este un complex de peșteri situat in Munţii Albi din partea 
de est a Afganistanului. În timpul invaziei americane în Afganistan, acesta a fost un ultim 
refugiu al talibanilor. Fiind locul în care se presupunea că se ascunde liderul al-Qaeda, 
Osama bin Laden, a fost teatrul unui conflict armat în decembrie 2001. 

° Guantanamo Bay Naval Base (Baza navală din Golful Guantanamo) se află în sud-estul 
Cubei şi este utilizată de Marina americană de mai mult de un secol, fiind cea mai veche 
bază militară navală din afara graniţelor şi singura aflată într-o ţară cu care Statele Unite 
nu au relaţii diplomatice. Din 2002, baza navală este folosită şi ca închisoare militară 
pentru persoane suspectate a fi combatanți militari capturați în Afganistan şi, mai târziu, 
în Irak. 

preşedinte, una dintre cele mai tulburătoare informaţii aflate recent 
este aceea că teroriștii sunt foarte aproape de punctul de a încheia o 
tranzacție care le-ar permite lansarea unui atac nuclear fără precedent 
asupra Americii. Pe baza unor frânturi de informaţii, inclusiv pierderea 
unui agent operativ și imagini preluate prin satelit din Marrakech, 
avem motive întemeiate să credem că această tranzacție a fost gândită 
şi controlată de către Mohammed bin Mohammed. Poziţia oficială a 
CIA este că, pentru securitatea națională, este vital ca Mohammed să 
fie capturat viu şi supus interogatoriului. 

— Adică să fie torturat, de fapt, de un guvern prieten nouă, 
replică secretarul Driehaus. Ultima găselniță a sistemului de apărare 
american. 

Vaile îi aruncă șefului Afacerilor Interne o privire deloc 
prietenoasă. 

— Şi unde ar trebui să îl trimitem pe ăsta? Facilităţile din fostele 
republici sovietice din Europa de Est nu mai intră în discuţie, mai ales 
acum că toată presa vuiește pe acolo. lar majoritatea bazelor din 
Europa de Vest nu ne mai permit să le folosim aeroporturile ca puncte 
de tranziţie. Aşa că ne mai rămân doar vechile refugii. Egipt, Iordania, 
care să fie? 

— Tu de partea cui ești, Alan? întrebă Vaile. 

— De partea legii, replică Driehaus. 

Toată lumea ştia că secretarul Driehaus nu era deloc un 
susținător al politicii acestei administrații privind extrădarea6. Era o 
strategie care permitea sistemului să predea prizonierii altor guverne, 
care îi interogau prin tortură, respectându-se astfel legile americane, 
care interziceau cu stricteţe aceste practici. 

Fixându-l în continuare cu privirea, directorul CIA continuă: 

— Indiferent unde va fi interogat Mohammed, eu cred că 
politica președintelui a adus multe beneficii ţării și în special 
departamentului pe care îl conduci. 

— Cu tot respectul pentru președinte, dar cred că te înșeli, 
răspunse secretarul pentru Securitate Naţională. Ar trebui să fim un 
stat pentru care legea este mai presus de orice. Ne folosim de acest 


* Extraordinary rendition (extrădarea în situaţii speciale) este un termen care descrie 
transferul extrajudiciar al unei persoane dintr-un stat în altul. 

principiu pentru a justifica fiecare acţiune, inclusiv invadarea unor 
state suverane. Dacă nu respectăm acest principiu cu adevărat în tot 
ceea ce facem, înseamnă că nu suntem cu nimic mai buni decât 
teroriștii cu care ne luptăm. 

— Gata! răbufni generalul Hank Currutt în timp ce se ridică și 
tinti cu degetul spre Driehaus. Nu am de gând să mai ascult aceste 
mizerii subversive. 

— Subversive? îi răspunse Driehaus. E o modalitate foarte 
comodă de a eticheta opinii cu care nu ești de acord. 

— Ia ascultă, nenorocit nătâng ce ești, dacă nu îţi convine cum 
merg lucrurile aici, dă-ți demisia, agață-te de o pancartă și postează-te 
de cealaltă parte a gardului, laolaltă cu ceilalți bezmetici de pe 
Pennsylvania Avenue”. 

Din nou, discuţiile divagau față de subiectul principal. 

— Hai să ne așezăm și să ne calmăm puţin, interveni 
președintele. 

Dar Currutt continua să stea în picioare, așa că Rutledge îi 
ordonă: 

— Generale, am spus să iei loc! 

Când acesta se așeză, în cele din urmă, preşedintele se întoarse 
spre Driehaus: 

— Alan, ştii cât îți apreciez abordările analitice, mai ales în 
chestiuni de securitate internă, dar... 

— Domnule preşedinte, îl întrerupse Driehaus, dușmanii noştri 
ne folosesc politica privind extrădarea în situaţii speciale ca o sursă 
propagandistă foarte eficientă pentru recrutări. De fapt, cu toată 
atenția pe care media o acordă acum acestui subiect, nici nu mai au 
nevoie de politică de recrutare. E deja coadă la birourile lor de 
înscriere. Politica asta nu demonstrează decât ipocrizie. 

— Nu este adevărat, comentă Rutledge, vizibil deranjat de 
refuzul constant ai secretarului de a coopera. Această politică 
demonstrează duritate. Şi mai mult, a dat roade. Regulile lumii 
civilizate și jurisprudenţa sunt inexistente în faţa unui inamic dispus să 


7 Pennsylvania Avenue este un bulevard în Washington, D.C., între Casa Albă şi Capitol. 
Este denumită şi „Strada principală a Americii”, deoarece este locul paradelor oficiale, dar 
şi al marşurilor de protest şi al demonstrațiilor civile. 

facă orice pentru a învinge. Dacă ne dorim succesul în această luptă, 
trebuie să adoptăm aceeași strategie, adică succes prin orice mijloace. 
Îmi pare rău, Alan, dar dacă o naţiune refuză să se îndoaie, atunci cu 
siguranţă este sortită sfărâmării. În cazul nostru, trebuie să suspendăm 
parţial normele de drept pentru a putea salva respectarea lor. 

Această remarcă distruse și ultimele rămășițe de respect pe care 
Driehaus le mai avea pentru președinte: 

— Ştim că Mohammed a colaborat foarte strâns cu creatorii de 
bombe din Palestina şi Hezbollah care i-au construit lui Richard Reid8 
explozibilul din pantof purtat în zborul de la Paris la Boston în 2001. Îl 
putem pune sub acuzare pentru treaba asta. Dacă îi intentăm proces 
aici, un proces corect, va contribui foarte mult la imaginea noastră în 
exterior. Şi va demonstra și duritate. 

— Ramzi Yousef9 a bombardat World Trade Center în 1993, 
interveni procurorul general Laura Finley. L-am prins, l-am judecat, 
l-am băgat la SuperMax în Colorado și cu ce ne-am ales? Unchiul său, 
Khalid Shaikh Mohammed, s-a întors cu al-Qaeda și a lovit din nou 
World Trade Center în 2001. Yousef a avut parte de un proces corect și 
de condamnare pe viaţă. E destul de dur, după părerea mea, dar nu a 
ajutat de fapt la nimic. Alan, noi am lucrat împreună și știi cât de mult 
te respect, dar președintele are dreptate de data asta. Nu mai putem 
lupta cu bricege în faţa mitralierelor. 

Driehaus se pregătea să răspundă din nou, dar Secretarul de stat 
Jennifer Staley interveni mai rapid: 

— Având în vedere că este treaba mea să creez imaginea 
Americii în exterior, de multe ori la limită, vreau să îmi exprim şi eu 


8 Richard Colvin Reid (alias Abdul Raheem, născut în 12 august 1973). cunoscut şi ca 
„pantoful explozibil”, este un individ condamnat sub acuzaţii de terorism. În prezent este 
închis în Statele Unite pentru încercarea de a detona un zbor comercial cu explozibil 
plastic ascuns în pantof. Conform agentului al-Qaeda, Mohammed Mansour Jabarah 
(capturat şi interogat în Oman în 2003) Reid era membru al-Qaeda şi se afla în misiune de 
bombardare sub ordinul lui Khaled Shaikh Mohammed, un senior al organizaţiei. 

” Ramzi Ahmed Yousef (Ramzi Mohammed Yousef) provine din Kuwait, dar are rădăcini 
în Pakistan. A fost unul dintre responsabilii atacului cu bombe de la World Trade Center 
din 1993. A fost arestat la un depozit al-Qaeda din Islamabad, Pakistan, în 1995 şi a fost 
extrădat în Statele Unite. A fost judecat în New York şi condamnat, împreună cu alți doi 
acuzaţi, pentru planificarea complotului Oplan Bojinka. Yousef a declarat „Da, sunt 
terorist şi mă mândresc cu asta, atâta timp cât lupt împotriva guvernului Statelor Unite.” 

punctul de vedere. Oare scurgerile de informaţii despre interogarea 
deţinuţilor în afara graniţelor au prejudiciat imaginea țării? Categoric 
da. Însă America e categoric un loc mai sigur, chiar dacă aceste acțiuni 
sunt justificate sau nu. 

— Cu alte cuvinte, nu ar trebui să ţinem cont de ceea ce li se 
întâmplă acestor oameni odată ce sunt predaţi altor guverne, așa-i? 

— Când predăm un suspect, acesta pleacă fie în ţara de origine, 
fie într-un stat care prezintă garanții remarcabile. În ciuda faptului că 
presa creează de multe ori o imagine distorsionată a implicării noastre 
în acest proces, de fapt controlul nostru asupra a ceea ce li se întâmplă 
mai departe este foarte limitat. 

— Deci putem spera la o mică porţie de iertare a păcatelor - ne 
spălăm puţin pe mâini, răspunse secretarul pentru Securitate 
Naţională. 

Staley era mult prea deşteaptă să cadă în cursa asta. Așa că îi 
replică: 

— Ceea ce vreau să spun este că însuși dragul nostru președinte 
Lincoln a suspendat habeas corpus10 în timpul Războiului Civil. Cred 
că valoarea informaţiilor culese prin extrădarea în situaţii speciale este 
un argument foarte puternic. 

Driehaus privi în jurul mesei: 

— Deci sunt singurul care are altă părere? Nimeni altcineva nu 
se mai preocupă de faptul că mai adăugăm un nume pe lista 
prizonierilor secreți ai acestei politici? 

— De fapt - se auzi o voce de la celălalt capăt al mesei - și eu 
cred la fel. 

Toate capetele se întoarseră surprinse către cel care vorbise şi 
anume directorul FBI, Martin Sorce. Când a înţeles că beneficiază de 
atenţia tuturor, directorul continuă: 


10 Habeas corpus este denumirea unei acţiuni juridice sau o solicitare prin care un deţinut 
poate cere suspendarea unui prizonierat ilegal. Solicitarea pentru habeas corpus a fost, 
de-a lungul istoriei, un instrument important de protejare a drepturilor omului împotriva 
justiţiei arbitrare. O solicitare de habeas corpus este un ordin judecătoresc adresat unui 
oficial al unei închisori (sau altă formă de custodie) prin care se ordonă ca un deţinut să 
apară în faţa instanţei, pentru ca aceasta să determine dacă sentinţa acordată a fost legală 
sau nu. Şi prizonierul, la rândul său — ori o altă persoană în numele lui — poate trimite 
curţii o petiție pentru habeas corpus. 

— Vrem să eliminăm unul dintre cei mai importanţi ofițeri 
al-Qaeda. Dar din cauza atenţiei deosebite acordate în prezent 
procesului de extrădare în condiţii speciale, câteva dintre guvernele 
cele mai cooperante cu care am lucrat până acum refuză să mai 
accepte deținuții noştri. Am avut parte şi de câteva așa-zise evadări, pe 
care al-Qaeda le-a orchestrat cu ajutorul unor mite, plăţi uriașe sau 
doar intimidări ale unor oameni implicaţi în acest proces în cadrul 
guvernelor respective. Așadar treaba asta nu e atât de simplă, ca și 
cum ai arunca o săgeată pe hartă, după care i-ai ruga pe localnici să 
pregătească cafeaua și cablurile de curent pentru că noi avem un nou 
puișor vitreg. Pentru un prizonier de calibru atât de mare și periculos, 
securitatea trebuie să fie cea mai fierbinte prioritate. Vreau să știu cu 
siguranţă că locul în care vom parca această prăjiturică este imposibil 
de pătruns. 

— E foarte corect, spuse directorul CIA. Capturarea lui 
Mohammed bin Mohammed va crea o mulțime de probleme speciale, 
iar securitatea este cea mai importantă dintre ele. Al-Qaeda va face 
orice pentru a-l recupera. Dacă îl predăm Egiptului sau Iordaniei, nu 
avem nici o garanţie că îl vor putea păstra. Dovadă este ce s-a 
întâmplat cu strategii de pe USS Colel1 în Yemen. Pe de altă parte, 
dacă îl băgăm la Gitmo, vom avea mâinile legate în ceea ce priveşte 
limitele de anchetare și avem nevoie urgentă de detaliile acelei 
tranzacţii cu arme de distrugere în masă. 

— Şi care ar fi concluzia? întrebă Procurorul General Finley. 

— Ne aflăm între ciocan și nicovala imaginii publice, spuse 
secretarul de stat. Şi cum nu putem schimba criticile negative ale 
presei, de care am avut deja parte, cred că secretarul Driehaus are 
oarecum dreptate. Orice am face de acum înainte, ar fi indicat să nu 
ratăm din nou. 

3 

După alte douăzeci de minute de discuţii, președintele suspendă 
şedinţa, informând participanţii că sugestiile lor vor fi analizate. 

Ca pentru sine, Rutledge se întrebă de ce oare succesul în lupta 


1! Incidentul USS Cole a fost un atac sinucigaş asupra distrugătorului Marinei americane 
USS Cole (DDG 67), în 12 octombrie 2000, în timp ce se afla ancorat în portul Yemen din 
Aden. 17 marinari au fost ucişi. Acest atac este adesea privit ca precursor al atacurilor 
teroriste din 11 septembrie. 

împotriva terorismului excludea cumva succesul în relaţiile cu media. 
De câte atacuri precum cel din 11 septembrie mai era nevoie pentru ca 
americanii să își dea seama ce inamic sălbatic au? Era una dintre cele 
mai mari provocări ale mandatului său, dar președintele era conștient 
de faptul că, oricât de criticate ar fi deciziile sale în presă, trebuia să ia 
în considerare în primul rând securitatea ţării şi a cetăţenilor ei, chiar 
dacă mulţi dintre aceştia nu înghițeau deloc măsurile adoptate. 

În timp ce se pregătea să părăsească încăperea, Secretarul 
pentru Apărare Robert Hilliman, un tip cărunt și bine făcut, în jur de 
şaizeci de ani, cu ochelari având rame subțiri și un costum foarte bine 
croit de la Brooks Brothers12, îi adresă președintelui o întrebare: 

— Domnule președinte, aveţi două secunde? 

Generalul Waddell îi stătea alături, cu un dosar în mână. 

După ce restul membrilor cabinetului părăsiră sala, Waddell îi 
înmână dosarul lui Hilliman, care îl deschise și spuse: 

— Domnule președinte, imediat după atacul din 11 septembrie, 
mi-aţi cerut să însărcinez anumite agenţii din Departamentul pentru 
Apărare să dezvolte un plan pentru detenţia și interogarea inamicului 
cu valoare informativă semnificativă. 

— Ceea ce, alături de eforturile CIA, a devenit ulterior procedeul 
de extrădare în condiţii speciale, adăugă președintele. 

— Da, domnule, numai că noi, cei de la Departamentul pentru 
Apărare, am prevăzut şi situaţia în care agenţi operativi de top din 
al-Qaeda, cum ar fi Mohammed bin Mohammed, Ayman al-Zawahiri, 
sau chiar bin Laden ar provoca anumite dificultăți pentru aplicarea 
optimă a procedeului de extrădare în condiţii speciale. 

— Încerci să îmi spui că ai o alternativă la ceea ce s-a discutat 
până acum? 

— Da, cred că da. 

— Atunci de ce nu ai spus nimic în timpul ședinței? 

Hilliman îi răspunse scoțând o prezentare din dosar și dându-i-o 
preşedintelui. 

Acesta o citi de două ori. Apoi încă o dată pentru a înţelege 
foarte clar, după care spuse: 

— Câţi oameni vor fi implicaţi în operaţiunea asta? 


12 Brooks Brothers este cea mai veche firmă de croitorie din Statele Unite, fondată 1818. 

— Cât mai puţini, domnule, răspunse Waddell. Este un plan 
foarte neortodox şi dacă știu cât mai puţine persoane despre el, va fi cu 
atât mai bine. 

— Asta e un fel foarte delicat de a prezenta situaţia, spuse 
Rutledge și citi mai departe materialul. 

În timp ce îl studia cu atenţie, întrebă: 

— Care sunt șansele ca acest plan să reușească? Și nu am nevoie 
de variante parfumate și optimiste. Vreau un răspuns dur și la obiect. 

Waddell se uită la Hilliman, care răspunse: 

— Având în vedere că există câteva elemente pe care nu le 
putem controla, considerăm că acțiunea are șaizeci la sută șanse de 
reușită. 

Era o estimare deloc confortabilă pentru președinte. 

— Nu îmi place foarte mult numărul ăsta. 

— Nici nouă, domnule. Dar, fiind o situaţie atât de delicată, 
credem că beneficiile depășesc cu mult posibilele pierderi. 

— Nu sunt de acord, spuse Rutledge. Dacă treaba asta ar deveni 
vreodată publică, urmările ar fi devastatoare. 

— Aşa este, răspunse Waddell, dar avem destule supape de 
siguranţă pentru a fi siguri că nu se va întâmpla așa. 

— Cu numai șaizeci la sută șanse de reușită, spuse președintele, 
ar fi bine să aveţi o căruță de supape. 

Hilliman și Waddell jucau acest joc de suficient timp pentru a ști 
când să tacă şi să lase operaţiunea să se vândă de la sine. Și mai știau și 
faptul că Jack Rutledge va lua decizia corectă, indiferent de cât de 
dificil era. Întotdeauna se întâmplase aşa. 

După alte câteva minute de studiu al dosarului, președintele 
dădu din cap și spuse: 

— Vreau să fiu permanent informat despre stadiul operaţiunii. 

— Bineînţeles, domnule preşedinte, răspunse Hilliman. 

Generalul Waddell ridică unul din telefoanele protejate de pe 
masa camerei pentru situaţii, formă interiorul Agenţiei de Informaţii a 
Apărării și rosti trei cuvinte, care urmau să aibă repercusiuni mult mai 
mari decât și-ar fi imaginat vreunul dintre ei: 

— Pornim operaţiunea Driftwood. 

Coasta somaleză 

15 km sud de Mogadishu 


22 mai 


Mohammed bin Mohammed îndesă rând pe rând o mână de 
bancnote locale în buzunarul din față al băiatului, după care îl trimise 
înapoi la madrassa. Puştiul de unsprezece ani fusese extraordinar. În 
fine, poate nu la fel de bun ca băieţii europeni sau arabi cu care era 
obișnuit, dar fiecare trebuie să se descurce cu ce are. 

După ce își termină baia, își mai turnă un pahar de ceai și ieși pe 
terasa vilei. Era mai întuneric decât în mod normal pentru acel 
moment al serii, datorită norilor de furtună care ascunseseră stelele. 
Puțin istovit din cauza bolii şi a recentei călătorii în Maroc, Mohammed 
se aplecă peste una din balustrade și ascultă foșnetul valurilor 
Oceanului Indian. 

După câteva minute petrecute în aerul sărat, reveni înăuntru. 
Nu se putea ști ce pagube avea să producă furtuna asupra 
telecomunicaţiilor prin satelit şi mai avea câteva elemente de pus 
laolaltă. Tranzacţia se apropia de final. 

Datorită obiceiurilor sale aparte, Mohammed prefera să 
locuiască singur în vila de pe plajă, dar asta nu însemna că nu avea un 
grad ridicat de securitate. Nu numai că avea propriii oameni postați la 
capetele drumului, dar se bucura și de protecţia câtorva mafioţi locali. 
În plus, plaja fusese minată, iar vila fusese construită cu beton armat și 
oțel, pentru a face față unui eventual atac Predator Drone13, după care 
americanii se dădeau în vânt. 

Din cauza inexistenței unui guvern central și a altor forte din 
exterior care să se amestece în afacerile interne, oameni ca 
Mohammed bin Mohammed erau liberi să acționeze în Somalia după 
bunul plac. În numai trei ani, al-Qaeda deschisese o duzină de tabere 
de instrucţie pe tot teritoriul țării și racolase o mulțime de noi membri, 
pe care îi trimitea cu vaporul în Irak pentru a dobândi o reală și 
valoroasă experienţă de luptă. Mai mult, după înfrângerea umilitoare 
suferită de americani în lupta cu miliția locală, Statele Unite nu mai 


'5 MQ-1 Predator este un vehicul aerian fără personal la bord. Folosit de Forţele Aeriene 
americane (altitudine medie, rezistenţă îndelungată). Poate avea rol de recunoaştere, de 
fotografiere a obiectivelor cu înalt, risc de securitate, dar poate fi echipat cu arme şi 
utilizat ca explozibil. Este folosit în misiuni din 1995, în luptele din Afganistan, Bosnia, 
Kosovo, Irak şi Yemen. 

aveau deloc interes pentru acest stat. Lui Mohammed i se părea că 
toate aspectele vieții sale evoluează foarte bine, inclusiv starea de 
sănătate. 

Într-unul din dormitoarele mici ale vilei, Mohammed deschise 
cu grija o valiză de titan și își porni laptop-ul cifrat Macintosh. 

În timp ce lucra, gândurile îi alunecară la băiatul care plecase de 
numai douăzeci de minute şi se simţi din nou excitat. Dar odată cu 
excitaţia simţi şi altceva, o durere surdă în spate, chiar sub coastă, 
însoţită de o nevoie acută de a urina. Prea mult ceai și prea mult sex, se 
gândi Mohammed și se ridică pentru a merge la toaletă. Când se 
apropie de ușa dormitorului i se tăie respiraţia. 

— Mâinile deasupra capului, spuse una din cele câteva figuri cu 
cagulă, înarmate cu niște mitraliere destul de înspăimântătoare. 

Mohammed era uluit. Cum a fost posibil să pătrundă în casă? 

Omul în negru îi repetă să își ridice mâinile, de data asta în 
arabă. 

Ignorând ordinul, Mohammed se repezi înapoi în dormitor, spre 
laptop. În acest timp, o pereche de unde încovoiate dintr-un TASER 
X2614 îi sfâşiară haina şi apoi carnea spatelui. Când curentul electric 
începu să-i alerge prin vene, mușchii îi înțepeniră și se prăbuși ca un 
butuc, cu fața spre podeaua de piatră. 

Imediat fu legat de mâini și de picioare, iar ultimul lucru pe care 
îl văzu înainte de a fi târât din cameră fu cum doi dintre atacatori se 
îndreptau spre laptop. 

Dacă ar fi fost mai atenţi, poate ar fi observat zâmbetul lui 
Mohammed. 

Câteva secunde mai târziu, o explozie zgudui dormitorul, iar 
holul se umplu de așchii de titan, bucăţi de ipsos și fâșii de carne arsă. 

5 

Munţii Scoției 

29 mai 


Casa Fileanaigas era o construcție cu douăsprezece camere, 
amplasată la capătul nordic al unei insule particulare acoperite de 


14 Armă cu şocuri electrice. 

pădure, în mijlocul râului Beauly15. În plus față de splendida pădure 
de mesteacăn, de conifere Douglas16, de molizi și de pini, proprietatea 
se mândrea şi cu o trecătoare spectaculoasă, cu o piscină în aer liber cu 
apă termală, cu grădini amenajate, cu o pivniță diversă de vinuri și cu 
un sistem de securitate care rivaliza cu cel al unui șef de stat. 
Securitatea era o cerință imperativă, deoarece proprietarul acestui 
domeniu avea foarte mulți dușmani puternici - care îi erau, de altfel şi 
clienți. 

Cunoscut doar sub numele Troll17, stăpânul domeniului 
Eileanaigas trăia după moto-ul conform căruia nu informaţia înseamnă 
neapărat putere, ci utilizarea ei corespunzătoare. Și când era aplicată și 
cu precizie deosebită, informaţia putea genera și o avere considerabilă. 

Urmând această mantră, Troll reușise să își creeze beneficii 
importante prin obținerea, vânzarea și schimbul de informaţii 
clasificate. Atât instinctul său ascuţit de prădător în lumea negocierii, 
cât şi lăcomia de a se bucura de cele mai bune produse erau în total 
contrast cu înălțimea lui. La cei numai 90 de centimetri înălțime, abia 
putea ajunge la orice piesă de mobilier din casă fără a avea nevoie de 
ajutor, care se rezuma la câteva scări de lemn miniaturale, din lemn 
sculptat și ornat. Dimensiunea casei reflecta imaginea lui Troll despre 
sine și doar cele mai intime încăperi erau miniaturizate pentru a se 
potrivi înălțimii sale. 

O altă reflexie a modului în care Troll se percepea erau cei doi 
câini albi, uriași, din rasa Oveharkas18, Drako și Argus, care nu plecau 
niciodată de lângă el. Cântărind aproximativ 90 de kilograme fiecare și 
înalți de 95 de centimetri, această rasă era preferată de armata rusă şi 
de poliţia de frontieră a fostei Republici Est-Germane. Erau deosebit de 
agili și foarte agresivi față de străinii care le invadau teritoriul. Iar 
pentru domeniul lui Troll, erau paznicii perfecţi. Şi, foarte important 
pentru un om a cărui existență se baza pe arta duplicității și a 


'5 Râul Beauly se află în Munţii Scoției, la aproximativ 15 km vest de orașul Iverness. 

16 În cinstea botanistului scoţian David Douglas, care a adus această specie de brad în 
Europa pentru cultivare în 1826, din Statele Unite ale Americii. 

17 Personaj fantastic din mitologia scandinavă. În argou, se referă la un tip care practică 
relaţii homosexuale în locuri publice, în special în parcuri. 

15 Câine de talie mare, cu păr lung (până la 12 centimetri), foarte răspândit în Rusia, unde 
este folosit la stâne. 

şantajului, câinii nu puteau fi niciodată agresivi cu el. Chiar avea o 
ciudată premoniţie conform căreia, într-o zi, câinii îi vor salva viața. 

În seara aceasta, Argus și Drako vegheau precauţi lângă 
şemineu, în timp ce afară se dezlănţuia o puternică furtună de vară. În 
ciuda căldurii și a luminii moleșitoare, ochii lor erau aţintiți asupra 
individului care tocmai intrase în castel. 

— Whisky? întrebă Troll, oferindu-i oaspetelui un pahar. 

— Nu beau, spuse omul, cu niște ochi întunecaţi și ascunși, care 
încadrau ceea ce fusese odată un nas ascuţit. Sunt surprins, credeam că 
mă cunoşti mai bine. 

Troll zâmbi în timp ce îşi turna două degete de coniac 
Germain-Robin. 

— Abdul Ali, alias Ahmed Ali, Imad Hasan și Ibrahim Rahman. 
Data nașterii - necunoscută. Locul nașterii - de asemenea necunoscut, 
deşi serviciile de informaţii occidentale cred că ar fi vorba despre 
nordul Africii, mai precis Algeria sau Maroc. De aici și porecla atribuită 
de CIA și anume „Barbarul”. Și cu toate că nici o agenţie de informaţii 
nu are încă o fotografie a ta, se speculează că ai trecut prin multiple 
operaţii estetice pentru a-ți schimba înfăţişarea. Vorbeşti cursiv mai 
mult de cinci limbi străine și ai cetățenia a mai mult de douăsprezece 
state din lumea întreagă, din care mai mult de jumătate în lumea 
occidentală. Luând toate acestea în considerare, se poate spune că ești 
o fantomă, un tip care călătoreşte unde vrea, când vrea, fără ca cineva 
să ştie cu siguranță dacă te-ai aflat într-un anumit loc sau nu. Se 
presupune că ai beneficiat de instruire pentru culegerea de informaţii 
militare și operațiuni speciale, deşi nimeni nu poate preciza din partea 
cărei organizaţii. Eşti considerat suspect în mai mult de treizeci și șase 
de atentate teroriste asupra unor locaţii occidentale și ai fost direct 
implicat în unsprezece asasinări importante - dintre care doi erau 
agenţi MI-6, trei ai Mossadului și patru agenţi secreţi ai CIA. Datele 
despre înălțimea ta variază între 1,5-1,8 metri, ai un semn de naștere 
în formă de lance pe umărul stâng și ești, pe scurt, una dintre cele mai 
fierbinţi priorităţi pe lista oricărei agenţii de informaţii din lumea 
occidentală. 

Ali era impresionat. 

— Foarte interesant. Totul, cu excepţia semnului din naștere. Nu 
am aşa ceva. 

— Acum ai, răspunse Troll. Eu am introdus informaţia în 


dosarul tău și am confirmat-o din trei surse. Va fi utilă într-o zi. 
Consider-o un fel de bonus. Am o colaborare foarte profitabilă cu 
al-Qaeda de ani de zile. 

Troll se cațără în scaunul biroului şi spuse: 

— Şi acum să discutăm despre motivul vizitei tale aici. 

— Ştii bine de ce am venit. 

— Bineînţeles că știu. Omul vostru din Somalia, Mohammed bin 
Mohammed. 

Ali aprobă din cap. 

— Tot ce am reușit să aflu e scris în dosarul pe care-l am 
transmis superiorilor tăi. Nu înţeleg de ce ai vrut să ne vedem 
personal. 

— Cred că o întrevedere față în faţă este esenţială, chiar și în 
domeniul nostru de activitate foarte delicat. 

— Chiar şi aşa, nu este totuși un lucru uzual, răspunse Troll, în 
timp ce legăna paharul de coniac în mâinile sale minuscule. 

— Nici circumstanţele dispariţiei lui Mohammed nu sunt uzuale. 

— Domnule Ali, singurul motiv pentru care am fost de acord să 
te primesc este relația de afaceri îndelungată pe care o am cu 
superiorii tăi. Dacă vrei să îmi ceri ceva, te rog, spune direct. 

Ali îl fixă câteva momente înainte de a răspunde. 

— Aş vrea să știu ce ai descoperit. 

— Cum am mai spus, toate informaţiile se află în dosar. Sunt un 
tip foarte meticulos. 

— Şi eu sunt la fel, dar câteodată, anumite detalii tind să fie 
omise. 

— Eu nu omit detalii, nici importante, nici mai puţin importante, 
spuse Troll. 

— Nu poţi fi niciodată sigur. Ceva ce, la acea vreme, părea 
irelevant, acum poate fi deosebit de important. Te rog. Fă-mi pe plac. 

Troll sorbi prelung din coniac. Ştia că, dacă minţea, putea comite 
o gravă eroare. Nu putea ști sigur dacă al-Qaeda deţinea o piesă din 
puzzle, despre care el nu avea nici cea mai vagă idee. Tot ce putea face 
era să păstreze planul iniţial. Era inevitabil faptul că îl vor interoga. Era 
unul din cei foarte puţini oameni care știau unde se ascundea 
Mohammed bin Mohammed. 

— Omul vostru din Somalia a fost ţinta unei misiuni secrete 
americane. 

— Americane, repetă Ali, nu din Israel? Ești sigur? 

— Aşa cum scrie clar în dosarul pe care vi l-am trimis, a fost 
urcat la bordul unei ambarcaţiuni private și transportat în apele 
coastei de est a Statelor Unite, după care a fost preluat de un elicopter 
şi dus undeva în New York. 

— Şi încă trăieşte? 

— Aşa ştiu, dar starea lui de sănătate nu a fost foarte bună încă 
de la început. Se pare că suferă de... 

— Rinichi, îl întrerupse Ali, terminând fraza în locul lui. Știm 
asta. 

— Spre meritul său, se pare că interogatoriul la care este supus 
merge foarte greu. 

— Aici este ceva care mă nedumerește. Dacă americanii l-au 
răpit, de ce l-au dus direct pe teritoriu american? De ce nu l-au predat 
unui guvern favorabil pentru interogatoriu? 

— Eu nu comentez informaţiile, domnule Ali. Doar facilitez 
transmiterea lor. Mai e ceva de lămurit? 

— De fapt, ar mai fi ceva, răspunse asasinul. 

Când mâna acestuia se îndreptă spre haina sport pe care o 
purta, cei doi câini uriași începură să mârâie. 

Troll însuși pipăi trăgaciul unei arme special camuflate sub 
biroul său, iar cu cealaltă mână liniști câinii. 

Fiind perfect conștient că stomacul său este permanent țintit de 
o armă, Ali scoase încet o bucată de hârtie din haină, se aplecă și o lăsă 
să alunece pe birou. 

Troll o citi pe îndelete. Acum află adevăratul motiv pentru care 
ofițerul al-Qaeda dorise o întrevedere personală. 

— Organizația pe care o reprezinți nu mă plătește pentru 
sfaturi, dar am să-ți ofer unul. Gratis. Evaluaţi-vă pierderile și treceţi 
mai departe. Chiar dacă aş putea afla locul exact, ceea ce sugerezi tu 
este o misiune sinucigașă. Imposibilă. 

— Asta nu te privește. Tot ce vrem să știm este dacă poți 
organiza o echipă armată până la data specificată, spuse Ali. 

— Cu o sumă rezonabilă, orice este posibil, dar... 

— Douăzeci de milioane de dolari, plus un onorariu dublu 
pentru tine față de cel obișnuit și un bonus de cinci milioane dacă 
operaţiunea se încheie cu succes. 

— Adică prin recuperarea colegului vostru. 


Ali dădu din cap. 

— Priveşte-o ca pe un stimulent suplimentar. 

Troll tăcu câteva momente, în vreme ce se prefăcea că 
analizează oferta. Jucaseră exact după cântecul său. Cu suma asta 
putea cumpăra tot ce avea nevoie de la sursa lui din Agenţia Naţională 
de Securitate19, dar cârtița de la Departamentul Apărării avea să fie 
mult mai costisitoare. Oricum, era sigur că va obține informaţiile dorite 
cu atâţia bani de cheltuială. 

În cele din urmă, spuse: 

— Cea mai mare problemă cu care te confrunţi acum, domnule 
Ali, este timpul. Dacă îți permiţi o perioadă mai lungă, s-ar putea ca 
şansele de succes să crească. 

— Nu, nu mai este timp. Mohammed trebuie să încheie o 
tranzacţie foarte importantă pentru noi cât de curând. 

— Atunci îți sugerez să găsești pe altcineva să se ocupe de 
tranzacţia asta. 

— Nu există altcineva. Omul cu care a negociat Mohammed nu îl 
acceptă decât pe el. Dacă Mohammed nu apare la timp, ne pierdem 
poziţia pe care o avem acum, iar omul va căuta un alt cumpărător. Dacă 
se întâmplă asta, vom pierde mult mai mult decât un membru de 
valoare al organizaţiei noastre. 

— Dar ce cumpăraţi de fapt, dacă nu te superi că întreb? 

— Nu te privește, răspunse Ali. 

Troll zâmbi. Ştia exact ce cumpăra al-Qaeda. Erau foarte puţine 
lucruri pentru care organizaţia era de acord să plătească o astfel de 
sumă pentru a-și aduce înapoi negociatorul-șef. 

— Dacă reușești, americanii vor descătușa porţile iadului pentru 
a vă găsi. Pe toți. 

Abdul Ali nu era sigur dacă piticul se referea la salvarea lui 
Mohammed bin Mohammed sau la ceea ce plănuiau în cazul în care 
tranzacţia lui Mohammed se încheia cu succes. Oricum, nu conta. 

— i-am prezentat oferta noastră. Eşti de acord sau nu? 

Având în vedere că Troll aşteptase această oportunitate de ani 
de zile, cum ar fi putut să refuze? 


1 NSA, National Security Agency, creată în 4 noiembrie 1952, este responsabilă de 
interceptarea şi analiza comunicaţiilor străine. 

În timp ce se îndepărta de conac, Abdul Ali nu îşi putea reprima 
un zâmbet. Nici nu se aşteptase ca Troll să îi refuze oferta şi să nu-i 
ajute în misiunea de salvare. Ceea ce îl amuza foarte tare pe asasin era 
faptul că piticul nu avea nici cea mai vagă idee că al-Qaeda știa că el îl 
trădase pe Mohammed bin Mohammed americanilor. Poate că rețeaua 
lor de informatori nu era teribil de vastă, dar se putea dovedi foarte 
eficientă. 

Curând, Troll avea să devină inutil și atunci, Abdul Ali urma să 
aibă deosebita plăcere de a curma dureros existența parazitară a 
piticului. 

6 

Montreal, Canada 

3 iulie 


Când Sabed Jamal intră în dormitorul apartamentului 
subvenţionat de guvern, Scot Harvath îi trosni nasul cu patul armei 
sale H&K20, trântindu-l la pământ plin de sânge. 

— Nu ştii că Allah preferă să aibă sala plină? spuse Harvath în 
timp ce imobiliza mâinile omului la spate. Nu îi convine să chiuleşti de 
la rugăciunea de dimineaţă. Și, sincer să fiu, nici mie. 

În vreme ce stătea în picioare, Harvath îi mai trase lui Jamal un 
şut scurt în coaste, pentru a-şi sublinia încă o dată nemulţumirea față 
de sosirea prematură a acestuia în apartament. 

Ca și Ahmed Ressam, teroristul născut în Algeria și capturat la 
granița dintre Statele Unite și Canada cu mai mult de cincizeci şi patru 
de kilograme de explozibil și un plan de a le detona în aeroportul Los 
Angeles Internaţional în noaptea de Anul Nou 1999, Sabed Jamal era 
un alt algerian care profitase de sistemul canadian destul de lejer 
privind acordarea de azil politic, pentru a se ascunde la nord de 
granița americană, de unde putea planifica atacuri asupra Statelor 
Unite. 

Montrealul, cu străzile sale pavate, ciudate, dar atrăgătoare și cu 
o arhitectură europeană, avea darul de a face oamenii să uite că se află 
la numai patruzeci şi șase de kilometri de statul New York. Scot 


2 Heckler & Koch Gmbll (H&K) este o celebră companie germană de producţie a unei 
game variate de arme de mici dimensiuni. 

Harvath nu se număra însă printre aceştia. 

De fiecare dată când găsea un bănuţ canadian printre 
mărunţișul său de monede americane, Harvath obișnuia să glumească, 
spunând despre Canada că este cea mai răbdătoare forță intruzivă din 
lume, cu câte un bănuţ, cu câte un cântăreţ, cu câte un actor pe rând... 
Ar putea avea nevoie de zece mii de ani pentru a cuceri Statele Unite, 
dar mergeau în direcția potrivită, iar americanii trebuiau să se 
trezească la realitate. Dar din momentul în care Canada a devenit bază 
de operaţiuni pentru teroriștii din Orientul Mijlociu, cu misiuni clare 
de distrugere a Statelor Unite, gluma nu mai părea la fel de amuzantă. 

Până să ajungă în Canada sau în apele sale teritoriale, tot ceea ce 
aveau de făcut acești „căutători de azil” era să pretindă statutul de 
refugiat politic. Li se acorda protecţie canadiană, prin Convenţia 
Naţiunilor Unite. Atâta tot. Procesul de selectare era atât de prost 
organizat, încât aproape toţi cei care depuneau o astfel de cerere 
beneficiau de audiere și consultanță juridică gratuită, subvenţii și 
locuinţe și putea dura chiar doi ani până să fie chemaţi în faţa unui 
judecător canadian, asta dacă se mai deranjau să apară. 

Cu aceste procedee rudimentare de verificare și cu forțe de 
impunere a legii practic inexistente, foarte mulți astfel de falși 
căutători de azil au ajuns în Montreal, unde s-au înscris în organizaţii 
teroriste musulmane, cu strânse legături cu al-Qaeda. Una dintre 
aceste organizaţii era Gruparea algeriană islamică armată, sau GIA, iar 
această organizaţie era motivul pentru care Scot Harvath se afla în 
Canada. 

Guvernul american încercase de nenumărate ori să convingă 
autorităţile canadiene să îl extrădeze pe Sabed Jamal pentru a fi 
judecat în Statele Unite. Jamal fusese un profesor de chimie care, 
într-un anumit moment al vieţii sale, descoperise credința, mai precis 
Islamul radicalist, după care se înscrisese în GIA și îşi urmase 
camarazii în Irak, unde luptase împotriva cuceritorilor imperialiști 
occidentali, respectiv armata americană. 

Ca detaliu interesant, majoritatea luptătorilor străini din Irak, 
mai mult de douăzeci de procente, proveneau din Algeria. Şi, cu toate 
că unele grupări teroriste siriene erau renumite pentru pregătirea 
unor trăgători de elită, algerienii şi în special GIA, erau renumiţi 
pentru fabricarea celor mai eficiente sisteme explozibile. Cele mai 
groaznice bombardamente în teritoriu, care au cutremurat chiar și pe 

cei mai experimentați tehnicieni din EOD21, au fost cele produse de cel 
mai prolific fabricant de explozibil din GIA - şi anume Sabed Jamal. 

Datorită pierderii și rănirii a peste două sute de militari 
americani în urma proiectilelor fabricate de Jamal, care puteau penetra 
scutul antiglont cu mai mult de zece centimetri de la o distanță de nouă 
metri, Statele Unite au decis să treacă peste orice obstacol pentru a-l 
captura. Când acţiunea devenise prea încinsă în Irak, Jamal alesese 
Canada drept refugiu. Aici fabricase o poveste impresionantă și 
primise statut de refugiat cu drepturi depline. Dar dacă poţi scoate un 
luptător din Jihad, niciodată nu poţi scoate Jihadul din luptător. 
Interceptările NSA relevaseră o continuă creştere a amenințării 
teroriste, sugerând faptul că Jamal organiza viitoare atacuri asupra 
Statelor Unite. 

Când americanii identificaseră locul în care se afla Jamal, 
demaraseră cererile de extrădare. În ciuda dovezilor nenumărate în 
favoarea extrădării, guvernul canadian refuzase să accepte. Primul 
ministru liberal nu fusese suficient convins de statutul pe care 
americanii i-l atribuiau nigerianului. Declarase chiar că nici nu ia în 
calcul extrădarea lui Jamal decât cu condiţia ca Statele Unite să 
renunţe la pedeapsa cu moartea în acest caz. Fapt pe care americanii 
nici nu îl luau în considerare. 

Imediat după ce dialogul pe această temă eșuase, președintele 
american primise, ca prin minune, o copie a dosarului informativ a lui 
Jamal, din arhiva Serviciului de informaţii canadian. Jack Rutledge nu 
avea nevoie să știe cum a ajuns acel material pe biroul său. Știa cum 
funcționează canalele ascunse și mai știa că existau o grămadă de 
ofițeri ai Serviciului de informaţii canadian22 care se cam săturaseră 
ca bunăvoința ţării lor să fie exploatată de extremiști musulmani. 
Având în vedere sensibilitatea acestei misiuni, președintele știa că 
putea apela doar la o anumită persoană. 

După ce îl imobiliză pe Jamal, Harvath își permise să se 
concentreze asupra celei mai importante părți a misiunii sale: 
securizarea laptop-ului acestuia. 

Fusese informat despre pierderea a doi agenţi foarte 


”1 Echipă de pirotehnişti. 
?? CSIS, Canadian Security Intelligence Service. 

experimentați în momentul în care încercaseră să sustragă laptop-ul 
unui important membru al-Qaeda. lar Harvath nu știa ce îl îngrozea 
mai tare: faptul că Statele Unite capturaseră un membru atât de 
important al al-Qaeda încât nici chiar nivelul său de acces Polo Step23 
nu îi permitea să afle cine era, sau explozia inexplicabilă a laptop-ului, 
din momentul în care cei doi agenţi încercaseră să îl ia. 

Tot ceea ce știa Harvath era că laptop-ul lui Jamal ar fi trebuit să 
conţină o adevărată comoară de informaţii, datorită legăturii dintre el 
şi acel înalt membru al-Qaeda. Inevitabil și acest laptop era dotat cu un 
sistem explozibil identic, pe bază de mercur. 

În astfel de momente, Harvath ar fi dat salariul pe un an pentru 
a dobândi un instructaj de calitate în domeniul dezamorsării 
explozibililor. Dar, din păcate, nu beneficia de aşa ceva. Nici măcar de 
câteva noțiuni de bază. Tot ceea ce avea la dispoziţie erau două tuburi 
de aerosol și un răcitor de polistiren plin cu gheață uscată. 

Ideea era să neutralizeze mercurul din dispozitiv cu ajutorul 
unui produs utilizat de obicei pentru înghețarea unor specii biologice, 
denumit Quick Freeze24. După ce ar fi imobilizat dispozitivul, s-ar fi 
creat pentru câteva secunde o fereastră în timpul căreia trebuia să 
ridice laptop-ul şi să îl introducă în răcitor. În aceste condiții devenea 
posibilă transportarea sa peste graniță, unde Harvath era așteptat de o 
echipă pregătită pentru a dezamorsa dispozitivul explozibil. Planul 
părea destul de rațional. Dar nimeni nu luase în calcul posibilitatea ca 
Jamal să se întoarcă mai devreme la apartament. Din cauza asta, 
operaţiunea lui Harvath fusese întreruptă, iar acum nu mai avea o 
cantitate suficientă de Quick Freeze pentru a încerca din nou să 
îngheţe dispozitivul. 

Trebuia să găsească altă soluţie. Să se întoarcă cu mâna goală 
sau, mai rău, fără mâini, nu erau variante pe care era dispus să le 


* Polo Step era numele de cod — clasificat ca strict secret — utilizat de Departamentul 
Apărării Statelor Unite şi creat iniţial la sfârşitul anilor '90, pentru a autoriza accesul la 
informaţii despre operaţiuni secrete împotriva organizaţiei al-Qaeda în Afganistan. O 
persoană putea deţine acces la informaţii clasificate drept secret de stat, dar avea nevoie şi 
de autorizaţia „Polo Step” pentru a cunoaşte etapele de planificare a operaţiunilor. După 
atacurile din 11 septembrie 2001, autorizaţia „Polo Step” a fost utilizată de Centrul de 
Comandă al Statelor Unite pentru planificarea operaţiunilor din Irak. 

%4 Îngheţare rapidă. 

accepte. 

Deşi Harvath se afla numai la al doilea post față de zilele în care 
activa în cadrul Departamentului SEAL25 din Marină, pregătirea pe 
care o dobândise în cadrul Serviciului Secret la Casa Albă și cea de 
agent secret operativ pe contraterorism, în cadrul Departamentului 
pentru Securitate Internă, nu făceau decât să întărească 
antrenamentul pentru misiuni speciale: există o soluţie pentru fiecare 
problemă, trebuie numai să cauţi cu atenţie. 

Privind cu atenţie ceasul Suunto X9MI26 cu care fusese dotat 
pentru misiunea în Canada, Harvath își dădu seama că era foarte 
aproape de a-și depăși orarul. Trebuia să ajungă la o întâlnire pe care 
dacă o rata, periclita chiar traversarea graniței către Statele Unite. 

În timp ce evalua în minte diferite opţiuni, una dintre ele prinse 
contur. Sabed Jamal construia explozibili și, din păcate, îi construia 
chiar foarte bine. Din informaţiile citite de el reieșea că omul era foarte 
meticulos. Și dacă era meticulos, era probabil și foarte atent cu 
siguranța sa. Întrebarea era dacă deţinea obiectul la care se gândea 
Harvath și, dacă da, unde îl păstra? 

Trăgându-l pe Jamal de păr, îi băgă arma sub bărbie și spuse: 

— Ai o grămadă de materiale inflamabile pe aici, Sabed. Dacă ar 
izbucni un incendiu s-ar produce niște pagube uriașe, ca să nu mai 
vorbim de agitația provocată. Asta a fost greșeala lui Ramzi Yousef cu 
acel mic foc chimic în Filipine. Dacă îmi aduc bine aminte, colegul său a 
fost prins în timp ce se întorcea după laptop, nu-i așa? Dar tu eşti mult 
mai deştept decât atât. E evident. Aşa că spune-mi, unde ţii extinctorul? 

Jamal îl scuipă în ochi și îl înjură în arabă. 

— Ebn el Metanaka! răspunse Harvath în timp ce înfipse mai 
tare amortizorul armei în gâtul lui. Putem conversa și în arabă și în 
engleză. Nu-mi pasă. Dar vreau să știu unde îl ţii! 


* United States Navy Sea, Air and Land (SEAL) — Forţele armate navale pentru teritoriu 
marin, aerian şi terestru — sunt forțele pentru operaţiuni speciale ale marinei americane, 
angajate în acţiuni de luptă neconvenţională, apărare internă, acţiuni directe, 
contraterorism şi operaţiuni speciale de recunoaştere. 

26 Suunto Oy este o companie finlandeză care produce şi comercializează busole sportive 
magnetice şi alte produse de navigaţie şi alte dispozitive mecanice şi electronice pentru 
măsurători. Suunto este renumit în prezent şi pentru ceasurile de mână electronice 
multifuncţionale, care pot transmite ştiri sau pot furniza date legate de poziţie, acceleraţie, 
altitudine şi chiar localizare GPS. 


6 


Teroristul încercă să îl scuipe din nou, dar Harvath îl opri cu un 
genunchi în vintre. Simţea că Jamal nu va coopera prea curând, dar era 
politicos să întrebi înainte, iar Scot Harvath era un tip foarte manierat. 

ÎI târî pe Sabed spre bucătărie și găsi ceea ce căuta sub chiuvetă. 

— Bună idee, Sabed! spuse în timp ce scotea extinctorul. 
Flacoanele cu pudră fac o grămadă de mizerie, dar cele cu dioxid de 
carbon sunt mult mai eficiente și mai reci. 

Harvath privi în jur şi întrebă: 

— Şi acum vreau să știu unde ţii mănușile pentru falafel27, 
idiotule... 

Patruzeci şi cinci de minute mai târziu, Harvath trase mașina pe 
dreapta, îl smulse pe Jamal din portbagaj și îi îndesă în nas câteva 
bucăţi de vată, pentru a-i opri sângerarea. ÎI îmbrăcă apoi cu o haină de 
fâş, pe care o încheie până la gât și îl așeză pe scaunul din faţă, îi legă 
centura și îl avertiză cu privire la ceea ce se putea întâmpla dacă 
încerca să-i mai provoace necazuri. 

Din nou, Jamal încercă să-l scuipe, dar Harvath se aştepta la 
treaba asta. ÎI linişti cu o lovitură zdravănă în plex, îndoindu-l până ce 
rămase fără aer. 

Harvath scotoci apoi prin punga cu bunătăți achiziționate de la 
magazinul de la ieșirea din Montreal şi scoase un baton Power Bar28 
şi o sticlă de apă minerală. La cei treizeci și șase de ani, depășise acele 
zile în care consumul de hamburger și bere nu îi provoca nici o grijă. 
La o înălțime de un metru șaptezeci și o greutate de șaptezeci de 
kilograme numai mușchi, Harvath era într-o formă mult mai bună 
decât mulţi bărbaţi la jumătate din vârsta lui, dar știa că e nevoie de 
muncă din ce în ce mai multă pentru a-şi păstra condiţia. Dacă pentru o 
misiune în lumea arabă era nevoie să îşi lase barbă, după câteva zile 
observa şuviţe albe printre cele şatene. Tatăl său, instructor în forțele 
navale SEAL și decedat în urma unui teribil accident la antrenamente 
când Harvath avea douăzeci de ani, încărunţise complet înainte să 
împlinească patruzeci. 

În ciuda liniilor subțiri care se întrezăreau deja la colțurile 


?7 Chiftele prăjite din boabe picante de fasole sau carne de pui. 
* Baton energizant. 

ochilor săi albaștri. Harvath accepta foarte bine această situaţie. 
Fiecare îmbătrânea mai devreme sau mai târziu. Ceea ce îl punea 
totuşi pe gânduri în privinţa acestor semne de înaintare în vârstă era 
cât de mult avea să mai reziste stresului provocat de munca pentru 
guvern. Iar faptul că nu putea avea acces la nici o informaţie în privinţa 
acelui important membru al-Qaeda capturat recent de Statele Unite 
era încă o picătură în paharul cu frustrări pe care le tot acumula. 

Deşi îşi respecta președintele şi îşi iubea ţara, rahatul birocratic 
începuse să-l cam sâcâie. Lucrând atât ca agent SEAL, cât și al 
Serviciului Secret al Casei Albe, înțelegea foarte bine rolul regulilor, 
regulamentelor interne și al unui lanţ firesc al comenzii. Dar în 
momentul în care președintele crease o ramură specială internaţională 
a Departamentului pentru Securitate Internă, dublând astfel Oficiul 
pentru Asistenţă în Cercetări Internaţionale29 și îi oferise una dintre 
cele mai provocatoare misiuni, Harvath înţelesese că lucrurile vor sta 
altfel. 

Unitatea de spionaj condusă de el, cunoscută sub denumirea 
Proiectul Apex, trebuia să reprezinte vârful suprem în colectarea 
informaţiilor și punctul forte al guvernului american în combaterea și 
prevenirea atacurilor teroriste împotriva Americii și a intereselor sale 
la nivel global. 

Deşi, teoretic, această unitate nu exista, iar Harvath nu era 
altceva decât un „agent special” printre mulți alții, nu mai departe de 
anul trecut, o doamnă senator cu un orgoliu incomensurabil și un dinte 
împotriva Casei Albe reușise să descopere suficiente date despre el şi 
implicarea sa în Proiectul Apex pentru a-l forța, în cele din urmă, să 
demisioneze. Chiar dacă era o situaţie temporară, Scot nu știa ce îl 
aştepta mai departe şi ce curs va lua viața sa, ceea ce era extrem de 
neplăcut. 

Era conștient că își alesese o profesie ascunsă și discretă, lipsită 
de onoruri și care îi permitea să trăiască mai mult printre umbre, dar 
se cam săturase să depindă de interesele unor parveniţi ai politicii, 
care îşi căutau gloria călcând pe spatele unor adevăraţi patrioți, 
vinovaţi numai de prea mult devotament pentru ţara lor. 

Era atât de scârbit de tot rahatul ăsta încât recent îi trimisese 


Office of International Investigative Assistance. 

şefului său, Gary Lawlor, un glonţ de 12 mm înfășurat în bandă adezivă 
roşie. Acel tip de glonț avea capacitatea de a elimina ţinte la distanțe 
extrem de mari, iar Lawlor înțelesese că îl reprezenta pe Harvath, care 
era mereu trimis în misiuni la mari distanţe pentru a elimina teroriști. 
Banda roșie se explica de la sine. 

Ar fi suportat poate mai ușor frustrările inerente profesiei dacă 
ar fi existat măcar șansa unei vieți personale. Majoritatea prietenilor 
săi, chiar și coechipierii din SEAL, erau căsătoriți și pe pragul de a-și 
întemeia o familie. Deşi nu era chiar nerăbdător să aibă de mâine 
propria familie, ar fi fost încurajator să existe măcar perspectiva ei, 
într-un viitor nu prea îndepărtat. Desigur, era nevoie și de o femeie 
dornică să întemeieze acest cămin împreună cu el. lar cele existente în 
viaţa sa de până atunci nu rezistaseră cerinţelor profesiei sale, care 
reușea să încheie ca un clopot de biserică orice relaţie chiar înainte să 
înceapă cu adevărat. Existase o singură femeie cu care își imaginase că 
va reuși să răzbată în timp. Era chiar pregătită să își lase deoparte 
viaţa și să se mute cu el în Washington, dar, până la urmă, obligaţiile de 
serviciu reușiseră să încheie şi acel capitol. 

Partea bună din toate astea, dacă se putea considera așa, era că, 
în cazul în care decidea să părăsească guvernul, avea destule oferte din 
sectorul privat. De fapt, chiar era o anumită ofertă la care Harvath se 
gândea foarte serios şi anume un job de instructor la un renumit 
centru de formare tactică din Colorado, denumit Walhalla. Ceea ce îl 
îngrijora totuși era că nu va mai fi în stare să se privească în oglindă și 
să se considere mai departe patriot. 

Era o decizie pe care trebuia să o ia la un moment dat și știa că 
va cântări destul de greu în mintea sa în timpul sfârșitului de 
săptămână liber de care urma să se bucure. 

Atenţia îi reveni în prezent la probleme mult mai presante odată 
ce zări, după o curbă, pe şoseaua pustie de altfel până în acel moment, 
un blocaj al poliţiei. 

Pe faţa lui Jamal apăru schimonoseala unui zâmbet. Teroristul 
credea că aceea va fi salvarea lui. Nu conta cine era de fapt Scot 
Harvath și pentru ce agenţie lucra. Din punct de vedere legal, nu avea 
nici un drept să îl scoată din Canada împotriva voinţei sale. Era o mare 
gafă din partea Statelor Unite. Americanul se dovedise a fi idiot când îl 
scosese din portbagaj. Dacă l-ar fi lăsat acolo, era foarte probabil ca 
mașina să treacă graniţa fără nici un control. Sabed era convins că în 

câteva minute avea să fie din nou liber și atunci avea să le povestească 
tuturor reporterilor despre tratamentul groaznic la care fusese supus 
de către americanul imperialist. 

Harvath se străduia să pară relaxat când se apropie de polițiști. 

— Vă rog să îmi prezentaţi permisul și talonul, îi spuse un ofițer 
în uniforma Poliţiei regale canadiene30 când deschise geamul 
mașinii. 

Harvath se scotoci prin buzunare și răspunse: 

— Cred că am fost atât de încântat că vin în Canada încât am 
uitat să le iau. 

Ofiţerul privi în interiorul mașinii: 

— Da, mereu păţim asta. Cine e pasagerul dumneavoastră? 

— Ajutor! urlă Jamal, fiind sigur că era singura șansă pe care o 
avea de a deveni liber. Am fost răpit și... continuă el, dar se linişti când 
Harvath îi trimise un cot în gură. 

— Nu-l luaţi în seamă, spuse Harvath, conștient că polițistul 
canadian nu numai că nu era înarmat, dar nici nu patrula granița 
canadiană. E puţin cam ţâfnos. E în perioada aceea din lună. 

— Da, replică polițistul, observ și tampoanele. 

— Probabil e doar emoţionat că va ajunge în Statele Unite. 

— Şi eu aș fi la fel, adăugă polițistul canadian, care era de fapt 
agent CSIS. 

După care le făcu semn celor de la blocaj să elibereze drumul și 
adăugă: 

— Mai ales dacă aș fi responsabil pentru uciderea acelor ofițeri 
americani. 

Faţa însângerată a lui Jamal păli. Canadienii sunt băgaţi în 
afacerea asta. 

— Voiam doar să ne asigurăm că l-aţi capturat pe individ, spuse 
agentul. Mai sunt și alte detalii despre operaţiune pe care ar trebui să 
le știm? 

— O să fie nevoie de o echipă să „cureţe” apartamentul. Are o 
grămadă de materiale explozibile, dar cam atât. 

— Bine atunci, încheie agentul și bătu capota mașinii în semn de 


* Royal Canadian Mounted Police este forţa de poliţie canadiană, atât la nivel federal, cât 
şi naţional. 

plecare. Vă mulțumim că ați vizitat Canada. Drum bun acasă! 

— Mulţumim, spuse Harvath, zâmbind și fluturându-și mâna. 

După doi kilometri ajunseră într-o mică poiană înconjurată de 
păduri și Harvath se opri şi ieşi din mașină. Verificând poziţia GPS pe 
ceasul Suunto, își activă itinerarul stabilit, după care scoase răcitorul 
de pe bancheta din spate și apoi pe Jamal din mașină, împingându-l 
spre pădure. 

După câţiva paşi se auzi trosnetul unei crengi, iar Harvath știu 
că deja nu mai erau singuri. Când privi peste umărul stâng zări o 
echipă de câţiva oameni foarte bine înarmaţi, deghizați cu camuflaj 
digital, apărând printre copaci. 

— Bun venit în Statele Unite, spuse unul dintre ei. Aveţi ceva de 
declarat? 

— Da, am, răspunse Scot Harvath în timp ce le înmâna răcitorul 
cu laptop-ul îngheţat și pe Jamal. Canada este o ţară extraordinară. 
Bere bună, oameni drăguţi și tocmai au demarat un proces grozav de 
extrădare a teroriștilor. 

Echipa îi conduse în afara pădurii, către orășelul Rouses Point, 
New York, unde operaţiunea demară cu succes, iar Scot își recuperă 
mașina personală. 

8 

După un scurt raport, Mike Jaffe, șeful Forţei Aliate Antitero31, 
îl întrebă: 

— Și acum încotro? Te întorci în Capitală pentru sfârşitul de 
săptămână de 4 iulie32? 

Harvath dădu din cap: 

— Nu, mă opresc la New York pentru a vedea un vechi prieten 
care tocmai s-a întors din Afganistan. 

Celălalt zâmbi şi întrebă: 

— Şi de unde ai să priveşti artificiile? 

— Probabil de pe un scaun de bar. 

— Cred că glumești, spuse Jaffe, cu un pronunţat accent 
new-yorkez. Ascultă-mă pe mine. Cel mai bun loc de privit artificii este 
în Brooklyn, pe Bulevardul Furman, între Atlantic și Cadman Plaza. 


3! ITTF, Joint Terrorism Task Force. 
*2 Ziua naţională a Statelor Unite ale Americii. 

— O să țin minte. 

— Şi dacă ţi se face foame după aceea, mergi la localul Lundy 
Brothers pe Bulevardul Emmons pentru o porţie adevărată de supă de 
roșii cu carne de porc, specialitate în New York. Și să-ți comanzi și egg 
cream33. O servesc cu sticks-uri pe post de beţigașe. 

Harvath râse şi dădu din nou din cap. Habar n-avea ce însemna 
o porție de supă de roșii cu carne de porc şi cu atât mai puţin de ce 
trebuia să caute „una adevărată”. Şi nici egg cream nu băuse în viaţa 
lui. Dar așa erau toţi cei din New York. Soarele răsărea și apunea în 
funcţie de orașul lor. Oricare alt loc din lume nu ar fi fost la fel de 
grozav. 

— Ai reținut ce ţi-am spus? întrebă Jaffe cel agitat și cu părul 
argintiu, simțind că mintea lui Harvath rătăcea aiurea. Sau vrei să-ţi 
scriu pe ceva? 

— Cred că am reţinut, îi răspunse el. Și cu voi cum rămâne? 
Petreceţi un sfârșit de săptămână în Catskills34 înainte de a-l plimba 
pe amicul nostru spre însoritul golf Guantanamo? 

Jaffe zâmbi: 

— De fapt ne gândeam că n-ar fi rău să îi prezentăm toate 
acuzaţiile care i se aduc și să îl atârnăm la intrarea în Fort Drum 35. Am 
putea vinde bilete cu un dolar bucata și le-am spune soldaţilor că este 
o pinata36 arăbească. 

Harvath gusta umorul lui Jaffe. 

— Ai strânge probabil o avere, răspunse el, știind că la Fort 
Drum își avea baza Divizia a zecea de infanterie ușoară, care pierduse 
o grămadă de oameni în Irak, mai ales din pricina dispozitivelor 
explozibile. 

— Dar, din păcate, nu avem timp pentru așa ceva, încheie Jaffe. 
FBI îl vrea azi la Federal Plaza nr. 26, în Manhattan, pentru a demara 


* Egg cream (trad. cremă de ouă) este o băutură clasică în New York, preparată din sirop 
de ciocolată, lapte şi apă minerală. Datează, probabil, din secolul al XIX-lea şi este 
asociată în special districtului Brooklyn din New York, zona natală a inventatorului 
acestei băuturi, Louis Auster. În mod ironic, băutura nu conţine nici ouă, nici smântână. 

* Regiune muntoasă în nordul statului New York. 

* Bază militară americană din statul New York. 

* Un săculeţ colorat din hârtie, agăţat în timpul unor sărbători de tavan sau de ramura 
unui copac. De obicei, copii legaţi la ochi încearcă să spargă pinata cu nişte bețe, pentru a 
se bucura de bomboanele dinăuntru. 

investigaţiile. După care se va ocupa altcineva de el. 

Harvath nu îi invidia deloc pe cei care trebuia să îşi petreacă 
sfârșitul de săptămână de 4 iulie departe de familie și prieteni pentru 
a-l interoga pe Sabed Jamal. Dar și asta făcea parte din meserie și Scot 
o ştia foarte bine. America nu își putea permite o zi liberă în lupta 
împotriva terorismului, nici măcar cu ocazia aniversării 
independenței. Inamicii lucrau în foc continuu, căutând mereu în 
sistemul de apărare o breșă de care să poată profita, iar America 
trebuia să se afle cu un pas înainte. 

Privindu-l pe Jaffe cum se alătura oamenilor săi, Harvath își 
dădu seama că, oricât de tare s-ar strădui, Statele Unite nu puteau 
controla situaţia integral. De data asta, ca și în alte ocazii, misiunea se 
încheiase cu succes. Dar atât. Chiar dacă eliminaseră din joc un jucător 
foarte important, existau numeroase alte rezerve prin care terorismul 
putea acționa. Și indiferent de pierderile pe care le sufereau, părea că 
teroriștii găseau la nesfârșit resurse de înlocuire. 

Iar adevărul nerostit, dar cunoscut de fiecare soldat implicat în 
lupta împotriva terorismului, era acela că nu se punea problema dacă 
teroriștii vor lovi din nou Statele Unite, ci când. 

Se rugă să nu aibă parte de o astfel de zi, pentru că știa că, în 
acele momente, 11 septembrie avea să pară numai o repetiţie pentru 
marele act. 

9 

New York 


Drumul de la Rouses Point până în Manhattan dura, în mod 
normal, cinci ore și jumătate, dar cu ajutorul unui termos plin cu cafea, 
al unui picior greu pe pedală, al muzicii lui George Clinton și a 
formaţiei Parliament, Harvath străbătu distanţa în patru. 

Cu trapa deschisă, cu geamurile lăsate și cu difuzoarele urlând 
melodia „Tear the Roof Off the Sucker”37 în Chevy-ul TrailBlazer38 
negru, Harvath trecu în viteză pe podul George Washington spre 
districtul Manhattan, puţin după ora 14:00. Privi câteva momente 


37 Al doilea single lansat de formaţia Parliament în 1976, unul dintre cele reprezentative 
pentru stilul funk. 

38 Chevrolet TrailBlazer este SUV-ul realizat de divizia Chevrolet a producătorului 
american de automobile General Motors. 

cerul și apoi traficul aglomerat specific sărbătorii și se gândi că vremea 
era chiar grozavă, cam douăzeci și șase de grade, soare și numai o 
urmă de umiditate. Se anunţa un sfârșit de săptămână perfect. 

Cu o oră înainte de a intra în oraș își sunase amicul, ofiţerul 
Robert Herrington, sau „Bob Ghiulea”, cum îi spuneau cunoscuţii, 
recent trecut în rezervă din cadrul Delta Force39 și stabiliseră un 
punct de întâlnire. 

Pentru că Bob mai avea câteva lucruri de încheiat la 
Departamentul Veteranilor 40 din Manhattan, au decis să se 
întâlnească la unul dintre barurile favorite ale lui Harvath de lângă 
Times Square, numit Pig&W histle41, unde demaraseră odată proiectul 
de cutreierare a barurilor Alcoolici Unanimi. 

După ce se plimbă prin cartier vreo douăzeci de minute, 
Harvath opri în cea mai ieftină parcare întâlnită şi, după ce promise 
primul născut, doi litri de sânge și un organ vital pentru a fi amânat cu 
plata, străbătu pe jos cele patru străzi până la bar. 

Înăuntru, tot staff-ul și clienții erau lipiti de ecranul 
televizorului. Harvath ocupă un scaun la bar, comandă o bere neagră și 
încercă să îşi dea seama despre ce se vorbea la ştiri. 

La o grădiniță din Bronx, o grupare luase ostatici. Halal început 
de weekend de 4 iulie, gândi el și mai comandă ceva de mâncare, 
încercând să uite lumea și nesfârșitele ei probleme. 

Îşi aminti cum îl cunoscuse pe Bob Herrington. Fuseseră 
repartizaţi în cadrul unui program al Forţelor Speciale de instruire a 
unor trupe dintr-o ţară sud-americană. Misiunea finală a soldaţilor 
fusese de a și prezenta noile tehnici asimilate printr-o serie de 
exerciţii, culminând cu escaladarea unui platou montan, unde erau 


* Primul detaşament de forţe speciale (Ist SFOD-D), cunoscut drept Delta în armata 
americană, drept Delta Force de către civili şi drept Grupul de aplicaţii armate în cadrul 
Departamentului de Apărare al Statelor Unite, este o ramură a armatei destinată 
operaţiunilor speciale (Special Operations Force, SOF) şi parte a Centrului de Comandă 
pentru Operaţiuni Speciale (Joint Special Operations Command, JSOC). Printre misiunile 
principale se numără combaterea terorismului şi operaţiuni de intervenţie militară, dar 
detaşamentul are un caracter foarte versatil, care îi permite şi asumarea altor misiuni, de 
salvare şi recuperare de ostatici, raiduri, sau eliminarea grupărilor adverse de spionaj. 

4 Departament din cadrul guvernului, care asigură atât asistenţă socială şi financiară 
veteranilor şi familiilor acestora, dar şi asistenţă medicală. 

4l Porcul şi Gâtlejul. 

aşteptaţi de președintele respectivei ţări, de generali și de alte 
personalități, pentru a le verifica pregătirea. Ideea era că aveau la 
dispoziţie foarte puţin timp. 

Deși soldaţii se descurcau mult mai bine decât s-ar fi așteptat 
instructorii americani, când au ajuns la escaladarea pantei abrupte a 
muntelui, a devenit clar că nu mai aveau puterea să ajungă pe platou în 
timpul indicat. Şi ce idee a avut Bob? Odată ce au ajuns la baza 
muntelui și nu mai puteau fi văzuți de comisia de verificare, a adunat 
toate armele soldaţilor, le-a îndesat în rucsacul său și a pornit înaintea 
lor. 

Harvath nu înțelesese pe moment ce avea de gând Herrington. 
Chiar dedesubtul platoului, Bob s-a oprit însă și a înapoiat fiecărui 
soldat arma când trecea pe lângă el. lar pe platou s-a creat oarece 
confuzie până când soldaţii și-au recuperat arma corespunzătoare. 
Când Harvath a ajuns sus, l-a văzut pe Bob zâmbind și atunci a învăţat 
prima sa lecţie despre ce înseamnă să fii cu adevărat un conducător - 
cel mai important lucru este ca echipa ta să își atingă obiectivul ca 
grup. Cum se întâmplă treaba asta contează mult mai puţin atâta 
vreme cât toți membrii trec linia de sosire laolaltă. 

Bob ar fi putut foarte bine să își asume meritul pentru succesul 
soldaţilor, dar nu era caracteristic pentru el. Era mult mai satisfăcut 
să-i vadă reușind în misiunea lor. Harvath îl apreciase din secunda în 
care îl cunoscuse, dar pe platoul acela prăfuit din America Latină 
ajunsese să îi poarte un respect profund, care devenise în timp o 
prietenie durabilă și mai multe misiuni trăite împreună. Harvath chiar 
glumea destul de des că Bob era pentru el fratele pe care nu și-l dorise 
niciodată. 

Patruzeci și cinci de minute mai târziu se pregătea să mai 
comande o bere, când Bob Ghiulea apăru de nici unde și aruncă pe 
tejgheaua barului o monedă a Forţelor pentru Operaţiuni Speciale. 
Regula era că, dacă tu și un alt coleg primeaţi aceeași monedă pentru o 
misiune sau pentru o echipă din care aţi făcut parte și nu aveai moneda 
la tine, trebuia să faci cinste cu un rând de băutură. Dacă aveai 
moneda, cel care o aruncase primul trebuia să achite băuturile. 
Harvath era deja pregătit pentru vechiul său prieten. Își ridică 
şerveţelul şi îi arătă acestuia moneda lui. 

După ce se interesă dacă barul servea și coniac Louis XIII, 
Harvath dădu noroc cu amicul său. 

— Bună încercare, prietene, îi spuse, fiind atent să nu scuture 
prea tare umărul rănit al acestuia. 

— Mai şi câştigi, dar mai şi pierzi, replică Herrington, care era 
cu cel puţin șapte centimetri mai înalt decât el și ceva mai lat în spate. 

Părul şaten era tuns scurt, dar încă purta barba specifică 
populaţiei din Afganistan. Ochii săi verzi și vigilenţi se rotiră în jurul 
încăperii, după care se întoarse către barman şi îi spuse: 

— Mai adu-ne un rând din ce bea el, iar mie fă-mi o porţie dublă. 

— El bea bere neagră, drăguță, îi răspunse chelnerița cu un 
vădit accent irlandez și chef de flirt în voce. 

Bob îi adresă cel mai fermecător zâmbet al său: 

— Atunci mie să îmi aduci două halbe. Nu vreau să mi-o ia 
înainte. 

Femeia își dădu ochii pe spate și plecă după trei halbe de bere 
neagră. 

— Cred că te cam place, îi spuse Harvath când chelneriţa nu-l 
mai putea auzi. 

— Suflet și minte. Asta caut eu. 

Harvath izbucni în râs. Era plăcut să vadă că Bob se afla într-o 
dispoziţie bună. Totuși, sub acel zâmbet şi acea atitudine de nepăsare, 
Scot ştia că prietenul său nu suporta foarte bine trecerea în rezervă 
impusă. Acesta era motivul principal pentru care decisese să își 
petreacă sfârșitul de săptămână liber în New York. 

Un alt motiv era acela că, în prezent, nici nu exista cineva anume 
cu care să merite să își petreacă vacanţa. Singura femeie cu care 
Harvath chiar își imaginase un viitor era deja logodită și se pregătea să 
se mărite cu altcineva. 

De parcă i-ar fi citit gândurile, Bob îi adresă o întrebare: 

— Meg ce mai face? 

Harvath ştia că subiectul era inevitabil. Amândoi fuseseră 
implicaţi, cu câţiva ani în urmă, în echipa de salvare a ostaticilor 
dintr-un avion în care se afla și Meg Cassidy. Deoarece era singura care 
îi văzuse chipul teroristului, a fost solicitată în identificarea și 
prinderea acestuia. Pregătirea ei pentru această misiune a fost 
desfășurată cu ușile închise, cum se spune, de către Bob și alţi colegi, la 
baza Delta Force din Fort Bragg. 

— Probabil că la anul pe vremea asta amândoi vom merge la 
nunta ei, îi răspunse Harvath. 

— Trebuie că ești cel mai fraier om pe care l-am cunoscut, mă 
crezi? 

— Şi mie îmi pare bine să te văd, Robert, îi răspunse Harvath în 
timp ce femeia de la bar le așeza în față halbele de bere, una lui Scot și 
două prietenului său. 

După ce se îndepărtă, Bob îi spuse: 

— Meg Cassidy este clar cea mai grozavă femeie cu care te-am 
văzut vreodată, iar tu o lași pur și simplu să îți scape printre degete. 

— E complicat. 

— E vorba de o femeie, spuse Bob și sorbi din berea neagră, 
lăsând răspunsul să atârne în aer câteva secunde. Ele sunt întotdeauna 
complicate. 

Era un subiect pe care Harvath nu îl agrea deloc. 

— S-a terminat, bine? 

— Pentru mine e bine dacă şi pentru tine e bine. 

— E în regulă, răspunse Harvath, centrându-și preocupat 
paharul pe bucata rotundă de carton de sub el. 

— Şi acum te vezi cu cineva? 

— Nimeni. 

Herrington zâmbi: 

— Deci nu ești cu adevărat în regulă și nu s-a terminat cu 
adevărat, așa-i? 

— la mai lasă-mă cu asta! 

— Mai bine zi-mi că eşti gay. Ce dacă faci parte din SEAL. Până la 
urmă tot Marină e. Faptul că eşti gay face parte din meserie în cazul 
vostru. Cum se zice? Când mergi pe dedesubt, e în regulă să te dai la 
fund. 

— Du-te dracului, îi răspunse Harvath. Și să ştii că dacă ai de 
gând, la un moment dat, să îţi scoţi nasul îngrozitor de mare din viaţa 
mea personală, aș fi mai mult decât încântat să discutăm despre ce s-a 
întâmplat în Afganistan. 

De data aceasta era rândul lui Bob să devină tăcut. Deşi nu asta 
intenţionase, Harvath zgândărise un nerv foarte sensibil. 

Herrington îi răspunse în cele din urmă: 

— Câţi oameni ai pierdut la răpirea președintelui? 

— Mult prea mulți. 

— Da, replică Bob, înțelegând perfect. E groaznic. Dar ştii ce 
poate fi și mai rău? 

Harvath dădu din cap. 

— Ca oamenii din subordinea ta să fie mutilați, schilodiţi și 
într-o suferință continuă. Asta e mai rău decât să-i vezi murind. Măcar 
când mor nu mai suferă atât de mult. 

Harvath îi făcu semn barmanului pentru un alt rând și întrebă: 

— Ce s-a întâmplat în Afganistan? 

Bob aşteptă să plece chelnerița și, după câteva momente de 
tăcere, răspunse: 

— Trebuia să lovim o ţintă lângă Herat42. Cred că au aflat de 
planul nostru, pentru că ne-au lovit înaintea noastră și ne-au tras-o 
tare de tot. Unul din băieții noștri și-a nenorocit glezna, iar eu îl ajutam 
cu echipamentul. Ar fi trebuit să îmi dau seama că va urma un atac, dar 
n-a fost așa. Nu eram la locul meu. Eram al treilea în coloană și 
înaintam spre locul meu din față când s-a întâmplat. Cei doi dinaintea 
mea au păţit-o rău. Eu am scăpat ușor în comparaţie cu ei, dar asta nu 
contează. Din cauza mea, toți am primit ordin de trecere în rezervă pe 
motive medicale. 

— Și crezi că toate astea s-au întâmplat pentru că nu erai în față, 
la locul tău? 

— Un comandant de echipă stă în față. Punct. 

— Asta e o tâmpenie, Bob și ştii bine, spuse Harvath. Nimeni nu 
poate sta numai în față tot timpul, nici măcar tu. De-aia poziţia se 
ocupă prin rotaţie. 

— Dar era rândul meu să fiu în faţă. 

— Şi, cu toate astea, cărai echipamentul unui soldat rănit. Nu 
poți să le faci pe toate. 

— Acum nu, după câte se pare. 

— Rahaturi de-astea se întâmplă tot timpul, Bob. 

— Mie nu mi s-a întâmplat şi nici echipa mea. În doi ani de zile 
nu ni s-a rupt nici măcar o unghie și, dintr-odată, bang, trei dintre noi 
sunt trași pe tușă. Unul din ei nu va mai merge niciodată, nu va mai fi 
în stare să facă dragoste cu nevasta, iar celălalt este orb. Nu își va mai 
vedea copiii crescând. Și toate astea pentru că eu nu am fost în față 
când a trebuit. 

Harvath îl cunoştea destul de bine pe Bob și, mai ales, îi 


42 Oraş în partea de vest a Afganistanului. 

cunoștea reputaţia. De fapt, cam toată lumea din Operaţiuni Speciale 
cunoștea faima acestui om. Bob era în stare să ducă un batalion întreg 
în spate. Era un atlet incredibil şi unul dintre cei mai buni soldaţi ai 
Statelor Unite. Chiar din ziua în care se înrolase în armată, imediat 
după liceu, apoi în tabăra de instrucție Ranger şi în cadrul Grupului 
743 şi, în cele din urmă, în Delta, Bob fusese întotdeauna un lider. Nu 
era deloc o chestiune de orgoliu. Așa era el, nu putea bate pasul pe loc. 

Nu era deloc surprinzător pentru Harvath că Bob suferea 
îngrozitor pentru camarazii săi. Era o altă trăsătură de caracter a 
prietenului său. Și a majorităţii soldaţilor americani. Adevărul, 
libertatea și stilul american erau sloganuri care dădeau bine pe sticlă, 
dar în focul demonic al luptelor nu mureai pentru ţară, ci pentru 
camaradul de lângă tine. 

Privindu-şi prietenul în ochi, Scot încercă din nou să ridice o 
parte din povara care îl apăsa: 

— Bob, rahaturi de-astea se întâmplă. 

— Da, poate ai dreptate. Dar nu așa îmi doream să mă retrag, 
răspunse Herrington și luă o înghiţitură zdravănă de bere. Voiam să 
mă retrag cu fruntea sus. Şi mai voiam o șansă, una singură, să 
demonstrez nu numai echipei, cât mai ales mie însumi, că mai sunt în 
stare să lupt şi că ceea ce s-a întâmplat nu are nici o legătură cu faptul 
că am câţiva ani în plus și mai puţină agilitate. 

Harvath nu avea de gând să păstreze conversaţia în direcția 
asta. Era nevoie ca Bob să iasă rapid din starea deplorabilă în care se 
afla. 

— La câte concursuri de triatlon ai participat cu echipa anul 
trecut? 

— La două. 

— Şi care a fost cel mai prost rezultat? 

— Locul al cincilea. 

Harvath se prefăcu că se gândește un moment și adăugă: 

— ştii, cred că până la urmă a fost o idee bună ca armata să te 
scoată la pensie. Vreau să spun, doar două rezultate în top zece 


4 Grupul forțelor speciale 7 — 7th Special Forces Group a fost înfiinţat în 20 mai 1960. 
Scopul său este de a desfăşura acțiuni de gherilă şi de a instrui trupe armate ale guvernelor 
partenere din America Centrala şi de Sud. 

internațional? Clar ai luat-o la vale! 

Bob nu își ridicase privirea, dar Scot putea zări urmele unui 
zâmbet slab și decise să meargă mai departe cu gluma. 

— Iisuse, Bob, ai patruzeci de ani. Ar trebui să te lupţi pentru o 
proteză dentară şi una de șold, nu să primeşti o armă și să pleci în cele 
mai periculoase misiuni ale țării. Acolo plecăm noi, ăștia mai tineri. 

Zâmbetul lui Herrington se întinsese acum pe toată faţa. 

— În primul rând, ai doar patru ani mai puţin ca mine, iar în al 
doilea, chiar dacă faci parte din SEAL, îţi pot tăbăci curul în mai puţin 
de un minut new-yorkez, așa că nu mai face pe deșteptul cu mine. O să 
îți fie foarte greu să ai parte de vreo cucerire zilele astea dacă îţi 
punctez eu ochii ca lumea. 

Harvath tocmai se pregătea să îi sugereze să înlocuiască moto-ul 
de comando, discret, rapid și mortal, cu unul mult mai potrivit, senil, 
încet și surd. Dar Herrington îi tăie vorba, cu privirea aţintită la ecranul 
televizorului: 

— Asta nu e bine! 

Harvath privi şi el şi observă câteva blindate ale echipelor de 
urgenţă din cadrul Poliţiei din New York înconjurând școala din Bronx, 
unde erau luaţi ostatici. 

— ESUA4 apare în mod normal în dube mai mici. Câte două de 
echipă, continuă Herrington. Căruţele astea mari sunt dulapurile lor 
umblătoare. Pe astea nu le mișcă decât dacă situaţia este foarte gravă. 
Și văd cel puţin patru acolo. Asta înseamnă că au trimis patru echipe. 
Deci nu e vorba de mărunțiș aici. 

Harvath știa că, în afară de armată, forțele ESU din cadrul 
poliției din New York erau nu doar cea mai mare echipă de tip 
S.W.A.T.45 din ţară, dar și cel mai bun. Și, cu toate că erau toţi frați de 


44 Emergency Service Unit — departament din cadrul poliţiei americane destinat gestionării 
situaţiilor de urgenţă Forţele de poliţie nu au, de regulă, un echipaj tradițional S.W.A.T., 
spre deosebire de restul forţelor de menţinere a ordinii. ESU îndeplineşte rolul unui 
echipaj S.W.A.T., dar şi mult mai mult. Membrii ESU sunt cei mai buni experţi ai 
departamentului de poliţie, cu aptitudini pentru operaţiuni în care sunt implicate arme 
deosebit de periculoase, reţinere de ostatici, ameninţări teroriste, sau chiar securizarea 
unor animale sălbatice crescute in apartamente civile. 

45 SWAT (Special Weapons and Tactics) este o unitate specială în multe departamente de 
securitate internă din Statele Unite, destinată operaţiunilor deosebit de periculoase: 
prezentarea unor mandate de arestare cu grad ridicat de risc, recuperare de ostatici, sau 

arme, fiecare echipă de acest gen prefera să acționeze singură, iar 
întăririle erau solicitate numai în cazuri foarte grave. Prin mintea lui 
Harvath începură să curgă scene ale masacrului de la școala din 
Beslan46. O școală era o ţintă perfectă pentru un atentat terorist, iar 
un scenariu de acest gen ar fi avut un impact devastator aici, în Statele 
Unite. Harvath chiar se întrebase de câteva ori de ce nu încercaseră 
teroriștii și varianta asta. Relatările media, dar mai ales durerea 
colectivă americană, ar fi fost de neimaginat. 

Se pregătea să îi spună toate astea lui Bob când știrile se 
întrerupseră pentru alte două anunţuri extrem de grave: un incendiu 
izbucnit la Centrul de Comandă din Brooklyn al Operaţiunilor de 
Urgenţă, dirijat de primarul David Brown şi un trăgător care atacase o 
aeronavă pe aeroportul LaGuardia din Queens. 

Herrington dădu gânditor din cap: 

— Dacă nu m-aș pricepe, aş zice că cineva se cam joacă cu focul. 
Cred că atacul asupra școlii din Bronx e mult mai serios decât pare 
dacă au apărut atâtea echipe ESU prin preajmă. 

— Exact ca la Beslan, adăugă Harvath. 

— Din câte știm deocamdată, continuă Bob, alte echipe pot fi 
deja pe drum. Și apoi e și atacul de la aeroport. Au puricat atât de bine 
locul ăla încât se știu pe dinafară toate acoperișurile, toate pistele și 
toate dârele unsuroase pe o rază de trei kilometri. Toate locurile unde 
s-ar putea ascunde un trăgător. Cine a reușit să treacă de filtrul ăsta și 
să stârnească asemenea belele, e cu siguranţă, un profesionist. 

— Sau poate fi foarte bine o altă zi de căcat în New York. 

— Nu ştiu ce să zic. 

— Hai, Bob! De ce ar vrea cineva să dea de lucru tuturor 
echipelor ăstora speciale? 

În acel moment, postul de televiziune transmitea imagini în 
direct ale incendiului de la Centrul de Comandă al primarului de lângă 
Podul Brooklyn, iar Herrington răspunse: 

— Poate din același motiv pentru care ar dori să anihileze și 
Centrul de Comandă. 


intervenţii armate, prevenirea atacurilor teroriste, ori capturarea unor criminali înarmaţi. 
46 Masacrul de la Beslan — 1200 de copii şi adulţi luaţi ostatici de o grupare rebelă cecenă, 
în data de 1 septembrie 2004, în regiunea autonomă Osetia de Nord, Federaţia Rusă. 

— Doar nu crezi că toate astea fac parte dintr-un atac mult mai 
mare, nu? întrebă Harvath. 

— Cine ştie? Dar, dacă nu te superi, chiar n-aș vrea să zac 
într-un bar din Times Square dacă se întâmplă treaba asta. 

În ciuda aerului condiţionat şi a antiperspirantului pe care 
instructorul său insistase să îl folosească, tricoul Polo roşu al lui Nassir 
Hamal se lipise de pielea asudată. Toţi martirii primiseră 
tranchilizante, respectiv Valium, pentru a-și păstra calmul în 
momentul decisiv. Mullahul47 de la moscheea din New Jersey, care îi 
îndrumase de-a lungul pregătirii, îi asigurase că aceste medicamente 
nu vor umbri cu nimic călătoria lor în Paradis. Deşi unii dintre 
camarazii săi acceptaseră oferta de a încerca pilulele înainte pentru a 
le testa efectul, Nassir refuzase. Era sigur că, la momentul potrivit, își 
va întâmpina sfârşitul cu inima puternică, datorită dragostei sale 
pentru Islam. Dar acum, când zăcea în traficul imposibil de pe Strada 
64, în compania gândurilor și a unui casetofon stricat, nu mai era la fel 
de hotărât. 

Privi celularul de pe scaunul de alături și se gândi să își sune 
instructorul, dar renunță. Îşi petrecuseră toată noaptea spunând 
rugăciuni și citind versete din Coran împreună și discutând despre 
Paradis în timp ce ceilalți dormeau. Instructorul devenise un fel de 
frate mai mare pentru el, încredințându-i elevului său o taină: însuși 
Profetul Mohammed, fie pace asupra Lui, îl vizitase în vis şi îi ordonase 
ca misiunea cea mai importantă și mai dificilă să îi fie încredinţată lui 
Nassir. Era o onoare pe care el o acceptase cu sinceritate pură și 
devotament. 

Nu i se permisese să își ia adio de la mama și sora sa, amândouă 
emigrate în Statele Unite alături de el cu zece ani în urmă, dar spera că 
vor înţelege. Și mai spera să aprecieze și renta pe care instructorul o 
promisese familiilor martirilor. Islamul avea grijă de oamenii săi, o 
trăsătură care lipsea, din păcate, culturii occidentale. 

Indiferent de părerea familiei, Nassir știa, în sufletul lui, că 
misiunea sa e corectă. Când fusese abordat în moscheea din nordul 
orașului Chicago și i se propusese participarea la un grup de studiu cu 


17 Preot islamic. 

cel mai înţelept și învăţat imam48 care vizita orașul, Nassir acceptase 
cu inima deschisă. Dezamăgit de evoluția precară a unei afaceri, de un 
divorț şi de o existență umilitoare în S.U.A., căutase și aflase scopul 
menit să-i umple goliciunea din suflet - Islamul. 

Cu timpul, renunţase la colecţia de discuri, la fumat și îi explica 
surorii sale zilnic despre păcatul dansului şi al hainelor americane 
mult prea îndrăzneţe, sau despre pericolul prietenilor cu care se 
întâlnea. Până într-o zi când, sătulă de atâtea lecţii, i-a sugerat să se 
întoarcă în ţara lor natală dacă America nu-i mai era pe plac. Nassir se 
gândise foarte serios la varianta asta, chiar făcu ceva economii pentru 
biletul de avion și aranjă cu niște rude să îl găzduiască la întoarcere, 
dar iată că în viaţa sa apăruse imamul. Și, după ce s-au cunoscut mai 
bine, acesta îi prezentase un plan mai bun, prin care să atragă gloria lui 
Allah asupra existenţei sale umilitoare și egoiste. 

Când traficul se mișcă din nou, Nassir conduse dubiţa falsă 
FedEx49 pe Bulevardul Trei și se îndreptă spre sud. După câteva 
străzi își identifică ţinta. Automat, începu să recite versetele speciale 
din Coran, pe care le primiseră toţi martirii pentru a căpăta putere și 
curaj pentru momentul decisiv, ultimul pe care îl vor cunoaște toți. 

Era patru şi jumătate, iar pe stradă se vedea deja agitația 
specifică sărbătorii. În timp ce mergea alături de Herrington prin 
Times Square, Harvath încerca să înțeleagă ce făceau de fapt. O porţie 
de paranoia era ceva normal în meseria lor, dar în ce punct întreceau 
măsura? Partea rațională din creierul său considera că depășiseră acel 
punct când plecaseră din banii plin cu de toate, mai ales cu o chelneriță 
drăguță, în schimb instinctul îi dădea dreptate lui Bob. 

— Încotro mergem? întrebă Scot. 

Arătând spre sud de-a lungul Bulevardului Broadway, Bob îi 
răspunse: 

— Probabil că Times Square se află în capul listei de ţinte 
preferate de teroriști. Știu un restaurant bun nu departe de sediul 


48 Lider islamic. 

FedEx (FedEx Corporation) este o linie de transport aerian a coletelor, dar oferă şi 
servicii de curierat (inclusiv pe timp de noapte), servicii de copiere de documente şi chiar 
servicii de logistică. FedEx este abrevierea denumirii originale a companiei, Federal 
Express. 

Departamentului Veteranilor. Să mergem! 

— Sediul Veteranilor? Ai petrecut deja o grămadă de vreme 
pe-acolo. Nu te-ai săturat de locul ăla? 

— O să fii uimit să auzi că nu. E ceva mai mult acum decât. Locul 
unde pierdea vremea bunică-tu, Scot. Au evoluat de atunci. 

— Ah, acum sterilizează instrumentele și chestii de-astea? 

— Mai grozav! Dacă îți amputează un braţ, ai două gloanţe la 
dispoziţie din care să muști în loc de unul singur. 

Măcar Bob nu își pierduse simţul umorului. 

— Dar cu mașina mea cum rămâne? 

Oprind un taxi din care tocmai coborâse cineva, Herrington îi 
spuse: 

— Las-o acolo! Ne întoarcem mai târziu după ea. 

În timp ce taxiul îi ducea la adresa indicată, Harvath observa 
mulțimea de oameni înghesuiți pe străzi, iar mintea îi reveni asupra 
imaginilor transmise la televizorul din bar. Privite ca incidente izolate, 
evenimentele de la periferia Manhattan-ului erau foarte serioase, dar 
nu ceva chiar neobișnuit. Când le analizai împreună însă, păreau 
deodată mult prea grave pentru a fi numai o simplă coincidenţă. Și nici 
Scot Harvath, nici Bob Herrington nu credeau în coincidente. Nimeni 
din branşa lor nu credea în aşa ceva. Încercarea de a conecta punctele 
pentru a vedea imaginea de ansamblu era parte importantă din 
instructajul lor. 

Chiar dacă se afla în vacanţă și trebuia să se relaxeze, Harvath 
nu se putea gândi decât la afirmaţia lui Bob și repetă întrebarea de mai 
devreme: 

— Să presupunem că ai dreptate în legătură cu ceea ce se 
întâmplă dincolo de râu. De ce crezi că cineva ar dori să scoată din joc 
toate echipele speciale? 

— Îţi pot da un milion de motive, îi spuse Bob, în timp ce privea 
cu atenție un camion acoperit cu graffiti care pierdea vremea în faţa 
unei bănci. Şi nici unul dintre ele nu are final fericit. 

— Dar dacă analizezi situația pe bucățele, poţi deduce că 
neutralizarea acestor forțe speciale le oprește să intervină asupra 
obiectivului tău sau asupra punctului tău de scăpare, nu crezi? 

Deşi taxiul avea viteză, ochii lui Bob remarcară câţiva şoferi de 
taxi care parcaseră pe două benzi lângă un stand de falafel și vorbeau 
în gura mare. 

— Deci? 

— Deci, dacă ești un sinucigaș cu bombă sau dacă ai de gândi să 
bagi un avion într-o clădire, nu prea ţi-ar păsa de echipele speciale. 
Până s-ar dumiri asupra planului tău, teoretic ar fi prea târziu. 

— Depinde ce ai de gând să faci. Dacă nu ești un sinucigaș cu 
bombă și nici nu ai de gând să bagi un avion într-o clădire? Dacă ai 
avea cu totul alte planuri? 

Harvath își întoarse privirea spre fereastră și întrebă: 

— Adică? 

— Nu știu, răspunse Herrington. Am văzut toate treburile alea la 
televizor şi am avut sentimentul ăla de neliniște. 

— Vechile obiceiuri dispar greu. 

Bob zâmbi. 

— Aşa îmi place mai mult, spuse Harvath și decise să schimbe 
subiectul. 

Amândoi erau oarecum agitați. 

— Şi crezi că o să capăt paharul de coniac Louis XIII pe care mi-l 
datorezi la localul ăsta la care mergem acum? 

— Probabil că nu. Pentru asta trebuie să căutăm un bar de fiţe 
gay. Şi poate găsești și niște băieți haioși din Marină cu care să-ți 
petreci timpul. 

Harvath îi arătă prietenului său degetul mijlociu, iar acesta râse. 

Până la Strada 34 traficul se aglomeră, iar Herrington încercă să 
îl redirecționeze pe şofer. 

Cincisprezece minute mai târziu, când ajunseseră pe Strada 28, 
radioul din mașină izbucni cu niște voci terifiate, pe care nici Harvath, 
nici Herrington nu le înțelegeau. 

Când Scot întrebă ce se întâmplase, şoferul se bâlbâi ameţit: 

— Podul Queensboro! 

— Ce-i cu el? 

— Tocmai a explodat! 

Autostrada din Long Island 


Pe Tim și Marcy nu îi deranja deloc să meargă cu fetele în oraș. 
De fapt, chiar preferau asta. Așa puteau și ele să bea un pahar fără a-și 
mai pune problema condusului înapoi. 

Pe parcurs observaseră că, deja la ora cinci, traficul dinspre 


Manhattan era bară la bară, fiindcă oamenii preferau să-și petreacă 
vacanţa în locuri ca Fire Island, Hamptons, sau Montauk Point50. Tim 
se uită la Marcy, iar ea îi citi imediat gândurile. 

— Slavă Domnului că nu o să avem parte de așa ceva! 

Fetele îşi anunţaseră de la început planul. Întâi voiau să meargă 
în SoHo51 pentru cumpărături, după care trebuia să întâlnească niște 
prieteni pentru a lua cina la un restaurant fițos din Chelsea. Mai târziu 
voiau să ajungă la un club tare de tot din centrul Manhattanului, dar nu 
prea devreme. Doamne fereşte să ajungă acolo printre primii clienţi! 
Așa că au decis ca, dacă la prima tură prin faţa clubului nu era coadă la 
intrare, să mai piardă ceva vreme la un local drăguţ de pe Strada 56, 
numit Town. Să bea un pahar sau două de vin, după care să mai treacă 
o dată prin fața clubului. 

Deşi Marcy era amabilă și le lăsa pe fete să asculte orice post de 
muzică doreau în mașină, se rugă în glumă de ele să o lase să asculte 
cinci minute WCBS pentru ultimele știri din trafic. Nu era o persoană 
temătoare din fire, dar, având în vedere ce se întâmpla în Bronx, 
Brooklyn şi Queens, Marcy dorea să se asigure că nu vor avea parte de 
blocaje. 

Conform ştirilor de la radio, traficul era lejer pe podul 
Williamsburg şi mai departe în Manhattan, așa că Marcy comută înapoi 
pe muzica de la Power 105 şi se concentră asupra drumului. 

Fetele râdeau, șușoteau și se plângeau în privinţa ultimei veri 
libere dinaintea absolvirii de la Yale, ca și cum cei doi adulți din 
scaunele din față nici nu se aflau acolo. Dar asta nu era o problemă 
pentru Tim și Marcy. Erau obișnuiți să fie ignoraţi. 

Când ajunseră pe podul Williamsburg, traficul se aglomera. 
Marcy se strădui să nu se agite, dar devenea din ce în ce mai stresant. 
Când prinse o portiţă pe banda din stânga, semnaliza și își ocupă noul 
loc. După vreo șase lungimi de mașină înţelese care era cauza acelei 
ambuscade. O utilitară urâtă și maro, inscripționată Birchman 
Landscaping52, mergea cu cel puţin douăzeci și cinci de kilometri sub 
limita de viteză, când toţi ceilalți încercau să se menţină măcar în 


° Destinaţii turistice din jurul oraşului New York. 

5! Stradă comercială din Manhattan, bazată pe acronimul rezultat de la denumirea „South 
of Houston Street”. 

°? trad. Birchman — decoraţiuni exterioare. 

treizeci de kilometri peste ea. 

Marcy îşi roti privirea către Tim, iar el replică: 

— Nici măcar să n-o spui! 

— Priveşte-mă numai! răspunse Marcy, după care trase mașina 
lângă utilitară. 

În dubiță erau doi tipi cu pielea închisă la culoare. Probabil 
mexicani. 

— ȚŢi-am zis eu, spuse ea. 

— Relaxează-te, Marcy. E nevoie de o mare diversitate pentru a 
alcătui lumea asta. 

— Ştiu că aşa e. Nemţii sunt cei mai rapizi şoferi. Italienii sunt 
nebuni, iar mexicanii sunt cei mai înceți. 

— Nu sunt de acord cu asta, răspunse Tim. Eu sunt italian. 

— Şi tocmai de-asta conduc eu. Mi-am încheiat pledoaria. 

Tim zâmbi. Marcy nu avea să se schimbe niciodată. 

— Îţi spun sigur, adăugă el, utilitara asta e cea mai urâtă mașină 
pe care am văzut-o vreodată. 

— Ai putea crede că decoratorii sunt ceva mai creativi decât 
restul lumii, nu-i așa? 

— Să picteze niște flori pe urâţenia aia sau ceva. 

Acum era rândul lui Marcy să zâmbească. Câteodată credea că 
Tim îşi alesese greșit menirea în viaţă. Avea un simţ estetic foarte 
dezvoltat. lar ea atribuia acest fapt originii sale italiene. Caravaggio, da 
Vinci, Michelangelo... toți italieni. 

— Ia uite! spuse Tim. Lucrezi pentru Birchman și nu numai că ai 
parte de o mașină oribilă și uniforme identice, dar primeşti şi ceasuri 
identice. 

Marcy privi pe geamul din dreapta și observă cum cei doi 
bărbaţi din utilitară își priveau ceasurile. 

— Probabil au întârziat la următorul loc de muncă. De-aia se 
grăbesc așa tare. 

Tim îşi înăbuși un chicotit. Nu se putea abţine. Deşi Marcy putea 
fi uneori prea deocheată pentru gustul său, era totuși foarte amuzantă. 
Treaba asta îl sâcâise la început, dar lucrau împreună de atâta vreme 
încât învățase să-i accepte umorul ca trăsătură de caracter. 

Marcy apăsă pedala de acceleraţie și, după ce depăși camionul, 
întrebă: 

— Ei, ce zici de chestia asta? 


Tim se aplecă pentru a putea vedea la ce se uita Marcy pe 
geamul ei. 

— Care? 

— Mai e o utilitară la fel ca aia blocată în trafic pe sensul opus. 

— Unde? 

— Tocmai am trecut pe lângă ea. 

— Frate, ce aş vrea și eu să mă bag în afacerea asta! Băieţii ăștia 
au camioane peste tot. 

— Şi cred că le merge grozav vara. 

Câteva momente mai târziu, în spatele lor se auzi o explozie 
uriașă. Fetele urlară când geamurile mașinii se transformară în 
bucățele, iar Marcy pierdu controlul SUV-ului. Se auzi scrâșnetul oribil 
al metalului care zgârie metal, urmat de o lovitură asurzitoare și totul 
se cufundă în întuneric. 

Lacul Geneva, Wisconsin 


Jack Rutledge fusese întotdeauna de părere că piloţii și 
preşedinţii de stat nu trebuie să bea în public. Sau cel puţin nu 
după-amiaza. Era ceva neliniștitor în gestul ăsta. Așa că, deși i-ar fi 
plăcut să guste un pahar de votcă tonic și, teoretic, era în vacanţă, se 
mulțumi să bea în continuare Arnold Palmer53. 

În timp ce sorbea din băutura de ceai cu limonada, se gândea că 
erau foarte puţine locuri în Statele Unite unde se simţea la fel de bine 
ca în Lake Geneva. Chiar nu-și explica de ce abia acum își dădea seama 
de asta. Vechiul său coleg de cameră de la facultate, Rodger Cummings, 
un proprietar de imobiliare de succes din Chicago, cumpărase aici o 
casă cu trei ani în urmă, iar președintele îl vizitase deja de șase ori. 
Devenise locul său de retragere în timpul campaniilor electorale 
acerbe, unde se relaxa o zi sau două departe de toate problemele și 
încă era şi acum locul său preferat de odihnă; se simţea chiar mai bine 
decât la Câmp David. 

Zonei i se mai spunea și Hamptonsul54 vestului și, cu toate că 


° Băutură răcoritoare foarte populară în Statele Unite, alcătuită din două părţi egale de 
ceai rece şi limonadă. Este denumită după un reputat jucător american de golf, Arnold 
Palmer, deoarece era băutura sa favorită. 

54 Stațiune de lângă New York, preferată ca loc de distracţie şi de relaxare de către clasa 

era un loc foarte plăcut de vizitat vara, preşedintele îl considera foarte 
plăcut în orice sezon. 

Dragostea sa pentru Lake Geneva avea oarecum o nuanţă 
ironică, deoarece chiar pe celălalt mal al râului se afla casa 
industriașului Donald Fawcett, acum decedat, care organizase răpirea 
preşedintelui cu ceva ani în urmă. De asemenea, era și reşedinţa a doi 
senatori care conspiraseră cu Fawcett şi care sfârșiseră într-un mod 
destul de tragic. 

Privind bărcile şi iahturile intersectându-se pe lac, președintele 
se bucura din plin că acceptase invitaţia prietenului său. Simţea că aici 
se relaxează instantaneu. Lacul avea un efect foarte benefic asupra sa 
şi îi dădea capacitatea să lase puţin deoparte toate grijile și 
preocupările inerente calității de lider al lumii democratice, devenind 
numai Jack Rutledge omul. 

Îşi adusese şi un teanc de romane, pe care era nerăbdător să le 
savureze. Din păcate, nu se putea apuca de citit decât din ziua 
următoare, după ședința din fiecare dimineaţă, care se desfășura 
indiferent de locul în care se afla. Iar acum trebuia să „cânte” puţin 
pentru cină, cum glumea prietenul său. Era doar o mică petrecere. Cam 
cincizeci de oameni, din care mare parte, grație aptitudinilor de 
convingere ale lui Cummings, erau sponsori ai recentei sale campanii 
electorale. Se serveau câteva cocteiluri și delicatese, după care se 
putea considera scăpat. Și liber pentru următoarele trei zile. 

De un singur detaliu ar mai fi fost nevoie pentru ca sfârşitul de 
săptămână să fie perfect și anume ca fiica sa, Amanda, să îi fie alături, 
dar era vară, iar ea devenise o domnișoară şi avea deja prietenii ei. 

Rodger ştia că preşedintele avea să fie obosit până la finalul 
zilei, aşa că programase petrecerea devreme. Pontonul alb din fața 
casei, care aparținuse odată unui bogat proprietar de cale ferată din 
Illinois, strălucea în apele călduţe și bogate ale lacului. Fusese decorat 
cu mult gust de către doamna Cummings, cu flori proaspete, palmieri 
în vase de lut și felinare de răchită. Oaspeţii stăteau de vorbă pe 
marginea pontonului lângă câteva scaune Adirondack55 de un 
albastru deschis, dar și pe puntea din față a unui splendid iaht cu aburi 


bogată a coastei de Est. 
* Scaune de lemn, folosite în special pentru decor exterior. 

fabricat în 1915, numit Jolly Rodger56. 

Rutledge își formase obiceiul de a o invita la fiecare vizită pe 
Meg Cassidy, care locuia în Chicago, dar avea o casă și în Lake Geneva. 
Meg îşi servise țara cu mare devotament și curaj când, civil fiind, 
acceptase să participe la misiunea de identificare și capturare a unuia 
dintre cei mai periculoși teroriști. Fără capacitatea ei de a identifica 
figura teroristului, Statele Unite poate nu ar fi reușit niciodată să-l 
oprească. 

Meg venise la petrecere împreună cu noul ei logodnic, care, deși 
părea un tip agreabil, cu siguranță nu avea carisma lui Scot Harvath. 
Preşedintele regretase întotdeauna că cei doi nu reușiseră să treacă 
peste diferende. Păreau perfecţi unul pentru celălalt, dar probabil că 
obligaţiile profesionale ale amândurora făcuseră ca despărţirea să fie 
inevitabilă. 

Cei trei întreţineau o conversaţie foarte plăcută când Carolyn 
Leonard, șeful echipei de securitate a preşedintelui, se apropie încet de 
grup. Se scuză pentru întrerupere și îi șopti ceva preşedintelui la 
ureche. Imediat, expresia lui Rutledge se crispă. 

— Îmi pare rău, spuse el, dând mâna întâi cu Meg, apoi cu 
logodnicul ei. A apărut o urgență și trebuie să plec. 

— Sper că nu e ceva grav, spuse Meg, dar președintele era deja 
înconjurat de oamenii săi din Serviciul Secret și escortat de pe Jolly 
Rodger. 

— Ce se întâmplă, Carolyn? întrebă Jack Rutledge, observând 
echipa SEAL la suprafaţă, cu armele pregătite. 

— New York-ul a fost lovit, răspunse ea. 

— Cum adică lovit? 

— Nu am prea multe detalii acum, domnule președinte. Cred că 
e mai bine să așteptați raportul specialiștilor când ajungem în 
elicopter. 

Dar Rutledge nu dorea să aștepte până se afla în elicopter. Voia 
răspunsuri pe loc, mai ales că fiica sa îşi petrecea scurta vacanţă în 
Long Island. Însă chiar în momentul în care se întorsese spre şeful 
echipei de agenţi secreţi, elicea elicopterului porni, iar conversaţia 
deveni imposibilă în acel zgomot asurzitor. 


* Trad. Rodger cel vesel. 

14 
New York 


Deoarece traficul se blocase de tot, Harvath aruncă o bancnotă 
de douăzeci de dolari pe scaunul de lângă șofer și sări din mașină 
împreună cu Bob. Herrington îl anunţase că se aflau la numai șase 
străzi de Veterani, așa că deciseră să meargă chiar acolo. 

În fiecare bar şi restaurant pe lângă care treceau, oamenii erau 
lipiţi de ecranul televizorului pentru a urmări scene ale exploziei 
devastatoare de pe podul Queensboro. 

Când ajunseră la sediul Veteranilor, în hol era un haos total. 
Toată lumea, inclusiv veteranii din poliţie, era îngrămădită în jurul 
televizoarelor. Bob îl conduse pe Harvath prin mulțime și apoi la etaj, 
spre biroul doctorului Sam Hardy. Acesta era un tip de aproape 
cincizeci de ani, înalt şi bine clădit. Avea un început de chelie şi o 
expresie în priviri care sugera o experienţă de viață destul de bogată. 

Hardy își ridică ochii din televizor și își întâmpină oaspeţii cu o 
constatare: 

— Se pare că e vorba de atacuri multiple. 

— Multiple? întrebă Harvath după ce Bob îl prezentă doctorului. 
Noi am auzit numai de podul Queensboro. Acum sunt mai multe? 

Hardy dădu din cap. 

— Deocamdată nu sunt știri suficiente, dar se pare că toate 
podurile și liniile de metrou înspre şi dinspre Manhattan au fost lovite. 

Harvath încremenise. Rămăsese cu gura căscată în timp ce 
priveau împreună canalul de ştiri. 

Într-un final remarcă: 

— Cred că acum am aflat de ce voiau să neutralizeze echipele 
speciale. 

— Şi de ce voiau să distrugă Centrul de Comandă pentru Situaţii 
de Urgenţă, adăugă Bob, după care se întoarse spre Hardy: 

— Ai veşti şi de la ceilalți? 

— Nu, răspunse doctorul, dar probabil că trebuie să apară. 

— Despre cine vorbiţi? întrebă Harvath. 

Herrington nu îi răspunse, ci continuă să vorbească cu Hardy: 

— Pot să împrumut cardul tău de acces? 

— Pentru ce? 

— Vreau să merg cu Scot pe acoperiș și să vedem de acolo ce se 


întâmplă. 

— Vin şi eu cu voi, spuse doctorul. Vreau să văd cu ochii mei. 
Numai ai răbdare să las un bilet, în caz că mai apare careva pe aici. 

De pe acoperiș se puteau vedea nori imenși de fum din direcția 
podului Queensboro, dar și din alte puncte ale orașului. Jos era o 
panică generală, oamenii alergând pe Strada 23 spre East River, de 
unde se puteau vedea mai bine podurile Queensboro și Williamsburg. 

Pentru câteva momente care trecură ca o eternitate, toţi trei 
păstrară tăcerea. Erau încremeniţi de oroarea și dezastrul abătute 
asupra orașului. 

— Poduri și tuneluri, rosti Harvath după un timp și asta la 
începutul unuia dintre cele mai aglomerate finaluri de săptămână. La 
câte victime ne putem aștepta? Mii? Zeci de mii? 

— Cel puţin, spuse doctorul Hardy dând din cap. Cel puţin. 

În timp ce priveau peisajul în tăcere, nici unul dintre ei nu 
îndrăznea să evoce acea dimineaţă caldă de septembrie din 2001, când 
o mână de teroriști dărâmaseră turnurile gemene. Toţi trei aveau 
același sentiment: confuzie, frică și o ură amară pentru dușmanii 
America, care aduceau din nou vălul morții și al distrugerii asupra 
atâtor vieţi nevinovate. 

— Al-Qaeda, rosti Bob printre dinţi. 

Harvath îi dădea dreptate. Atacurile purtau peste tot 
amprentele al-Qaeda: distrage și apoi atacă prin lovituri multiple 
coordonate. Era scenariul desprins din abecedarul lor. Gândurile lui 
Harvath de a pleca din serviciu pentru a accepta slujba din sectorul 
privat păreau deodată mult mai puţin stringente. În acest moment nu 
îşi dorea altceva decât dreptate, o șansă să se răzbune și era convins că 
Bob Herrington gândea exact la fel. 

În vreme ce priveau grămezi de fum vânăt înălțându-se spre 
cerul după-amiezii, ușa scărilor se dădu de perete şi apărură trei figuri 
noi. Erau exact cum îi descrisese Bob în e-mail-urile sale, iar Harvath îi 
identifică imediat. 

— Sunteţi în regulă? îi întrebă Hardy. 

— Au lovit totul! urlă Paul Morgan, un puști de douăzeci și patru 
de ani, cu părul negru și înalt de un metru optzeci. Pantalonii kaki de 
soldat, curaţi și călcaţi și tricoul apretat erau în deplin contrast cu 
accentul de Bronx cu care crescuse. Când Morgan rostise cuvântul 
totul, se auzise ca too-tul. 

— Fiecare pod și fiecare tunel, doctore! Le-au trosnit pe toate! 

— Nu știm încă sigur ce au lovit, Paul. Hai să ne liniștim puţin, îi 
spuse Hardy. 

— Morgan are dreptate, doctore, spuse Tracy Hastings, o femeie 
de douăzeci și șase de ani, cu părul blond prins în două codițe. Era o 
coafură care îi plăcuse întotdeauna lui Harvath. Codiţele erau purtate 
de fete, dar când femeile purtau părul așa, era ceva al naibii de sexi în 
aspectul lor. Şi cum spusese și Bob, Hastings era într-o formă foarte 
bună. Era obsedată de exerciţiile de forţă și își transformase corpul de 
un metru şaptezeci într-o operă de artă. În mod normal, pe Harvath nu 
îl atrăgeau femeile atât de musculoase, poate chiar mai musculoase 
decât el, dar Tracy avea ceva aparte, foarte atrăgător. Hastings 
probabil că îi observă privirea scrutătoare, pentru că își feri ochii și 
continuă ce avea de spus: 

— Se transmite la ştiri. Au lovit toate podurile și toate 
tunelurile, pe unele dintre ele de câteva ori. 

— Se repetă totul, adăugă Rick Cates, cel de-al treilea și ultimul 
membru al grupului. Şi el era înalt de aproape un metru optzeci, cu 
ochi negri, capul ras și un tricou pe care scria Nu armele ucid oameni. 
Eu îi ucid. 

— Asta este genul de atac despre care am tot vorbit până acum, 
spuse el, cu privirea plină de ura și frustrarea resimtite de toţi. 

Hardy încercă să îi calmeze puţin: 

— Nu ştim exact ce s-a întâmplat, așa că hai să ne liniștim o 
secundă. 

— Toate podurile care fac legătura cu Manhattan au fost 
aruncate în aer, insistă Hastings, iar tu vrei să ne liniștim? 

— Da, asta vreau, răspunse doctorul. Opriţi-vă puţin! 

Harvath nu știa ce legătură este între ei și doctor, dar se părea 
că toţi îi ascultau părerea, inclusiv Herrington. După un moment de 
tăcere impusă, Hardy îi prezentă pe caporal Paul Morgan, Corpul 
Marin al Statelor Unite; locotenent Tracy Hastings, Forțele Navale 
Americane; și sergent Rick Cates, Armata Statelor Unite. 

După ce Harvath îi salută pe fiecare, un elicopter Bell 412 EP alb 
cu albastru, aparținând poliţiei din New York, trecu chiar pe deasupra 
acoperişului. Era atât de aproape încât putură observa prin ușa cabinei 
un lunetist dotat cu o armă cu calibru 50 de ultimă generaţie, capabilă 
să lovească ţinte la peste un kilometru distanţă. 

— Ura! strigă Morgan și lovi cu pumnul în aer. Prinde-i pe 
nenorociţii ăia! 

Asemenea unor spectatori la un meci de tenis cu un singur 
jucător, toate capetele se întoarseră spre nord pentru a urmări 
elicopterul în drumul său de-a lungul East River, către podul 
Queensboro, care încă fumega. Nu putea ști nimeni dacă mai existau 
supraviețuitori acolo, dar, ca soldaţi, se bucurau la vederea 
camarazilor care intrau în luptă, mai ales pentru a răzbuna o asemenea 
crimă. 

Elicopterul ajunsese la mijlocul distanței, deasupra lui East 
River, apropiindu-se rapid de pod, când deodată pe cer apăru o nouă 
dâră de fum. Cates fu primul care înţelese la ce se uitau cu toţii și urlă 
ca şi cum pilotul ar fi fost în stare să-l audă: 

— RPG57! 

Abdul Ali nu avea nevoie să audă explozia pentru a ști că a avut 
loc. Avea un fel de simţ special pentru astfel de situaţii, mai ales când 
lucra cu soldaţi atât de bine instruiți. Cecenii erau într-adevăr de 
excepție și se dovediseră a fi o alegere foarte inspirată. Cu părul tăiat 
foarte scurt şi cu feţele rase, atrăgeau mult mai puţin atenția decât 
arabii. Și, cu toate că erau cel mai costisitor element al operaţiunii, 
antrenamentul pe care îl dobândiseră la forțele speciale ruseşti 
Spetsnaz58 făcea toţi banii. Până acum, se părea că Troll se 
descurcase foarte bine. 

În timp ce Ali era preocupat să găsească numai două subterfugii 
pentru a detona podurile și tunelurile, planul lui Troll de a folosi 
camioane false ale unei firme de decoraţiuni și ale companiei de 
curierat FedEx se dovedise foarte eficient. Deși unul dintre acestea 
fusese oprit de poliție pentru un control de rutină, pungile cu 
îngrășământ nu erau ceva neobișnuit pentru o firmă de decoraţiuni și 
nici un ofiţer de poliție sau al Autorităţii Portuare nu ar fi avut tupeul 
să deschidă un colet FedEx decât dacă șoferii păreau suspecți. Iar Ali îi 


57 Rocket-propelled grenade — armă de umăr sau de şold, capabilă să lanseze rachete 
echipate cu dispozitiv explozibil; bazooka. 
* Russian special purpose regiment — trupele speciale ruseşti. 

alesese personal pe cei mai buni agenți ai săi pentru această 
operaţiune sinucigașă. Își petrecuseră ultima noapte pe Pământ 
răzându-şi tot părul de pe trup, citind Coranul și curățându-se spiritual 
pentru a intra în Paradis. Chiar și cei câţiva pentru care se temea că își 
vor pierde cumpătul îşi îndepliniseră misiunea perfect. Martirii îl 
serviseră atât pe el, cât și pe Allah foarte bine. 

Conform buletinelor de știri de la radio, eforturile lor de a 
transforma podurile și tunelurile, inclusiv cele pentru metrou sau 
pentru trenuri, în pasaje blocate depăşiseră toate așteptările. Acum era 
rândul ţintașilor și al grenadelor să oprească orice tentativă de trafic 
aerian sau naval din jurul Manhattan-ului. Toate echipele polițienești 
erau neutralizate în acest moment și avea să mai dureze o vreme 
pentru a se regrupa, ceea ce le prindea foarte bine teroriștilor. Allah le 
binecuvântase operaţiunea. 

Cele două SUV-uri negre cu geamuri fumurii și lumini de poliție 
achiziţionate de pe Internet parcară pe trotuar în fața unei clădiri de 
cărămidă, pe Strada 84. Pe plăcuța de alamă de la intrare scria 
Transcon Enterprises. Cu o precizie militară de invidiat, ocupanții celor 
două mașini Tahoe59 se aliniară în stradă în poziţie de tragere 
Uniforma lor era complet neagră, de la cagule până la ghete, cu 
excepția emblemelor false cu sigla Echipei de Intervenţie a FBI, pe 
scurt HRT60. 

Jumătate dintre ei asigurară intrarea laterală, iar restul năvăliră 
pe trepte, deconectară sistemul de supraveghere video și lipiră un 
dispozitiv explozibil de plastic pe ușa din față. Avertizând echipa, cei 
de lângă ușă se adăpostiră și detonară dispozitivul. La fel acţionară și 
cei din lateral și intrară rapid în clădire, încărcaţi de arme automate. 

Deşi femeia de la recepţie, o tipă cu părul grizonat şi fumătoare 
înrăită, înșfăcă imediat o armă Beretta, gestul ei nu fu suficient de 
rapid. Gloanţele îi găuriră corpul în timp ce jumătate din echipă 
cercetă în viteză holul de la intrare, iar ceilalți urcară deja cele trei 
etaje ale clădirii. 

Eliminară toţi angajați Transcon existenţi în clădire, atât femei 
cât și bărbaţi, mulţi dintre ei ieșind din birouri sau din separeuri 


* Chevrolet Tahoe — maşină tip SUV (Sport Utility Vehicle) de la General Motors. 
© Hostage Rescue Tearo — echipa de intervenţie pentru salvarea ostaticilor. 

înarmaţi cu pistoale sau chiar cu arme automate. 

La mai puţin de patru minute de la declanșarea atacului, armele 
au fost reduse la tăcere. În aer plutea un nor de fum. Ali îşi scoase 
cagula și își chemă oamenii prin stație. Nici unul nu avea răspunsul pe 
care îl aştepta. Nu exista nici un semn al prezenţei lui Mohammed bin 
Mohammed în clădire. În timp ce unul dintre ei plasă dispozitivul 
electronic despre care Troll îi explicase că le va crea americanilor 
impresia că activitatea se desfășoară normal în acel loc, Ali înjură în 
sinea sa și îşi privi ceasul. Îşi reîncarcă arma şi calculă cu aproximaţie 
timpul necesar pentru a ajunge în centru. 

Pe acoperiș 

Strada 48 est, nr. 309 


— Cum adică nu poţi să aduci elicopterul aici? urlă Mike Jaffe în 
telefonul său codat cu transmisie prin satelit, pe care îl strângea atât 
de tare că era în stare să-l crape. Rahat. Îți mai spun o singură dată: 
dacă nu găseşti o soluţie, piciorușele îngerașului nostru o să atingă 
pământul. 

Jaffe ascultă câteva secunde urletele de la celălalt capăt și 
răspunse: 

— Negativ. Pot veni incognito după lăsarea nopții să ne ridice de 
aici. Dacă nu, găsesc eu altă cale. Ne-am înţeles? 

Închise telefonul şi îl înmână adjunctului său, Brad Harper, un 
tip înalt şi scorțos de douăzeci și cinci de ani, sergent în Marină. 

— Nu sunt şanse de evacuare? întrebă Harper în timp ce îndesa 
telefonul în buzunarul din spate al blugilor. 

— Deocamdată, băieţii nu sunt în totalitate convinși că atacurile 
au legătură cu amicul nostru de dedesubt. 

— Cred că e o glumă. Doar ei ne-au informat prima dată despre 
interceptare. Al-Qaeda știe deja că îl avem la noi. 

— Ştiu că este în New York, nu știm însă dacă au aflat că-l ţinem 
în clădirea asta. 

— Şi atunci ce facem? 

— Acum stăm pe loc. Un elicopter al poliției din New York 
tocmai a fost doborât de un trăgător, așa că au îngheţat spaţiul aerian 
de deasupra Manhattan-ului. 

— Atunci să plecăm pe apă. 


Jaffe dădu din cap. 

— Poliția din New York, Autoritatea Portuară și Paza de Coastă 
au fost atacate de trăgători, atât de East River, cât și pe Hudson. Așa că 
au îngheţat și traficul naval. 

— În felul ăsta nu căpătăm nici întăriri. 

— Nu prea. 

— Care e planul? 

— Procedăm exact cum am stabilit iniţial, îi răspunse Jaffe. 
Echipament complet de luptă și sudăm ușile de acces la etajul nostru. 

— Şi pe urmă? 

Jaffe îl privi pe Harper şi îi spuse: 

— Pe urmă îl încingem puţin pe prizonierul nostru și îi stoarcem 
informaţia de care avem nevoie până nu e prea târziu. 

Când îi sună BlackBerry-ul, Harvath nu își revenise încă din șoc. 
Deși pentru majoritatea civililor din New York era imposibil să-și 
folosească celularul, datorită rețelei mult prea încărcate, telefonul lui 
funcționa pentru că era conectat la un program special guvernamental, 
care acorda prioritate de acces în situaţii de criză. Cerându-și scuze de 
la cei prezenţi, se îndepărtă și răspunse: 

— Harvath. 

— Scot, Doamne ajută! se auzi vocea șefului său, Gary Lawler. 
Unde ești? 

— În Manhattan. La intersecţia dintre străzile 23 şi 1, pe 
acoperișul Centrului Medical pentru Veterani. 

— Ce poţi să-mi spui despre ce se întâmplă acolo? 

— Am fost atacați. Asta se întâmplă. Tocmai am văzut cum un 
elicopter al poliţiei a fost doborât de o rachetă cu grenadă. Și din ce am 
auzit, toate podurile și tunelurile care leagă Manhattanul de Coastă au 
fost distruse. 

— Asta am aflat și noi aici, la DHS61. Toate forțele disponibile 
au fost expediate - unităţile de Marină, Aviaţie, știi tu. Au demarat 
imediat operaţiunile de căutare și salvare a victimelor. 

— Dacă ai nevoie de mine, spuse Harvath, spune-mi unde 
trebuie să fiu. 


6! Department of Homeland Security — Departamentul pentru securitate naţională. 

Lawlor ridică o hârtie de pe birou şi continuă: 

— Au fost înregistrate explozii pe staţiile radar de la Centrul de 
Control al Traficului Aerian în New York și New Jersey, care au 
dărâmat sistemul în zona în care te afli. După informaţiile pe care le 
am acum, cred că cine a făcut așa ceva are un plan secundar. 

— Crezi că încearcă un al doilea 11 septembrie? 

— Nu ştim. Când s-a declanșat atacul trăgătorului la aeroportul 
LaGuardia, Administraţia Federală a Aviației a schimbat rutele de zbor, 
dar cred că orice este posibil. Dacă tot ești acolo, avem nevoie să 
clarifici puţin situaţia. 

— Şi cum crezi că aş putea să fac asta? 

— Habar n-am. Din câte am auzit, în New York e deja haos total. 
Sunt mulți specialiști la treabă deja, dar le lipsește coordonarea, ca și 
în 11 septembrie. Toţi se grăbesc spre cel mai apropiat loc pentru a da 
o mână de ajutor la salvarea victimelor. Numai că numărul locurilor 
este atât de mare încât nu mai fac față. Așa că nu am cum să îţi trimit 
ajutoare. Sau, cel puţin, nu acum. 

Harvath nu era deloc surprins să audă asta, având în vedere 
amploarea atacurilor. Dar avea nevoie de mai multe informaţii. 

— Gary, sunt opt milioane de oameni în New York. Pe cine caut 
şi care e ținta? 

— Avem o interceptare de azi. Se făcea referire la „creatorul de 
bombe al lui Allah”, care a fost adus la New York împotriva voinţei sale 
şi prin încălcarea legilor internaţionale. 

— E imposibil, spuse Harvath. Nimeni nu ar fi putut să afle atât 
de repede. Abia azi dimineaţă l-am înhăţat pe Sabed Jamal. Cum ar fi 
putut cineva să afle că e la noi şi, cu atât mai mult, că e în New York? 

— Asta trebuie să descoperi tu, îi răspunse Lawlor. Vreau să îl 
interoghezi chiar tu pe Jamal. Dacă se dovedește a fi operaţiunea 
al-Qaeda, e foarte posibil ca el să fi participat la pregătirea și 
organizarea ei. Oricum, s-ar putea să știe scopul final. 

— E în custodia JITF acum. De ce să nu-l interogheze ei? 

— Pentru că e o cârtiță acolo, care a suflat informaţia că îl avem 
şi că l-am adus la New York, de-aia! Până identificăm și anihilăm 
cârtița nu mai pot avea încredere în altcineva. Clar? 

— Ai încercat să iei legătura cu preşedintele? spuse Harvath cu 
aceeași amărăciune în glas pe care o simţea și la Lawlor. 

— Bineînțeles că am încercat, dar în Capitală e acelaşi haos ca în 


New York. Se pare că momentan e undeva prin Wisconsin, dar îl aduc 
la Air Force One. Uite ce e, amândoi știm că o să-l izoleze atât de bine în 
orele următoare încât doar cei mai apropiaţi oameni vor intra la el. 
Suntem pe cont propriu și îţi dau un ordin direct. Stoarce-l pe Jamal cât 
de tare poţi. Nu mai vreau alte victime. Ne ocupăm mai târziu de 
consecinţele faptului că l-ai interogat tu. 

Asta era tot ce avea nevoie Harvath să audă. Dar era conștient că 
urma să fie foarte greu să îi convingă pe cei din JTTF să îi permită un 
interogatoriu cum știa el să facă. 

18 

Air Force One62 


Un președinte trebuia să fie apt să separe viața personală de cea 
profesională, dar, în acele momente, Jack Rutledge nu era în stare de 
așa ceva. 

Niciodată nu căutase scuze pentru faptul că era mai întâi de 
toate tată şi apoi preşedinte. De când soţia sa murise de cancer la sân 
cu câţiva ani în urmă, fiica sa, Amanda, reprezenta totul pentru el, iar 
acum nu știa sigur dacă o mai avea şi pe ea. 

— Aţi aflat ceva? întrebă preşedintele în secunda în care 
Carolyn Leonard intră în camera sa privată de la bordul aeronavei 
prezidenţiale Boeing 747. 

— Nu avem nici o veste încă, domnule. Îmi pare rău, răspunse 
ea. 

— Dar cum e posibil? Erau cu două mașini, corect? 

— Da, domnule. 

— Şi nu puteţi contacta nici una din ele? 

— Nu, domnule, dar Amanda și prietenele ei se aflau în mașină 
cu Marcy Delacorte și Tim Fiore. I-am ales personal ca șefi de echipă 
pentru securitatea fiicei dumneavoastră. Sunt cei mai buni. Sunt sigură 
că vom avea veşti curând. 

Preşedintele ar fi vrut să întrebe cât de curând, dar n-o putea 
împovăra și pe ea cu temerile sale. Trebuia să-și păstreze calmul cu 
orice preţ. Și era convins că femeia făcuse deja tot ce îi stătuse în 
puteri. Până la urmă, nici nu se putea cere mai mult. Erau amândoi 


€ Aeronava preşedintelui Statelor Unite ale Americii. 

neajutorați. 

— De la autorităţile locale avem vești? 

— Le-am transmis ruta către Manhattan pe care mergea echipa 
Amandei și ultimele coordonate GPS ale mașinilor. O să-i găsim, 
domnule președinte. Vă promit. 

— Mulţumesc, Carolyn, îi răspunse Rutledge. Anunţă-mă 
imediat ce afli ceva. 

— Da, domnule, încheie agentul Leonard și se retrase din 
camera privată pentru a se pregăti de decolare. 

Deoarece aceste zile erau destinate vacanței, președintele își 
lăsase consilierii în Capitală, pentru ca aceştia să-și petreacă 
sărbătoarea alături de familie. De aceea, singura cale de a fi la curent 
cu situația din New York era legătura video protejată din biroul 
aeronavei. 

Din experienţe anterioare învățase că primul obstacol în cazuri 
atât de grave era să separe datele reale de ficţiune. La fel ca în cazul 
atacurilor din 11 septembrie, opinia publică vuia de tot felul de 
zvonuri în întreaga ţară, în timp ce planurile de acţiune pentru situaţii 
de urgenţă erau aplicate haotic. Singurul lucru cert pentru toată lumea 
era că America se afla sub asediu din nou. 

După ce i se prezentase un raport video de către directorul său 
de cabinet, Charles Anderson, de-a lungul drumului până la avion și în 
timpul decolării, preşedintele întrebă: 

— Asta e tot? E tot ce știm până acum? 

— Încă încercăm să punem cap la cap informaţiile, domnule. 

— Cum se poate așa ceva, Chuck? 

— Fluxul de știri dinspre New York merge destul de greu. 

— Dar credeam că, după 11 septembrie, avem proceduri care să 
împiedice astfel de întârzieri. 

— Aşa este, replică Anderson, dar într-o astfel de situaţie, 
redundanta informaţiilor este inevitabilă. 

— Adică? 

— Adică, indiferent cât de eficiente sunt procedurile noastre de 
transmitere a informaţiilor, e nevoie întâi ca oamenii să își revină din 
starea de șoc, să evalueze corect evenimentele și să transmită datele 
pe linia de comandă. Dar treaba asta durează. 

Acest răspuns nu era pe placul lui Rutledge, mai ales când mii de 
vieți atârnau de un fir de aţă, inclusiv cea a fiicei sale. 

— Nu e suficient. O grămadă de oameni sunt răniţi și mor. Sunt 
prinși sub dărâmături, în tuneluri, unde se îneacă cu praf și fum sau se 
chinuiesc să plutească în râurile Hudson ori East. Dacă nu folosim 
eficient canalele de comunicare, oamenii ăștia nu vor mai avea nici o 
şansă, iar eu nu pot îngădui aşa ceva. Poporul american nu îngăduie 
aşa ceva. Nu după 11 septembrie. Nu-mi pasă câte șuturi în fund 
trebuie să tragi, pune-ți ghetele și apucă-te de treabă, fir-ar să fie! Nu 
degeaba am creat sistemele de intervenţie. Se presupune că ne-am 
învăţat o dată lecţia, așa că e cazul s-o şi dovedim. Ne-am înţeles? 

— Da, domnule președinte, răspunse Anderson. 

— În regulă, încheie Rutledge. Cu primarul când pot lua 
legătura? 

— S-ar putea să mai dureze. Centrul său de comandă pentru 
situaţii de urgenţă a fost lovit înainte de atacuri și de atunci nu l-am 
putut localiza. 

Preşedintele lovi aerul cu mâna, dezgustat. 

— Nu pot să cred! Iar guvernatorul? 

— E pe drum din Albany în acest moment, dar are chiar mai 
puţine informaţii decât noi. Doriţi să îl contactez și să vorbiţi cu el? 

— Nu, aș vrea să vorbesc întâi cu primarul Brown. Să îmi spună 
exact care e starea oamenilor și de ce are nevoie. Nu vreau ca 
informaţiile să fie filtrate de guvernator. Asta a fost o cauză majoră a 
problemelor din New Orleans63. 

— Dar există un lanţ de comandă, domniile. 

— Nu şi în astfel de cazuri. Vreau să îl găsiţi pe primar și să îmi 
faceţi imediat legătura cu el. Până acum nu există informaţii despre 
atacuri asupra altor orașe, corect? 

— Da, domnule, aşa este. 

— Probabil că ar trebui să-i mulțumim lui Dumnezeu pentru 
asta, spuse Rutledge, lăsând dosarul pe birou și îngropându-și faţa în 
mâini. Crezi că e cazul să organizăm o conferinţă de presă? 

— Cred că e puţin prematur deocamdată, replică Anderson. 

— Prematur? Chuck, oamenii sunt îngroziţi, se auzi o voce lângă 


53 Port foarte important în Statele Unite. În 2005 a fost supus dezastrelor provocate de 
uraganul Katrina şi, ulterior, de uraganul Kita. Deşi o mare parte a populaţiei fusese 
evacuată, sistemul de protecţie împotriva inundaţiilor a cedat, provocând cel mai mare 
dezastru civil din istoria Statelor Unite. 

directorul de cabinet. Camera lărgi cadrul pentru a prinde imaginea lui 
Geoff Mitchell, secretarul de presă al președintelui. Au nevoie ca 
preşedintele să le garanteze siguranţa și asta cât mai repede. 

— Să le garanteze siguranţa că ce? Habar n-avem ce se petrece 
în New York, nu avem deloc control asupra situaţiei și nici o idee 
despre cine a organizat atacurile. Nu cred că se poate garanta 
siguranţă în stadiul ăsta. 

— Nu îl poţi izola pe preşedinte, Chuck. Nu contează că nu avem 
încă toate răspunsurile. Dar oamenii au nevoie să-l vadă. Au nevoie să 
îl audă spunând că totul va fi în regulă. La naiba, dacă ne jucăm cartea 
cum trebuie, s-ar putea să fie chiar mai bine să admită că nu are toate 
răspunsurile, dar că se încearcă tot ce e posibil pentru a se lămuri 
situaţia. După care, bineînţeles, trebuie să afirme că răspunsul Statelor 
Unite la aceste atacuri va fi rapid, sigur și foarte dur. 

— Putem discuta transmiterea unei declaraţii înregistrate odată 
ce hotărâm destinaţia președintelui după aterizarea la baza Air Force, 
acceptă directorul de cabinet. 

— Dar nu mergem în Idaho, spuse Rutledge. Ne întoarcem în 
Capitală. 

— Domnule președinte, se agită Anderson, nu cred că... 

— Chuck, ai spus-o chiar tu. Nici un alt oraș nu a fost atacat. 
Locul meu e la Casa Albă. America are nevoie de liderul său în aceste 
momente. Am dat deja undă verde continuității planului 
guvernamental, dar, în afară de asta, nu se schimbă nimic. Ne-am 
înţeles? 

— Da, domnule. 

Preşedintele se adresă apoi secretarului de presă: 

— Geoff, vreau să trasezi deja câteva idei. Concise. Chuck are 
dreptate. Nu avem prea multe informaţii acum și, cu cât spunem mai 
puţin, cu atât mai bine. Anunţă presa că voi prezenta o declaraţie în 
direct când ajung la Casa Albă. Cred că e suficient. La treabă! 

— Domnule președinte, interveni Robert Hilliman, secretarul 
pentru apărare, pe linia protejată de la Departamentul pentru Apărare. 
Putem vorbi câteva secunde pe linia privată? 

— Spune, Bob, replică președintele după ce activă linia privată. 
Ce veşti ai? 

— Ei bine, avem o problemă din cauza unei interceptări din 
dimineaţa asta. 

— Despre ce e vorba? 

— S-au făcut câteva referiri la organizarea unei răpiri de către 
Statele Unite și reținerea prizonierului pe teritoriu american, cu 
încălcarea legilor internaţionale. 

— Nu e nimic nou în asta, Bob. Avem parte de așa ceva tot 
timpul, mai ales de când presa a aflat de sistemul nostru privind 
extrădarea în situaţii speciale. 

— Ştiu, domnule președinte, dar acum e altceva. 

— În ce sens e altceva? Se poate face referire la oricare dintre 
miile de deţinuţi. 

— În conversaţie se preciza că e vorba despre un fabricant de 
bombe deţinut în New York. 

— Ceea ce înseamnă că... spuse preşedintele, lăsând răspunsul 
în aer. 

— Există numai două persoane care se potrivesc descrierii. 

— Şi amândouă se află în același loc. 

— Fără o posibilitate concretă de protecție sau evacuare. 

Federal Plaza, nr. 26 

Forța Aliată Antitero 


Harvath îl privi pe ofițerul de serviciu de la sediul JTTF şi 
exclamă: 

— Cum adică nu e la voi? 

— Nu e la noi! ţipă și acesta pe post de răspuns. 

La fel ca restul lumii, făcea față destul de greu stresului provocat 
de atacurile teroriste. 

— Poate că deja a fost procesat, adăugă Harvath, încercând să 
evite o situație mai iritantă decât era deja. Ai întrebat la închisoarea 
Federală de pe Strada West? 

— Dë’ ce crezi, că sunt aici de ieri? Bineînţeles că am verificat şi 
acolo. Nici ei nu au auzit de tipul tău. 

Harvath simţea că își pierde cumpătul. Merseseră pe jos patru 
kilometri de la biroul FBI din partea de sud a Manhattan-ului la sediul 
JITF pentru ca șmecherul ăsta să le spună nu numai că Jamal Sabed nu 
se afla acolo, dar, mai ales, că nimeni de acolo nu auzise de el. 

— Vreau să-l găsești pe Mike Jaffe imediat! 

— Pe cine? spuse ofițerul de serviciu. 


— Ai cumva dopuri în urechi? Pe Mike Jaffe. Lui și echipei JTTF 
le-am transferat prizonierul în dimineaţa asta. 

Tânărul ofițer obosise deja să își consume timpul valoros cu 
arogantul ăsta de la Departamentul pentru Securitate Naţională. 

— Ştii ce, cred că ai cam încurcat departamentele, agent 
Harvath. Nimeni de la noi nu a luat parte la vreun transfer de 
prizonieri în dimineaţa asta și nu avem pe nimeni în serviciu - JITF, 
FBI, sau ce-o fi - cu numele de Mike Jaffe. 

Harvath avea senzaţia că se dă cu capul de pereţi. Sângele 
începuse să-i fiarbă și se apropia rapid de punctul limită al nervilor săi. 
Se pregătea să-i rupă capul puștiului, dar Bob îi mulțumi ofițerului 
pentru ajutor, îl strânse pe Harvath de braţ și îl trase cu putere afară 
din sediul JTTF. 

— Ce te-a apucat? urlă Harvath. 

— Taci din gură, răspunse Herrington. 

— Pe naiba tac. Trebuie să-l găsesc pe Sabed Jamal, iar tu îmi 
stai în cale de parcă... 

— Nu e aici! 

— Sau doar aşa spune cretinul de la recepţie. Câteodată trebuie 
să urci pe scara ierarhică pentru a primi răspunsuri. 

— Ei bine, tu sigur urci pe scara ierarhică, pentru că Mike Jaffe 
nu lucrează pentru Forța Aliată Antitero, continuă Herrington. 
Lucrează pentru DIAG64. 

— Pentru Serviciul de Informaţii al Armatei? 

Bob dădu din cap aprobator. 

— L-am cunoscut în Afganistan în 2001. Unitatea mea a fost 
trimisă într-o misiune specială cu lideri de top ai al-Qaeda ca ţintă. 

— Iar Mike Jaffe făcea parte din misiune? întrebă Harvath. 

— El o conducea. 

— Şi de ce dracului se dă drept agent de la Antitero? 

— Noi aveam o vorbă: necunoscute sunt căile Domnului și ale 
DIA. Evident, avea un interes aparte pentru prizonierul tău. 

— Cam prea aparte, spuse Harvath și porni în jos pe trepte. 

— Unde mergi? 

— Să dau un telefon. După care o să-l găsesc pe Mike Jaffe, chiar 

dacă va fi nevoie să întorc tot orașul cu fundul în sus. 

Tim Fiore îşi recăpătă cunoștința datorită bătăilor în geam. 
Imediat reacționă din reflex, ţintindu-şi arma SIG Sauer chiar spre 
capul celui de lângă mașină. 

— Domnule, o să se dărâme podul! Trebuie să ieşiţi imediat din 
mașină! urlă străinul de afară. 

Capul îi plesnea de durere. Ca și cum cineva îi trăsese o țeavă în 
creştet. Pentru o clipă, nu își aminti unde era. După care imaginile îi 
reveniră încet în memorie. 

— La pământ! urlă spre omul de lângă el. Imediat la pământ, 
acum! 

Îngrozit la maximum, samariteanul o luă la fugă. 

Deşi era un agent al Serviciului Secret foarte bine instruit, nici o 
experienţă nu l-ar fi putut pregăti pe Fiore pentru ceea ce văzu când 
privi în jurul său. 

Toată partea dinapoi a mașinii lor blindate dispăruse; se 
evaporase. Și, odată cu ea şi agenţii înarmaţi din spate, dar și cel de-al 
treilea rând de scaune, unde se aflaseră colegii lor, agenţii Grossi și 
Swartley. 

O bucată enormă de metal care semăna cu o furculiță 
străpunsese cel de-al doilea rând de scaune și, odată cu ele şi pe cele 
două prietene ale Amandei Rutledge. Amanda era leșinată, dar Tim nu 
putea observa vreo rană. O atinse și îi simţi pulsul; era destul de slab, 
dar măcar trăia. Pentru cât timp, asta nu mai putea ști. 

Fiore îşi privi apoi colega, a cărei bărbie era adâncită în piept. 

— Marcy! o strigă el în timp ce îi căuta pulsul. Marcy, mă auzi? 

Nici o reacţie. 

Răsucindu-se pe sub centură, reuși să deschidă portiera și 
începu să urle disperat în staţia radio. 

— Aici Ecou Unu! Am fost loviți! Repet! Ecou Unu a fost loviți! 
Toate unităţile, răspundeţi! Terminat. 

Sărind din mașină, Fiore cercetă locul și se apropie de ușa din 
spate. Unde naiba era cealaltă mașină a Serviciului Secret? Ar fi trebuit 
să fie chiar în spatele lor. Și atunci auzi urletele. Urlete de groază. De 
durere. Peste tot erau mașini răsturnate, iar din pod lipseau bucăţi 
masive. Mașina lor căzuse perpendicular pe pământ, după ce, judecând 
după urmele de pe capotă, se răsucise în aer de trei sau patru ori. 

Avuseseră un noroc chior că nu se răsturnaseră cu totul de pe pod. Aici 
nu putea fi vorba numai de o bombă, ci de cel puţin două sau poate 
chiar mai multe. Peste tot erau victime, iar cei care scăpaseră 
încremeniseră în mașini, umblau buimaci de colo-colo, sau alergau în 
disperare. 

Fiore încercă să deschidă portiera Amandei, dar era înțepenită. 
După tot dezastrul suferit de mașină, Tim nu putea risca să intre prin 
partea distrusă din spate. Singura soluție era să ocolească vehiculul și 
să încerce să o tragă pe fata preşedintelui peste cadavrele prietenelor 
sale. 

Când ocoli mașina prin spate observă că, odată cu distrugerea 
părții dinapoi, dispăruse și trusa de prim ajutor. Mai rămăsese numai o 
targă pliantă, pe care o trase cu atenţie, încercând să nu se taie în 
crestăturile capotei. 

Încercă din nou să-i identifice pe ceilalți agenţi în timp ce ocolea 
mașina. Datorită pregătirii lor speciale pentru astfel de atentate 
criminale, Fiore reacționa deja din instinct, fără a sta prea mult pe 
gânduri. 

După ce deschise portiera din spatele şoferului, încercă să 
ajungă cât mai departe în mașină. Desfăcu ușor centura de siguranţă a 
Amandei, îi sprijini cu atenţie gâtul și se retrase din interiorul mașinii, 
trăgând cu mare grijă corpul fetei printre marginile ascuţite de metal 
care îi uciseseră prietenele și reuși în cele din urmă să o aşeze pe targă. 

Cu două găuri enorme în porţiunea de pod din spatele lor și 
fiind mai aproape de Manhattan, Tim cercetă clădirile din apropiere 
pentru un adăpost sigur. Antrenamentul său îi dicta că trebuie să-și 
plaseze obiectivul la un nivel superior cât mai repede posibil, de unde 
putea controla mai bine situaţia și să reziste până la sosirea 
elicopterului, încercă din nou să comunice cu postul de comandă al 
Serviciului Secret. 

— Skybox, aici Ecou Unu. Mă auzi? Terminat. 

— Te aud, Ecou Unu, se auzi în staţie. În ce stare eşti? 

— Am fost loviți. Cel puţin două vehicule explozibile 
programate să coincidă cu traseul nostru. Ecou Doi a dispărut, la fel și 
doi agenţi din mașina noastră, iar un al treilea este inconștient. Coletul 
a fost afectat. Cer demararea imediată a Operațiunii Extragerea. 

— Negativ, Ecou Unu. E imposibil, răspunse agentul de la 
Centrul de Comandă. Toate podurile și tunelurile care fac legătura cu 

Manhattan au fost distruse. Avem informaţii că un elicopter al poliţiei 
din New York a fost doborât, posibil prin foc inamic. Până la informaţii 
noi, spaţiul aerian din New York a fost îngheţat. Mașina voastră poate 
circula? Terminat. 

Toate podurile și tunelurile? Cum e posibil așa ceva! Dar la cât 
părea de neînchipuit, nu era deloc timp pentru a încerca să înţeleagă 
ceva. 

— Negativ, răspunse Fiore. Mașina e distrusă. Terminat. 

— Ecou Unu, rămâi pe recepţie. Terminat. 

Rămâi pe recepție? Omul ăsta era cumva nebun? Erau total 
vulnerabili în spaţiul acela deschis, iar Fiore nu credea că se aflaseră, 
pur şi simplu, la locul nepotrivit în momentul nepotrivit. Dacă se 
încerca un alt atac la viața Amandei chiar în acele clipe? 

Privind carnagiul din jurul său, îngenunche și verifică din nou 
pulsul fetei. Deşi fiecare echipă de protecție avea în componenţă un 
medic, toți agenţii beneficiaseră de pregătire medicală. lar Fiore 
credea că dacă Amanda nu primea imediat ajutor medical, nu putea 
supraviețui. 

— Skybox, trebuie să fim preluaţi imediat de aici! Terminat! 

— Rămâi pe recepţie, Ecou Unu. Terminat! repetă agentul. 

Fiore tocmai se pregătea să-i sugereze agentului unde să-și bage 
recepţia, când auzi pe cineva ocolind maşina. 

Din instinct se așeză în faţa corpului Amandei Rutledge și își 
pregăti arma. 

Imediat zări o armă în faţa parbrizului. Ştia el - un alt atac. 

Se pregătea să apese trăgaciul până la capăt, dar tocmai atunci 
auzi un strigăt: 

— Doamne, Tim! Nu trage! Sunt eu, Marcy! 

— M-ai speriat îngrozitor! spuse Fiore și cobori pistolul. De ce ai 
venit prin fața mașinii? 

— Pentru că uşa mea era distrusă, iar a ta era deschisă, îi spuse 
Marcy, clătinându-se puţin. Ce s-a întâmplat? 

— Atacuri teroriste multiple cu bombă. Toate podurile și 
tunelurile spre Manhattan sunt distruse. Ecou Doi nu răspunde, iar 
Grossi și Swartley au dispărut. 

— Au dispărut? 

— Mașina noastră a păţit-o rău de tot. 


Marcy privi în jos spre fata preşedintelui și se referi la ea cu 
numele de cod. 

— Cum se simte Bucle Aurii? 

— Trăieşte, ceea ce nu putem spune și despre prietenele ei. 

Delacorte privi în partea din spate a mașinii și imediat i se făcu 
greață. Era o privelişte groaznică. După ce îşi reveni puţin, întrebă 
despre planul de acţiune, dar Fiore o întrerupse. Tocmai recepționa o 
transmisiune și îi făcu și ei semn să asculte. 

— Ecou Unu, aici Skybox. Mă auzi? Terminat. 

— Te aud, Skybox. Terminat. 

— Ecou Unu, va trebui să evacuezi coletul prin partea de vest a 
podului imediat. Când ajungi acolo, caută un loc sigur și intră la 
adăpost. Pregătim echipa specială și îi trimitem spre voi cât de repede 
posibil. Terminat. 

Marcy, care între timp îngenunchease lângă Amanda pentru a o 
examina, răspunse în staţie. 

— Negativ, Skybox. Coletul are nevoie de asistență medicală 
urgentă. Nu e timp de așteptat echipa specială. Terminat. 

— Ecou Unu, ambulanţele au fost distribuite în diverse locuri 
atacate, inclusiv spre voi. Puteţi deplasa coletul spre capătul de vest al 
podului și să căutaţi acolo asistență medicală? Terminat. 

— Aşa facem. Ecou Unu terminat, răspunse Delacorte, după care 
îl privi pe Tim și spuse: 

— Cum vrei să facem treaba asta? 

— O să fac rost de niște „mușchi” pentru a ne deplasa rapid. 
Revin imediat. 

Cu legitimaţia la vedere, Fiore se apropie de doi bărbaţi solizi, 
care tocmai scoseseră o femeie dintr-o mașină distrusă: 

— Serviciul Secret al Statelor Unite. Am o urgenţă și mi-ar fi tare 
de folos ajutorul vostru. 

Cei doi îl urmară pe Tim la locul în care Amanda Rutledge zăcea 
pe targă, lângă mașina distrusă. 

— Nu arată prea bine, comentă unul dintre ei. Eşti sigur că vrei 
s-o miști din loc? 

— Nu avem de ales, răspunse Marcy. Dacă nu găsim urgent un 
medic, o să moară. 

— Tu eşti şefa, replică celălalt străin, după care îi făcu semn 
colegului său și amândoi se aplecară spre targă. 

— Ușurel, băieţi, spuse Fiore. La trei! Gata? Unu, doi, trei! 

Oamenii ridicară încet targa, iar Tim şi Marcy se aşezară 
strategic de o parte și de cealaltă. 

Privind cu atenţie femeia care zăcea inconștientă pe targă, unul 
dintre bărbaţi remarcă: 

— Hei, nu cumva e cine cred eu că e? 

Marcy voia să răspundă, dar deodată se auzi un zgomot metalic 
asurzitor și urlete de groază. Cei patru se întoarseră pentru a vedea 
cum metroul numărul șapte străpunse platforma de deasupra lor și 
rămase câteva momente în aer, balansându-se pe marginea găurii, cu 
cerul deasupra şi râul dedesubt. 

Câteva secunde mai târziu se auzi scrâșnetul oribil al metalului 
frecat de metal, când vagoanele de metrou începură să se desprindă 
unul câte unul și să alunece prin gaura din porţiunea de pod din 
spatele mașinilor direct în valurile râului East. Era una dintre cele mai 
îngrozitoare priveliști la care asistaseră. 

Și, de parcă asta nu era destul, partea de pod pe care tocmai se 
aflau ei începu să se cutremure violent. Bucăţi uriașe de metal se 
desprindeau și gemeau în timp ce toată structura de rezistență a 
podului se pregătea de un tragic sfârşit în apele râului. 

Tim, fiind un tip căruia nu îi plăcea să vorbească mult, se uită la 
ceilalți trei și urlă: 

— Fugiţi! 

Washington, D.C. 


— Ţi-ai ales un moment foarte prost să îmi ceri favoruri, spuse 
la telefon Stan Caldwell, directorul adjunct al FBI, în vârsta de 
patruzeci și doi de ani și extrem de obosit. 

— Dg’ cine ţi-a cerut favoruri? răspunse Gary Lawlor, care 
fusese atât mentor pentru Caldwell, cât și predecesor, înainte să 
accepte conducerea Oficiului Internaţional de Investigaţii din cadrul 
Departamentului pentru Securitate Naţională, unde se derulau 
operaţiuni secrete antitero, cunoscut sub denumirea Proiectul Apex. Îţi 
cer să îţi faci datoria! 

— Dar asta fac și m-am îngropat în rahat până la urechi! Ai idee 
cam care sunt estimările preliminare ale morţilor din New York? 

— Sunt groaznice. Știu. Am primit şi eu informaţiile. 


— Normal că sunt groaznice. 

— Stan, nu încerc să te aglomerez mai tare, îi spuse el din biroul 
din cealaltă parte a oraşului, dar sunt câteva lucruri care nu au nici un 
sens şi am nevoie ca tu sau cineva din oamenii tăi să îmi daţi nişte 
informaţii clare despre asta. 

— Nu am despre ce să își dau informaţii. Indiferent cu cine a 
vorbit omul tău la sediul JTTF din New York, se înșală. Asta e tot. 

— Nu îmi servi mie rahaturi de-astea, Stan. Ne ştim de prea 
mult timp. Vreau să știu ce treabă are DIA în toată afacerea asta. De ce 
se dădeau drept agenţi JITF la predarea lui Sabed Jamal? 

— Gary, îți mai spun o singură dată, după care trebuie să mă 
întorc la biroul din Centrul Operaţional. Oamenii cu care a colaborat 
omul tău în nordul statului New York sunt de la JTTF. Pur și simplu. 
Cine i-a identificat drept DIA se înșală. Transmite-i agentului tău că, 
dacă vrea să fie de folos în Manhattan, să își pună o cască, să găsească o 
echipă de salvare și să înceapă săpăturile. 

Cu aceste cuvinte, Caldwell închise telefonul. 

— Te-a crezut? întrebă directorul FBI, Martin Sorce. 

— Nu cred. Mai ales că a trebuit să sune de patru ori până l-am 
sunat eu înapoi. 

Sorce se întoarse spre celălalt individ din birou și spuse: 

— Şi acum ce facem? 

Din spatele ochelarilor fără ramă, directorul Serviciului de 
Informaţii al Armatei - DIA - Timothy Bedford, îi fixă pe cei doi șefi ai 
FBI cu o privire rece și spuse: 

— Nimic. Ne ocupăm noi mai departe. 

După care se ridică și adăugă: 

— Şi, domnilor, vă rog să nu uitaţi riscurile la adresa securităţii 
naţionale impuse de această operaţiune. În ceea ce priveşte această 
întâlnire, nu a avut loc niciodată. 

După ce Bedford părăsi sala de conferinţe și închise ușa în urma 
sa, Sorce interveni: 

— Niciodată nu mi-a plăcut omul ăsta! Nu-i de mirare că 
Waddell îl folosește să-i facă toate treburile murdare. Cum adică 
întâlnirea asta nu a avut loc? Cel puţin zece oameni l-au văzut venind 
aici. Ce dobitoc! 

Caldwell zâmbi. 

— Nu neg că e cam scorţos, dar ce facem cu situaţia noastră? 


— Ce altceva putem face? întrebă Sorce și se ridică. Ai văzut ce 
mesaj ne-a adus de la președinte. Ni s-a comunicat în termeni foarte 
clari să nu ne băgăm nasul în operaţiunea lor. 

— Şi, între timp, să îi minţim la greu pe cei cu care ar trebui să 
cooperăm, mai ales pe Lawlor, care e fostul director adjunct al 
Biroului. 

— Nici mie nu-mi place treaba asta, Stan, dar n-avem încotro. 
Uite ce și așa avem destule pe cap la ora asta. 

— Şi ar putea exploda până la cer dacă Gary are dreptate în 
privinţa unui al doilea atac, spuse Caldwell în timp ce atenţia i se 
îndreptă asupra unui mesaj urgent pe pager. 

Sorce deschise ușa sălii de conferințe și le semnală agenţilor săi 
că era gata să revină la Centrul pentru Operaţiuni și Informaţii 
Strategice, sau SIOC, pentru un puseu rapid de curaj. Dar, înainte de a 
pleca, se întoarse spre adjunctul său și îi spuse: 

— Următoarele ore vor fi cruciale, așa că trebuie să ne 
concentrăm asupra sarcinilor noastre. 

— Care înseamnă să utilizăm orice și pe oricine pentru a 
împiedica un nou atac terorist, corect? întrebă Caldwell, ridicându-și 
privirea de la pager. 

Abilitatea directorului de a citi printre rânduri era o condiţie 
esenţială a succesului său în fruntea Biroului Federal de Investigaţii, 
înțelesese imediat ce voia să spună adjunctul său. 

— Atâta timp cât acţionezi în limitele legale și nu încalci 
jurământul de credinţă, ai parte de tot sprijinul meu. 

— Chiar dacă s-ar putea să-l enervăm pe președinte pe parcurs? 

Sorce îl privi pe Caldwell în ochi și răspunse: 

— Oficial, am părăsit sala după ce ţi-am spus să acţionezi în 
limitele legii... 

— Şi să nu încalc jurământul de credinţă, am înţeles. 

New York 


Scot Harvath își îndesă BlackBerry-ul în suportul de plastic de la 
şold şi spuse: 

— Poziția oficială a FBI-ului este că ofițerul de serviciu de la 
JITF habar n-are ce vorbește! 

Herrington îl privi şi răspunse: 


— Mie mi se părea foarte sigur de sine. 

— În fine, ei sugerează că ar fi bine să găsim o echipă de salvare 
şi să ne concentrăm în direcţia asta. 

— Eu aş prefera să mă concentrez pe prinderea teroriștilor. 

— Da şi eu la fel. 

— Deci ce facem? 

— Momentan, se pare că așteptăm la intersecția ignoranței cu 
seninătatea, fără nici cel mai mic indiciu despre direcția corectă. 

— De ce acoperă oare FBl-ul amestecul DIA în toată povestea 
asta? întrebă Herrington. 

— Cine ştie? Nu mai înțeleg nimic. Ascunzișuri peste 
ascunzișuri, toate legate laolaltă cu banda roșie a guvernului. E din ce 
în ce mai greu să crezi că facem parte toţi din aceeași echipă. 

— Agent Harvath! se auzi o voce strigând în spatele lor. Agent 
Harvath! 

Se întoarseră pentru a-l vedea pe ofițerul de serviciu de la JTTF 
ieșind pe ușa rotativă a clădirii de la nr. 26 din Federal Plaza. 

— Cred că am o informaţie pentru dumneavoastră! strigă el. 

— Cum ar fi? întrebă Herrington. 

— NYPD65 a prins un tip în staţia temporară a PATH-ului de la 
World Trade Center, chiar după Strada Bisericii. Se pare că e unul 
dintre atacatorii cu bombă. 

— De ce cred asta? întrebă Harvath. 

— Rucsacul pe care îl avea în spate era plin cu material 
explozibil, a cărui detonare a eșuat. Noi nu avem nici o echipă 
disponibilă în momentul ăsta, așa că am primit dispoziţie să vi-l 
încredințez dumneavoastră spre verificare, dacă vreți. 

— De la cine ai primit dispoziţia asta? 

— De la Stan Caldwell, directorul adjunct al FBl-ului. 


În timp ce Scot și Bob se îndreptau spre Secţia 1 a Poliţiei de pe 
Strada Ericsson, peisajul din jurul lor era absolut incredibil. Anumite 
bulevarde erau pustii, fără semne de viaţă. Pe altele, în schimb, mii de 
oameni se revărsau încă din partea de sud a Manhattan-ului, spre 
nord. Ca parte a planului pentru situaţii de urgenţă al orașului, stațiile 

de metrou erau închise, asemenea anumitor străzi, pe care circulau 
numai vehicule autorizate. Cei care se mai aflau încă la volan 
întâmpinau un adevărat coşmar încercând să plece de pe insulă, 
pentru că cele mai multe artere erau blocate de mașinile abandonate 
ale celor care fugiseră pe jos. 

Pentru a îngreuna și mai mult situaţia, cerul era acoperit de o 
mâzgă densă și, de ceva vreme, peste oraş se așternea o cenușă 
fumurie, probabil rămășițe ale victimelor din multiplele explozii. 

Harvath se străduia să își alunge din minte durerea acestor 
scene, pentru a se concentra asupra informaţiilor pe care le aveau. 

— Dintr-un anume motiv, Stan a decis să ne arunce un os, 
spusese Gary când Harvath îl sunase pentru a-i transmite noutăţile. 

Se întoarse spre Herrington și rosti cu voce destul de tare: 

— Întâi Caldwell spune că ofițerul de la JTTF habar n-are ce 
vorbeşte, după care îl trimite într-un suflet după noi, cu un 
interogatoriu pe o tăviță de argint. Nu prea se leagă. 

— Da, sunt cam multe fructe în salata asta, dar ce știu eu? 
răspunse Herrington. În ceea ce mă priveşte, calul de dar nu se caută la 
dinți. 

În timpul discuţiei cu poliţiştii. Harvath primi rucsacul 
deţinutului, care conţinea cele câteva obiecte pe care omul le căra în 
momentul arestării. Rucsacul fusese cercetat de echipa de detonări și 
nu conţinea altceva decât materialul explozibil eșuat. 

Scot şi Bob fură conduși în sala puternic luminată în care se 
derula interogatoriul. Încovoiat deasupra unei mese ieftine în mijlocul 
camerei se afla un tip de origine arabă, de vreo douăzeci și ceva de ani. 
Faţa şi mâinile îi erau acoperite de răni. Pe Harvath nu-l interesa foarte 
tare dacă rănile erau provocate de detonarea unei bombe de către un 
camarad în tunelul PATH sau dacă tipul „alunecase” pur și simplu la 
intrarea în mașina poliţiei. Ceea ce dorea să afle agentul erau 
informaţii relevante și spera că acest jucător cu bombe știa ceva util. 

— Masaa al-Khair, spuse Harvath, în timp ce trase un scaun de 
metal de sub masă și se aşeză. Kayf Haalak? 

Omul ridică privirea spre Harvath și îl scuipă. 

De unde naiba aveau toți obiceiul să scuipe? 

Herrington, care încerca să întărească sentimentul de 
intimidare sprijinind peretele din spatele prizonierului, se repezi la el 
şi îşi înfipse mâna în părul lui, după care îi trase capul cu putere pe 

spate, pentru a-l privi în ochi. 

— Prietenul meu te-a întrebat ce faci. Politicos ar fi să răspunzi? 

— Elif air ab tizak! mârâi arabul. 

Bob, care înţelegea și vorbea araba, cunoștea foarte bine 
înjurătura despre plasarea a numeroase părți sexuale bărbătești 
într-un anumit orificiu al corpului său, așa că răspunse cu o insultă la 
fel de scârboasă: 

— Elif air ab dinich. 

Prizonierul se înroşi de furie datorită insultei la adresa religiei 
sale și se smuci din mâna lui Herrington. 

— Nenorocit, să te fut! Nenorocit, să te fut! urla încontinuu. 

Harvath îi făcu semn lui Bob să îi dea drumul și să se 
îndepărteze. 

După care ridică rucsacul și îi răsturnă conţinutul pe masă. 

— Dacă mai scuipi, rămâi singur aici cu prietenul meu pentru 
a-ți preda niște lecţii de bune maniere, pricepi? 

— Avocat! Vreau un avocat! îi răspunse arabul cu o engleză 
stricată. 

Asta chiar îl enervă pe Harvath, mai ales că era convins că 
existau americani care ar fi luptat până în pânzele albe ca gunoiul ăsta 
să aibă parte de un proces corect. Și dreptatea pentru miile de 
americani uciși de bombele ăstora unde se afla? 

— Nu primeşti nimic dacă nu cooperezi. Nici avocat, nici 
judecător, nimic până nu ne dai câteva răspunsuri. Pentru început, 
vreau să știu cum te cheamă. 

— La tine nu aud. Vorbesc la avocat. 

Harvath îi făcu din nou semn lui Herrington, care se desprinse 
de perete și trosni deținutul cu capul de masă. 

— Acum mă auzi? îl întrebă Harvath, în timp ce sângele îi şiroia 
deja din nări. 

Cum nu răspundea, Herrington îl plesni peste partea stângă a 
feţei: 

— Dar acum? 

După ce Bob se îndepărtă, Harvath redeschise dialogul: 

— Hai să vorbim puţin despre ceasul Casio nou-nouţ pe care îl 
ai tu. Pot deveni niște detonatoare foarte eficiente, nu-i așa? Amicul 
tău, Ramzi Yousef, a folosit nu demult un ceas asemănător pentru a 
detona o sticluță de soluţie salină plină cu nitroglicerină, într-un avion 

care se îndrepta spre Tokio. L-a denumit microbomba lui, dar avionul 
nu s-a prăbușit, cum sperase el. L-am prins înainte de a apuca să 
perfecționeze formula, Allah fie lăudat! 

— Waj ab zibik! urlă arabul, urându-i lui Harvath o infecție 
într-un loc foarte intim, pentru că rostise numele dumnezeului său. 

Harvath îl ignoră și vorbi mai departe: 

— Numai că acest ceas nu avea rol de detonator, așa-i? Pun 
pariu că toţi ați primit ceasurile astea noi pentru a vă sincroniza. Am 
dreptate? 

Omul nu spunea nimic. Stătea nemișcat, în timp ce sângele i se 
scurgea din nas, de-a lungul bărbiei și apoi pe cămașă. 

— Dar telefonul? continuă Harvath. Motorola iDEN. Frumușel, 
dar cam mult pentru tine, nu crezi? Telefoanele digitale ca astea sunt 
destinate oamenilor de afaceri. Radio digital în două benzi, mesagerie 
alfanumerică, fax, acces rapid la Internet. O grămadă de funcţii numai 
pentru ca tu și prietenii tăi să aranjaţi petreceri de felație la moscheea 
locală, Allah fie lăudat! 

— Nikomak! mârâi arabul. 

Scot ignoră din nou sugestia despre ce ar fi trebuit să-i facă 
maică-sii și se jucă cu telefonul, adresând alte întrebări: 

— Din moment ce există cel puţin încă o bombă care a explodat 
în tunelul PATH, presupun că tu erai fie un atacator principal, fie de 
unul de rezervă, sau planul era să faci cât mai multă pagubă cu 
putință? 

Prizonierul tăcea în continuare. 

— Cum ai fost recrutat pentru misiunea asta? Cine te-a 
contactat? 

Nici un răspuns. 

— Când ai fost contactat prima dată? 

Tot nimic. 

— Ce altceva au plănuit camarazii tăi? Mai multe bombe? Ceva 
legat de vreun avion? Alte orașe? Ce au de gând? 

La întrebarea asta, prizonierul zâmbi. 

Bob se pregătea să îl lovească din nou, când Harvath se ridică și 
adăugă: 

— O să pun un anunţ la staţia de la World Trade Center pentru 
a-ți găsi un avocat dispus să te reprezinte. 

După care se întoarse spre Herrington și îi spuse: 


— Hai să mergem! 

După ce părăsiră camera de interogatoriu, Bob îl trase deoparte 
pe Harvath și îi spuse: 

— De-abia ne încălzisem acolo! Tipul făcea pe el de frică. Deja 
duhnea! 

— Cu siguranţă duhnea ceva, deși nu sunt sigur că era frica. Uite 
ce e, amândoi suntem adepţii persuasiunii directe, dar nu avem timpul 
necesar să-l prelucrăm pe gagiul ăsta cum ne-am dori. Chiar și NYPD-ul 
ne-ar limita eforturile în direcția asta, având în vedere că suspectul se 
află în custodia lor. 

— Păi hai să-l luăm din custodia lor! spuse Herrington. Îl ducem 
înapoi la sediul din Federal Plaza nr. 26 sau, eventual, într-o cameră 
liniştită de hotel ori într-o clădire părăsită, orice. Nu contează. Tipul 
ştie multe. Se vedea asta pe faţa lui. 

— Ştie că suntem disperaţi. Dacă îl strângem de ouă, s-ar putea 
să ne spună ceva util, dar s-ar putea să nu. Ar fi nevoie de un avantaj 
psihologic, poate să-i arestăm familia sau aşa ceva. Dar, în momentul 
de faţă, nici măcar nu știm cum îl cheamă. 

— Dă-mi cinci minute cu el înăuntru şi o să aflăm. 

— Se poate ca tipul să nu fi fost altceva decât o cale de acces 
pentru al-Qaeda, o modalitate de a introduce bomba în tunelul 
metroului PATH. Nu vreau să ne mai pierdem timpul cu el. În plus, e 
posibil să ne fi ajutat deja mai mult decât crede. 

— Ce vrei să spui? întrebă Herrington. 

Harvath ridică telefonul și spuse: 

— Cu ăsta! 

— Adică idiotul e atât de cretin încât nu și-a şters apelurile? 

— Nu e asta. De fapt, nici nu cred că telefonul ăsta a fost utilizat 
pentru convorbiri. 

— Atunci pentru ce? Transmitere de mesaje? 

— Să te întreb ceva. Ai fost și în Irak și în Afganistan. De câţi 
oameni e nevoie pentru a detona o bombă sinucigașă? 

Mulţi oameni ar fi luat-o ca pe o întrebare-capcană, dar 
Herrington știa despre ce era vorba. 

— De unul singur, dar și de un om în plus aflat în apropiere, cu o 
telecomandă pentru detonare, în cazul în care atacatorul se sperie și 
renunță. Crezi că despre asta e vorba? O telecomandă de rezervă? 

— Nu neapărat. Frau prea mulţi purtători de bombe pentru ca 


fiecare să fie urmărit de un altul. Nu, cred că este un dispozitiv pentru 
coordonare. Aparatele astea funcționează pe baza unei combinaţii de 
antene și GPS. Și BlackBerry-ul meu merge pe același sistem. Dacă toți 
atacatorii aveau astfel de telefoane, aveau acces la hărți ale New 
York-ului, pentru a şti în orice moment unde se află. Ceea ce este foarte 
util pentru cineva care a sosit de curând în oraș. 

— Iar şeful lor are în orice moment acces la poziţia fiecăruia, 
adăugă Herrington. 

— Exact. Dacă unul dintre atacatori ar fi oprit înainte să intre în 
tunel, șeful lor şi-ar da seama de asta și fie l-ar suna, fie i-ar trimite un 
mesaj pentru a afla ce s-a întâmplat. La fel și celorlalţi agenţi, pentru 
a-i avertiza sau pentru a accesa un plan de rezervă. E o modalitate 
foarte deşteaptă de coordonare a unui atac multiplu la scală largă. 

— Şi crezi că poţi depista semnalul? 

— Nu prea, treaba asta mă cam depășește, răspunse Harvath. 
Dar cred că ştiu pe cine care ar fi în stare s-o facă. 

— O să fie principala mea prioritate imediat după ce găsesc 
leacul pentru cancer. Ai înnebunit? întrebă Kevin McCauliff de la 
celălalt capăt al telefonului. 

Atât McCauliff, cât şi Harvath erau membri ai unui grup 
neoficial, alcătuit din angajaţi federali care se antrenau împreună 
pentru maratonul anual al Corpului de Marină, organizat în 
Washington, D.C. Pe lângă faptul că făceau parte din aceeași echipă, 
McCauliff deţinea, de asemenea, o funcție într-o importantă agenţie 
guvernamentală, la care Harvath mai apelase și în trecut şi anume 
Agenţia Naţională de Informaţii Geospaţiale. 

Cunoscută anterior ca Agenţia Naţională pentru Imagini prin 
Satelit și Hărţi, actuala ANIG oferea un suport informativ extrem de 
important în cadrul Departamentul de Apărare. Dar, în situaţia dată, 
această apartenenţă era probabil cel mai mare inconvenient al său. 

— Deci ceea ce îmi spui, de fapt, este că nu o poţi face, răspunse 
Harvath. 

— Nu, reveni McCauliff, ceea ce îți spun, de fapt, este că nu vreau 
să o fac. Pentru că îmi ceri să nu informez şefii despre treaba asta. 

— Da, exact asta îţi cer. 

— Pot fi dat afară pentru așa ceva, Scot. Ce mă fac atunci? 

— Dacă te dau afară, te asigur că îți fac eu rost de slujbă la 


Departamentul Securităţii Naţionale. 

Chiar dacă se afla tocmai în orașul Bethesda, statul Maryland, 
McCauliff râse atât de tare încât părea să se afle chiar lângă ei, pe 
stradă. 

— Mersi, dar nu, mersi. Prefer să încasez ajutorul de șomaj. 

— Pentru Dumnezeu, Kevin, este foarte grav. Ai văzut ce s-a 
întâmplat aici? 

— Bineînţeles că am văzut. Se transmite pe toate canalele. Se 
spune că e mai rău ca în 11 septembrie. 

— Şi ar putea deveni şi mai rău dacă nu mă ajuţi. 

— Scot, trebuie să îmi spui măcar pentru ce fac treaba asta. 

— O faci pentru mine, Kevin. 

— Suntem prieteni foarte buni, știu, dar în cazul ăsta nu e 
suficient. 

— Ies din nou cu sora ta în oraș, bine? Ce zici? spuse Harvath. 

Scot știa că sora ofițerului de analiză îl plăcea foarte tare. Ultima 
dată când McCauliff îl ajutase într-un caz delicat, o întâlnire cu sora lui 
fusese serviciul pe care îl ceruse ca răsplată. 

— Atunci nu ne aflam în mijlocul unei crize naţionale, Scot. Nu 
avem voie să folosim resursele în alte direcţii decât cele oficiale. Dacă 
sunt prins, am nevoie măcar de o poveste verosimilă. 

— lar eu nu am așa ceva, spuse Harvath. Trebuie să născocești 
tu una. Te rog, Kevin. Credem că cei care au organizat atacurile de azi 
mai au ceva pregătit pentru noi. Trebuie să mă ajuţi ca să îi pot opri. 

— Şi de ce nu o faci în cadrul departamentului tău? 

— Pentru că nimeni din departamentul meu nu se pricepe la 
treaba asta la fel de bine ca tine. 

McCauliff rămase câteva secunde tăcut, iar Harvath simţi că 
trebuie să mai adauge un argument în pledoaria sa. 

— Și pentru că azi dimineaţă, înainte ca tunelurile și podurile să 
explodeze, am participat la o operaţiune secretă împreună cu niște 
băieţi pe care îi credeam a fi Forţa Aliată Antitero din Manhattan. Dar 
se pare că erau, de fapt, de la DIA. Nu știu care era adevăratul scop al 
misiunii, cert e că informaţia a scăpat deja. Interceptările unor 
telecomunicaţii de azi demonstrează că teroriștii au aflat despre 
operaţiune. 

— Dar nu înţeleg! Parcă eram cu toţii în aceeași echipă. De ce 
tipii ăştia care au lucrat cu tine nu ți-au spus că sunt de la DIA? 

— Asta aș vrea şi eu să aflu, dar nimic din toate astea nu 
contează dacă nu reușesc să descopăr care este următorul pas al 
teroriștilor. Acum mă ajuţi sau nu? 

McCauliff se mai gândi câteva secunde, după care răspunse: 

— Multe lucruri depind de informaţiile din telefon. Dacă sunt 
transmise într-un format deschis, le putem lua urma. Dar dacă folosesc 
un canal privat, ca SSL66, o să am nevoie de ceva timp ca să-l decodific. 

— Nu prea avem timp. 

— Ai spus că telefoanele funcționează în rețeaua Nextel67? 

— Aşae. 

— Ştiu un tip care lucrează acolo și care m-ar putea lăsa să 
arunc o privire în curtea lor. Mă ocup de partea asta şi apoi de 
serverele de urmărire GPS ale companiei. Te sun într-o jumătate de 
oră. 

Harvath îi mai oferi lui Kevin niște informaţii suplimentare 
despre telefonul pe care „uitase” să-l pună la loc în rucsacul 
prizonierului, după care închise. 

— Care e următoarea mișcare? 

— MeCauliff e cel mai tare în domeniul ăsta. Dacă cineva poate 
să scoată ceva din treaba asta, cu siguranţă el e omul. 

— Şi apoi? Chiar dacă le luăm urma teroriștilor, suntem numai 
noi doi împotriva lor. 

— Ca să-ţi spun sincer, nici nu m-am gândit așa departe, 
răspunse Harvath. 

— M-am gândit eu, adăugă Bob. Hai să ne întoarcem la Veterani 
şi poate avem mai mult noroc. 

25 

Împreună cu cele două ajutoare, Tim Fiore și Marcy Delacorte 
alergau pe pod cât îi ţineau puterile. Când ajunseră la capătul lui, trei 
ambulanţe deja se îndepărtau, pline ochi cu victime. 

Tim urlă către un poliţist aflat la vreo șase metri distanţă: 

— Oprește ambulanţa aia! 

Dar polițistul știa deja că nu mai era nici un loc liber în nici o 
mașină. 


% Secure Sockets Layer — sistem de criptare a comunicaţiilor. 
S7 Sprint Nextel Corporation, a treia companie de telefonie mobilă din Statele Unite. 

— Mai sunt alte ambulanţe pe drum! urlă acesta înapoi către 
Tim. 

— Nu mai putem aștepta, interveni Marcy în timp ce își flutura 
legitimaţia. Suntem de la Serviciul Secret. Avem o victimă cu prioritate. 

— Ambulanţele au plecat deja, doamnă. Nu mai am ce face. 

Fiore îşi întoarse capul spre mașina de patrulare a poliţistului, 
iar Delacorte înţelese imediat la ce se gândea. 

— Avem nevoie de mașina ta! 

— Asta nu se poate, spuse polițistul. 

— Nu te-am întrebat dacă se poate, răspunse Marcy scoțându-și 
arma. 

Polițistul ridică mâinile. 

— Bine, bine, e a voastră! 

— Hai să o aşezăm în mașină, le spuse Tim celor doi oameni 
care cărau targa. 

Se îndreptară rapid spre mașina de poliţie și, în timp ce așezau 
cu atenţie targa înăuntru, polițistul întrebă: 

— E cumva...? 

Fiore aprobă din cap: 

— Care e cel mai apropiat spital? 

— Beth Israel, răspunse polițistul. La intersecţia dintre străzile 
15 şi 1. Spitalul Universitar din centru o să fie supraaglomerat. 

— Nu poţi conduce tu, spuse Marcy, așezându-se pe bancheta 
din spate, alături de Amanda. Nu știi drumul! 

Tim privi în jurul său şi observă ceva pe bordul unei mașini 
blocate în ambuscadă, nu departe de locul în care se aflau ei. Alergând 
acolo, îşi scoase legitimaţia și smulse aparatul din mașină: 

— Serviciul Secret, a fost tot ce a avut de spus. 

Revenind rapid la mașina de poliţie, fixă aparatul GPS Garmin 
iQue pe bord, porni motorul și aprinse luminile și sirena. Ceilalți 
încercau să le facă loc, dar era imposibil. Nu se puteau mișca. Traficul 
era blocat cu desăvârșire. 

Virând spre trotuar printre cele două mașini parcate, Fiore urlă: 

— Ține-te bine! și călcă acceleraţia la maximum. 

26 

După cum aflase din informaţiile furnizate de Troll, Ali știa că nu 
puteau determina cu siguranţă locul în care se afla Mohammed bin 
Mohammed. Tot ceea ce știa sigur era că, până găseau acea poziţie, 

fiecare unitate avea să fie extrem de greu de penetrat și fiecare urma 
să aibă propriile dificultăți. 

Magazinul de pe Strada 47, între numerele 5 și 6, aflat chiar în 
inima centrului comercial de bijuterii al New York-ului, arăta la fel ca 
toate celelalte, dar Ali și oamenii săi ştiau că aceea era numai o fațadă. 
Ferestrele şi uşile erau fabricate din sticlă blindată Lexan, întărită cu o 
serie de rame de oţel. Intrarea era o ecluză cu dublu acces, unde 
trebuia să suni la prima ușă, care se închidea automat înainte ca cea 
de-a doua să se deschidă. La nivelul podelei se aflau câteva guri de 
ventilație discrete, capabile să atragă atenţia unui agent nervos, în 
cazul în care şocurile provocate de o plasă electrică de voltaj înalt nu 
erau în stare să oprească intrușii. Chiar și pentru cei mai vigilenţi 
patroni din centrul comercial al diamantelor, acest magazin deținea 
cele mai noi tehnici de securitate. 

Cecenii fuseseră cei care hotărâseră să evite cu totul intrarea 
dublă. Din punctul lor de vedere, nu exista nici un motiv pentru care 
nu puteau intra pur și simplu cu forţa prin ferestre, asta dacă nu ar fi 
fost cineva suficient de amabil să le „deschidă” mai întâi. 

Îmbrăcaţi ca nişte evrei hasidici68 foarte populari în zonă, care 
învârteau de obicei afaceri pe strada respectivă, doi dintre agenţii 
ceceni fuseseră lăsaţi să intre în magazin, cu două genţi opace în mâini. 
Câteva momente mai târziu, în timp ce personalul magazinului era 
preocupat de cele două Chevy Tahoe care opriseră în dreptul geamului 
cu luminile aprinse, cei doi ceceni își duceau planul la îndeplinire. 

Ambele genţi au fost detonate cu un zgomot asurzitor și 
flash-uri orbitoare de lumină albă. Înainte ca cineva să poată reacționa, 
tot personalul a fost împușcat de unul dintre agenţi. Celălalt a plasat 
material explozibil pe suprafaţa interioară a celei mai mari ferestre. 

Când încărcătura a explodat, cei doi se aflau deja la ușa de seif 
care dădea spre adevărata activitate a locului. 

Trei ofițeri de Marină americani, îmbrăcaţi în civil și cu veste 
antiglonţ, au reușit să îl elimine pe unul dintre agenţi cu ajutorul 
puștilor automate M16 Viper, dar oricât ar fi fost de pregătiţi, nu au 
putut scăpa de efectele mortale ale grenadei aruncate de cel de-al 


6 Mişcare religioasă iudaică, originară din Europa de Est (Belarus, Ucraina) a secolului al 
XVIII-lea. 

doilea terorist chiar în camera lor de securitate. 

Cu echipa de ofițeri de Marină eliminat, la fel ca și personalul 
din magazin, grupul de ceceni trecea nestingherit prin fiecare culoar al 
clădirii, trăgând în oricine și orice mișca. 

Trei minute şi jumătate mai târziu, toate camerele fuseseră 
cercetate. Doi dintre ceceni își înfăşurară camaradul într-un sac, în 
timp ce restul își reîncărcau armele. Când Abdul Ali băgă mâna în 
buzunarul vestei pentru un alt încărcător, remarcă prezenţa 
celularului, o scăpare gravă, mai ales că deja nu mai era necesar. Dacă 
Troll sau altcineva ar fi dorit să-l contacteze, știau care era 
modalitatea. 

Scoase bateria din telefon și îl trosni cu patul armei, după care 
adună rămășițele. După ce ieşi din magazin, le aruncă în cel mai 
apropiat coş de gunoi. 

— Am terminat aici? îl întrebă Ali pe o namilă de om, numit 
Sacha. 

Șeful cecenilor îşi împachetă sacul de electronice, îl aruncă în 
mașina din față și dădu din cap aprobator. 

După ce SUV-urile luară curba, Ali își privi ceasul şi încercă să 
calculeze timpul necesar pentru a ajunge la următoarea destinaţie. Se 
mai întrebă şi dacă acolo îl vor găsi în cele din urmă pe Mohammed bin 


Mohammed. 
%* 


x * 


La jumătate de lume depărtare, Troll stătea întins pe o canapea 
lungă de piele, cu cei doi câini caucazieni, Argus și Drako, aţipiţi pe 
podea lângă el. Savura în liniște un pahar de Calvados69 și o ediţie 
originală a piesei de teatru Vizita de Friedrich Durrenmatt70, când un 
clinchet slab se auzi dinspre biroul său. 

Aşezând volumul pe măsuța de lângă el, Troll își legănă 
picioarele peste marginea canapelei și sări pe podea. Imediat, câinii 
reacționară și își urmară stăpânul în enorma cameră de zi a casei. Aici 
erau şterse orice urme ale utilizării originale a încăperii, datorită 


© Rachiu franțuzesc de mere. 
7 Dramaturg şi prozator elveţian de limbă germană. Aici se referă la „Vizita bătrânei 
Doamne” (1956). 

şirurilor nesfârşite de calculatoare și echipamente de transmisie prin 
satelit. 

Pe o platformă ridicată la capătul holului se afla o măsuță 
lucioasă din sticlă și crom, dar de dimensiunea unui copil și un scaun 
de birou din piele. Deasupra măsuţei se aflau suspendate trei 
monitoare plate. Troll se așeză pe scaun şi apăsă câteva butoane pe 
tastatura Lucite încorporată în suprafața mesei, iar monitoarele 
prinseră viață. Era uimitor cât de departe ajunsese Troll în viaţa sa 
minusculă. 

Câteva secunde mai târziu, o serie de linii de bare multicolore 
începură să scaneze cantitatea enormă de informaţii codate care se 
descărca deja în serverul său. Datorită aparatelor sale electronice 
sofisticate, Sacha îndeplinise perfect prima parte a misiunii. 

Troll scoase din buzunarul hainei sport dispozitivul Treo7l şi, 
încercând să reziste tentaţiei de a-și contempla viaţa, autoriză 
transmiterea primului premiu pentru Sacha. Până aici, totul mergea 
minunat. 

27 


La Spitalul Veteranilor, Harvath rămase singur în biroul 
doctorului Hardy, în timp ce Bob urcă din nou pe acoperiș în căutarea 
prietenilor săi. Imaginile morții și ale distrugerii care se derulau pe 
ecranul televizorului erau mai groaznice decât orice scenă de război 
întâlnită de Scot. Îi era greu să îşi întoarcă privirea de la acea oroare, 
dar știa că trebuie s-o facă. Trebuia să pună deoparte durerea acelei 
tragedii, pentru a încerca să construiască în mintea sa o imagine 
coerentă a ceea ce aflase. 

Pentru a reuși, Harvath își concentră atenția asupra unei 
diplome de pe perete. Din cauza rănii de la umăr suferite de Bob, Scot 
era convins că doctorul Hardy era medic, dar, după ce citi pe diplomă, 
află că acesta era, de fapt, doctor în științe. De ce oare s-ar ocupa un 
doctor în științe de recuperarea fizică a lui Bob? se întrebă el. Numai 
dacă... 

Gândurile lui Harvath fură întrerupte în acel moment de 
doctorul Samuel Hardy - doctor în științe - care intră în birou. 


7! Telefon multifuncțional. 

— Ceva nou? întrebă acesta, aruncând pe masă un teanc de 
dosare și arătând spre televizor. 

— Numărul estimativ al victimelor s-a dublat în ultimele 
douăzeci de minute, îi răspunse Scot. 

— Dumnezeu să ne ajute! 

Harvath dădu din cap și adăugă: 

— Pot să vă întreb ceva? 

— Bineînţeles. 

— Ce fel de terapie faceţi cu Bob Herrington? 

Hardy îl privi o secundă, după care se așeză în spatele biroului 
sau. 

— Cu tot respectul, dar nu cred că asta vă privește pe 
dumneavoastră. 

Harvath avea însă altă părere, așa că îi răspunse politicos: 

— Bănuiesc că nu e vorba de recuperare fizică. 

— Nu, spuse Hardy, foarte atent în alegerea cuvintelor. 
Recuperarea fizică nu este specialitatea mea. 

— Iar ceilalţi pe care i-am întâlnit pe acoperiș - Cates, Morgan și 
Hastings? Ei de ce fel de terapie au parte? Bob mi-a spus că sunt colegii 
lui de recuperare. Mă gândeam că se referă la terapie fizică, un fel de 
prieteni cu care se antrenează. 

— Nu eşti prea departe de adevăr dar, încă o dată, nu am 
dreptul să vorbesc... 

— Despre tratamentul pacienţilor, spuse Harvath, încheind 
fraza lui Hardy. Înţeleg. 

— De fapt, nu prea cred că înţelegi. 

— Atunci de ce nu mă lămureşti? 

— Sunt psiholog. 

— Asta e tot? Numai un simplu și vechi psiholog? 

— Nu e nimic simplu în psihologie. Vechi, poate, dar nimic nu e 
simplu în munca mea. 

Harvath nu agrea foarte tare perifrazele. Se săturase de ele cât 
lucrase în Washington. 

— Hai să ne lămurim, spuse el. Până acum cinci minute credeam 
că Bob Herrington adună o echipă de foști lucrători în servicii speciale, 
pe care să mă pot baza. Acum însă, nu mai sunt foarte sigur, așa că, 
scuză-mi francheţea, dar ce fel de terapie le oferi mai exact? 

Doctorul se aplecă spre sertarul de jos, de unde scoase o 


fotografie alb-negru a patru soldaţi. Stăteau în picioare pe malul unui 
râu, îmbrăcaţi în uniforme militare de camuflaj de tipul celor din 
Vietnam. 

— Aici, în stânga, sunt eu, mult mai tânăr, spuse Hardy. Această 
poză a fost făcută în Nha Trang72, când luptam în cadrul Diviziei a 
cincea speciale. 

— Adică ai făcut parte din Beretele Verzi73? 

— Mda. 

— Şi cum ai devenit psiholog? 

— Când am plecat din armată, mă confruntam cu o mulţime de 
probleme. 

Hardy se opri câteva momente, după care continuă: 

— Bob mi-a spus că ai făcut parte din forțele SEAL, așa e? 

— Teoretic şi acum fac parte din SEAL, răspunse Harvath. Am 
fost doar împrumutat diverselor agenţii guvernamentale. 

— În cazul ăsta, cred că poţi înţelege anumite probleme pe care 
le aveam. Am trecut prin mâna multor doctori când m-am întors din 
Vietnam și psihologi și psihiatri. Toţi aveau un singur lucru în comun, 
care îi împiedica să mă ajute: nici unul dintre ei nu fusese pe un teren 
de luptă. Codul lor moral se baza pe etica iudeo-creștină, în timp ce eu 
mă ghidam după etica războiului. Nici măcar nu își puteau imagina ce 
am fost nevoit să fac în război şi ce am făcut din toată inima pentru 
țara mea. De-asta am decis să devin psiholog. 

— Deci specialitatea ta este psihoterapia celor care au fost în 
război? 

— Nu a tuturor, răspunse Hardy. Numai a celor mai buni dintre 
cei mai buni. Aria mea de expertiză cuprinde exclusiv forțele speciale. 

— Ca Bob, remarcă Harvath, care gândi apoi mai departe și ca 
Rick Cates, Paul Morgan sau Tracy Hastings. 

Hardy îşi oferi tăcerea ca răspuns. 

— Despre ce vorbim de fapt? PTSD în fază avansată? 

— Tulburarea de Stres Post-Traumă este o afecțiune relativ 
comună printre veteranii de război, dar mai puţin întâlnită la cei din 
operaţiuni speciale. Ceea ce îi afectează pe ei mai tare, în special după 


72 . . . e . . 
Capitala provinciei Khanh Hoa din Vietnam. 
75 Forţele speciale ale armatei americane. 

ce au fost nevoiţi să se retragă prematur din cauza unei răni sau 
altceva, este incapacitatea de a se adapta lumii reale - un loc în care 
loialitatea și onoarea nu prea există - spre deosebire de lumea pe care 
tocmai au părăsit-o - un fel de frăţie, care se mândrește cu integritatea 
şi caracterul său demn. 

Harvath era tulburat, dar încă nu înţelegea foarte clar ce rol 
avea doctorul în povestea asta. 

— Deci dumneata îi ajuţi să se adapteze lumii din afara 
comunității forțelor speciale? 

— Mai mult sau mai puţin, răspunse Hardy. Orice veteran de 
război are probleme, indiferent cine este sau unde a luptat. Dar 
oamenii din cadrul forțelor speciale au câteva dificultăţi comune, de 
aceea terapia de grup poate fi utilă în anumite cazuri, pentru ca 
trecerea în lumea civilă să devină mai lină și mai eficientă. 

Harvath se gândi câteva clipe, întrebându-se dacă nu cumva el 
însuși încearcă să ascundă anumite probleme pe care nu le analizase 
niciodată cu prea mare atenţie. Îi răsunară în urechi cuvintele lui Bob 
de la bar despre faptul că a greşit lăsând-o pe Meg Cassidy să plece, dar 
încercă să le ignore. Doctorul Hardy vorbea despre probleme 
psihologice grave, nu despre dilema priorităţii carierei asupra unei 
relații interpersonale normale cu un membru de sex opus. 

Ignorând acele gânduri, Harvath rosti întrebarea care îl rodea 
cel mai tare în acel moment: 

— Fără a nesocoti confidenţialitatea dintre doctor și pacient, ar 
trebui să mă îngrijoreze starea vreunuia dintre ei? 

— Nu ştiu. Depinde de cât de bine îi cunoști. 

— Bob mi-a povestit despre fiecare în e-mail-urile sale, dar 
acum e prima dată când îi întâlnesc. 

— Fără să ştiu detalii despre ceea ce o să le ceri să facă, 
răspunse Hardy, îmi este greu să îți răspund la întrebare. 

Era un răspuns corect. 

— S-ar putea să nu le cer să facă nimic, adăugă Harvath și sper 
să se întâmple așa. Dar există și posibilitatea de a le cere să lupte cum 
n-au mai făcut-o de mult. 

— Teroriștii nu şi-au încheiat misiunea, așa-i? 

Harvath dădu din cap: 

— Cred că nu. 

— Ei bine, fiecare persoană reacționează la stresul luptei în 


moduri diferite. Pot să spun însă că Bob Herrington este un lider 
excepţional. Dacă Rick, Tracy și Paul sunt oamenii pe care el îi vrea în 
echipă, atunci m-aș baza pe alegerea lui. 

— Şi dacă situaţia devine foarte gravă? 

— Nu putem face predicții. Din păcate, nu vei ști decât în 
momentul în care se va întâmpla ceva. 

— Şi când ar putea fi prea târziu. 

Hardy aprobă. 

— Majoritatea simptomelor manifestate de soldaţi în afara 
câmpului de luptă derivă din incapacitatea de a se adapta lumii reale. 
Dacă îi duci înapoi în stresul luptei, în nouă cazuri din zece, aceste 
simptome dispar. 

— Şi în al zecelea caz? întrebă Harvath. Cum mă descurc cu așa 
ceva? 

— Nu ai cum. Numai soldatul își poate rezolva problemele. Este 
vorba pur și simplu de a-și înfrunta demonii, iar asta e o bătălie care 
necesită mai mult curaj decât în cazul unei amenințări cu moartea. 

Harvath înţelegea și aprecia foarte bine această ultimă 
explicație a doctorului. Marea lui problemă era însă că unul dintre 
oamenii săi ar putea îngheţa exact în momentul în care ar fi avut cel 
mai mult nevoie de el, iar imaginea asta îl speria al dracului de tare. 

28 

— Spune-mi ce se întâmplă în New York, zise Secretarul pentru 
Securitate Naţională Alan Driehaus după ce intră neanunţat în biroul 
lui Gary Lawlor și îşi trase un scaun. 

Lui Lawlor nu îi era prea simpatic omul, nici când fusese 
procuror general, nici acum, ca şef al Afacerilor Interne. Încerca să fie 
cât putea de diplomat, dar devenea din ce în ce mai greu să îşi ascundă 
antipatia. 

— Se pare că a avut loc un atac terorist. Se transmite încontinuu 
la știri. 

— Nu mă trata cu condescendenţa ta de căcat! Ce rol ai în 
afacerea asta? 

— Eu? Nu mă mai ocup de terorism de ani de zile. A și fost o 
cerință pentru postul ăsta. 

Continua lipsă de respect de care se bucura în cadrul 
Departamentului îl epuiza pe Driehaus. 

— Cu puţin înainte să se întâmple atacul ăsta, unul din oamenii 


tăi a înhăţat un imigrant arab căruia canadienii îi oferiseră azil politic 
şi l-a târât peste graniţa noastră. E adevărat sau nu? 

— Cine dracu” ţi-a spus asta? îi răspunse Lawlor, şocat că cineva 
scurgea informaţii secrete și, mai ales, căpcăunului șef al Afacerilor 
Interne. 

— Am şi eu sursele mele. 

— Sursele tale sunt greșite. 

— Pe dracu' greșite, răspunse Driehaus. Nici unul dintre voi nu 
puteţi pricepe, nu? Nu putem să bravăm în exterior ca fiind un stat de 
drept numai când asta ne ajută interesele. Picăm exact în plasa 
inamicilor când facem asta. E o mare ipocrizie. 

— Şi ce ai vrea să facem, Alan? Să stăm cuminţi până ne atacă 
băieţii răi și după aceea să îi băgăm în pușcărie? 

— Nu, nu am nici o problemă cu politica preventivă, dar trebuie 
să existe și limite. Trebuie să ne supunem legii. 

— Zău? Spune-le asta familiilor celor care au murit azi și vezi 
dacă ei dau doi bani pe limite și legi. Nu știu dacă ţi se pare corect 
politic sau nu, dar ne aflăm în mijlocul unei cruciade, iar singura cale 
prin care civilizaţia occidentală poate supraviețui este să ne opunem 
forței radicale islamice cu o forță și mai puternică. 

— Dar civilizația occidentală nu se bazează pe forța brută, 
barbară. Se bazează pe forţa ideilor, a conceptelor, unele dintre cele 
mai măreţe fiind statul de drept, dominaţia legii și egalitatea tuturor în 
fața prevederilor legale. 

— Trezeșşte-te, Alan. Sabia este moașa civilizaţiei și tot ce s-a 
întâmplat de la nașterea civilizaţiei încoace a fost datorită vârfului de 
sabie. Nu-mi pasă câte cafenele Starbucks sunt în cartierul meu, câte 
poze poate înghesui secretara mea pe un card digital, sau cât de reală 
este imaginea pe ecranul de PlayStation al nepotului meu, noi încă 
trăim într-o lume în care cel puternic domneşte. În momentul în care 
scăpăm hăţurile puterii din mână și ne îndepărtăm de la îndatoririle 
noastre ca naţiune, atunci va trebui să renunțăm la SUV-uri și la 
mănușile de baseball în schimbul covoarelor de rugăciune și a lecţiilor 
de limbă arabă. 

Deşi provenea din generaţia anilor '60, Driehaus nu mai văzuse 
națiunea americană atât de puternic divizată ideologic. De ce oare atât 
de mulți oameni nu reușesc să înțeleagă efectul nociv al politicii actuale 
asupra America? 

— Înseamnă că litera legii nu mai are nici o valoare? 

— Nu, răspunse Lawlor, nu înseamnă asta. Ceea ce vreau să 
spun este că nu putem continua să credem că inamicii noștri se 
ghidează după principiile civilizaţiei occidentale. Nu putem câștiga 
războiul împotriva terorismului respectând reguli pe care dușmanii 
noștri nu le acceptă. 

— Şi aici intervine rolul tău? Al tău și al adunăturii tale de foști 
soldaţi și ofițeri de informaţii ascunși prin cotloanele Departamentului 
de Securitate Naţională și care au la dispoziție bugete de care eu n-am 
auzit vreodată, nu? 

— Fii atent, Alan! Îţi ştergi picioarele pe preşul unei case foarte 
periculoase. O casă în care, trebuie să subliniez, tu nu ai fost invitat. 

— Nu-mi pasă! Vreau să ştiu chiar acum ce oameni ai în New 
York. Sunt oameni care lucrează în numele acestui departament, pe 
care eu îl conduc! 

Răbdarea lui Lawlor se apropia rapid de final. 

— Nu lăsa prejudecățile filosofice să îți întunece capacitatea de 
a-ţi îndeplini rolul. Ştii bine cum funcționează sistemul. Divizia mea se 
află într-adevăr în cadrul DHS, dar nu face parte din DHS. 

— Deci toate animalele sunt egale, dar unele sunt mai egale 
decât altele, asta vrei să spui? 

— Nu, eu prefer să înțeleg treaba asta ca fiind contribuţia unică 
a fiecăruia la bunăstarea naţiunii. 

— Da, e un mod foarte interesant de a caracteriza șantajul, 
răpirile de persoane sau asasinările. 

Lawlor adoptase figura sa implacabilă de pocher, așteptând ca 
secretarul să spună ceva concret sau să iasă dracului din biroul lui. 

— Ceea ce s-a întâmplat azi este un adevărat semnal de alarmă 
pentru țara noastră, Gary. E clar că războiul împotriva terorismului nu 
este eficient. Căile de planificare a atacurilor împotriva Statelor Unite 
sunt epuizante. Nu putem câștiga cu strategia asta. Nu înţelegi? Numai 
pentru că noi credem că avem dreptul să facem ceva nu e suficient 
pentru a și face acel lucru. Fie conducem printr-o politică exemplară, 
fie vom fi condamnaţi pentru ea. 

Lawlor se întoarse spre un teanc de hârtii de pe biroul său și îi 
răspunse, mascând cu greu disprețul: 

— Cred că ar fi mai bine să te întorci la centrul de urgenţe. Fii 
sigur că acolo vei fi mult mai apreciat. 

Driehaus era convins că obținuse informaţia dorită de la șeful 
OILA și deschise ușa. Când se pregătea să iasă, Lawlor îi spuse: 

— Apropo, domnule secretar! 

— Da, răspunse Driehaus și se răsuci. 

— Ca fapt divers, nu civilizația occidentală a dat drepturi egale 
tuturor oamenilor, ci Samuel Colt74. 

29 

Casa Albă 


Preşedintele Rutledge încerca să aleagă câteva rânduri pentru 
apariţia sa televizată, împreună cu purtătorul său de cuvânt, încă de 
când se afla la baza Andrews din Maryland. Singura pauză fu creată de 
intervenţia lui Carolyn Leonard pentru o informare cu privire la starea 
fiicei sale. Aflase că atât prietenele Amandei, cât și două persoane din 
echipa de securitate fuseseră ucise, iar pe fiica sa încercau să o ducă la 
un spital pentru a-i trata nu se știe ce şi câte răni, lucru care afecta 
foarte serios capacitatea președintelui de a se concentra. Carolyn îi 
promise o intervenţie la fiecare douăzeci de minute, chiar dacă avea 
sau nu date noi. 

La confirmarea informaţiei despre moartea prietenelor fiicei 
sale pe podul Williamsburg, Rutledge le contactase părinții personal 
pentru a le da tragica veste. 

Când ajunse la Casa Albă, citi din nou varianta finală a 
discursului și dădu din cap. Nimeni nu îl auzise rostind un cuvânt de 
când intrase în clădire. Avea faţa împietrită şi erau evidente atât furia, 
cât şi isteria de pe chipul său. 

Îndepărtând machiorul, Rutledge fixă cu privirea camera de 
filmat, așteptând semnalul de pornire a transmisiei. Odată cu primirea 
lui, începu să vorbească. 

— Bună ziua! Astăzi, națiunea noastră a fost atacată. Având încă 
proaspăt în memorie oribilul atentat terorist din 11 septembrie 2001, 
forțele răului au atacat din nou stilul nostru de viaţă, lovind încă o dată 
în inima New York-ului. Mii de americani au murit ca urmare a acestor 
atacuri lașe. Victimele provin din toate păturile sociale: oameni de 


74 Samuel Colt, 1814-1862, a fost un industriaș american şi inventator. A creat fabrica de 
arme de foc Colt şi este renumit pentru popularizarea pistoalelor. 

afaceri și femei, doctori, profesori, studenţi, copii, mame, taţi, fraţi și 
surori, fiecare pregătindu-se să serbeze Ziua naţiunii. Mulţi alții au fost 
răniţi, inclusiv fiica mea, Amanda, care, împreună cu două prietene - 
acum decedate - se îndrepta spre New York în momentul detonării 
bombelor. Ca tată, ca președinte al acestei măreţe naţiuni și ca 
american simt profund durerea oamenilor din New York. Scenele 
podurilor în flăcări și ale tunelurilor fumegânde ne-au umplut de 
groază, tristețe și ură devastatoare. Țelul acestor atacuri a fost de a 
spulbera cel mai puternic far călăuzitor al speranţei și libertăţii din 
lume, dar lumina Americii nu poate fi stinsă. Ne vom ridica de jos, cu 
unda noastră de speranţă strălucind mai intens ca niciodată. Dacă 
teroriștii sunt în stare să zdruncine fundaţia podurilor și a tunelurilor, 
nu vor reuși niciodată să zdruncine fundaţia naţiunii noastre măreţe. 
Am fost siliţi, încă o dată, să privim în ochi forțele răului, dar știu sigur 
că ele nu îi pot distruge pe americani. Vă îndemn pe toţi să fiți calmi. 
Toate resursele guvernului ţării sunt îndreptate spre găsirea și 
identificarea celor responsabili pentru aceste atacuri groaznice. După 
cum am spus mereu, considerăm că cei care susțin teroriștii sunt la fel 
de responsabili ca teroriștii înșiși, iar pentru noi nu există nici o 
diferență. Vreau să le mulțumesc membrilor Congresului, care mă 
susțin cu tărie în condamnarea acestor atacuri. Și, în numele poporului 
american, vreau să mulțumesc liderilor statelor lumii, care ne-au 
transmis condoleanţe și care şi-au oferit sprijinul. Şi, mai presus de 
toate, vreau să mulțumesc echipelor de salvare, forțelor de poliţie, 
pompierilor și echipelor pentru intervenții de urgență, dar și 
milioanelor de americani din toată ţara, care donează sânge și 
organizează acțiuni caritabile, foarte necesare în aceste momente, zile, 
luni ce vor urma, pentru a ajuta la vindecarea unuia dintre cele mai 
mărețe orașe ale acestei lumi. Oamenilor din New York le recunosc 
pierderea inimaginabilă, dar vă spun că nu sunteți singuri. Fiecare 
american vă este alături și vă aflaţi în gândurile și rugăciunile noastre. 
Inimile noastre sunt încărcate de durere pentru pierderea voastră, o 
pierdere dureroasă pentru toţi cei din America și din lumea întreagă, 
care iubesc libertatea și pacea. 

Geoff Mitchell privea sfârşitul discursului prezidenţial de lângă 
aparatul de filmat. Frazele erau scrise perfect, iar Rutledge le rostea 
fără greșeală. Urma un scurt citat din Declaraţia de Independenţă, 
despre cum America își pune onoarea în slujba victimelor și a 

familiilor acestora, iar camerele aveau să ia în prim-plan stema 
prezidenţială şi cu asta se încheia. 

Deși circumstanţele erau îngrozitoare, purtătorul de cuvânt 
sperase întotdeauna să aibă ocazia să scrie un discurs care să rămână 
în memorie. Era convins că acesta era, într-adevăr, un discurs 
memorabil. Ceea nu știa însă era că partea memorabilă a lui abia acum 
urma. 

Când președintele se pregătea să încheie, lăsă deoparte foile. 

— Iar teroriștilor responsabili pentru aceste acte revoltătoare 
de lașitate, le spun un singur lucru. America nu se va opri până ce și 
ultimul dintre voi va fi vânat. Vom ajunge până în cele mai îndepărtate 
colţuri ale lumii, vom seca fiecare mlaștină şi vom întoarce fiecare 
piatră în drumul nostru. Și când vă vom găsi - iar asta se va întâmpla 
cu siguranță - vom folosi toate mijloacele pentru a aduce asupra 
voastră o moarte de mii de ori mai groaznică decât cea pe care ne-aţi 
adus-o la poartă. America a învins cele mai groaznice forțe ale lumii 
moderne și cu siguranță va învinge și scursura fanatismului radical 
islamic. Vă mulțumesc şi Dumnezeu să apere America! 

Beculeţul roșu de pe camera de filmat se stinse, dar nimeni nu 
putea rosti un cuvânt. Nici chiar regizorul de platou, care trebuia să îl 
informeze pe președinte că emisia se oprise. 

— S-a terminat? întrebă Rutledge. 

Regizorul nu pierdu ocazia să sesizeze ironia: 

— Aş spune că i-aţi terminat, domnule președinte, da. 

Chuck Anderson ştia că va dura câteva minute pentru ca echipa 
tehnică să își strângă echipamentul din Biroul Oval, aşa că întrebă: 

— Domnule preşedinte, putem vorbi câteva secunde în biroul 
meu? 

Și, arătând spre purtătorul de cuvânt, adăugă: 

— Şi tu, Geoff. 

După ce trecură prin ușa de serviciu, care se închise cu putere în 
urma lor, directorul de cabinet spuse: 

— Aveţi cumva idee ce aţi făcut? 

— Nu am de gând să mă mai ascund în spatele frazelor corecte 
politic, Chuck. 

— Aş zice că ați demonstrat asta foarte clar. Ca și faptul că, de 
acum, lumea creștină se află oficial în război cu Islamul. 

— Dar nu am spus că suntem în război cu Islamul. Am spus cu 


fanatismului radical islamic, răspunse președintele. 

Directorul de cabinet îl privi pe purtătorul de cuvânt. 

— Greşesc eu, Geoff, sau nu cumva ne aflăm acum în mod oficial 
în război împotriva religiei islamice? 

— Cred că  desprindeţi oarecum din context afirmaţia 
președintelui, răspunse Mitchell. 

— Şi crezi că nu la fel face în clipa asta fiecare imam și fiecare 
despot meschin din fiecare colț de naţiune arabă din lumea asta? 

— Cred că mesajul se poate îndrepta. Președintele este furios şi 
are toate motivele. Dar mai putem îndulci comunicatul în perioada 
următoare. 

— Ia opriţi-vă! ordonă preşedintele. Nu vom retracta, repara, 
sau îndulci nimic. M-am săturat să merg pe vârfuri. Țara asta va păstra 
acest mesaj! 

— Chiar şi aşa, domnule, era bine dacă mă consultaţi înainte, îi 
spuse purtătorul de cuvânt. Orice improvizație poate provoca multe 
daune, indiferent cât de bine intenţionată. 

Directorul de cabinet, un prieten vechi al președintelui, ridică 
din umeri și spuse: 

— Preşedintele nu improvizează niciodată, Geoff. Știa foarte 
bine ce va rosti în discurs. 

— Dar nu înţeleg, spuse Mitchell. 

Rutledge respiră adânc: 

— Sunt furios? Bineînţeles că sunt. Patria noastră a fost atacată, 
iar eu habar n-am dacă, din cauza acestor atacuri, fata mea va mai trăi 
sau nu. Am spus ceea ce orice american și orice lider al lumii civilizate 
ar fi vrut să spună: islamul radical trebuie eliminat. Toată lumea 
dansează pe vârfuri pe lângă un elefant care continuă să mănânce și să 
se mărească tot mai mult chiar sub ochii noștri. 

— Cum rămâne cu aliaţii noştri arabi? 

— Ce-i cu ei? întrebă preşedintele zeflemitor. Islamul radical 
reprezintă o amenințare chiar mai mare pentru ei, dar iată că stau 
deoparte și nu iau nici o atitudine. 

— Cum rămâne atunci cu arabii de rând, care pot înţelege acest 
mesaj ca fiind împotriva lor și a religiei lor? 

— La naiba cu ei. Islamul de masă nu a făcut nimic până acum ca 
să oprească acest cancer să înflorească exact în mijlocul lor. Nici măcar 
nu îl condamnă cu toată puterea. În ceea ce mă priveşte, nu le mai 

acord încredere. Nu mai am de gând să stau pe gard și să aștept pasiv 
următoarea mișcare. Au de ales: fie sunt parte a soluţiei, fie sunt parte 
a problemei. Punct! 

Atât directorul de cabinet cât şi vorbăreţul purtător de cuvânt 
rămăseseră fără cuvinte. 

În cele din urmă, Geoff Mitchell spuse: 

— Înseamnă că suntem cu adevărat în război! 

30 

Din motive de securitate, hotărâseră să nu folosească nume 
reale. Din punct de vedere al eficienței operaţionale, era mult mai bine 
pentru toată lumea să fie așa. Pentru a-i deosebi, Jaffe și echipa sa le 
atribuiseră porecle celor doi agenţi de informaţii străini care lucrau cu 
ei. Tipul cu pielea închisă, înalt și slab, de treizeci și ceva de ani, cu 
părul lucios și cu o respirație care mirosea mereu a usturoi, era numit 
Rashid, în timp ce agentul mai în vârstă, mai experimentat, cu o față 
plină de cicatrice, cu ochi albaștri și cu mustață turcească era numit 
Hassan. 

Lângă sala de interogatoriu, Jaffe pocnea unul din monitoarele 
de pe suportul mobil, sperând să poată îmbunătăţi calitatea 
transmisiei prin satelit. 

— Hai odată, fir-ai al dracului, mormăia el, în timp ce încerca să 
prindă semnalul. 

— Cred că de data asta chiar depășim măsura, spuse Brad 
Harper, stând în picioare și urmărind imaginile înceţoșate din cealaltă 
parte a lumii. Mohammed e în custodia Statelor Unite de numai șase 
săptămâni. Sigur îl putem face să vorbească. Trebuie să mai așteptăm 
puţin. 

— Nu prea mai e vreme de așteptat. 

— Dar aici e vorba de civili. De copii, pentru numele lui 
Dumnezeu! 

— Serios? Dar cu copiii uciși pe poduri şi în tuneluri azi cum 
rămâne? Crezi că oamenilor ăstora le pasă de ei? 

— Evident că nu, dar... 

— Dar cu ceilalți copii care vor fi uciși dacă nenorocitul ăsta de 
dincolo scapă și lansează atacuri nucleare asupra teritoriului nostru? 

— Asta tot nu justifică acțiunea noastră și vreau să se 
consemneze oficial că sunt împotrivă! 

— S-a notat! îi răspunse Jaffe când semnalul se îmbunătăţise 


suficient pentru ca ei să poată începe interogatoriul. Nu știu cât vom 
putea păstra transmisia, așa că du-te înăuntru și pregătește-i să 
începem! Și, apropo, adăugă el după ce Harper se îndepărtă, vreau să 
ştii că nu am ajuns unde sunt azi pentru că am fost idiot sau moale! 

Harper nu îl considera nici idiot, nici moale. De fapt, credea că 
Jaffe e chiar prea dur. Oricum, el nu mai avea nimic de zis. Rămăsese 
numai cu o durere surdă în capul pieptului. Cei din Marină erau 
oameni onorabili și, cu siguranță, nu torturau copii. 

Chiar dacă acest lucru avea să se întâmple de cealaltă parte a 
globului, Harper se simţea foarte responsabil pentru acțiunea lor, ca și 
cum ar fi fost ei însuși în Africa de Nord şi ar fi comis acele atrocități. 
Putea numai să spere că Dumnezeu urma să se îndure de sufletele lor 
pentru ceea ce aveau să facă. 

Câteva momente mai târziu, uşa sălii de interogatoriu se 
deschise, iar Mike Jaffe împinse monitorul pe rotile înăuntru, cu toate 
cablurile atârnând în urma lui pe hol. Înainte să pornească din nou 
transmisia, li se adresă prizonierilor care erau legați cu bandă adezivă 
de două scaune de lemn foarte incomode. Ambii vorbeau suficient de 
bine engleză, aşa că nu era nevoie de un traducător. 

— Ne-a luat ceva timp să ne dăm seama de legătura dintre voi 
doi. De fapt, aproape că o ratasem. Am pierdut atât de mult timp 
căutând rude ale lui bin Laden sau ale lui Zawabhiri care au intrat în 
afacerea familiei, încât omiteam cu nesăbuință linia ta familială, 
Mohammed. Cred că eşti foarte mândru de nepotul tău, care îți stă 
alături. Se pare că a învăţat foarte bine meserie. Am încercat să îmi dau 
seama cum ar arăta emblema familiei Mohammed-Jamal. Poate doi lei 
încadrând o bombă de teren sau ar fi ceva mai subtil? Un lanţ de 
domuri explodate, cu un afiș drăguţ pe care să scrie Femeile și copiii 
mai întâi! În fine, ne-am decis să facem puţină cercetare genealogică și 
ghici ce am descoperit? 

Jaffe făcu un semn cu capul și Harper aprinse ambele monitoare. 

— Ra'na este un sătuc foarte simpatic. 

Când monitoarele se luminară, pe unul din ele se putu vedea 
peretele denivelat de cărămidă al unei case mari dintr-un sat. lar pe 
celălalt o familie de femei și copii înghesuită într-una din camere. 
Câţiva oameni îmbrăcaţi în negru și cu cagule pe faţă îi ţintuiau cu 
armele. 

Imediat, Sabed Jamal încremeni în scaunul său. Era exact reacția 


la care sperase Jaffe. 

— Bănuiesc că nu e cazul să mai întreb în a cui casă ne aflăm. 

Mohammed știa că aceea era casa nepotului său şi familia 
acestuia, dar reuși să rămână total impasibil. 

— Uită-te bine la ei! spuse Jaffe și își ridică telefonul. Oamenii 
din casă lucrează pentru mine. Se supun ordinelor mele și, dacă nu 
începi să cooperezi, se vor întâmpla lucruri foarte neplăcute cu familia 
nepotului tău. Așa că ar fi cazul să îmi spui despre armamentul 
nuclear. 

Jaffe numără în gând până la trei și adresă întrebarea în alt mod: 

— Am aflat deja că armamentul a fost furat de la o unitate 
europeană strict secretă. Știm şi când s-a întâmplat asta. Ceea ce nu 
ştim este cine are de gând să vi-l vândă vouă și cum vreţi voi să îl 
utilizați. Spune-mi ce vreau să știu şi oamenii mei vor pleca din casă 
imediat. 

Când Mohammed refuză să răspundă, Jaffe ridică telefonul la 
ureche și spuse: 

— Începeţi cu fata cea mare! 

Imediat, pe monitor se iscă oarece acţiune și unul dintre 
oamenii înarmaţi trase o femeie care ţipa de lângă familia ei și o scoase 
din cameră. Cei rămași dădură din mâini în timp ce camera fu ridicată 
de pe trepied și scoasă în hol. Aparatul îl ajunse din urmă pe soldat în 
ceea ce părea a fi o baie. O cadă mare de cupru era umplută cu apă, iar 
soldatul ținea capul femeii scufundat. 

Sabed Jamal îi înjură pe militari în arabă, în timp ce faţa i se 
umplu de lacrimi. Cu toate astea, Jaffe nu îi acorda nici o atenţie. Ochii 
săi erau ațintiți asupra lui Mohammed bin Mohammed. 

Jamal înţelese ce se petrecea de fapt şi se răsuci spre unchiul 
său, implorându-l să le spună americanilor ceea ce doreau să afle. 
Mohammed urlă la el să tacă din gură. 

Lui Brad Harper nu-i mai păsa dacă gestul său va fi considerat 
insubordonare sau nu, dar nu mai putea permite să se întâmple astfel 
de lucruri. Apropiindu-se de Jaffe, soldatul bine făcut al Marinei spuse: 

— Ajunge! Trebuie să oprim treaba asta! E mai bine să găsești o 
altă cale! 

Fără a-şi lua ochii de la Mohammed, Jaffe își scoase arma și o 
îndreptă spre capul lui Harper, tăindu-i pușcașului elanul. 

— Fiecare membru al acestei familii va muri, lent și în chinuri 


groaznice, dacă nu îmi spui ce vreau să știu! rosti Jaffe cu privirea 
pironită în ochii lui Mohammed. Cine vă vinde armamentul nuclear? 

Pentru că arabul încă refuza să răspundă, Jaffe vorbi din nou la 
telefon: 

— Omoar-o! 

Ordinul fu transmis soldatului de pe monitor, care își scoase 
arma de la șold, o fixă pe marginea căzii și trase două focuri. 

Jamal înnebuni de furie și începu să urle, întâi la americani, apoi 
la unchiul său pentru uciderea fetei. 

Mohammed îl privi din nou și îi spuse să tacă din gură. 

Jaffe nu se mai obosi să întrebe din nou despre armamentul 
nuclear. Vorbi iar la telefon și, după ce camera se întoarse în încăperea 
unde era înghesuit restul familiei, îi spuse lui Mohammed: 

— Nu vrei să-l alegi tu pe următorul? 

31 

Harvath tocmai încheiase convorbirea cu Kevin McCauliff când 
Herrington intră în biroul doctorului Hardy cu colegii săi și spuse: 

— Toată lumea participă! 

Harvath îi privi pe rând pe Morgan, Cates și Hastings, 
analizându.-i, încercând să-și dea seama dacă vor fi în stare să facă ceea 
ce avea să le ceară. 

Frânturi din descrierile lui Bob din e-mail-urile sale îi reveneau 
rând pe rând în minte. Cates, care se mutase din Oklahoma în New 
York, era fiul unor practicanți ai Evangheliei. Deși el nu simţea în mod 
special chemarea religioasă, privea războiul împotriva terorismului la 
fel ca dușmanii lor, asemenea unei cruciade religioase. Stresul fizic 
inerent slujbei îi cumpărase un bilet de retragere din activitate când 
ambii genunchi îi plesniseră într-o misiune în Afganistan. 

Morgan, cel mai tânăr din echipă, fusese crescut numai de 
mamă. Fusese implicat în numeroase scandaluri cu droguri și găşti de 
cartier, iar înrolarea în Marina americană reprezentase calea de ieşire 
din acele probleme și o șansă de a cunoaște lumea dincolo de New 
York. Deşi nu mai putea participa la misiuni din cauza unei răni la cap, 
mulţi doctori, inclusiv Hardy, se întrebau dacă Morgan nu era deja 
puţin depășit sau poate indiferent față de propria viaţă, încă dinainte 
de acea zi fatidică în Irak. 

Și, în cele din urmă, Tracy Hastings, tehnicianul pirotehnist din 
Corpul naval. Provenea dintr-o familie înstărită din New York. Părinţii 

ei se opuseseră categoric înrolării în armată, dar atacul asupra USS 
Cote o ajutase să se hotărască, iar încăpățânarea ei fusese de neclintit. 
Nu se înrolase în Marină în ciuda educaţiei sale înalte, ci tocmai 
datorită acesteia. Se gândea că, dacă cineva are datoria de a-și servi 
țara, erau tocmai acei oameni care profitau atât de mult de pe urma ei. 

Tracy folosea puţin machiaj pentru a acoperi cicatricele rămase 
în urma exploziei unui detonator electric, dar urmele erau totuşi 
destul de vizibile. Din ceea ce-i spusese Bob, Harvath știa că rana 
fusese foarte gravă, dar chirurgii reușiseră o operaţie estetică 
remarcabilă, reușind chiar să implanteze un ochi artificial apropiat de 
albastrul deschis al ochilor ei. 

Harvath își dădea seama, privindu-i pe fiecare, că avea de-a face 
cu un grup foarte unit. Asta era foarte bine. Întrebarea era, puteau oare 
funcţiona la fel de bine și ca indivizi și ca o echipă sub presiunea 
luptei? Și, la fel de important, îl vor putea accepta pe el, un intrus, atât 
ca lider, cât şi ca membru al grupului lor? 

După ce Hardy plecă să verifice starea altor pacienţi, rămaseră 
singuri în birou. Harvath îl rugă pe Herrington să închidă ușa. După 
aceea le spuse: 

— Am să fiu foarte sincer cu voi toți. Nu sunteți prima mea 
variantă pentru o asemenea misiune și nu ați fi nici chiar ultima. Dar, 
având în vedere situaţia, sunteţi singura opţiune pe care o am. 

— Să te fut înapoi, mulțumesc, spuse Morgan. 

Herrington ridică mâna și interveni: 

— Lasă-l să termine. 

Harvath așteptă un moment și continuă: 

— Resurse naţionale, locale și federale sunt alocate în acest 
moment în totalitate - sută la sută, vreau să spun - în eforturile de 
căutare și salvare a victimelor. Traficul aerian și maritim al 
Manhattan-ului a fost suspendat din cauza trăgătorilor. Singurele 
transporturi aeriene și navale existente se află la capetele opuse ale 
râurilor Hudson și East. E clar că cineva nu doreşte ca forţe de întărire 
să ajungă în Manhattan. Ceea ce înseamnă că noi nu vom avea nici un 
ajutor, de nici un fel. Participarea voastră va fi neoficială, 
nerecunoscută și, în special, nesancţionată. 

— Adică? întrebă Cates. 

— Adică nu sunteți funcționari federali și nici nu sunteţi 
recunoscuţi ca soldaţi activi în misiune. Pe scurt, statutul vostru de 

rezerviști rămâne valabil. 

— Înseamnă că tu eşti cel norocos, pentru că, deși ni s-au luat 
slujbele, nu ni s-a putut confisca și instruirea, răspunse Cates. 

Harvath aprecie răspunsul. Și continuă: 

— Avem de-a face cu un inamic foarte bine structurat, dar 
căruia nu îi cunoaștem nici capacitatea, nici resursele şi care încă 
operează, probabil, în Manhattan. 

— Vrei să spui că nu și-au terminat atacurile? 

Harvath dădu din cap. 

— Nu ştiu. De aceea am vrut să fiu foarte onest cu voi. Pe scurt, 
ştim extrem de puţine despre inamicul nostru. S-ar putea să ne agităm 
degeaba, dar am sentimentul că ar putea fi o misiune foarte 
periculoasă. Mai aveţi alte întrebări? 

— Da, glumi Cates, vestea proastă care e? 

Un val de râsete nervoase zgudui camera. 

Tracy Hastings ridică puţin mâna și spuse: 

— Dacă noi nu știm cine sunt acești oameni și ce obiectiv au, 
cum îi putem găsi? 

— Tocmai am vorbit la telefon cu cineva care se ocupă de treaba 
asta, răspunse Harvath. S-ar putea să aflăm ceva curând, așa că trebuie 
să ne pregătim. Între timp, avem o problemă mai apăsătoare. Tot ceea 
ce am la mine este un pistol, care se află în portbagajul mașinii, undeva 
în centru. Trebuie să găsim o soluţie să facem rost de arme. 

Încă un val de râsete umplu încăperea, dar de data asta nu era 
deloc tensionat. 


Douăzeci de minute mai târziu, Paul Morgan detașă o bucată a 
zidului fals din spatele dulapului său din micul apartament de pe 
Gramercy Park și le spuse: 

— Alegeţi-vă! 

Avea un arsenal veritabil. În sectorul armelor mici, Morgan 
deţinea două Unertl MEU SOC 1911, un Glock 19 și un Smith & Wesson 
620. Lângă acestea se aflau o pușcă de vânătoare Mossberg 590, o 
pușcă cu lunetă Remington 40-X.308 și o mitralieră de atac complet 
automată Troy Industries CQB-SPC A4, pe care o scosese pe ascuns din 
Irak, pupând în fund un mare oficial pentru asta. 

— S-a rezolvat și problema armelor, spuse Harvath, privind 
expoziţia. Dar mai am o întrebare stupidă pentru voi: muniţie există? 

Încă o dată, cei patru izbucniră în râs. Morgan se duse în 
bucătărie, plină cu imagini ale locurilor pe care spera că le va vizita 
cândva - Paris, Roma, Hong Kong - și scoase un set de chei din 
buzunar. Pe frigider se afla un mozaic de poze, cu Morgan ca soldat în 
Marină în câteva locuri exotice din toată lumea, care erau, de regulă, 
mult mai umede şi mai prăfuite decât Paris, Roma, sau Hong Kong. 

Descuie un mic lacăt de lângă ușa congelatorului și îl deschise, 
înăuntru se aflau cutii întregi de muniții, ordonate pe câteva rânduri. 

— Şi aruncătorul de grenade unde-l ţii? întrebă Herrington. 

— Doctorul Hardy mi-a spus că numai paranoicii folosesc 
aruncător de grenade, așa că i l-am vândut unui prieten mai demult. 

Morgan îi lăsă câteva secunde să se întrebe dacă ceea ce spusese 
era adevărat sau nu, după care continuă: 

— Am glumit. Era o glumă. Nu am avut niciodată un aruncător 
de grenade. În plus, având în vedere cât mă costă bateria antiaeriană 
de pe acoperiș, cine și-ar mai permite şi un aruncător de grenade? 

Toată lumea râse, dar nici unul dintre ei nu ar fi fost foarte 
surprins să descopere că avea, într-adevăr, un dispozitiv antiaerian 
instalat pe undeva pe sus. 

Morgan eliberă masa din bucătărie, pe care aruncă un rucsac 
tehnic KIVA, îndesat la maximum cu echipament de luptă şi îl așeză pe 
unul dintre scaune. 

— Ăsta este rucsacul tău pentru urgenţe? întrebă Hastings. 

Soldatul de Marină aprobă din cap şi începu să scoată obiectele 
din el. 

— Cel mai bun echipament de supraviețuire pentru o 
săptămână. 

Scoase conserve, bețișoare de iluminat pe bază de substanță 
chimică, tablete de purificare a apei, corzi de parașută și multe alte 
obiecte, iar Cates spuse: 

— Pentru o săptămână? Parcă era vorba de şaptezeci şi două de 
ore! 

— Da, dar asta până la venirea uraganului Katrina. 

Ofiţerul de Marină îl privi pe Harvath. 

— Chiar și DHS îi sfătuiește acum pe oameni să își facă provizii 
pentru cel puţin o săptămână pentru situaţii de urgenţă, nu-i așa? 

Harvath aprobă dând din cap, mai ales că discuţiile din cadrul 
departamentului ridicau mai nou perioada la o lună, poate chiar două. 

El însuși avea un astfel de rucsac pregătit în eventualitatea unui atac 
terorist sau a unui dezastru natural, dar la fel avea orice militar, 
polițist, sau ofițer de informaţii, chiar și unii civili își pregătiseră așa 
ceva. În opinia lui Harvath, ar fi fost destul de stupid din partea cuiva, 
fie funcționar guvernamental sau orice altceva, să nu fie pregătit 
pentru situaţii de urgenţă. Cu acest crez în minte, rucsacul său se afla 
permanent în portbagajul mașinii sale Chevrolet TrailBlazer, într-un 
garaj de la marginea orașului. Cântărea cel puţin douăzeci de 
kilograme și de aceea ar fi fost destul de incomod să îl care 
pretutindeni. Dar, în acest moment, ar fi dorit foarte tare să aibă câteva 
dintre obiectele sale din rucsac. 

În timp ce Morgan continua să scoată diverse lucruri din ceea ce 
părea a fi un sac fără fund, Hastings întrebă: 

— De unde ai avut bani pentru toate lucrurile astea? 

— Să spunem că, în viaţa mea anterioară, am știut să fac 
economie. 

— Ai ştiut foarte bine să faci economie! adăugă Cates, privind 
etichetele unor haine sport din dulapul lui Morgan. 

Ofiţerul de Marină etala și un minunat set de cuțite Chris Reeve 
de foarte bună calitate, dar și un cuţit Gerber LMF Il-Infanterie 
nou-nouţ, care putea fi folosit la tăierea unui fuzelaj de elicopter, după 
care îi oferi lui Harvath onoarea primei alegeri. 

Deşi toate erau excepţionale, Harvath avea deja propriul cuţit 
Benchmade auto în buzunar, fără de care nu pleca de acasă niciodată 
şi, dacă reușeau să ajungă şi la TrailBlazer, ar fi luat și superba lamă 
fixă LaRue Tactical. 

— Oare ai cumva şi niște grenade de panică în sac? întrebă 
Harvath în timp ce privea cu atenţie obiectele etalate de Morgan. 

— Nu, dar am asta în schimb, răspunse soldatul de Marină și 
scoase din sac o trusă medicală Blackhawk. 

Harvath se pregătea să spună că spera să nu aibă nevoie de ea, 
dar chiar atunci îi sună telefonul. Era Kevin McCauliff. 

După o convorbire de câteva secunde, două lucruri deveniră 
evidente. Kevin avea veşti bune. Dar și unele proaste. 

Harvath ascultă întâi veştile bune. Analistul de la NGA 
identificase serverul de la care se transmiteau date pe celularul 
„imprumutat” de Harvath din rucsacul teroristului, aflat acum în 

evidența poliţiei. Acel telefon era unul dintre cele patruzeci și șapte de 
unități care operau pe același cont. Numai cel luat de Harvath și încă 
unul similar continuaseră să aibă semnal și după ce podurile și 
tunelurile explodaseră. Celălalt telefon era recunoscut de server ca 
fiind dispozitivul de semnal principal. McCauliff îi spuse că toate 
unităţile fuseseră programate să transmită telefonului principal 
mesaje scrise despre locul în care se află, la intervale regulate de timp. 
Apoi urmară veșştile proaste. 

Oriunde s-ar fi aflat telefonul principal, acum nu mai transmitea 
semnal. McCauliff nu îi putea identifica actuala poziţie, ci numai pe cele 
anterioare întreruperii semnalului şi anume o adresă din partea de 
vest a districtului și una din centrul comercial de diamante, pe Strada 
47, 

Deși unitatea principală părea că nu mai funcționează, McCauliff 
îl sfătui cu tărie să se asigure că software-ul care indica poziţia de pe 
celularul împrumutat să fie dezactivat. Scot îl asigură că făcuse acest 
lucru încă de la secția de poliţie, după care ceru un pix şi o hârtie şi 
notă adresele identificate de McCauliff. 

Încercă să afle dacă existau imagini prin satelit ale acestor două 
locuri, dar se pare că răspunsul făcea parte din categoria veștilor 
proaste, iar McCauliff îl asigură că va înţelege când va vedea el însuși 
imaginile. Kevin avea nevoie numai de o adresă de e-mail. Harvath 
remarcă imediat modemul aflat lângă calculatorul de pe biroul lui 
Morgan, se rugă să se poată conecta la Internet și îi transmise lui Kevin 
una dintre adresele de Hotmail pe care le utiliza în afara serverului de 
la DHS. 

Cinci minute mai târziu, deschise primul dintre cele câteva 
e-mail-uri și înţelese de ce imaginile de pe satelit făceau parte din 
categoria veștilor „proaste”. Pozele erau indescifrabile din cauza 
fumului de la explozii. După încă trei e-mail-uri, Harvath îl chemă pe 
Herrington și spuse: 

— Vezi şi tu ce văd eu aici? 

Bob se uită cu atenţie la ecran și derulă încet imaginile clădirii 
de pe Strada 84. Când termină, reluă derularea imaginilor de mai 
multe ori. Voia să fie cât se poate de sigur înainte de a emite o părere, 
în cele din urmă, răspunse: 

— Calitatea imaginilor este înfiorătoare, dar, dacă ar trebui să 
fac o presupunere, aş zice că în poze sunt surprinse două vehicule cu 

câte două echipe de intervenţie de patru până la şapte oameni fiecare. 

— Asta credeam și eu, adăugă Harvath, după care deschise 
pozele locului din districtul diamantelor. Şi aici ce crezi? 

— Pozele astea sunt chiar mai proaste decât celelalte, spuse 
Bob. Astea ar putea fi tot cele două mașini, dar la fel de bine pot fi două 
mașini total diferite. Cu toată ceața și neclaritatea provocate de fum, 
nu poți fi sigur. 

— Ei bine, nu există decât o singură cale de a afla. 

— Hoo-ah! strigă Cates, ironizându-l pe Morgan cu strigătul 
specific armatei. Hai să-i prindem odată pe nenorociţi! 

Hastings nu îl băgă în seamă pe Cates. Privind toată muniţia și 
armamentul etalat, spuse: 

— Nu credeţi că o să atragem foarte tare atenţia cărând toate 
astea de colo-colo prin Manhattan? 

— Bună observaţie, spuse Herrington, privindu-l pe Morgan. 

Ofiţerul de Marină traversă camera și scoase alte câteva 
rucsacuri din dulapul de pe hol. 

— Un prieten de-al meu este distribuitor pentru produse 
CamelBak75. Acestea sunt noile lor rucsacuri. Poţi îndesa în interior o 
mitralieră sau o puşcă, iar în buzunarele laterale pot intra muniţia şi 
toate celelalte. 

Harvath privi cu atenție design-ul interesant al rucsacului și 
remarcă: 

— Tot va arăta ca și cum am căra armament serios. 

Morgan mai scoase și trei pelerine de ploaie din spatele 
rafturilor de pantofi. 

— O să folosim astea pentru armele Remington, Troy CQB și 
Mossberg. Nimeni nu-și va da seama ce cărăm de fapt. 

Pentru cineva care trecuse în rezervă din cauza unui glonte în 
cap, ofițerul de Marină părea să se descurce foarte bine. Nu îi scăpa 
nimic. 

— În regulă, spuse Scot. Cred că tot ceea ce ne-a mai rămas de 
făcut este să găsim o cale să și ajungem unde trebuie. 

Privind pe fereastră în josul străzii, Rick Cates interveni: 


75 Companie renumită pentru echipament de călătorie, în special pentru rucsacul cu 
dispozitiv de apă. 

— Am eu o idee, dar mă tem că n-o să vă placă. 

33 

După ce observă colecția de motociclete a magazinului Cox, 
Harvath îi atrase atenţia lui Cates că nu e cazul să creeze o situaţie de 
genul Acesta este elicopterul meu Charlie, iar aceasta este arma mea 
Clyde. În timp că stăteau pe trotuar și îl priveau pe ofițerul de armată 
specializat în probleme civile încercând să convingă personalul armat 
până în dinţi și tatuat la greu al magazinului de motociclete, Harvath, 
Herrington, Hastings și Morgan se gândeau la un plan de rezervă. 

Toţi erau de acord că cel mai scurt drum de la Gramercy Park 
până la districtul diamantelor era să meargă drept pe Bulevardul 5, 
dar acesta era rezervat numai vehiculelor pentru situaţii de urgenţă, 
iar majoritatea polițiștilor nu păreau foarte cooperanţi. Nu lăsau să 
treacă decât mașini oficiale, nici măcar o mașină plină de chirurgi, care 
trebuia să ajungă urgent la un spital din partea de nord a orașului. 
Harvath se întreba chiar dacă nu ar fi fost mai rapid să meargă pe jos 
spre nord până la mașină, care era dotată cu lumini şi sirene și să 
parcurgă de acolo restul drumului. În acel moment, Cates fu îmbrâncit 
pe asfalt de unul dintre motocicliștii tatuaţi. 

Imediat, Harvath și restul grupului îi săriră în apărare, dar Cates 
ridică mâna și le făcu semn să rămână pe loc. Dând dovadă de foarte 
multă răbdare și stăpânire de sine, se ridică şi se îndreptă spre cel care 
îl împinsese. 

Prietenii săi îl priviră cum se apropie de motociclistul de o sută 
cincizeci de kilograme, iar discuţia dintre ei deveni rapid foarte 
încinsă. 

După câteva momente, motociclistul îl înșfăcă pe Cates de gât și 
îşi ridică cealaltă mână pentru a-l lovi în cap, dar Cates pară lovitura și 
îl trosni cu pumnul liber în falcă. Înainte ca uriașul tatuat să poată 
reacționa, Cates își dădu capul pe spate și își lovi zdravăn atacatorul 
chiar în nas. 

Grasul își reveni și îl lovi cu genunchiul în abdomen, dar 
rezervistul din cadrul Forţelor Speciale răspunse acestui atac cu o 
lovitură în vintre, care îi îndoi genunchii și îl prăvăli pe bărbat pe 
asfalt. 

— Dacă aţi vrea să mă ajutaţi, băieţi, urlă Cates în timp ce restul 
motocicliștilor din magazin înșfăcau deja chei metalice, țevi și bâte, 
acum ar fi un moment foarte indicat. 

Harvath și ceilalți își scoaseră armele și se apropiară de 
magazin. Când văzură arsenalul, motocicliștii se calmară și lăsară jos 
uneltele lor primitive, retrăgându-se disciplinar în spatele garajului. 

Cates își mai lovi o dată atacatorul în stomac și intră în magazin, 
găsi cheile de care aveau nevoie pentru motociclete, după care apăsă 
butonul pentru închidere al ușii de la garaj. Odată ce poarta alunecă 
până jos, Cates înfipse o şurubelniţă în găurile destinate în mod normal 
unui lacăt, scoase două role de bandă adezivă din rucsacul lui Paul 
Morgan și blocă bine intrarea. 

— Nu te-am rugat să nu transformi situaţia într-o confruntare? 
întrebă Harvath în timp ce se suiau pe motociclete. 

— Nu m-am putut abține, îi răspunse Cates, pornind cu sete 
motorul. Aţi văzut ce tatuaje avea gagiul ăla? 

— Avea un milion de tatuaje; și? Ce-i cu asta? 

— E clar că nu l-ai văzut pe cel de pe braţul stâng, spuse Cates și 
îşi împinse motorul pe șosea. Avea o poză a unchiului Sam76 cu un 
ochi acoperit, iar dedesubt erau scrise literele F-T-A. 

— Fuck the Army77? răcni Morgan din spatele geamului 
motocicletei Suzuki. Să-l fut eu de nenorocit. Ura, Cates! 

Și Herrington și Hastings îi adresară lui Cates semnul OK cu 
mâna, iar Harvath consimțţi să facă la fel. Dacă erai dat afară din armată 
pentru ceea ce era cunoscut drept Marea cină de pui, sau, altfel spus, 
pentru comportament necorespunzător, însemna că șeful magazinului 
de motociclete stătea foarte prost cu sănătatea mentală și comisese o 
infracțiune foarte gravă. 

A-și tatua acele litere sub chipul desfigurat al unchiului Sam era 
ceva de neiertat. Toţi considerau că tipul meritase tot ceea ce îi făcuse 
Cates și chiar mai mult. 

— Ei, care e ordinul, șefule? ţipă Morgan în timp ce își ambala 
motorul. 

Harvath observă că noii săi prieteni îl considerau pe Bob 
Ghiulea lider, iar când acesta îi ceru părerea din priviri, el aprobă și îi 
cedă comanda. Toţi cei de față respectau foarte mult experienţa lui Bob 
şi îl considerau conducătorul de drept al misiunii. 


76 Personalizare a Statelor Unite. 
7! Trad. Să fut armata! 

— La intersecția dintre Strada 47 și Bulevardul 5! strigă 
Herrington. Și cât mai repede! 

Aplecându-se înainte şi înscriindu-se în trafic, Harvath se gândi 
că poate dezbate ierarhia grupului şi mai târziu. În acele momente 
aveau de deslușit un puzzle foarte ciudat. lar întrebarea esenţială era: 
existau oare suficiente informaţii pentru a reuși să își dea seama de 
ceea ce se întâmpla? 

34 

Gary Lawlor încerca să găsească o legătură între acele adrese 
descoperite de Harvath. Era evident faptul că teroriștii căutau ceva, 
dar ce anume? Oare ce i-ar fi putut interesa într-un magazin cu pereţi 
de cărămidă din partea de vest a orașului și într-un magazin de 
diamante din centru? Nici unul dintre ele nu părea a fi o ţintă tipică 
pentru teroriști. 

Ideea era că Departamentul de spionaj din cadrul armatei era 
implicat în toată povestea asta, dar până nu afla sigur cine anume și ce 
rol deţinea nu avea de gând să întindă mâna spre ei. Toţi cei de acolo 
erau o adunătură de superspioni maniaci, care jucau după un set de 
reguli total diferite de restul agenţiilor din comunitatea de informaţii. 
Regulile lor erau cele ale războiului și nu prea existau limite, așa că ar 
fi putut foarte bine să îl închidă pur şi simplu, fără o acuzaţie precisă, 
pentru simplul motiv că a respirat pe lângă operaţiunea lor. Ori că le 
lipsea încrederea în celelalte agenţii, ori că aveau un instinct foarte 
puternic de autoapărare, până nu avea mai multe piese ale acestui 
puzzle pentru a înţelege cât de cât ceva, avea să păstreze distanţa față 
de Departamentul de Apărare și mai ales față de Agenţia lui de 
Informaţii. 

Între timp, ca director al Proiectului Apex, avea alte resurse la 
dispoziţie. Deschizându-și calculatorul, Lawlor accesă baza de date și 
căută date despre cele două adrese pe care Kevin McCauliff i le 
transmisese lui Harvath. Rezultatele căutării erau descurajante. Nu 
exista nici o informaţie pentru nici una dintre cele două adrese, nici un 
dosar de autorizaţii, nici o ipotecă sau licență de funcţionare, nimic. 
Ambele locuri păreau să existe într-un spaţiu virtual - o mare gaură 
neagră. 

Cineva curățase atât de bine cele două adrese încât nu exista 
nici o referință despre vreuna din ele. Acest tip de sterilizare era 
aplicat în mod normal numai în cazul unor operaţiuni oficiale atât de 

secrete încât li se mai spunea și „operaţiuni la mare adâncime”, un 
statut rezervat numai problemelor vitale pentru securitatea naţională. 
Dintr-un motiv sau altul, aceste probleme erau mult mai bine 
gestionate în cadrul societăţii civile decât în aria militară sau în cea a 
agenţiilor de informaţii, dar, chiar și în acest caz, locurile de mare 
adâncime la care Lawlor avusese acces de-a lungul carierei sale erau 
adevărate fortărețe. 

Gary nu reușea însă deloc să înțeleagă ce se petrecea cu 
adevărat în New York. Dacă imaginile transmise de McCauliff arătau 
într-adevăr două poziţii de mare adâncime atacate, care era motivul? 
Și, mai mult, cum ar fi putut teroriștii să afle despre existenţa acestor 
locuri? Nivelul de acces la informaţii era cel puţin la gradul Polo Step. 
Faptul că atacaseră ambele poziții demonstra că scurgerea de 
informaţii era atât de gravă încât putea afecta sistemul ani la rând, 
poate chiar decenii. 

Lawlor se repezi la serverul DHS, deschise cea mai recentă hartă 
FEMA78 a New York-ului și încercă să filtreze cât mai mult posibil din 
„zgomot”. Nu îl interesau numărul estimativ al victimelor sau 
poziționarea echipamentelor pentru urgențe. Dorea să știe cu 
exactitate unde loviseră teroriștii. Odată ce informaţia dorită fu izolată, 
adăugă alte puncte cheie ale problemei, cum ar fi poziţiile trăgătorilor 
şi cea a atacului cu bazooka, incendii ale apartamentelor sau ale altor 
clădiri și orice alte evenimente care necesitaseră prezenţa forțelor de 
poliție, a pompierilor, sau a trupelor pentru intervenţii de urgenţă. 
După aceste informaţii trecu la ultima etapă - locurile secrete din 
partea de vest și din centrul orașului, atacate recent de teroriști. 

Încercă să înțeleagă ceva din rezultat, dar, cu cât privea mai 
atent ecranul, cu atât i se învârteau în minte mai multe întrebări. Dacă 
acestea erau poziţii de mare adâncime, sub tutela cărei agenţii 
funcționau și care era misiunea lor? Cu tot haosul din New York, cei 
care conduceau aceste locuri aflaseră oare de atacul asupra lor? 
Aceasta era una dintre cele mai importante întrebări din mintea lui. 

Singura concluzie evidentă în acea stare de învălmășeală totală 
era că, în cazul în care teroriștii localizau și atacau puncte de mare 


75 Federal Emergency Management Agency - Agenţia Federală pentru Situaţii de 
Urgenţă. 

adâncime, Statele Unite se aflau într-o situaţie mult mai gravă decât se 
credea. 

Lawlor știa că va trebui să acţioneze împotriva instinctelor sale 
şi să le vorbească despre cele aflate unor oameni din afara cercului său 
de încredere. Indiferent de urmări, merita să își asume acest risc atâta 
timp cât exista şansa de a-i împiedica pe teroriști să lovească din nou. 

Agenţia Naţională de Securitate (NSA) 

Baza militară Fort Meade, Maryland 


Mark Schreiber băgă capul în biroul luminat fluorescent al 
şefului său și spuse: 

— Cred că avem o altă problemă în Manhattan! 

— Nu zău, răspunse Joseph Stanton, arătând cu degetul peste 
umăr către ecranele plate ale televizoarelor din perete. Un idiot a 
lansat pe un blog zvonul că atacul a avut şi o componentă biologică și 
acum nimeni nu-l mai ascultă pe primarul Brown, indiferent ce ar avea 
de spus. 

— Nu despre asta vorbesc, continuă Schreiber, intrând de tot în 
birou și închizând ușa în urma lui. Unităţile Transcon și Geneva 
Diamond nu răspund. 

Stanton se opri şi lăsă pe birou markerul roșu. Figura lui cu 
ochelari era umflată din cauza unei diete mult prea bogate în sodiu și a 
prea multor pahare de Hennessy cu Cola băute în orele târzii ale 
dimineţii. Părul îi era veșnic ciufulit și întreaga lui garderobă părea a fi 
mereu șifonată. Purta de obicei un costum de bumbac subţire, la care 
ar fi trebuit să renunţe cu ani în urmă și o cravată cu dungi de 
uniformă militară, decorată cu pete de cafea. 

— Cum adică nu răspund? 

— Nimeni nu răspunde la e-mail. 

— Ai încercat să-i suni? 

Schreiber dădu din cap. 

— Se pare că nici telefoanele nu funcționează. 

— Ai verificat serverele? 

— Da, iar răspunsul primit este O.K. Încă funcționează. 

— Atunci care e problema? întrebă Stanton. 

— Dacă putem verifica serverele prin satelit și primim un 
răspuns, atunci de ce nu răspund la e-mail? Se bazează pe același 

sistem. 

— New York-ul e în haos la ora asta. Nu putem ști sigur care 
sunt pagubele sau ce servicii au fost întrerupte. Hai să ne mai 
îngrijorăm şi pentru asta. 

— Dar nu vi se pare ciudat că nu putem comunica cu două 
dintre staţiile noastre? 

— Având în vedere ce se întâmplă acolo, nu chiar. Serverele încă 
turuie, aşa-i? Chiar tu ai spus asta. Deci cineva încă procesează 
informaţii. 

— Da, dar tot am sentimentul că ceva nu e în regulă, răspunse 
Schreiber. 

— Am fost atacați, aşa că e normal să ai astfel de sentimente. 
Mai aşteaptă puţin. Sunt sigur că vom afla ceva. 

— Şi dacă nu? 

Stanton nu mai avea răbdare pentru așa ceva. 

— Atunci o să rugăm un poliţist prietenos de la fața locului să 
treacă pe acolo și să ne spună ce se întâmplă. 

— Glumiti, nu? întrebă tânărul. 

Normal că glumea și, dacă puștiul ăsta ar fi petrecut ceva timp și 
în viaţa reală şi mai puţin lângă ecranul calculatorului său și-ar fi dat 
seama. Ridicând din nou markerul şi revenind asupra teancului de 
hârtii din faţa sa, Stanton îi răspunse: 

— O să avem o noapte lungă, Mark. De ce nu încerci să te 
relaxezi câteva minute, după care află de ce fel de asistenţă tehnică au 
nevoie sus, bine? 

— Bine, dar dacă tot nu primim nici un răspuns din New York? 

— Atunci facem niște săpături. Dar, deocamdată, vreau să te 
concentrezi să îi ajuţi pe cei de aici, care au acum cel mai mult nevoie 
de asistență. Am fost și la Transcon și la Geneva Diamond. Crede-mă, 
ştiu să îşi poarte singuri de grijă. 

36 

New York 


Fiore reușea să ţină la curent Serviciul Secret cu evoluţia lor în 
timp ce încerca să facă slalom prin traficul din New York, iar Marcy îi 
oferea informaţii de pe bancheta din spate. Concluzia finală era că nu 
înaintau suficient de repede, iar starea pacientului se agrava tot mai 
mult. 

Din cauza ambuscadei totale, Tim era forţat să intre pe străzi 
lăturalnice, care erau în mare parte blocate. 

Pe Strada 7, lângă Piaţa Tompkins, Marcy urlă: 

— Tim, nu mai rezistă! O pierdem! 

După ce evaluă rapid opţiunile de pe iQue, Fiore găsi ceea ce 
căuta. 

— O s-o iau prin parc! Țineţi-vă bine! 

Tăie curba pe Bulevardul B și apoi Piaţa Tompkins, după care 
ieși din nou pe Strada 10 și pe Bulevardul A. Trecu printr-o baricadă a 
poliţiei pe Bulevardul 1 și, după încă un viraj la limită cu scârțâit de 
Toţi, apăsă pedala la maximum și se îndreptă către spitalul Beth Israel. 
Singura lui speranţă era să ajungă acolo înainte de a fi prea târziu. 


Singurul poliţist care stătea de pază în faţa sediului mutilat al 
magazinului de bijuterii și diamante Geneva Diamond fu eliberat din 
misiune când Harvath ajunse acolo și îşi flutură legitimaţia de la DHS. 
Faptul că apăruse pe o motocicletă alături de alți patru indivizi destul 
de ciudaţi nu păru să îl afecteze pe poliţist, având în vedere ce se 
întâmplase deja în New York. 

Ofiţerul de poliţie aştepta întăriri de patruzeci și cinci de 
minute, de când se oprise la sediul magazinului, în drum către un alt 
loc. Deoarece toate resursele erau direcționate către echipele de 
căutare și salvare a victimelor de la locurile exploziilor podurilor și 
tunelurilor, jafurile întâmplătoare nu erau chiar o prioritate pentru 
poliţie. Dar când un grup de comercianţi de pe Strada 47 îl chemase și 
îi povestise ce se întâmplase, polițistul se răzgândise instantaneu. 

După ce împrăștiase spectatorii curioși de la locul atacului, se 
aventurase înăuntru pentru cercetări. Ceea ce văzuse încă de la intrare 
îl determinase să rămână pe loc până la sosirea întăririlor. Chiar se 
pregătea să părăsească postul la sosirea lui Harvath. Acum era mai 
mult decât fericit să predea cercetarea scenei atacului unei persoane 
cu mai multă autoritate și cu o arie de competență mai largă. În toți 
anii petrecuţi în poliţie, nimic nu îl pregătise pe poliţist pentru 
carnagiul pe care îl întâlnise în interiorul magazinului. 

Acum era rândul lui Harvath. Cu Bob Herrington și restul 
echipei în lanţ, încerca să se strecoare printre cadavrele și bucăţile 
metalice de la intrarea magazinului și să ajungă la ușa seifului din 
spate. 

Ușa era pe jumătate deschisă dar, când se apropiară, Tracy 
Hastings le ordonă să se oprească. 

— De ce, ce s-a întâmplat? întrebă Harvath. 

Hastings îi arătă craterele din tavanul şi pereţii din jurul ușii: 

— Şrapnel. Nu putem atinge ușa până nu suntem siguri că nu e 
armată. 

Harvath se gândi că Tracy era mult prea prudentă, dar 
Herrington interveni: 

— Ascult-o! Știe bine ce face. 

— În regulă, răspunse Scot, făcând un pas în lături pentru ca ea 
să poată cerceta ușa. Dar grăbește-te! 

După ce Hastings se asigură că puteau trece, le făcu semn 
celorlalți să o urmeze. 

Înăuntru descoperiră o încăpere extrem de bine protejată, în 
care explodaseră ceea ce Hastings credea a fi mai multe grenade 
fragmentate. Pe podea zăceau cadavrele ciopârţite a trei oameni 
îmbrăcaţi în veste militare, cu puști M16 modificate lângă ei. 

— Tipii ăștia sunt din Marină! remarcă Morgan după ce le 
întoarse corpurile. 

— Mulţi oameni care lucrează în industria de securitate își taie 
părul scurt, spuse Cates. Asta nu înseamnă neapărat că fac parte din 
Marină. 

Morgan îl ignoră și arătă spre picioarele celor trei: 

— Ofițerii de Marină folosesc întotdeauna cel mai bun 
echipament, iar băieţii ăștia aveau ghete Quantico Desert! 

Chiar dacă Harvath prefera ghetele originale S.W.A.T., știa că 
Morgan intuise corect. Foarte mulţi dintre ofiţerii de Marină pe care îi 
cunoscuse aveau un sentiment aparte pentru ghetele Quantico, dar 
chiar şi cu armele M16, tot nu puteau fi siguri că cei trei chiar făceau 
parte din Marină. 

Ca și cum i-ar fi citit gândurile, Morgan scoase o plăcuţă din 
vesta unuia dintre ei, o şterse cu degetele și citi: 

— Armata Statelor Unite - echipament antiglont. Mai rezistentă 
decât Kevlar79, poate opri orice glonţ de până la 7.62 milimetri. 

Cates fluieră admirativ: 


7? Fibră sintetică foarte rezistentă, creată de compania DuPont. 

— Tipii ăştia erau foarte bine dotați! 

— Dar pentru ce? interveni Harvath, întrebându-se mai mult pe 
sine. Oricine i-ar fi omorât pe acești băieţi, trebuie să fi fost foarte bine 
instruit. Hai să cercetăm și restul camerelor! 

Bob și restul echipei își însușiră de la cei trei ofițeri de marină 
pistoalele SIG Sauer P228, precum și mitralierele și câte încărcătoare 
puteau duce, după care încercară să își dea seama ce se petrecuse de 
fapt la magazinul de diamante și bijuterii Geneva Diamond. Harvath se 
întreba care era adevăratul rol al magazinului. Chiar dacă se afla în 
inima New York-ului, nici unui magazin de bijuterii, indiferent cât de 
rentabil ar fi fost, nu i se acorda pază și protecţie din partea a trei 
ofițeri de Marină înarmaţi până în dinți. 

Pe măsură ce ajungeau în fiecare încăpere, devenea clar că acolo 
nu existau hârtii. Indiferent de secretul deţinut, fie fusese luat în 
mormânt de personalul magazinului când fusese măcelărit, fie fusese 
furat de teroriști ori închis în mulţimea de servere. 

Pentru Harvath, singura opţiune era de a lua toate fotografiile 
pe care le putea găsi asupra celor cincisprezece cadavre, inclusiv a 
celor trei ofițeri de armată, ale căror legitimaţii îi prezentau chiar ca 
fiind din rândurile Marinei militare. 

Scot spera ca Gary să poată găsi o explicație pentru cele 
întâmplate, fiindcă, în acel moment, el nu mai avea nici o idee cu cine 
sau pentru ce se lupta. 


După vizitarea a mai puţin de jumătate din lista locurilor, Abdul 
Ali se considera norocos că pierduseră numai unul dintre soldaţii 
ceceni. Era o cale periculoasă dar necesară, pe care erau obligaţi s-o 
parcurgă. Troll le explicase că fiecare loc avea să fie mai dificil de 
pătruns decât cel anterior și, de aceea, Ali și echipa sa le vizitau în 
ordinea ascendentă a dificultății. Nu aveau de ce să atace întâi poziţia 
cea mai dificilă și să meargă mai departe de acolo, când, poate, 
Mohammed bin Mohammed s-ar fi aflat prizonier în cea mai puţin 
protejată. Părea o gândire logică și aveau o consolare, chiar dacă mică 
şi anume că fiecare loc bifat însemna un pas înainte în recuperarea lui 
Mohammed. 

Pentru ceceni nu conta deloc dacă arabul s-ar fi aflat în acest loc 
sau în următorul. Fără știrea lui Ali, Troll îi plătea în funcție de câte 
atacuri organizau, așa că era în interesul lor financiar ca atacurile să 

continue până la sângerosul final. 

Ceea ce ştia Ali era că Troll nu se înșelase absolut deloc asupra 
pasiunii pentru secret a guvernului american, mai ales când organiza 
misiuni strict secrete. Atât mâna stângă, cât și mâna dreaptă se 
străduiau foarte tare să își ascundă cât mai mult operaţiunile, creând 
astfel o adevărată cultură a necomunicării. Avea să dureze zile întregi 
până când americanii urmau să fie în stare să-şi dea seama ce se 
petrecuse în locurile secrete din New York și, până atunci, cu ajutorul 
lui Allah, Abdul Ali și Mohammed bin Mohammed aveau să fi dispărut 
de mult. 

Pe când echipa se apropia de următorul obiectiv. Ali era ferm 
convins că cei dinăuntru nu aveau nici cea mai vagă idee despre atacul 
lor. Se consola în sinea lui cu speranţa că acela urma să fie ultimul pe 
care avea să îl conducă. 

Gurile de aerisire ale tunelului Lincoln se aflau la terminalul de 
vest al feribotului, cunoscut și ca Pontonul 79, în partea de vest a 
Manhattan-ului. Când Abdul Ali sosi acolo împreună cu mercenarii săi, 
ţevile gurilor încă emanau nori de fum negru și dens în atmosferă, de 
la miile de vehicule care ardeau în continuare în tunelurile de sub râul 
Hudson. 

Echipele pentru situaţii de urgență se aflau pretutindeni, 
încercând să evacueze victimele prin aceste guri de aerisire. Deoarece 
prin tuneluri treceau peste patruzeci de milioane de vehicule anual, 
erau întotdeauna foarte aglomerate și, astfel, o ţintă perfectă pentru 
teroriști. Ali se minună în sinea lui de haosul creat. Allah le 
binecuvântase într-adevăr misiunea de distrugere a New York-ului. 

Lângă turnul de ventilație din nord se afla autobaza de 
transport interinsular din New York, iar Ali îi spuse lui Sacha să 
parcheze chiar lângă intrare, lângă două containere de gunoi. Toţi cei 
din echipă își pregătiră armele, măștile de gaze și căștile negre. leșiră 
din mașini într-o organizare perfectă și alergară spre garajul aproape 
gol, acompaniaţi de un cal troian foarte special. 

Majoritatea celor care alcătuiau personalul garajului se aflau în 
tunel pentru a ajuta la salvarea victimelor exploziei, iar la bază 
rămăseseră numai câţiva lucrători. Fură imediat eliminaţi de trei 
dintre soldaţii ceceni, care le traseră cadavrele în spatele garajului, 
unde nu puteau fi observate din stradă. 

A doua casă a scărilor, ascunsă chiar în turnul de ventilaţie, era 


construită în așa fel încât era imposibil de găsit fără ajutor. După ce o 
localiză, echipa își pregăti arma secretă și îl trimise pe „Ivan” să 
șchiopăteze pe trepte. 

Printr-o cameră de filmat cu fibră optică montată în zgarda 
animalului, Ali și cecenii săi puteau urmări micul dar curajosul collie, 
cu vesta lui fluorescentă specifică echipelor de căutare și salvare, 
urcând treptele spre o ușă de metal. Aflat la o distanță de un metru, 
dresorul câinelui apăsă unul dintre butoanele telecomenzii, iar din 
zgardă se auziră două piuituri. Imediat, câinele începu să schelălăie și 
se întinse pe podea. 

Pentru un moment, părea că planul lor nu avea să funcționeze. 
Dar câteva secunde mai târziu, un zgomot metalic răsună pe coridor, 
iar uşa de oţel începu să se deschidă încet. Apărură doi bărbaţi, 
echipați similar celor trei ofițeri de Marină de la magazinul de 
diamante Geneva, care, observând numai câinele rănit în faţa ușii, 
lăsară jos armele și se apropiară încet de el, întrebându-se cum 
ajunsese acolo. Probabil că făcea parte din echipele de căutare și 
salvare a victimelor din tunel, dar cumva se rătăcise. 

Cei doi soldaţi de Marină ar fi trebuit să se întrebe mai bine 
unde se afla stăpânul lui. 

Când cei doi se apropiară suficient de mult, Ivan primi un alt 
mesaj, după care se ridică și șchiopătă spre interior. 

După ce observă câteva momente imaginile surprinse de zgarda 
câinelui, Ali îi făcu semn dresorului, care, la rândul său, le transmise 
celorlalți să se pregătească de atac. Atunci, câinele primi cel din urmă 
semnal. 

Ivan trase cu dinţii un țumburuș metalic de deasupra labei 
drepte, activând vesta burdușită cu explozibil, care căzu pe podea. 
Câinele ajunsese deja pe treptele dinspre ieşire înainte ca cineva 
dinăuntru să înţeleagă ce se petrecea de fapt. 

Pe când zgomotul asurzitor al exploziei mai răsuna încă în capul 
celor care nu fuseseră uciși instantaneu de bombă, Abdul Ali și oamenii 
săi năvăliră înăuntru, cu armele deja trăgând. Împroşcară o dâră de 
sânge prin structura ciudată, ca de submarin, a acelui loc, căutându-l 
pe omul pentru care al-Qaeda era capabilă de orice risc pentru a-l 
recupera. 

Dar și de această dată, atacul nu își atinsese scopul. Nu numai că 
Mohammed bin Mohammed nu se afla acolo, dar nu găsiră nici măcar 

un semn al prezenţei sale la vreun moment dat. 

După ce reveniră în siguranţă în cele două SUV-uri Tahoe şi se 
încadrară din nou în traficul infernal, Abdul Ali cercetă cu atenție 
planul de atacare a următoarei poziţii. Din tot ce citise până atunci, 
aceasta avea să fie cea mai dificilă țintă şi, pentru prima dată de când 
începuseră acest raid, se întreba dacă vor reuși să o doboare. 

39 

Munţii Scoției 


Troll nu citise decât jumătate din informaţiile primite de la 
magazinul Geneva Diamond când datele de la Tunelul Lincoln începură 
să vină. Era timpul pentru o altă recompensă în contul lui Sacha. 
Cecenul merita din plin toată greutatea lui în aur, mai ales când era 
vorba de aurul altcuiva. Faptul că Abdul Ali habar n-avea ce se 
cumpăra de fapt cu banii organizaţiei al-Qaeda crea pentru Troll 
oportunitatea unei tranzacții delicioase. 

Ar fi avut nevoie de o viaţă întreagă pentru a cerceta toate 
informaţiile care gâlgâiau acum în serverul său. Fiecare părticică de 
informaţie avea propria valoare, dar îndemânarea, sau arta, dacă vreţi, 
consta în capacitatea de a reuni doar acele ponturi care creau o operă 
de maestru. Prin această capacitate, Troll excela în profesia sa. Ceea ce 
crease era de-a dreptul fascinant, mai ales că perspectivele vieţii lui 
păreau atât de sumbre, încât chiar și părinţii îl abandonaseră de mic. 

Când devenise evident că Troll avea să rămână pitic, părinţii lui 
georgieni, niște barbari, nu încercaseră deloc să găsească o altă familie 
iubitoare pentru ei sau măcar un orfelinat decent. Îl abandonaseră, 
vânzându-l ca pe o vită unui bordel înfloritor aliat la periferia staţiunii 
Soci, de pe malul Mării Negre. Acolo, băiatul fusese înfometat, bătut și 
silit la acte sexuale inimaginabile, la care ar fi roșit însuși Marchizul de 
Sade. 

Dar tot acolo, Troll învățase adevărata valoare a informaţiei. 
Şoaptele rostite agale pe pernă de către clienţi puternici se dovediseră 
o mână de aur, odată ce învățase ce anume trebuie să asculte și cum să 
folosească informaţia în avantajul său. 

Boarfele alături de care muncea, majoritatea oropsite de soartă 
ca şi el, aveau o prietenie aparte pentru pitic şi îl tratau cu simpatie. 
Deveniseră, cu timpul, singura lui familie și el le recompensă 
drăgălășenia într-o zi, cumpărându-le libertatea. Pe cele care se 


6 


purtaseră urât le goni pentru a-și purta de grijă singure, ceea ce deveni 
şi mai greu de suportat când comandă torturarea și uciderea madamei 
şi a soţului ei, pentru anii întregi de cruzime inumană pe care îi 
suferise alături de ei. 

Ajunsese foarte departe față de acele vremuri și, odată cu 
transmiterea informaţiilor în serverele sale, lumea putea să se ducă 
dracului, din punctul lui de vedere. Datele pe care le deținea acum 
aveau o valoare imensă. Cu banii pe care urma să-i încaseze, îşi putea 
cumpăra orice pe lumea asta. 

În timp ce Troll cerceta informaţiile primite, se bucura de 
plăcerea oferită de un aperitiv de scoici cu ciuperci morel, urmat de 
piept de rață Martiniquaise și pulpă caramelizată, toate învăluite în 
aroma excelentă a unei sticle de vin Chateau Quercy St. Emilion 
Bordeaux din crama personală. Cu toate că foarte multe puncte trebuia 
conectate, dacă afluxul de informaţii s-ar fi oprit în acel moment, Troll 
nu ar fi putut fi mai fericit. Datele stocate în serverul său erau 
rezultatul a ore întregi de muncă pe care el nu mai era nevoit să o facă, 
dar, mai ales, pentru care nu trebuia să plătească. 

Savurând din plin gloria succesului financiar, decise că o mică 
petrecere de retragere parțială era binevenită. Argus și Drako aveau să 
primească friptură de vită Kobe, iar el urma să se bucure de prezenţa a 
trei dintre cele mai rafinate fete, pe care o anume „doamnă” din 
Madrid avea să fie foarte încântată să i le trimită. 

După ce solicită prin e-mail varianta recentă a catalogului de 
femei, Troll transmise o comandă pentru câteva coşuri cu cele mai 
scandaloase delicatese oferite de Fortnum & Mason din Londra: caviar, 
brânză veche, foie gras, mezeluri fine, plăcinte, ciocolată și dulciuri 
indiene. Avea să fie petrecerea supremă. Georgianul prigonit trăsese 
lozul cel mare. 

40 

Cu excepţia legitimaţiilor recuperate de Harvath de la magazinul 
de diamante, locul era un dezastru total. De fapt, existau acum mai 
multe necunoscute decât răspunsuri, iar singura pistă pe care o puteau 
urma era să cerceteze poziţia din vestul orașului. 

Nu se aflau prea departe de locul în care Scot își parcase mașina, 
aşa că porniră într-acolo pentru a recupera rucsacul pentru urgenţe. 
Cum numai un soldat putea s-o facă, Hastings, Cates și Morgan 
admirară geanta special croită pentru arme tactice a lui Harvath, cât și 

varietatea de bunătăţi pe care le conţinea. 

Harvath goli rucsacul în partea din spate a mașinii şi încărcă din 
nou numai obiectele strict necesare, pe care le considera utile, timp în 
care Bob se afla în spatele său, șoptindu-i peste umăr: 

— De asta nu avem nevoie. Nu, nici de asta. 

În final, având girul lui Bob, rucsacul fu pregătit, iar Harvath 
renunţă la blugi și la tricou pentru a se echipa cu o pereche de 
pantaloni militari TDU 5.11, cu o vestă antiglonţ, o vestă militară 
Blackhawk și, firesc, cu ghetele de deșert specifice echipelor S.W.A.T. 
Acum era gata pentru orice sau, cel puţin, așa spera. 

Echipa sări înapoi pe motociclete și porni în trombă spre nord, 
către Strada 84. 

Înăuntrul clădirii Transcon, carnagiul era aproape identic cu cel 
din magazinul Geneva Diamond. Părea că atacatorii folosiseră două 
breşe pentru a intra, o ușă frontală și una laterală. Personalul era 
îmbrăcat în costume de birou și poseda o cantitate considerabilă de 
armament. Cu toate acestea, armele nu prea îi ajutaseră. Cadavrele 
erau împrăştiate pe podea sau atârnate peste birouri, mustind în 
sânge, iar pereţii purtau urmele a numeroase găuri de glonţ. 

— Iisuse Hristoase! exclamă Cates în timp ce privea dezastrul. 
Cine dracului poate să facă asta? 

— Mai important, de ce face asta? întrebă Hastings. 

Paul Morgan îl privi pe Harvath și întrebă: 

— Care e legătura între aceste două locuri? 

Harvath se întreba acelaşi lucru, dar, până în acel moment, nu 
găsise răspunsul. 

— Hai să ne împrăștiem să aruncăm o privire pe aici. Dacă vi se 
pare ceva ciudat, strigai. 

— Ceva ciudat? interveni Cates, privind în jurul său. Dar ce mai e 
firesc în momentul ăsta? Extratereştrii? 

— Înţelegi ce vrea să spună! îi răspunse Herrington. Toţi 
bâjbâim prin întuneric acum. 

Cates nu se mulțumi cu atât. Credea că Harvath știe mai mult 
decât lasă impresia, dar îi adresă lui Herrington salutul milităresc și 
plecă. 

— Ce părere ai? întrebă Bob după ce restul echipei se 
îndepărtase. 

Harvath privi încet în jurul său, cu duhoarea sângelui și a 


prafului de pușcă insinuându-se în stomacul său deja chinuit. 

— Nu ştiu ce să cred, răspunse el. În mod clar, aceste locuri erau 
numai un paravan pentru ceva, dar pentru ce anume? Și de ce sunt atât 
de importante pentru teroriști? După atacurile reușite asupra unor 
ținte majore din New York, de ce mai zăbovesc pe aici pentru aceste 
lovituri? 

Harvath își ridică arma pentru a descrie dezastrul din fața sa. 

— Nu are sens. Asta nu înseamnă nimic faţă de ce au reușit să 
facă în oraş. 

Herrington privea cu atenţie scena și răspunse: 

— Poate că ăsta e motivul pentru care au încercat să imobilizeze 
crema. 

Harvath nu înţelegea. 

— Criza ostaticilor din Bronx, incendiul de la Comandamentul 
pentru Urgenţe din Brooklyn, trăgătorul care ţintea aparate de zbor pe 
aeroportul LaGuardia. Toate astea au dus la imobilizarea echipelor 
tactice în acele districte şi la îndepărtarea lor de Manhattan. După care 
podurile și tunelurile sar în aer şi toate forțele de ordine locale, 
naţionale, federale sunt alocate punctelor atacate, pentru căutarea și 
salvarea victimelor. Sunt niște eroi, nu mă înţelege greșit, dar una 
dintre erorile de care toată lumea vorbeşte că s-a petrecut în 11 
septembrie a fost că prea mulți oameni au vrut să devină eroi. Nu s-a 
întâmplat ca în New Orleans după uragan, când s-au spart digurile și 
poliţiştii şi-au abandonat postul. În New York, toți poliţiştii, pompierii, 
medicii și toată lumea din Federal Plaza nr. 26 s-a îngrămădit în 11 
septembrie la World Trade Center pentru a da o mână de ajutor. Au 
considerat a fi o datorie de onoare să facă asta și, fie că greşeau sau nu. 
Şi-au ignorat superiorii şi s-au grăbit să ajungă acolo. Dacă cineva s-a 
bazat pe faptul că şi acum se va întâmpla la fel? 

Harvath își privi prietenul. 

— Vrei să spui că atacurile asupra podurilor și tunelurilor sunt, 
de fapt o diversiune? 

Bob ridică din umeri. 

— Nu ştiu. Tu să-mi spui. De ce ar bloca cineva sistemul de 
control al traficului aerian? De ce există trăgători care atacă 
ambarcaţiuni și aparate de zbor în jurul Manhattan-ului? 

Întrebarea asta îl preocupase și pe Harvath și nu găsise decât un 
singur răspuns: 

— Pentru a le bloca funcționarea. 

— Şi de ce ai dori ca nici o unitate să nu poată funcţiona pe 
insulă? 

— Pentru că i-ar putea periclita evadarea sau... 

— Realizarea scopului inițial. 

Harvath clătină din cap. 

— Aici nu mai înţeleg nimic. De ani de zile avem convingerea că 
nu se mai pune problema existenței unui atac, ci a momentului în care 
se va întâmpla. Bilanţul victimelor de pe poduri și din tuneluri va fi 
mult peste 11 septembrie, deci acesta a fost scopul lor principal. 

— Tocmai aici e problema noastră - felul în care încercăm să-i 
înțelegem pe nenorociţii ăştia, răspunse Herrington. De prea multe ori 
îi considerăm mai deştepţi decât sunt de fapt. În felul ăsta, ne simţim 
mai confortabil când o încasăm de la ei. Dar să-ți spun ceva: să 
detonezi acele poduri și tuneluri nu presupune prea multă inteligență, 
ci oameni mulți și hotărâți. Cu suficientă determinare poţi rezolva orice 
problemă, mai ales când determinarea asta acceptă și moartea pentru 
a-şi realiza scopul. 

— Dar ar fi nevoie de foarte multă determinare în cazul ăsta, 
răspunse Harvath. Rahatul ăla pe care l-am interogat la secția de 
poliție a demonstrat că au avut parte de ceva redundante în planul lor. 

— Două sau trei rezerve, ei şi? Gândește-te la atacurile din 
Londra. Sau Madrid. În cazul Manhattan-ului, au folosit mai mulți 
oameni. Și chiar dacă nu știm încă ce plan au avut, concluzia e că le-a 
reușit lovitura şi asta e tot ce contează în momentul asta. 

— În regulă, spuse Harvath, devenind pentru moment avocatul 
diavolului. Să presupunem că tot ceea ce spui e corect, că podurile și 
tunelurile, trăgătorii, atacurile cu grenade RPG şi ATC, toate sunt 
menite să izoleze Manhattanul și să oprească forţele de ordine să 
intervină asupra misiunii teroriștilor. Din ceea ce știm până acum, au 
lovit acest loc, după care s-au dus în centru pentru a ataca magazinul 
de diamante. Ce urmăresc? 

— Asta e întrebarea de o sută de mii de dolari, răspunse 
Herrington. Dacă aflăm răspunsul la ea, s-ar putea să avem o șansă să-i 
oprim. Dacă mă întrebi pe mine, eu aş zice să ne întoarcem la secţia de 
poliţie și să-i convingem să ni-l predea pe prietenul nostru cu glande 
salivare mult prea active pentru a-l interoga cum se cuvine. 

Herrington avea dreptate. Teroristul care supraviețuise misiunii 


era singura pistă pe care o aveau în acel moment. 

În timp ce încerca să construiască un plan, Harvath se întreba în 
sine dacă morții chiar puteau vorbi. 

— Trei, răspunse Kevin McCauliff, în timp ce Harvath își 
pregătea pixul pentru a nota. Fiecare de la un telefon diferit din grup, 
dar toate către același număr. 

Harvath se mustra pentru că nu se gândise la treaba asta mai 
devreme. Dacă știau ce telefoane utilizaseră teroriștii sinucigași, era 
logic să verifice registrul de apel. Când McCauliff vorbise de cunoștința 
sa de la rețeaua telefonică Nextel, lui Harvath i se aprinsese un beculeţ. 

— Şi ce ai aflat despre număr? întrebă el. 

McCauliff respiră adânc şi continuă: 

— N-o să-ți placă. 

— Dacă n-o să-mi spui că tipii ăștia sunau direct la Agenţia de 
Informaţii a Armatei, în rest cred că pot suporta. 

— Apelurile erau către un pager alfanumeric, cumpărat cu două 
săptămâni în urmă împreună cu o cartelă locală, ambele plătite cu bani 
gheaţă. 

— Putea numai să primească mesaje sau să le şi transmită? 

— Numai să primească, răspunse McCauliff. Frecvență VHF, pe 
care nu o poți intercepta sub nici o formă. 

— Ai dreptate, adăugă Harvath. Nu-mi place ce-mi spui. Tipul 
s-ar putea afla oriunde. 

— Îmi pare rău. 

— Tu n-ai nici o vină. Mulţumesc pentru informaţii. 

— Prietenul la nevoie se cunoaște, nu? Ascultă, dacă mai ai 
nevoie de ceva, sună-mă, dar dacă nu sunt la birou, fă-mi o favoare și 
nu-mi lăsa mesaje, sună-mă pe celular sau trimite-mi un mesaj stupid. 
Bine? Îmi doresc foarte tare să-mi păstrez slujba aici şi nu poţi ştii 
niciodată sigur când îmi interceptează Big Brother convorbirile. 

Ascultându-l pe Kevin, câţiva clopoței răsunară în mintea lui 
Harvath. Încântat de noua idee, îşi strânse mai tare telefonul şi spuse: 

— Dacă te-aș ruga, ai putea trimite un mesaj cu text către acel 
pager alfanumeric, având ca sursă celularul pe care l-am extras de la 
secția de poliţie? 

— Bineînţeles, răspunse McCauliff, dar de ce? 

— Deoarece cred că îl putem face pe Mohammed să vină la 


munte. 

Casa Albă 


Jack Rutledge o privi pe Carolyn Leonard intrând în biroul său. 

— Ce veşti ai? 

— Tocmai am primit o informare de la gărzile de corp ale 
Amandei din New York, răspunse ofițerul Serviciului Secret. 

— E bine? 

— Se află la spitalul Beth Israel acum. Chiar în acest moment se 
deplasează acolo ofițeri de la biroul teritorial al Serviciului. 

— Nu asta am întrebat, Carolyn. Am întrebat dacă e bine. 

— Nu știm, domnule. Se pare că a suferit un stop respirator pe 
drum, iar agentul Delacorte a trebuit să-i facă respirație gură la gură. 

— Oh, Doamne! 

— Se pregătește sala de operaţii şi sperăm să aflăm mai multe 
curând. 

— Anunţă la spital că doresc să stau de vorbă cu doctorii 
imediat ce stabilesc un diagnostic. De fapt, doctorul Vennett se află în 
clădire. Vreau să fie și ea de față la această discuţie. 

— Da, domnule. Voi ruga pe cineva chiar acum să o găsească pe 
doamna chirurg general. 

— Mulţumesc, Carolyn. 

După ce agentul părăsi camera, directorul de cabinet interveni: 

— Amanda e un om puternic. Va răzbi. Nu vă îngrijoraţi. 

Rutledge zâmbi. Să nu se îngrijoreze? Cum ar putea să nu se 
îngrijoreze? Era vorba de fiica sa de douăzeci și unu de ani, pentru 
numele lui Dumnezeu! 

Revenind la subiectul pe care îl discutau înainte de intrarea lui 
Carolyn. Charles Anderson întrebă: 

— Cum rămâne cu secretarul Driehaus? 

— Lasă-l să aştepte. Poate se plictisește şi pleacă în biroul lui. 

— Domnule președinte, este secretarul pentru Securitate 
Naţională. Nu puteți refuza să-l primiţi. 

— N-ar trebui să se afle aici, Chuck și știi bine asta. Nu acum. Ar 
trebui să se afle la sediul DHS și să-și îndeplinească partea sa din 
misiune. 

— Sunt întru totul de acord, dar realitatea e că se află aici și, mai 


important, presa a aflat că se află aici. Dacă nu îl primiţi, opinia publică 
se va îndoi asupra eficienţei administraţiei noastre de a face faţă crizei. 

— La naiba, nu am timp pentru așa ceva. Vizita lui nu are nici o 
legătură cu criza în care ne aflăm. 

Directorul de cabinet își înmuie glasul și continuă: 

— Noi ştim asta, dar, din punctul său de vedere, are foarte mare 
legătură. Acordaţi-i trei minute, după care o rog pe Rachel să sune 
pentru a vă conecta cu unul dintre aliați. În felul ăsta, îi daţi ocazia să 
vorbească și nu va putea spune că nu l-aţi primit. 

— În regulă, îngădui Rutledge. Fac şi asta. Dar vreau să știi că o 
consider o greșeală. 

— Ştiu asta. 

— Hai să terminăm odată, invită-l înăuntru. 

Anderson apelă secretariatul președintelui din biroul alăturat și 
anunță că sunt pregătiți pentru vizită. După zece secunde, uşa Biroului 
Oval se deschise și Alan Driehaus păși înăuntru. 

— Vă mulţumesc că m-aţi primit, domnule președinte, i se 
adresă Driehaus în timp ce își dădeau mâna. 

— Cu plăcere, Alan. Te rog să iei loc, îi răspunse Rutledge, 
aşezându-se la rândul său. Nu am mai mult de câteva minute la 
dispoziţie, așa că te rog să-mi spui direct ce te-a determinat să mă 
vizitezi? 

— Credeam că i-am explicat deja lui Chuck... 

— Trebuie să fiu sincer cu tine, Alan. I-am spus lui Chuck că nu 
cred că acum este momentul să discutăm aşa ceva. Având în vedere tot 
ce s-a întâmplat. 

— Înţeleg, domnule preşedinte, dar deţin câteva informaţii 
îngrijorătoare. 

— Adică? 

— În primul rând, am aflat din sursă sigură că, în urmă cu cel 
mult douăzeci și patru de ore, cel puţin un agent al guvernului Statelor 
Unite a trecut ilegal granița în statul suveran al Canadei, unde a atacat 
şi răpit un invitat al acestui stat, căruia i se acordase azil politic. 

Rutledge îi aruncă directorului de cabinet o privire usturătoare, 
pentru a-i demonstra cât îl înfurie această întrevedere, după care 
reveni la Driehaus și îl întrebă: 

— De ce nu îmi spui mai bine cine este această sursă sigură pe 
baza căreia faci asemenea acuzaţii grave? 

— Nu pot, domnule preşedinte. Însă aş prefera să îmi spuneţi 
dumneavoastră dacă informaţia este adevărată sau nu. 

Răbdarea lui Rutledge era foarte limitată în acea zi și simţea că 
se epuizează rapid. Îi răspunse pe un ton ridicat: 

— Cum îndrăznești să intri în acest birou și să îmi ceri mie 
explicaţii? În caz că ai uitat, Alan, eu sunt preşedintele Statelor Unite, 
iar tu lucrezi pentru mine. 

Reacţia președintelui era un răspuns edificator pentru Driehaus. 
Dar mai avea o singură întrebare: 

— Am aflat că s-au interceptat convorbiri ale teroriștilor, din 
care reiese nu numai că ei ştiu despre încălcarea suveranității unui alt 
stat de către Statele Unite, de răpirea unui cetățean al statului 
respectiv şi de transportarea acestuia în America împotriva voinţei 
sale, dar interceptarea sublinia mai ales faptul că deţinutul a fost adus 
în New York, dintre toate locurile posibile. E adevărat? 

Rutledge se aplecă în scaun și răspunse: 

— Noi doi nu mai avem ce discuta. Întrevederea s-a încheiat. 

— Aveţi dreptate, domnule președinte, răspunse Driehaus, 
ridicându-se, după care scoase din buzunarul hainei un plic. 

Îl aşeză pe marginea biroului şi continuă: 

— Eu nu mai pot susține politica acestei administrații. Voi 
rămâne în funcţie atâta timp cât dumneavoastră și ţara aveţi nevoie de 
mine pentru a ieși din această criză, dar după aceea voi pleca. Demisia 
mea nu este datată. Vă rog s-o completaţi când consideraţi de cuviinţă. 

Când Driehaus se apropie de ușă, preşedintele îi spuse: 

— Nu este necesar, Alan. 

Secretarul se întoarse, cu o rază de speranţă în suflet. Poate că 
președintele ar putea fi determinat să vadă lucrurile în lumina corectă. 

Dar acest gând se spulberă în secunda următoare, când 
Rutledge ridică un stilou şi spuse: 

— Voi completa imediat data de azi. 

43 

New York 


Într-o ambuscadă, dușmanul stabilește momentul, dar 
atacatorul decide locul, iar exact asta făcuseră Harvath și echipa sa. 
Trebuia să găsească un loc aflat la o distanţă rezonabilă față de Geneva 
Diamond. Kevin McCauliff părea destul de încrezător în șansele pe care 

le aveau de a transmite un mesaj către ceea ce ei credeau a fi pagerul 
liderului terorist. 

Ideea era de a compune un text cu date ale poziţiei de pe 
celularul arabului capturat, al cărui rucsac nu explodase și care se 
răcorea acum în închisoarea secției de poliţie. 

Deși ar fi putut părea ciudat pentru liderul terorist să primească 
asemenea date în acel moment, ar fi putut fi suficient pentru a-i stârni 
interesul și a-l determina să cerceteze motivul pentru care omul său 
încerca să-l contacteze. 

— Şi dacă liderul încearcă să sune sau să-i transmită un mesaj 
tipului nostru? întrebă Herrington. 

— Nu contează. Acum nu funcționează decât liniile de urgenţă. 
Prietenul lui Kevin de la Nextel ne-a asigurat că tot ceea ce va auzi 
cineva care încearcă să folosească celularul va fi un ton de ocupat, iar 
mesajele nu vor fi transmise. Trebuie să fim siguri însă că va primi 
mesaje pe pager suficient de des pentru a-i menţine interesul, adăugă 
Harvath. 

Părea un plan logic, deși avea din start două lipsuri majore. 
Membrii echipei aveau păreri diferite despre existența unui plan de 
rezervă al teroriștilor - ceva de genul ce faci în cazul în care nu 
nimerești ținta sau explozibilul nu se detonează. Dacă exista așa ceva, 
iar unul dintre sinucigașii cu bombă nu respecta acest plan - să se 
refugieze într-un loc stabilit sau să contacteze o persoană din afară - 
trimiterea mesajului ar fi reprezentat un semnal de alarmă care ar fi 
alungat teroriștii în loc să-i ademenească. A doua dilemă era dacă 
atentatorii cu bombă aveau sau nu acces la derularea operaţiunii după 
momentul exploziei. Era un alt pas critic, care i-ar fi putut ajuta sau 
dimpotrivă. 

Exista și o a treia problemă, asupra căreia toți aveau aceeași 
părere - nu aveau nici un indiciu despre ce sau pe cine anume căutau. 
Puteau organiza cea mai eficientă ambuscadă, dar, dacă nu puteau 
identifica ținta, cum puteau decide momentul de acțiune? În final, 
deciseră că vor face față problemei la vremea ei. 

Capătul din sud al Central Park se dovedi cel mai bun loc pentru 
organizarea ambuscadei. Oferea multe puncte de observare și de 
camuflaj și, din cauza haosului existent în oraș, toţi cei care se 
refugiaseră acolo pentru a se depărta de clădiri înalte sau alte 
potenţiale ținte teroriste erau îngrămădiţi pe întinderea de gazon. 

Acesta era un avantaj serios, deoarece ultimul lucru pe care-l doreau 
era să existe și mai multe victime colaterale sau posibili ostatici, 
variante pe care nu le puteau exclude. 

Scopul lor era să-i atragă pe teroriști în porţiunea cea mai 
îngustă a trecătorii de sub Strada 65, cunoscută și ca Arcada 
Denesmouth. Din acel loc, Bob Ghiulea, cel mai abil trăgător la distanță 
al echipei, ar fi avut un câmp de tragere deschis în ambele direcţii. Deşi 
nu se putea opune logicii lui Harvath, Herrington ar fi preferat să 
rămână alături de restul colegilor săi. Ideea de a nu participa direct la 
ambuscadă nu îi plăcea deloc. 

Deoarece soarele apunea şi lumina era din ce în ce mai slabă, 
Harvath o trase deoparte pe Tracy Hastings și îi încredința dispozitivul 
cu vedere nocturnă din rucsacul său utilitar. 

— Aşadar, nu te deranjează să îi încredinţezi unei fete cu un 
singur ochi un monoclu? 

— Pare că mă deranjează? răspunse el, scoțând o lunetă 
Motorola din geantă. 

— Atunci de ce te holbezi la fața mea de fiecare dată când întorc 
privirea? 

Fără să îşi dea seama, Harvath se uită în altă parte. 

— Îmi aminteşti de cineva, atâta tot. 

— Sigur că da, adăugă ea, ironizându-l. 

— Uite ce e, prin faptul că ești un specialist EOD, ai fost instruită 
să observi orice detaliu. Și avem nevoie de această abilitate acum. 
Atâta timp cât îți faci datoria, nu mă interesează că ești femeie. Cât 
despre faptul că ai un singur ochi, nici treaba asta nu mă preocupă 
foarte tare. Ți-am dat un monoclu cu vedere de noapte pentru că asta e 
tot ce am la mine. 

Hastings se miră de sinceritatea lui. 

— Atâta tot? 

— Atâta tot, îi răspunse Harvath, după care se întoarse și se 
îndreptă către Morgan și Cates pentru a le indica poziţiile de luptă. 

44 

Abdul Ali era extrem de iritat. Fie Hussein Nassir își pierduse 
cumpătul, fie dispozitivul său nu mai explodase. Indiferent care 
variantă era corectă, cu siguranță că țăranul iordanian avea să o aleagă 
pe cea de-a doua ca explicaţie. Ali știa acum că implicarea 
iordanianului fusese o greşeală, dar un cerșetor foarte rar își poate 

permite să aleagă de la cine își primește pomana. Operaţiunea 
necesitase activarea aproape a tuturor agenţilor adormiți pe care 
al-Qaeda îi avea în Statele Unite şi chiar a câtorva din Canada și Mexic. 

Să devii martir, cel puţin printr-o operaţiune de acest gen, nu 
presupunea capacități intelectuale deosebite, nici măcar un curaj ieșit 
din comun, ci numai o credinţă oarbă în regăsirea Paradisului. 

În concluzie, Nassir era un nebun care periclita întreaga misiune 
încercând să ia legătura cu ei. Cum de știa unde se aflau ei acum era 
ceva inexplicabil pentru Ali. Dar îşi dădea seama că toate detaliile unei 
operaţiuni de asemenea anvergură erau imposibil de ascuns. Probabil 
că cineva îi spusese mai mult decât trebuia. Mesajele despre locurile în 
care ajunsese el erau foarte clare. lordanianul mersese atât la 
Transcon, cât şi la magazinul Geneva Diamond, iar acum, din cine știe 
ce motiv, se oprise în Central Park. Cu siguranţă că idiotul avea să fie 
prins în curând și astfel să compromită întreaga operaţiune. Ali nu 
avea de ales. Trebuia să ajungă la el pentru a-l pune pe tușă până ce 
misiunea lor era îndeplinită. După care trebuia să afle de unde avea 
acele informaţii. 

Deşi urma să aibă un impact deosebit de grav asupra 
programului echipei, Ali îi ordonă lui Sacha să întoarcă mașina și să se 
îndrepte spre Central Park. Spera că va ajunge la timp la Nassir, înainte 
ca acesta să mai comită și alte greșeli și să-i expună pe toți. 

45 

Când Gary Lawlor introduse în baza de informaţii clasificate 
numele găsite de Harvath în cele două locuri secrete, observă cu 
uimire că iar nu primeşte nici un răspuns. Erau toţi niște fantome - în 
sens figurativ - și, din păcate şi realist în acel moment. Gary se gândi 
însă că există o diferenţă în eliminarea existenţei unei vieţi civile față 
de eliminarea identității unui pușcaș marin, mai ales dacă singurul rol 
al acestuia era asigurarea securității unei poziţii. 

Ridică telefonul și apelă biroul locotenent-colonelului Sean 
Olson de la USMC. Olson, un tip dolofan de un metru optzeci, era 
absolvent al programului organizat de FBI pentru managementul 
forţelor de ordine, cunoscut și drept Academia Naţională. Desfăşurat în 
campusul FBI din Quantico, statul Virginia, programul cuprindea 
cursuri de drept, psihologie, medicină, știința conducerii, comunicare 
și condiţie fizică. Misiunea declarată a programului era „promovarea 
evoluţiei personale și profesionale a liderilor forţelor de ordine”, dar 

părerea majoritară era că cel mai valoros produs al acestui program 
era sistemul incredibil de relaţii şi contacte dezvoltat între absolvenţii 
sal. 

Locotenent-colonelul Olson conducea Departamentul pentru 
protecția personalului din întregul corp de Marină al armatei. Dacă 
exista o persoană care îi putea furniza lui Lawlor informaţii despre cei 
trei misterioşi ofițeri de Marină, cu siguranță că acela era colegul său 
de la Academia Naţională. 

— Sunt în rahat până-n gât, Gary! îi răspunse 
locotenent-colonelul după ce secretara le stabili legătura telefonică. 
Aşa că vreau să scutesc timp pentru amândoi. Cu ce te pot ajuta? 

Lawlor aprecie tonul direct al colegului său și se comportă la fel. 

— Sean, avem motive foarte serioase să credem că podurile și 
tunelurile din New York nu sunt singura ţintă a teroriștilor. 

— [isuse Hristoase! răspunse Olson, trecând de la nerăbdare la 
spaimă. Crezi că mai urmează și alte atacuri? 

— Credem că deja s-au produs alte atacuri. 

Omul era șocat. 

— Unde? Şi de ce noi nu știm nimic aici? 

Dacă prin aici Olson se referea la Departamentul pentru 
securitatea personalului din Marină, era explicabil, dar dacă se referea 
la Pentagon. Lawlor nu mai era foarte sigur că atacul asupra locurilor 
secrete nu era cunoscut. 

— E o situaţie foarte delicată. Atacurile de care vorbesc nu au 
vizat ținte civile. 

— Dar ce fel de ținte? Militare? Guvernamentale? 

— Tocmai asta e. Nu știm. Sunt două locuri în Manhattan care 
par a fi implicate în operaţiuni strict secrete. Nu am găsit nici o 
informaţie în baza noastră de date, nici despre persoane juridice, nici 
despre angajaţi. Singurul element comun al celor două adrese era 
personalul foarte bine înarmat și activitatea exclusiv electronică 
desfășurată prin intermediul serverelor. 

— Şi în ce a constat atacul? întrebă Olson, schimbând receptorul 
la cealaltă ureche. 

— Din câte ne-am dat seama, două echipe au lovit fiecare poziţie 
şi au mitraliat tot personalul. 

— În ce scop? 

— Nu ştim, răspunse Lawlor. 


— Gary, îți mulţumesc pentru aceste informații, continuă 
locotenent-colonelul, dar de ce mi le spui mie? 

— Fiindcă trei dintre cei ucişi în aceste locuri erau pușcași 
marini. Vreau să aflu cine erau și de ce se aflau acolo. 

Olson deja își stăpânea cu greu un val de adrenalină și ură 
crâncenă împotriva teroriștilor arabi, iar vestea că alţi trei ofițeri de 
Marină fuseseră uciși cu sânge rece îl înnebuni complet. Fu nevoie de 
un efort suprem pentru a-şi păstra controlul și a formula un răspuns 
profesional și fără obscenități. 

— Crede-mă, aş vrea foarte tare să te ajut, dar informaţiile astea 
îmi depășesc cu mult aria de competenţă. Trebuie să iei legătura direct 
cu Departamentul pentru Apărare. 

— Tocmai aici e problema, adăugă Lawlor, nu pot să fac asta. 

— De ce naiba să nu poţi? Trei pușcași marini sunt morți, ca să 
nu mai spun de colegii lor civili. Sunt sigur că asta e o prioritate. 

— Acordă-mi cinci minute, Sean și îți voi explica. Dacă după 
aceea tot crezi că nu mă poţi ajuta, voi încerca în altă parte. 

Olson acceptă șovăielnic. 

După trei minute și jumătate, locotenent-colonelul auzise destul. 
Încheie convorbirea cu Lawlor, își chemă asistentul în birou și începu 
să-i dicteze ordine. Noua sa prioritate devenise aflarea cauzei reale a 
morții celor trei pușcași marini. 

Cecenii nu îl văzuseră niciodată pe Hussein Nassir. De fapt, nu 
cunoscuseră pe nici unul dintre sinucigașii cu bombă instruiți de Ali, 
aşa că nu le putea cere lor să îl găsească și să-l recupereze pe 
iordanian. În plus, era greșeala lui, deci datoria lui s-o îndrepte. 

Îmbrăcă nişte haine civile și introduse un pistol spaniol Fire Star 
de 9 milimetri într-un exemplar al ziarului New York Post pe care îl 
prinse la subraţ, apoi cobori în zona de sud din Central Park. 

Deși studiase harta cu atenţie, se afla pe un teritoriu necunoscut, 
ceea ce îl irita. Hotărâse pe drum că aceasta nu avea să fie o misiune de 
salvare. Voia să-i bage un glonţ în cap lui Nassir și să-i ascundă 
cadavrul, pentru a-i întârzia identificarea până în momentul când 
oricum nu ar mai fi contat. 

Din câte își dădea seama, ultimele trei mesaje primite de la el 
indicau că s-ar afla undeva lângă Grădina zoologică din Central Park. 
Bine măcar că idiotul nu uitase chiar tot ce i se spusese la instrucție. 

Zona aceea era, în mod normal, foarte populată de turiști, mulţi dintre 
ei străini, iar dacă rămânea calm, avea toate șansele să nu atragă 
atenţia asupra lui. Totuşi, exista şi o mare lacună în acest raționament 
şi anume de ce s-ar afla un arab la zoo sau, de fapt, de ce s-ar afla 
oricine la zoo în momentul în care New York-ul suferea cel mai dur 
atac terorist din istoria sa? Un om normal și, mai ales, un arab sănătos 
la cap nu s-ar plimba aiurea prin oraș, ci ar sta încuiat în casă sau 
într-o cameră de hotel, bucurându-se de siguranţă și confort. Deci 
Nassir era un idiot mult mai mare decât crezuse Ali iniţial. 

În schimb, nu se îngrijora deloc din pricina faptului că el însuși 
ar putea atrage atenția. Operaţiile estetice atenuaseră trăsăturile 
specifice Orientului Mijlociu și i se spunea mereu că pare mai degrabă 
sicilian. Vorbea limba italiană fără cusur, încât nici un nativ italian nu 
ar fi putut identifica vreo greșeală. 

Ali se apropie de grădina zoologică dinspre sud-vest, încercând 
să evite cât mai mult aleea principală care ducea spre intrare. Deşi 
avea foarte puţin timp la dispoziţie, încerca să pară calm. Ceva îl 
neliniştea foarte tare. Poate greşise venind singur. Îi contactă pe ceceni 
prin radio pentru a se asigura de poziţia lor. Dar nu reuși să își alunge 
teama. Ar fi trebuit să-şi continue misiunea în acele momente, în loc să 
piardă timp. Dacă stăteau prea mult pe loc, riscau să fie descoperiţi. Și, 
cu toate că vorbeau engleză, accentul îi putea trăda rapid. Doar Ali ar fi 
reușit să treacă drept american, dar neaflându-se în prima mașină, 
riscau să atrăgeau atenția numai prin faptul că staționau prea mult 
într-un loc, așteptându-l pe el. Partea foarte nervoasă a minţii lui spera 
că cea mai bună decizie era să le ordone să se deplaseze. 

Când trecu pe sub arcada ascunsă şi foarte rar utilizată, nervii îi 
erau întinși la maximum. Urcă scările de la capătul trecătorii și ajunse 
pe strada cunoscută sub denumirea Aleea Viena. Se îndreptă spre 
grădina zoologică și cercetă locul în căutarea unei capcane. 

Trecu pe lângă un grup de oameni - trei femei și un bărbat - 
foarte afectaţi de recentele atacuri cu bombă și nu simţi altceva decât 
dispreţ pentru ei. Tragedia de azi avea să fie numai un început în șirul 
de dezastre pentru America. Dovediseră că nu sunt în stare să își 
înveţe lecţia, aşa că erau condamnaţi să bea din aceeaşi cupă amară pe 
care o răsturnau asupra poporului musulman de zeci de ani. 

Ali ajunse lângă intrarea grădinii zoologice, nerăbdător să își 
atingă țelul aici și să îşi continue misiunea. Descoperi curând că totul 

era închis, inclusiv cafeneaua unde credea că îl va găsi pe Nassir. 
Așadar trebuia să cerceteze cu atenția zona. 

Această activitate îi răpi mai mult din timpul preţios. Cu fiecare 
minut irosit își jura că moartea lui Nassir avea să fie extrem de 
dureroasă. 

Când se apropie de Muzeul de arme, observă în față o siluetă. 
Deși stătea cu spatele, își dădea seama că acel om avea statura lui 
Hussein. Omul era singur, învelit cu o pătură de genul celor primite de 
atleţii care aleargă la maraton sau de victimele aflate în stare de şoc în 
urma unei calamităţi, cum ar fi un atac terorist. Abdul Ali era convins 
că îşi găsise omul. 

Întinse mâna spre ziarul de la subraţ, strânse patul pistolului şi 
grăbi pașii. Totul avea să se termine în câteva secunde. 

Tracy Hastings vorbi în microfonul ascuns în guler: 

— Recepție! Ţinta probabilă se află cam la treizeci de metri și se 
apropie! Patruzeci şi ceva de ani, brunet, pantaloni închiși la culoare şi 
cămașă neagră. 

— E omul nostru, Tracy? întrebă Harvath de la locul său, de 
cealaltă parte a Arcadei Denesmouth. 

— Nu prea are caracteristicile Orientului Mijlociu. Pare mai 
degrabă spaniol sau italian, dar nu pot băga mâna-n foc. 

— Are ceva în mână? 

— Doar un ziar. 

— Cum îl ţine? 

— La subraţul stâng. 

— Îi poţi vedea mâinile? 

— Negativ. Sunt împreunate pe piept. Una din ele pare a fi chiar 
în ziar. 

Harvath auzise destul. Îi făcu semn lui Bob, după care vorbi din 
nou în microfon: 

— Vreau să i-l arăţi și lui Bob, după care identifică posibilii 
urmăritori. Știi ce ai de făcut. Fii atentă! 

— Am înţeles, îi răspunse Hastings. 

Se ridică de pe banca pe care stătuse până atunci și porni pe 
Aleea Viena spre sud, chiar în direcția suspectului. Adoptând o privire 
preocupată, își scoase celularul din buzunar și începu să-l învârtă prin 
aer, ca şi cum încerca să prindă semnal. 

Când se apropie de omul în haine negre, se opri și se învârti pe 
loc, cu telefonul în aer. Deși părea să fie mult prea ocupată cu găsirea 
semnalului, putea simți asupra ei privirea celuilalt. Nu era deloc 
aceeași senzaţie pe care i-o dădeau privirile oamenilor care îi studiau 
cicatricele. Era ceva total diferit. Avea fiori pe şira spinării, dar reușise 
să-l marcheze, iar Herrington avea să îl urmărească de acum cu arma 
sa. 

Continuă să meargă și, după ce se convinse că nu mai existau 
alte persoane, se aplecă spre microfon și vorbi: 

— E singur. 

Hastings așteptă confirmarea că mesajul său fusese recepționat 
de Harvath, dar nu primi nici un răspuns, așa că repetă. Nici un 
răspuns. 

— Scot, mă auzi? întrebă ea. 

Când nu auzi din nou nimic pricepu că ceva foarte grav se 
întâmplase. 


— Arma jos și mâinile la vedere! se auzi o voce din spate. 

Atât Harvath, cât şi Cates urmară ordinul. 

— Omul de pe bancă, continuă vocea. Prietenul vostru învelit în 
pătură. Spune-i să vină aici! 

— Ia-o încet! răspunse Harvath. Suntem oameni ai legii. 

— Execută ordinul! răcni vocea. 

Harvath auzi zgomotul inconfundabil al piedicii unui pistol, așa 
că îi făcu semn și lui Paul Morgan să se ridice. 

Când se apropie și el, vocea îi ordonă să pună armele deoparte și 
să-şi ridice mâinile. Harvath aprobă din cap, iar Morgan se supuse 
şovăind, lăsându-și arma jos. 

La zece metri mai încolo se auzi o bufnitură prin tufișuri, după 
care îl zăriră pe Bob Herrington, silit să iasă în alee de un al doilea 
ofițer călare al poliției new yorkeze. 

Poliţiştii le distruseseră ambuscada. Ținta lor observase agitația 
și își schimbase deja direcția de mers. Harvath trebuia să găsească 
rapid o soluţie. 

— Lucrez la Departamentul pentru Securitate Naţională. În 
apropiere există un suspect terorist... 

— La pământ! Acum! îi răspunse polițistul. 

Omul era foarte agitat. Faptul că descoperise o adunătură de tipi 


înarmaţi și echipați până-n dinţi chiar după producerea unui lanţ de 
atacuri teroriste devastatoare era extrem de grav. Harvath trebuia să 
fie foarte atent în răspunsurile sale. 

— Am legitimaţia în buzunar, spuse el. Nimeni nu vrea să creeze 
necazuri, bine? O să îmi scot încet portofelul. 

— N-o să scoţi nimic! Îți mai spun o singură dată, îi răspunse 
polițistul, cerând ajutoare prin staţie, toată lumea la pământ. Acum! 

— Prejudiciezi o operaţiune antitero extrem de importantă! 

— Nu ştiu încă ce fel de operaţiune am prejudiciat aici și până 
aflu, o să faceţi cum spun eu! 

Harvath nu avea altă soluţie decât să accepte. 

— Uite ce e, spuse el, aplecându-se. Pe alee există un om care se 
îndepărtează, un om cu părul negru și haine negre, de vreo patruzeci 
de ani. Pare a fi spaniol sau italian. Pe el îl aşteptam aici. Credem că are 
legătură cu atacurile de azi. E foarte important să-l prindem pentru 
interogatoriu. Te rog! 

Polițistul îl privi pe Harvath, după care se răsuci spre colegul 
său: 

— Frank, vrei tu să verifici? 

— Sigur, îi răspunse acesta, de ce nu? 

Înainte ca Harvath să poată obiecta, calul poliţistului porni 
printre crengile tufelor și se îndreptă spre alea pietruită, copitele sale 
răsunând ca niște gloanţe între pietrele Arcadei Denesmouth. 

— Se vede ceva? urlă primul poliţist. 

— Nu, îi răspunse colegul său, după care continuă: 

— Ah, stai puţin, da, cred că-l văd. Așteaptă o clipă. Mă întorc 
imediat! 

Îndemnând calul să meargă la trap, polițistul porni pe alee și 
dispăru sub arcadă. 

— Faci o mare greşeală! spuse Harvath. 

— Mai întâi vrei să-l vedem pe tip, după care îmi spui că fac o 
greșeală? răspunse polițistul cu accent new yorkez. Ai vreo problemă 
cumva? Eşti retardat? 

— Nu ţi-a spus asta ca să vă duceţi voi după el, tâmpitule, 
interveni Herrington. Voia ca noi să mergem după tip. 

— Ai grijă cum vorbeşti, isteţule! 

— Colegul tău o să-l sperie pe om! spuse Morgan. 

— Sau mai rău! adăugă Cates. 


— În regulă, toată lumea liniște! se enervă polițistul călare. Tu! 
Securitate naţională! spuse el, arătând cu arma spre Harvath. Vreau să 
îți foloseşti cu mare atenţie mâna stângă pentru a scoate din buzunar 
legitimaţia, foarte încet! Reţine, foarte încet! 

Dintr-o dată, în staţia poliţistului răsunară niște zgomote, iar 
partenerul său urlă: 

— Suspectul scapă! O ia spre vest către Bulevardul 5 și ieșirea 
din Strada 64. Unu-Baker- Unsprezece... 

Transmisia se întrerupse brusc din cauza unor focuri de armă. 

Polițistul care îi păzea pe Harvath și ceilalţi trei oameni raportă 
focuri de armă către dispecerat, după care adăugă: 

— Unu-Baker- Unsprezece, răspunde! Frank, răspunde! Ce naiba 
se întâmplă acolo? 

— Uite! îi spuse Harvath, scoțând portofelul cu legitimaţia. 
Suntem oameni ai legii. Lasă-ne să ne ridicăm! 

Polițistul era complet derutat. Pe de o parte, partenerul său 
părea să fie în pericol, iar, pe de alta, se gândea cum fusese prins 
Timothy McVeigh80 de un poliţist aflat în patrulare pe autostradă, 
imediat după atacurile cu bombă din Oklahoma. În timp ce toată lumea 
căuta de zor arabi, acel poliţist fusese destul de inteligent să își dea 
seama că felul în care McVeigh se afla parcat era ciudat. Şi aici era 
aceeași situaţie. Polițistul pur şi simplu nu-i putea lăsa să scape, cu sau 
fără legitimaţie. 

— Fără şmecherii. Toată lumea rămâne pe loc! 

Harvath nu putea crede ce se întâmpla. 

— Suspectul nostru scapă, iar colegul tău ar putea fi deja mort! 

— Unu-Baker- Unsprezece! Aici Unu-Baker-doisprezece! 
Răspunde, Frank, fir-ar să fie! Răspunde! 

Harvath se pregătea să vorbească din nou, când auzi o voce în 


80 Timothy James McVeigh (23 aprilie 1968 — 11 iunie 2001), cunoscut şi ca „atacatorul 
cu bombă clin Oklahoma City”, a fost judecat pentru 11 capete de acuzare federale şi 
executat pentru implicarea sa în atacul cu bombă din Oklahoma City, din 19 aprilie 1995. 
Atentatul, soldat cu 168 de victime, a fost considerat cel mai grav act de terorism din 
istoria americană până la evenimentele din septembrie 2001 şi rămâne încă cel mai 
sângeros act de terorism intern din Statele Unite. A fost prins când a atras atenţia unui 
poliţist care patrula pe autostradă şi care a observat că McVeigh nu avea plăcuţe de 
înmatriculare la maşină. 

casca telefonului Motorola. Ascultă câteva secunde, după care i se 
adresă poliţistului: 

— i-am arătat legitimaţia, iar acum mă voi ridica! Dacă vrei să 
împuşti un coleg, n-ai decât, dar eu nu am de gând să-mi pierd 
suspectul! 

— Jur pe ce am mai scump, îi răspunse acesta, că dacă te mişti, 
te împușc! 

— Nu prea cred, continuă Harvath și îşi sprijini mâinile în faţa 
sa, ca şi cum avea de gând să facă flotări. 

— E ultimul avertisment! spuse polițistul și își puse arma la 
ochi. 

Deodată, calul dresat se ridică pe picioarele din spate. Polițistul 
fu complet năucit de o creangă foarte bine mânuită de Tracy Hastings, 
care îl lovi în piept şi îl dărâmă de pe cal. Spre meritul său, omul reuși 
să îşi păstreze arma, dar gestul nu îl ajuta foarte tare. 

Cates ajunse lângă el înainte să se poată ridică și i-o confiscă 
imediat. 

— Leagă-l! spuse Harvath, apropiindu-se de calul speriat, după 
care prinse hăţurile și urcă în șa. 

— Ce dracului vrei să faci? 

— Vreau să prind suspectul. 

Trecuse ceva timp de când Harvath călărise și descoperi curând 
că există o mare diferenţă între a călări pe asfalt și a călări pe iarbă sau 
nisip. Gonind pe lângă Pendulul Delacorte, calul se împiedică, iar 
Harvath fu sigur că vor cădea, dar animalul reuși să se menţină în 
echilibru. 

În partea de nord a muzeului de arme, Harvath zări celălalt cal 
şi, chiar lângă el, pe poliţist, ambii împușcați și căzuţi la pământ, 
nemișcaţi. Harvath îi transmise informaţia lui Tracy Hastings și 
continuă să călărească spre ieşirea dinspre Strada 64. 

Când ajunse în stradă pe Bulevardul 5 privi în jur, dar suspectul 
nu se zărea nicăieri. Apoi observă două SUV-uri negre, identice cu cele 
din imaginile de pe satelit, care tocmai virau pe Strada 65 şi se 
îndreptau spre est. Sigur erau teroriștii. 

Cele două mașini negre Tahoe, cu lumini albastre şi roșii, păreau 
sută la sută autentice. Erau extraordinar de impozante, iar într-un oraș 
în care atât populaţia civilă, cât și oamenii de ordine obișnuiau să se 

dea deoparte din calea unor astfel de vehicule, deghizarea lor era 
perfectă. 

După ce trecu pe lângă moarte traversând Bulevardul 5, 
Harvath goni pe Strada 64 și încercă să iasă în faţa celor două SUV-uri. 
Dacă strada nu ar fi fost blocată, nu ar fi avut nici o posibilitate, dar, 
din cauza ambuteiajelor în trafic, exista o șansă reală să ajungă din 
urmă cele două mașini. 

Când ajunse la o distanţă de patru automobile faţă de cel de-al 
doilea Tahoe, Harvath își scoase arma H&K USP Compact calibrul .40 și 
încercă să se sincronizeze cu tempoul calului. Se afla pe trotuar, aşa că 
ultimul lucru pe care și-l dorea era ca unul dintre gloanţe să ricoșeze și 
să lovească un civil prins în linia focului. 

Trase trei runde până reuși să spargă geamul din spate al 
mașinii și să găurească ușa portbagajului. Dacă până atunci nu atrăsese 
atenţia teroriștilor, acum cu siguranță se bucura de ea. De fapt, 
atrăsese atenţia tuturor celor prezenţi în zonă. Șoferii aflaţi în spatele 
maşinilor Tahoe se speriară foarte tare din cauza împușcăturilor şi se 
opriră cu scârțâit de frâne, provocând o coliziune în lanţ de proporții. 

De pe bancheta din spate a SUV-ului, doi oameni cu cagule negre 
îşi ridicară mitralierele automate și deschiseră focul. Harvath trase cu 
putere de hățurile calului, care se ridică pe picioarele din spate și primi 
o serie de gloanţe în gât. Animalul alunecă şi, încă o dată, își pierdu 
echilibrul. De data asta însă nu mai era în stare să se redreseze. 
Harvath căzu odată cu el, direct pe asfalt. 

Când își reveni, primul lucru pe care îl zări fu chipul lui Bob 
Herrington: 

— Şi uite aşa s-a dus naibii echipa noastră! 

Harvath nu avea chef de așa ceva acum și încercă să-l ignore şi 
să se ridice. 

— Ia-o încet! spuse Bob. Nu face mișcări bruște! Eşti în regulă? 
Ceva rupt? 

Harvath se domoli şi încercă să-şi miște degetele. Apoi își mișcă 
degetele de la picioare și restul corpului. 

— Cred ca e în regulă. Calul ce face? 

Herrington privi în spatele său și apoi din nou spre Harvath: 

— Nu a supraviețuit. 

— Dar polițistul de lângă muzeu? întrebă Harvath. 


— Două serii de gloanţe în piept. Morgan avea în rucsac o mască 
de oxigen QuickClot, pe care i-a aplicat-o imediat. Probabil i-a salvat 
viața. Cred că o să reziste. 

Harvath se ridică pentru a-și sprijini spatele de o mașină 
parcată, își șterse fruntea de umăr pentru a scăpa de sudoarea din 
ochi, dar observă că, de fapt, era sânge. 

— Nu te speria, interveni Morgan, medicul autopronunţat al 
echipei, care scoase din rucsac câteva ustensile, inclusiv un tub 
medical Krazy Glue, cunoscut sub denumirea Dermabond81. 

— Ai o urmă grozavă de asfalt pe partea stângă a feţei, dar, dacă 
reușim să închidem tăieturile, nu cred că vei suferi prea tare. 

— Da, s-au cam dus șansele să fiu tot eu cea mai drăguță din 
grup, interveni Hastings. 

Zâmbetul lui Harvath deveni rapid un rânjet de durere, în 
momentul în care Morgan îi turnă antiseptic pe răni. 

— Am auzit împușşcăturile din parc, spuse Cates. Ai reușit să-i 
nimerești? 

— Nu cred. 

— Dar le-ai văzut feţele sau ceva aparte la mașini? 

— Da, cel puţin patru figuri, spuse Harvath, toate acoperite de 
cagule. Mașinile sunt ultimul tip de Tahoe negru, iar uneia dintre ele 
i-am spart geamul din spate și i-am gâtuit ambele uși de la portbagaj. 

— E un început! spuse Herrington, încercând să-și păstreze 
elanul și să menţină moralul prietenului său. Nu foarte promiţător, dar 
măcar avem ceva. 

— Aşadar, ceea ce încerci să ne spui de fapt este că ai ucis un cal 
de patrulă și te-ai prăbușit pe asfalt degeaba? întrebă Cates. 

Când Morgan îi aplică Dermabond pentru a-i închide rănile, 
Harvath acceptă inevitabilul. Își strânse cu putere arma, găsită și 
returnată de Hastings și răspunse: 

— Da, se pare că totul a fost în zadar! 

Washington, D.C. 


— Spune-mi, te rog, că ai sunat să-mi dai veşti bune! spuse Gary 


51 Adeziv instant cu uz medical. 

Lawlor. 

Din biroul său de la Pentagon, locotenent - colonelul Sean Olson 
îi răspunse: 

— Te las pe tine să apreciezi cât de bune sunt. 

Lawlor înșfăcă rapid un pix. Găsi şi o coală albă de hârtie și 
spuse: 

— Te ascult! 

— Oamenii identificați de agentul tău în New York sunt cu 
siguranță ofițeri activi ai Marinei americane. Sau, cel puţin, au fost, 
până la ultimele lor rapoarte de condiţie fizică. 

— Când s-au făcut rapoartele? 

— Acum optsprezece luni. 

— Acum optsprezece luni? repetă Lawlor. Nu se fac rapoarte 
pentru militarii marini în fiecare an? 

— Ba da, spuse Olson, dar fişele acestor marinari se opresc la 
acea dată. 

— Ai idee de ce? 

— Din ceea ce mi-ai spus tu, cred că atunci au fost preluaţi de 
altcineva. 

— Asta ar fi o explicaţie, spuse Lawlor. Ai mai aflat și altceva? 

— Toţi absolviseră Școala Marină de Pază şi Protecţie și 
avuseseră misiuni de pază la diverse ambasade. 

— Unde? 

— Cam peste tot, dar toţi ceruseră misiuni cu înalt risc de 
securitate. 

— Ce înseamnă cu înalt risc de securitate? 

— Au cerut misiuni de pază și protecție a ambasadelor aflate în 
zone cu grad ridicat de insecuritate, cum ar fi Bogota, Atena, Kabul, 
Bagdad... înţelegi tu şi nu numai că erau dispuși să meargă, ba chiar își 
doreau foarte mult astfel de posturi. 

— Poţi să afli dacă au fost la școală în aceeași perioadă sau dacă 
au lucrat la aceeași ambasadă? Trebuie să existe o legătură specială 
între ei. 

— Acesta a fost una dintre primele întrebări la care am căutat 
răspuns, dar la școală au fost în clase diferite și nu s-au aflat niciodată 
simultan la aceeași ambasadă. 

— Atunci care e concluzia? întrebă Lawlor. 

— Informaţiile astea nu ne prea ajută cu nimic, dar am făcut 


niște săpături și am aflat ceva care ne-ar putea fi util. 

— Te ascult. 

Olson deschise un fișier din calculator și continuă: 

— În timpul unei misiuni, ofiţerii din Marină se află sub 
comanda operaţională a Departamentului de Stat, dar de coordonarea, 
logistica și instrucția lor se ocupă Batalionul de Securitate al Marinei, 
din Quantico. Și aici devine interesant. Batalionul are întotdeauna 
pregătit un grup de intervenţie rapidă, responsabil cu identificarea 
punctelor forte şi a slăbiciunilor ofiţerilor din cadrul corpului de 
protecţie și pază al Marinei, în peste o sută treizeci de ambasade şi 
consulate din lume. Un ofițer din cadrul acestui grup de intervenţie 
rapidă a întocmit rapoarte foarte măgulitoare celor trei marinari 
despre care mi-ai vorbit, ca de altfel și pentru alți cincisprezece, ale 
căror dosare s-au evaporat începând de acum optsprezece luni. 

— Crezi că acest ofițer i-a recrutat pe pușcașii marini pentru 
operaţiunile secrete pe care le-am descoperit în New York? 

— Tot ceea ce pot spune e că informaţia merită verificată. 

Casa în stil Tudor82 a căpitanului Bill Forrester se afla pe o 
stradă liniștită, într-o zonă la fel de liniștită din orașul North Arlington, 
Virginia. Totul în aspectul casei sugera că locuitorul era o persoană 
foarte liniștită şi discretă, inclusiv mașina Subaru de un verde închis, 
parcată pe aleea din față. Ceea ce părea să-l trădeze ca fiind ceva mai 
mult erau cele două steaguri - al corpului de Marină și al Organizaţiei 
prizonierilor de război - atârnate deasupra ușii de la intrare. 

În timp ce parca în stradă și urca spre alea principală, Gary 
Lawlor spera că prezenţa mașinii Subaru însemna că cineva era acasă. 
Sună la ușă și aşteptă. 

Câteva momente mai târziu, un bărbat trecut de cincizeci de ani, 
cu o statură robustă, cu părul cărunt tăiat scurt și pieptănat pe spate 
deschise ușa. 

— Vă pot ajuta? 

Gary își prezentă legitimaţia și spuse: 

— Sunteţi căpitanul Forrester? 

— Da, răspunse ofițerul de Marină. 


82 Stil arhitectonic englezesc, dezvoltat în perioada 1485-1603. 

— Sunt agent Lawlor, de la Departamentul pentru Securitate 
Naţională. Investighez atacurile teroriste din această după-amiază și 
trebuie să vă adresez câteva întrebări. 

— Dar de ce doriţi să vorbiţi cu mine despre asta? 

— Pot să intru, vă rog? 

Forrester deschise și uşa de plasă și îl pofti pe Lawlor să intre 
într-o bucătărie primitoare, cu mobilier modest și tapet galben. Indică 
o masă cu vedere spre curtea din spate și își rugă musafirul să ia loc. 

— Doriţi ceva de băut? întrebă Forrester. 

— Aş bea o bere, dacă aveţi, îi răspunse Lawlor. A fost o zi grea. 

Forrester nu știa ce să creadă despre faptul că un agent federal 
dorea o bere în timpul serviciului, dar avea sentimentul că acest ofiţer 
DHS nu era întocmai ceea ce părea să fie. 

— Doriţi pahar? întrebă căpitanul, cu două sticle de bere rece în 
mână. 

— Da, vă rog. 

Forrester turnă băutura şi îi oferi un pahar lui Lawlor, spunând: 

— Cu ce pot ajuta Departamentul pentru Securitate Naţională? 

Gary așeză pe masă fotografiile celor trei ofițeri de Marină 
trimise prin e-mail de către Olson. 

— Îi cunoaşteţi pe aceşti ofiţeri? 

Căpitanul studie câteva momente fotografiile, după care le 
înapoie şi spuse: 

— Nu. Nu îi cunosc. 

— Dacă aveţi nevoie de mai mult timp, e în regulă. 

— Am o memorie bună a figurilor, agent Lawlor. Dacă am spus 
că nu îi cunosc, înseamnă că aşa e. 

— Având în vedere evaluările strălucitoare pe care le-aţi făcut 
acestor pușcași marini, aş fi crezut că i-aţi reținut. 

Omul îl tachina, iar lui Forrester nu îi plăcea să fie încolțit. 

— Ce vrei de la mine? 

Lawlor îi răspunse, aşezând pe masă și restul de fotografii ale 
pușcașilor marini. 

— Vreau să vorbim despre operaţiunea de recrutare pe care ai 
derulat-o la Batalionul de Securitate al Marinei. 

— Nu ştiu despre ce vorbeşti. 

— Am citit rapoartele de evaluare ale fiecărui ofițer de marină 
din poze şi toate erau întocmite de tine. 

Forrester luă o înghiţitură lungă din paharul de bere, folosind 
acest moment pentru a formula un răspuns adecvat. Apoi lăsă paharul 
pe masă și îl privi pe Lawlor. 

— Întocmesc evaluări pentru sute de marinari în fiecare an. Ce-i 
cu asta? 

— Nu în acest mod. Acești pușcași erau excepţionali, iar acum 
optsprezece luni, cei care au primit cele mai bune note de la tine au 
dispărut din sistem. 

Căpitanul își învârti încet paharul pe masă, după care își fixă 
musafirul cu o privire de gheaţă. 

— Nu vorbeşti cu cine trebuie. 

— De ce nu? Pentru că tu chiar nu știi despre ce vorbesc sau pur 
și simplu urmai ordinele? Căpitane Forrester, nu am prea mult timp la 
dispoziţie, așa că voi fi direct. Trei dintre ofițerii de Marină pe care ți 
i-am arătat sunt morți. Au fost uciși azi, credem noi de aceeași grupare 
responsabilă pentru explozia podurilor și a tunelurilor din New York și 
ceva îmi spune că și alți pușcași marini vor mai muri dacă nu mă ajuţi 
acum. 

— Mulţumit? întrebă Mike Jaffe după ce opri monitorul. 

Brad Harper era uluit. 

— Adică tipele alea erau angajate ale DIA îmbrăcate în așa fel 

— De ce crezi că filmarea a început numai după ce capetele lor 
au fost băgate în apă? 

— Şi de ce nu mi-ai spus de la început? 

— Pentru că aveam nevoie de reacţia ta plauzibilă, îi răspunse 
Jaffe. Ai fost perfect. Meriţi un Oscar. 

— Dar nu mă prefăceam. 

— Știu. De-aia a fost atât de bine. Mohammed ar fi mirosit 
imediat trucul cu polițistul bun / polițistul rău. În momentul ăsta, el 
crede că și tu ești îngrozit de metodele mele. Și dacă e convins că tu mă 
crezi un nebun în stare de orice, atunci și el va ajunge să creadă treaba 
asta. 

Lui Harper nu îi plăcea că devenise o unealtă. 


— Deci suntem în regulă acum? întrebă Jaffe ca reacţie la 
tăcerea ofițerului de Marină. 

Harper nu ştia încă ce să răspundă. 

— Suntem în regulă? repetă Jaffe, încet și clar. 

Aluzia era evidentă. Jaffe dorea să se asigure că Harper avea să 
coopereze în continuare sau dacă mai avea vreo problemă cu ceea ce 
se petrecea. Harper avea temeri serioase în ceea ce privea atitudinea 
lui Jaffe în situaţii de dezacord. La urma urmei, omul îndreptase un 
pistol spre tâmpla lui. Pur și simplu. 

Cât timp nu erau torturați copii și nu se prefigurau alte victime, 
credea că avea să fie în stare să accepte orice altă metodă utilizată de 
el. Așa că dădu din cap și răspunse: 

— Da, suntem în regulă. 

— Excelent. Am trei role de Visqueen în biroul de la capătul 
holului. Vreau să mi le aduci. O să devină cam sângeroasă scena pe-aici. 

— Poftim? răspunse tânărul pușcaș marin. 

— Visqueen, repetă Jaffe. Role de fâșii de plastic. 

— Ştiu ce înseamnă Visqueen. Dar de ce ai nevoie de așa ceva? 

— Tocmai ţi-am zis. Imediat după ce tu ai spus că suntem în 
regulă. Am înţeles eu greșit? 

— Nu, răspunse Harper. 

— Nu, domnule, îl corectă Jaffe. 

Harper își dorea să-l trosnească pe rahatul ăla nesănătos la cap, 
dar înghiţi în sec și răspunse: 

— Nu, domnule. 

— Foarte bine, pentru că nu aş vrea să văd că te înmoi pe aici, 
Harper. Am cerut pușcași marini pentru această operaţiune pentru că 
sunt oameni duri. Soldaţii din Marină au boașe tari! Și o să avem 
nevoie de toate boașele din lume pentru a-i dovedi pe căcănarii ăștia 
din cealaltă cameră. 

— Am înţeles, spuse Harper, dar... folii de plastic? Chiar o să 
avem nevoie de ele? 

— Nu noi o să avem nevoie. Cei doi ofițeri de informaţii străini 
le-au cerut. 

— Rashid și Hassan? Și ce fac cu ele? 

— O să protejeze pereţii și covoarele de sânge. 

Harper își imaginase că interogatoriul avea să devină brutal la 
un moment dat, dar, în mintea sa, brutal însemna să aplice stres 

psihologic asupra prizonierilor săi. Se aflau în New York, pentru 
numele lui Dumnezeu, nu într-o cameră de tortură din Lumea a Treia. 

Jaffe putea citi gândurile colegului său numai privindu-l. 

— Da' ce credeai că o să întâmple aici, fiule? Le adresăm niște 
vorbe urâte, îi hrănim cu produse pline de zahăr, nu îi lăsăm să doarmă 
până cedează nervos şi ne spun tot ce vrem să știm, după care plecăm 
frumușel acasă și ne culcăm în pătuţul cald, cu conștiința limpede ca 
apa? Asta credeai că se va întâmpla? Pentru că, dacă așa ţi-ai imaginat 
operaţiunea asta, înseamnă că nu ești omul - nu, stai puţin, șterge asta 
- nu ești pușcașul marin care credeam că ești. 

— Domnule, vă respect autoritatea, dar am să vă rog să nu îmi 
puneţi la îndoială integritatea de pușcaș marin al Statelor Unite. 

— La dracu' cu toate astea! urlă Jaffe în faţa colegului său mai 
înalt. Datorie, onoare, curaj! La dracu” cu ele! Din cauza lor, papagali ca 
Humpty şi Dumpty83 din camera alăturată ne înving în războiul 
împotriva terorismului! 

Omul era nebun. Harper era convins acum. Și pentru că era 
nebun, nu avea să se poată înțelege cu el. 

— Nu mă crezi? continuă Jaffe. 

— Ba da, domnule. Cred tot ceea ce spuneţi, răspunse Harper. 

— Căcat, marinarule. Se vede pe faţa ta. Crezi că bat câmpii rău 
de tot, nu-i aşa? 

— Nu, domnule, nu am spus... 

— Nu mă mai minţi, băiete! Te miros de la o poștă. Crezi că sunt 
nebun? Nu mă deranjează. Probabil că sunt, din moment ce am ales 
slujba asta și o fac de atâta vreme, dar îți mai spun ceva: dacă nu 
aplicăm, în acest război împotriva terorismului, metoda potrivită, vom 
fi călcaţi în picioare. Luptăm pentru supraviețuirea lumii civilizate. 
Poate că nu se vorbeşte despre asta în ziare sau la știrile de seară, dar 
exact despre asta e vorba. Țara ta depinde de tine. Depinde de noi. De 
tine şi de mine. Şi de-asta ceea ce facem noi acum contează atât de 
mult. Contează enorm. Dacă nu reuşim să oprim atacul nuclear 
planificat de băieţii ăștia, mii sau chiar sute de mii, milioane de oameni 
nevinovaţi vor pieri. La asta să te gândești data viitoare când mai pui la 


83 Ș droa sa A: . 5 A x 
Personajul unui cântec pentru copii, care întruchipează un ou, sugerând o persoană 
neîndemânatică. 

îndoială metoda mea de interogare. Ne-am înţeles? 
— Da, domnule, răspunse Harper sec. 
— Bine. Acum adu Visqueen-ul. 
53 
Casa Albă 


— Ştiu că sunteţi preocupat de operaţia Amandei, dar nu puteţi 
vorbi serios. Spuneţi-mi că n-aţi vorbit serios! îl rugă Charles 
Anderson. 

— Sunt foarte serios, Chuck, răspunse preşedintele. 

Directorul de cabinet renunţă. 

— Bineînţeles că aţi vorbit serios! Aţi declarat război Islamului, 
după care l-aţi concediat pe șeful Departamentului pentru Securitate 
Naţională. Aşa că o călătorie la New York, cu teroriștii încă bântuind 
prin oraș, nu ar fi decât cireașa de pe tort. O minunată serie de trei 
succese de comunicare publică. Să-l chem pe Geoff să schițeze și un 
comunicat de presă? 

— În primul rând, nu am declarat război Islamului. Am discutat 
deja despre asta. În al doilea rând, nu l-am concediat pe Driehaus şi-a 
dat demisia. 

— Nu, nu l-aţi concediat, dar nici nu l-aţi oprit să demisioneze. 

— Chestiune de semantică. Ce mai contează? 

— Contează foarte mult pentru dumneavoastră, pentru această 
administraţie. Ca să nu mai spun că această demisie, în mijlocul unei 
crize de proporţii uriașe, afectează foarte puternic încrederea publică 
în guvernul nostru. 

— Dar asta nu s-a întâmplat când directorul FEMA s-a dat 
deoparte în urma dezastrului provocat de uraganul Katrina. A 

— Cuvântul cheie aici, domnule preşedinte, este în urma. În 
plus, directorul FEMA era incompetent și toată lumea știa asta. Dar 
cred că demisia lui Driehaus în mijlocul acestei crize naţionale este o 
idee foarte proastă. 

— Pe naiba proastă, Chuck! DHS nu funcţionează cum trebuie și 
asta se știe. N-am de gând să-l las pe Alan Driehaus să zăpăcească 
administraţia. Se consideră patriot? Atunci să-ți spun eu ceva. Un 
patriot nu încearcă tot felul de scheme patetice în mijlocul unei crize. 
Îți laşi interesele personale deoparte și pui binele țării mai presus de 
orice. El nu a putut face asta, așa că zboară de aici! 

Anderson se gândi o clipă. 

— Poate că există o cale de a folosi această demisie în avantajul 
nostru. Oricine judecă puţin își va da seama că Driehaus a demisionat 
din cauza gestionării proaste a amenințării teroriste. Asta ne-ar putea 
ajuta. 

— În nici un caz, spuse Rutledge. N-o să-l aruncăm pe Driehaus 
în gura lupilor numai pentru a distrage atenţia de la adevărata 
tragedie. 

— De ce nu? Credeţi că americanii își doreau legitimitate după 
atacurile din septembrie 2001? De data asta se vor îmbulzi pe străzi, 
cerând mult mai mult decât legitimitate. Vor dori sânge și în cantităţi 
uriașe. 

— Şi ar avea dreptate. Guvernul a eșuat din nou în a-i apăra de 
teroriști. 

— Atunci de ce n-ar fi Driehaus primul care să-și vâre capul în 
ghilotină? Cu fiecare vinovat pedepsit, setea de sânge se va diminua. 

— Sau se va înteți. Setea de sânge e ciudată, Chuck, mai ales în 
politică. Odată ce oamenii îi prind gustul, de obicei vor din ce în ce mai 
mult. Așa că nu azvârlim pe nimeni în gura opiniei publice. Nu încă. Voi 
cere personal să se deruleze anchete integrale și publice când se va 
încheia criza. Vreau să existe transparenţă totală. Americanii nu vor 
accepta altceva. E singura cale de a reconstrui încrederea sacră, pentru 
că, îți spun eu, astăzi, această încredere a fost complet năruită. Acum 
trebuie să ne ocupăm de vizita la New York. Vreau să se organizeze cât 
de curând posibil. 

— Cu tot respectul, domnule... 

— E vorba de fiica mea, pentru Dumnezeu, Chuck! Asta trebuie 
să facă un tată. 

— Un tată, poate, dar nu şi un preşedinte. 

Rutledge nu putea fi convins de altceva. 

— Cât mai repede! 

— Bine, spuse Anderson, cu o voce resemnată, plină de sarcasm. 
Folosim Air Force One sau vreți să mă interesez dacă Zâna Măseluţă are 
planificat vreun zbor azi? Cred că s-ar putea să avem numărul ei de 
telefon. 

— Ai grijă, Chuck! Nu numai că fiica mea are nevoie de mine, 
americanii înșiși trebuie să-şi vadă preşedintele în New York. 

— Îmi pare rău, domnule. Sunt de acord, dar avem nevoie de o 


planificare foarte atentă a acestei călătorii. În aceste momente, nici 
Garda Naţională nu poate intra în Manhattan. Teroriștii au blocat 
întreaga insulă, inclusiv spaţiul aerian. Cum am putea reuși ceea ce nici 
măcar armata nu poate face la ora actuală? 

— Asta nu e problema mea. E problema ta. la legătura cu 
Serviciul Secret. 

— Nu am nevoie să iau legătura cu Serviciul Secret. Știu deja ce 
vor răspunde. De fapt, chiar vă rog să așteptați o secundă. 

Anderson deschise ușa și spuse: 

— Carolyn, poţi veni o clipă, te rog? 

— Da, domnule Anderson. Cu ce vă pot ajuta? întrebă șeful 
corpului de pază al preşedintelui, intrând în birou. 

— Preşedintele vrea să meargă la New York, spuse directorul de 
cabinet. În Manhattan, mai precis. 

— Bineînţeles. Deja am început pregătirile de călătorie. _ 

— Nu cred că m-ai înţeles. Președintele vrea să meargă acum. În 
seara asta. 

Agentul secret Carolyn Leonard își privi preşedintele şi înţelese 
că acesta era foarte hotărât. 

— Îmi pare rău, domnule, dar asta nu se poate. Cel puţin, nu 
acum. 

— De ce nu? întrebă Rutledge. 

— E zonă de război. Iar faptul că teroriștii au încă lunetiști cu 
arme foarte puternice și aruncătoare de grenade face ca această 
călătorie să fie imposibilă. 

— Şi ce ai vrea să fac, Carolyn? Să semnez o adresă prin care 
eliberez Serviciul Secret de orice responsabilitate în caz că păţesc 
ceva? 

— Bineînţeles că nu, domnule. Vreau numai să înţelegeţi că nu 
avem posibilitatea să vă garantăm securitatea în aceste condiţii. Aţi fi o 
țintă mult prea atractivă și nu numai pentru teroriști. 

— Crezi că există și americani care ar vrea să mă elimine? 

— Nu sunt sigură, domnule. Tot ceea ce știu e că situaţia devine 
din ce în ce mai tensionată. 

— În ce sens tensionată? întrebă preşedintele. 

— Am primit informaţii cum că există deja manifestări 
ocazionale de violență împotriva imigranţilor și a americanilor de 
origine arabă. 

Rutledge îl privi pe directorul de cabinet. 

— Apare în următorul dosar de informare. Nu credeam că doriţi 
informări din trei în trei minute, aşa că am preferat să aşteptăm întâi 
pentru a observa dacă aceste manifestări sunt izolate sau devin o 
atitudine de masă, explică Anderson. 

Lui Rutledge nu îi plăcea acest răspuns. 

— Cu atât mai mult e cazul să mă adresez oamenilor din New 
York chiar de la locul faptelor. 

— Domnule, interveni Leonard, încercând să sugereze un 
compromis, am putea organiza o călătorie în statul New York, poate în 
partea de nord, poate chiar în oraș și să mai aşteptăm un timp pentru a 
se calma situaţia înainte de a merge în Manhattan. 

— Când se mai calmează situaţia? Și când va fi asta? Peste o 
săptămână? Peste o lună? 

Leonard înţelegea furia președintelui. Toată lumea era 
încordată în acele momente. Ideea era să direcționezi acea furie în 
sensul corect. Ştia că preşedintele nu avea nimic personal împotriva ei, 
iar ea avea suficientă pregătire profesională pentru a încasa aceste 
atacuri verbale. Dar trebuia să-l convingă să renunţe la acea călătorie, 
măcar pentru o perioadă. 

— Domnule, rolul meu este de a vă prezenta riscurile și 
modalitatea de acțiune considerată adecvată de către Serviciul Secret, 
pentru a vă asigura securitatea. 

— În opinia voastră, în acest moment ar trebui să fiu încuiat 
într-un buncăr, undeva. 

— Da, domnule. 

— Dar nu opinia voastră contează, ci a mea. 

— Corect, domnule. 

— Carolyn, fiica mea se află acolo. 

— Ştiu, domnule, dar ce părere credeţi că vor avea oamenii din 
New York aflând că preşedintele poate intra în Manhattan pentru a-și 
vedea fata când nici măcar Garda Naţională nu a reușit să intre pentru 
a reinstaura ordinea? Ar părea că nu înţelegeţi cu adevărat tragedia 
oamenilor. 

Avea dreptate, iar Rutledge știa asta. Lovi frustrat cu pumnul în 
masă și își clătină capul: 

— Ai dreptate. 

— Mulţumesc, Carolyn, interveni Anderson și o conduse în 


biroul alăturat. 

După ce închise din nou ușa, Anderson îl privi pe preşedinte și 
adăugă: 

— Dacă mai e nevoie de altă opinie, îl pot ruga pe generalul 
Currutt să vină aici pentru a ne prezenta părerea Statului Major 
General despre prezenţa dumneavoastră în New York. 

Preşedintele se așeză epuizat şi îi spuse: 

— Nu e necesar. Voi rămâne pe loc. Deocamdată. Dar, Chuck? 

— Da, domnule, spuse directorul de cabinet în drum spre ieșire, 
oprindu-se cu mâna pe clanţă. 

— Vreau rezultate și le vreau rapid, sau voi pleca la New York 
chiar dacă va fi nevoie să-mi pilotez singur avionul. 

Mark Schreiber aruncă foaia pe biroul deja aglomerat al lui 
Joseph Stanton și spuse: 

— Acum sunt trei: Transcon, Geneva Diamond și Strong Box, de 
lângă tunelul Lincoln. Ai de gând să-mi spui și acum că nu există nici o 
problemă? 

— Ia-o uşurel, îi răspunse Stanton, privind foaia. Chiar dacă am 
vrea, oricum nu avem pe cine să chemăm în ajutor acum. 

— Trebuie să existe cineva să ne ajute. 

— Nu există. 

— Glumești? Nu avem o echipă specială pentru astfel de situaţii? 

— Pentru ce situaţii, Mark? Încă nu avem nici cea mai vagă idee 
despre ce se întâmplă acolo. 

Schreiber își privi șeful ca pe un om nebun. 

— Sunt trei staţii care nu răspund. 

— Nu răspund, dar încă procesează date, din câte putem 
observa, adăugă Stanton. New York-ul e copleșit. Ai puţină răbdare. 

— Asta ai spus şi ultima dată când am fost aici. 

— Şi, ca director al acestui program, îmi menţin părerea, 
indiferent de câte ori vii aici şi mă întrebi despre asta. 

— Dar e posibil ca poziţiile să fi fost atacate! se avântă 
Schreiber. 

— Atunci nu ar mai fi existat activitate pe server. Știi bine cum 


funcționează sistemul, Mark. Și cunoști și protocoalele de comunicare. 
Uite ce e, toți suntem mâhniţi pentru ceea ce s-a întâmplat azi şi 
preocupaţi pentru cunoscuţii noștri din New York. Dar n-o să-ți mai 
spun treaba asta decât o singură dată: concentrează-te pe ce ai de 
făcut. 

— Dar dacă am... răspunse Schreiber, oprindu-se din cauza 
telefonului lui Stanton, care suna de zor. 

— E cineva de sus, interveni acesta, arătând cu degetul spre 
tavan. Aș vrea să vorbesc singur la telefon. 

După ce Schreiber ieși din birou și închise ușa în urma sa, 
Stanton spuse: 

— De ce dracului mă suni pe linia asta? 

— Pentru că nu prea ai catadicsit să răspunzi pe celular, se auzi 
replica apelantului. 

— Dacă te-ai mai uita din când în când la televizor, ai vedea că 
avem o zi extrem de ocupată. 

— Mai ocupată decât crezi. 

— Ce vrei să spui? întrebă Stanton. 

— Nu la telefon. Trebuie să ne vedem. 

— E imposibil. Azi nu. 

— Ba da, azi, spuse apelantul. Și vreau să ajungi într-o jumătate 
de oră. 

— E o nebunie, spuse Stanton. Ştii ce trafic e până acolo? 

— Folosește unul dintre elicopterele firmei. 

— Suntem în mijlocul unei crize naţionale. Elicopterele sunt 
strict pentru situaţii de urgenţă. 

— Este o urgentă. Cineva a aflat despre Atena. 

Elicopterul Bell JetRanger ateriza în parcarea unui depozit uriaș, 
iar din el cobori Joseph Stanton. Cu niște ochelari având rame foarte 
groase, un sacou de bumbac subţire și pantaloni de velur nu 
corespundea deloc imaginii închipuite de Gary Lawlor. Spionii aveau 
înfățișări foarte diverse, dar acesta era primul care părea clopotarul 


dezlânat al lui Warren Buffett84. 

După ce s-au asigurat că Stanton venise singur, Gary și Bill 
Forrester au coborât din mașină și l-au întâmpinat la jumătatea 
parcării. Căpitanul de Marină îi prezentă unul altuia, iar Lawlor încercă 
să vorbească, dar Stanton îl întrerupse: 

— Nu aici. Aşteaptă până ajungem înăuntru. 

Înăuntru se dovedi a fi un birou foarte utilat în spatele clădirii, 
loc utilizat de Stanton și Forrester pentru întâlnirile lor. Stanton se 
aşeză pe o canapea de piele, îşi îndreptă pantalonii, își adună scamele 
şi, în cele din urmă, vorbi: 

— În regulă, ce mama dracului se întâmplă? 

În toată cariera sa, nimeni nu-și bătuse joc de căpitanul Bill 
Forrester și mai ales un jucător de duzină cu sacou mototolit, de 
bumbac. 

— De ce nu ne spui tu, Joe? Tu conduci operaţiunea. 

— Cum adică să ne spui? În ceea ce mă priveşte, căpitane, 
singurii noi care ar trebui să fim în camera asta suntem noi doi. 

— Ei bine, taci și înghite, spuse Forrester, pentru că agentul 
Lawlor aici de faţă ar putea fi singura persoană în stare să-ţi salveze 
fundul. 

— Dar cine a zis că fundul meu trebuie salvat? 

— Uite ce e, Joe, n-am venit până aici ca să ascult tâmpenii. 

— Nici eu. 

— Foarte bine. Așa că ar fi cazul să lăsăm deoparte teoria 
tâmpită cu „scula mea e mai mare decât scula ta, dar nu pot, să ţi-o 
arăt, pentru că nu lucrăm pentru același serviciu”. 

— Dacă îmi sugerezi cumva, căpitane, să îi povestesc agentului 
Lawlor despre proiectul Atena, să știi că n-am de gând să fac așa ceva. 

Forrester avu un moment de tăcere, după care răbufni: 

— Trei dintre marinarii mei sunt morți, așa că o să faci ce-ţi 
spun! 

— Stai puţin, zise Stanton. Eu nu am nici o ştire despre moartea 
unor marinari. 


5 Warren Eduard Buffett, născut în 1930, este un mare investitor şi om de afaceri 
american, situat de revista Forbes pe locul al doilea în topul celor mai bogaţi oameni din 
lume, în septembrie 2007, locul întâi fiind ocupat de Bill Gates, preşedintele Microsoft. 

— Nu mă mir deloc. Oricum nu erau o prioritate pentru tine. 
Dar acum am nevoie de răspunsuri! 

— Dacă mi-ai fi spus înainte despre ce vom discuta la această 
întâlnire neprevăzută, poate aş fi avut timp să pregătesc niște 
informaţii. 

Era clar că cei doi nu aveau să reușească să comunice, așa că 
Lawlor decise să intervină. 

— Domnule Stanton, ce înseamnă Programul Atena? 

— Îmi pare rău, agent Lawlor, dar nu pot discuta activitatea 
Agenţiei Naţionale de Securitate fără o autorizaţie prealabilă. 

Forrester era scârbit de aroganţa acestui tip. 

— Am vrut să auzi de la el, dar dacă refuză să-ţi spună, îţi voi 
explica eu. 

— Nu o vei face! 

— Dacă prin asta voi salva viața unor pușcași marini, atunci 
priveşte-mă! 

Întorcându-se spre Gary, căpitanul continuă: 

— Programul este intitulat după zeiţa grecească a înţelepciunii 
pentru că, se pare, grecii nu aveau un zeu al șantajului. Este o 
operațiune secretă de adunare a unei mari cantități de informaţii, prin 
utilizarea sistemelor de interceptare Echelon și Carnivore, pentru a 
şantaja diverse interese sau politici străine. 

— Cum ar fi al-Qaeda? întrebă Lawlor, confuz asupra a ceea ce 
încerca să-i spună Forrester. 

— Nu. Se referă mai ales la guverne, șefi de state, sau oameni de 
afaceri foarte influenţi. Ideea de bază e că Programul Atena colectează 
şi procesează rufe murdare. Când își bagă colții într-un subiect foarte 
suculent - cum ar fi accidentul prințesei Diana, TWA 80085, sau 
moartea lui Yasser Arafat - alcătuiește echipe de agenţi să curețe 
imaginea de ansamblu și să scoată la iveală cât mai multe detalii 
murdare posibil. În acest fel, când apare momentul prielnic pentru a 
utiliza acele detalii, încolţeşte atât de tare victima, încât nu mai are cale 
de scăpare. Dacă se întâmplă să descopere vreo conspirație organizată 


5 Zborul 800 al companiei Trans World Airlines s-a prăbuşit în data de 17 iulie 1996 în 
Oceanul Atlantic. Deşi iniţial, s-a speculat a fi fost un atac terorist, cercetările FBI nu au 
confirmat această ipoteză. 

de câteva puteri străine influente, înseamnă că a tras lozul cel mare. 

— O să zaci la pușcărie foarte multă vreme, Forrester, interveni 
Stanton, clătinând solemn din cap. 

Lawlor îl ignoră și îl întrebă pe căpitan: 

— Vorbește-mi despre poziţiile din Manhattan! 

— Ai aflat deja despre Transcon și Geneva Diamond. Sunt 
primele verigi din lanţ. Majoritatea agenţilor operativi lucrau în afara 
Transcon. Deoarece acolo se procesa o cantitate limitată de date, toţi 
agenţii erau calificați pentru munca operativă și veneau la lucru 
înarmaţi, domnul Stanton aici de față a decis că nu e nevoie de 
întărirea corpului de securitate, hotărâre căreia eu m-am opus 
categoric, în consecinţă, la Transcon nu au fost repartizaţi pușcași 
marini. Geneva Diamond e următoarea poziţie. Aici se procesează 
majoritatea datelor culese. 

— Cum adică „se procesează”? 

— Nu mai spune o vorbă, Bill! interveni Stanton. Te avertizez! 
Deja ce ai îngropat mai mult decât crezi. 

Forrester ignoră avertismentul și continuă: 

— Informaţiile de natură politică sunt trimise locului aflat sub 
tunelul Lincoln, cunoscut sub denumirea Strong Box. Poziţia a fost 
construită în timpul Războiului Rece, ca mijloc de evacuare a 
personalului oficial cu grad înalt din cadrul ONU, prin intermediul unui 
submarin care părăsea ulterior orașul, în caz de atac nuclear. Dar 
proiectul nu a mai fost considerat fezabil și l-au abandonat. NSA s-a 
instalat pe tăcute în acel spaţiu, folosindu-l pentru interceptări şi 
decodări ale telecomunicaţiilor. În interiorul unui canal de ventilație 
este ascunsă o scară, pe unde se poate pătrunde înăuntru, printr-o 
falsă cameră de depozitare în dreptul garajului pentru autobuze al 
Reţelei de distribuţie a apei. Ca și în cazul Geneva Diamond, având în 
vedere informaţiile procesate și faptul că cei care lucrează acolo sunt, 
în mare parte, analişti, puşcaşii marini asigurau permanent paza. În 
ceea ce privește informaţiile de natură personală - care sunt, de cele 
mai multe ori, mult mai incriminatoare - acestea sunt transmise unei 
poziţii şi mai ingenioase, chiar lângă... 

— Te-am avertizat! spuse Stanton, scoțând un pistol 
Para-Ordnance P-104 de calibru 45 din buzunar, îndreptându-l spre 
capul lui Forrester și apăsând trăgaciul. 

Gary Lawlor nu așteptă ca Stanton să întoarcă arma spre el. Se 
repezi imediat spre ușă. 

Stanton trase la fel de rapid, dar rată capul lui Lawlor, 
sfărâmând cadrul ușii în mii de așchii. Omul era de-a dreptul nebun. 
Întâi omora un ofiţer al corpului de Marină al armatei Statelor Unite, 
iar acum încerca să elimine un agent al Departamentului pentru 
Securitate Naţională. Gary nu avea nevoie să se mai gândească la ce 
avea de făcut. Deja reacționa instinctual. Era ori el, ori Stanton. 

Ignorându-și din nou vârsta, Lawlor se aruncă în spatele unei 
servante lungi de lemn din biroul alăturat și își pregăti pistolul Beretta 
Px4 Storm. Lângă servantă se afla un scaun de birou pe rotile, pe care 
Lawlor îl împinse în centrul camerei, pentru a-i distrage atenţia lui 
Stanton. Când o rafală de gloanţe răpăi în aer spre scaun, Lawlor ocoli 
servanta într-un genunchi și trimise la rândul său un val de gloanţe de 
calibrul 40 chiar spre locul din care agentul NSA tocmai trăsese. 
Problema era că Stanton anticipase această mișcare și își schimbase 
rapid poziţia. Nu avea să fie simplu de eliminat. 

— Domnule Stanton, urlă Lawlor, după ce se ghemui din nou în 
adăpostul oferit de servantă. Am să-ți acord o singură șansă. Vreau să 
lași arma la pământ și să ieşi din adăpost cu mâinile deasupra capului. 
Ai înțeles? 

— Paza şi protecția acelor locuri intrau în responsabilitatea lui 
Forrester, îi răspunse Stanton. 

Era un răspuns foarte deplasat, având în vedere conjunctura. 

— Domnule Stanton, spuse Lawlor, aruncă arma, pune mâinile 
deasupra capului și putem sta de vorbă despre asta! 

Din cealaltă cameră, Stanton se auzi râzând: 

— Sigur că da, așa vom face! 

— Aceste condiţii nu se pot negocia, domnule Stanton! 

— Nu trebuia să vorbească. Nu-mi pasă ce bine credea el că le 
face pușcașilor lui marini. Știa că nu are voie să vorbească. 

— Domnule Stanton, îţi ordon să ieşi din acea cameră cu mâinile 
deasupra capului chiar acum! răspunse Lawlor. 

— E unul dintre cele mai eficiente programe de colectare de 
informaţii desfăşurat vreodată în țara asta, iar idiotul ăla era în stare 
să arunce totul pe fereastră pentru a-și salva marinarii lui prețioși! 
Soldaţii din Marină mor! Asta e datoria lor, să moară! 

În timp ce Stanton continua să urle, Lawlor se târa pe lângă 


servantă, încercând să găsească o poziţie de tragere mai bună. 

— Forrester a pus nevoile sale și ale marinarilor săi mai presus 
de cele ale acestui popor! continuă Stanton. Ai idee câte vieţi au fost 
salvate datorită acestui program? Poate că nu e cel mai moral mod de a 
face afaceri, dar cu siguranţă e cel mai eficient! 

Lawlor avea acum o vedere clară asupra celuilalt birou. După 
sunetul vocii lui Stanton, acesta se afla undeva în dreapta încăperii. 
Dacă era nevoie, era sigur că l-ar fi putut lovi şi trăgând prin zid, dar 
acum, odată ce câmpurile de bătaie erau echivalente, ar fi vrut să-l 
prindă viu, dacă se putea. 

— Ţi-a expirat timpul, domnule Stanton. Gata cu pălăvrăgeala! 
Vreau să arunci arma deoparte pe podea și să te predai, cu mâinile 
strânse deasupra capului! 

Încă o dată, Stanton izbucni în hohote de râs. 

— Ştii bine că aşa ceva n-o să se întâmple, agent Lawlor. Numai 
unul dintre noi va ieşi viu din această clădire azi. Întrebarea e care va fi 
acela? 

Gary nu se mai obosi să răspundă. Cum spusese deja, vorbele 
nu-și mai aveau rostul. Dacă Stanton era sigur că numai unul dintre ei 
urma să părăsească viu clădirea, atunci se putea să aibă parte de o 
mare surpriză. 

O companie pe nume Dispozitive de pază și protecţie din New 
Jersey îi oferise recent Departamentului pentru Securitate Naţională 
un aparat foarte interesant - un spray cu piper. DHS îi intuise 
potenţialul și achiziţionase cât de multe tuburi fusese posibil, cum 
făcuseră, de altfel și alte departamente ale armatei, ale serviciilor de 
informaţii și ale organelor de ordine publică. Lawlor scoase tubul de 
numai nouăzeci de grame din suportul special atașat curelei sale, fiind 
foarte recunoscător pentru eficacitatea comodă pe care o oferea. 

Spre deosebire de alte spray-uri cu piper, care necesitau 
apăsarea continuă a unui buton pentru a dispersa conţinutul sau 
înlăturarea unei piedici, dispozitivul companiei din New Jersey avea un 
mecanism care îi permitea tubului să fie amorsat și aruncat în cameră, 
pentru ca, secunde mai târziu, să emane un nor de piper, aerul 
devenind complet irespirabil. 

Lawlor activă dispozitivul și îl aruncă în celălalt birou, după care 
îşi pregăti pistolul Beretta pentru momentul în care agentul NSA avea 
să iasă din cameră sufocat şi împleticindu-se. 

Când acel moment sosi, Stanton sări înainte, trăgând de zor cu 
arma în toate direcţiile, iar Gary nu avu altă opţiune decât să riposteze. 

— Dece nu l-ai trosnit numai? întrebă Harvath. 

— Nu am avut timp. Gloanţele lui erau deja mult prea 
periculoase, îi răspunse Lawlor la mobil, aflându-se deja în Capitală. 
Oricare ar fi fost adevărul, el şi Forrester l-au luat cu ei în mormânt. 
Toţi cei de la NSA își ţin gura închisă cu strășnicie, inclusiv persoanele 
mele de contact și, în ciuda gravităţii situaţiei, singurul răspuns a fost 
că mă vor căuta ei. Nici măcar n-au putut recunoaște că Stanton lucra 
la ei. 

Asta era exact genul de rahat birocratic din cauza căruia 
Harvath era din ce în ce mai mult tentat să renunţe la serviciul său 
pentru guvern. 

— Deci n-au nici o problemă că o altă poziție urmează să fie 
atacată? întrebă el. 

— Nici măcar nu recunosc existența unei alte poziţii ori a celor 
precedente. 

— Şi ce ar trebui să facem mai departe? 

— Ţi-am trimis toate informaţiile pe care le-am aflat înainte ca 
Stanton să-l omoare pe Forrester. Cred că ar trebui să vă deplasaţi 
urgent în cel de-al treilea loc și să încercaţi să găsiţi acolo date noi. 

— Şi dacă nu aflăm nimic? 

— Uite ce e, răspunse Lawlor, a fost o zi cumplită pentru toată 
lumea. Încearcă să faci ce poţi. Eu voi face la fel aici. 

— În regulă, dar, Gary? 

— Ce e? 

— Dacă Stanton a ucis pentru a proteja acest program, iar 
oamenii lui au aflat că noi știm despre el, cred că ar fi bine să fii foarte 
atent. 

— Am să fiu, stai liniștit, îi răspunse Lawlor. Du-te la poziţia 
Strong Box şi anunță-mă ce ai descoperit acolo. 


Când descoperiră cadavrele angajaţilor în spatele garajului de 
transport interinsular, Harvath știu că ajunseseră prea târziu. Cu toate 
acestea, Bob Herrington îi conduse printre victimele nevinovate ale 

atacului terorist spre scara ascunsă, cu mintea acaparată de demonii 
ultimei sale misiuni în Afganistan. Bob insistase ca el să fie primul în 
coloană și, dintre toți membrii echipei, Harvath era cel mai tare 
îngrijorat pentru el. 

În clipa în care ajunseră la treptele de metal, primul lucru pe 
care îl observară fu uşa smulsă din încheieturi. Întrară cu mare atenţie, 
remarcând găuri atât în pereţi, cât și în tavan. Tipul de material 
explozibil detonat fusese incredibil de puternic. Peste tot erau dâre de 
sânge, iar câteva cadavre erau chiar tăiate în două. 

Harvath încercă să estimeze momentul atacului şi îşi dădu 
seama că se întâmplase înainte de ambuscada lor de doi bani din 
Central Park. Teroriștii nu ar fi avut timpul necesar să ajungă aici după 
escala de acolo. 

— Ce dracului a lovit locul ăsta? întrebă cu voce tare Rick Cates, 
mergând în jurul a ceea ce păreau a fi cadavrele a trei pușcași marini. 
Cu siguranţă n-a fost o grenadă de mână. 

— Nu, cred că e vorba de tipul de explozibil folosit de sinucigași, 
răspunse Tracy Hastings, care asistase la multe scene provocate de 
sinucigași cu bombă decât ar fi dorit. 

— Adică cineva a intrat aici şi s-a aruncat în aer? interveni 
Harvath. 

Tracy mai privi câteva momente în jurul ei și răspunse: 

— Posibil. Tot ce pot spune cu siguranță e că aceasta a fost 
scena unei explozii de material plastic încărcat cu rulmenţi pe post de 
proiectil. 

— Ai idee cum a ajuns aici? 

Tracy dădu din cap negativ. 

— Poate l-a adus tipul de la pizzerie, spuse Cates, lovind o cutie 
de carton pentru pizza, care lâncezea încă pe un birou. 

Echipa se dispersă pentru a cerceta mai bine locul atacului. Ca și 
cele anterioare, existau foarte multe dotări computerizate. Acum știau 
însă şi de ce. Morgan descoperi un terminal care încă funcționa, dar nu 
putea avea acces la program fără parolă. În plus, când Harvath privi cu 
atenţie cadranele lucioase încastrate în ramele monitoarelor, îşi dădu 
seama că nu sunt camere de filmat, cum crezuseră iniţial, ci scannere 
de retină. Programul Atena își gestiona cu foarte mare abilitate 
informaţiile. 

Era greu de apreciat dacă se furase ceva. Totul părea a fi la locul 


lui, inclusiv personalul, dar totul era complet ciuruit de gloanțe. Totuși, 
carnagiul se pare că evitase camera serverelor, ca şi în locurile 
anterioare. 

Dar de ce riscă atât de mult dacă nu fac altceva decât să elimine 
personalul? Care era de fapt țelul al-Qaeda? Era un fel de răzbunare? Și 
care era legătura acestor atacuri cu Sayed Jamal și Mike Jaffe? Nimic nu 
se lega. 

Aceste gânduri îi provocară un gol în stomac lui Harvath, știind 
că, odată descoperit răspunsul, nu avea să fie prea plăcut. 

După ce părăsiră camera serverelor, fiecare încercă să adune cât 
mai multe legitimaţii pentru identificare când, deodată, Herrington își 
fixă arma în poziţie de tragere și urlă: 

— Nimeni nu mişcă! 

Toţi ceilalți nu înţeleseră ce determinase această reacție, până 
nu observară doi străini la capătul îndepărtat al camerei, ţintindu-i cu 
două mitraliere M16 Viper. Cei doi le ordonară să-și lase armele la 
podea și să nu facă nici o mișcare. Era o confruntare mexicană86, dar, 
de data aceasta, știau că nu mai pot conta pe Tracy Hastings să îi 
salveze cu ajutorul unei crengi. 

— Păstraţi-vă calmul, îi avertiză Harvath. Ce vreţi de la noi? 

— Ce vrem? repetă unul dintre străini. Mai întâi ar fi cazul să 
spuneţi cine sunteți! 

— Eu sunt Scot Harvath și lucrez la Departamentul pentru 
Securitate Naţională. 

— Şi restul echipei? continuă străinul, arătându-i pe ceilalți cu 
patul armei. 

— Sunt cu mine. Voi cine sunteţi? 

— Securitate Naţională? Rahat. DHS nu are nici o legătură cu 
locul ăsta. 

— Ba are, din momentul în care căpitanul Forrester a fost ucis 
acum o oră, răspunse Harvath. 

— Căpitanul Forrester e mort? 

— Terminat, interveni Morgan, lăsând arma jos și trăgând din 
rucsac o sticlă cu apă. 


86 ë š % ` 2 n ia d, 
Mexican standoff (colocvial) — situaţie de confruntare socială sau armată între două sau 
mai multe grupări, în care nici una dintre părți nu e dispusă să renunţe la arme. 

Tracy observă încordarea celor doi la gestul lui Morgan și faptul 
că deja apăsau trăgaciul: 

— Paul, eşti nebun? Potoleşte-te, altfel ne omori pe toţi! 

— Nu cred, spuse Morgan. Şi știți de ce? Pentru că pușcașii 
marini nu se omoară între ei. 

Când cei doi îşi lăsară armele în jos și acceptară sticla de apă 
oferită de Morgan, Harvath interveni: 

— Ce faceţi aici? 

— Era tura noastră acum, răspunse omul din față, care se 
prezentă a fi sergent Steve Gonzalez, din Corpul de pușcași marini al 
Statelor Unite. 

— După tot ce s-a întâmplat în tunelul Lincoln, de ce n-aţi venit 
mai devreme? întrebă Herrington. 

— Am respectat ordinul. Crede-mă și eu și Tommy am fi vrut să 
venim aici cât mai repede, dar era împotriva protocolului. 

— Care protocol? întrebă Harvath. 

— Cel creat de căpitanul Forrester, interveni caporalul Thomas 
Tecklin. Ne-a instruit să facem față oricărei situaţii neprevăzute. 
Ultimul lucru pe care-l dorea era ca personalul de pază și protecție să 
fie victima unei explozii secundare, menite să elimine orice nouă 
intervenţie la locul atacului. 

— Ia stai puţin! spuse Gonzalez, observând pe podea cadavrele 
colegilor săi și ale personalului căruia i se asigura paza. Ar trebui să 
vedem mai întâi ce s-a întâmplat aici! 

— Asta încercăm și noi să aflăm, spuse Harvath. Căpitanul 
Forrester ne-a informat despre existenţa acestui loc. 

Gonzalez nu îl credea. 

— Nu ar fi făcut niciodată așa ceva. Informaţia e mult peste 
nivelul de „strict secret”. 

— Nu a avut de ales, răspunse Herrington, care aprecia 
loialitatea ofițerului față de misiunea sa și comandantul său. Nu voia ca 
alți pușcași marini să devină victime ale atacului terorist. 

— Alţi? repetă Morgan. Cum adică nu voia să vadă și alți pușcași 
marini morți? Care alţi pușcași marini? 

— Au fost lovite alte două poziţii în afară de asta, răspunse 
Harvath. Îşi alegea cu mare atenţie cuvintele, pentru a afla câte 
informaţii aveau ofițerii de Marină. 

Gonzalez era foarte îngrijorat: 

— Care alte poziţii? 

— Transcon și Geneva Diamond. 

— Doamne Dumnezeule! spuse Tecklin. Cât e de grav? 

— La fel de grav ca aici. Nu există supraviețuitori. 

— Cine a atacat? 

— Noi credem că e o operaţiune al-Qaeda. 

— Al-Qaeda? De ce? 

— Nu ştim de ce, răspunse Harvath. Speram că aici ne puteţi 
ajuta voi. Există ceva în programul de procesare a datelor din aceste 
poziţii care ar putea interesa al-Qaeda? 

— Oficial, răspunse Gonzalez, noi nu știm nimic despre 
informaţiile care se procesează aici. Treaba noastră este să asigurăm 
paza locului. 

— Şi neoficial? 

— Neoficial? Oamenii vorbesc, știi cum e. Nu se poate să nu mai 
şi auzi câte ceva. Sunt numai informaţii politice. Unele se referă la 
rahatul obișnuit, dar altele sunt foarte sensibile. Cum ar fi spioni foarte 
bine plasați în guvernele diferitelor state, asasinate acoperite, 
comploturi, răpiri și altele de felul ăsta. Sunt unele și mai fierbinți ca 
astea, dacă poţi crede, dar cu cât informaţia e mai delicată, cu atât se 
păstrează tăcerea mai mult. Se păstra, de fapt... Până la urmă, aflam 
destul de puţine lucruri. Și nici o informaţie nu mi se pare valoroasă 
pentru al-Qaeda, cel puţin nici una care să justifice masacrul ăsta, 
încheie pușcașul marin, evaluând scena din jurul său. 

Trei locuri și nici un indiciu. Harvath era îngrozit. Cu cât 
descopereau mai multe informaţii despre aceste atacuri, cu atât 
povestea părea să se destrame. Indiferent cu câţi pași înaintau, era 
imposibil să-i ajungă din urmă pe cei responsabili pentru acest 
dezastru. 

— Ce ne puteţi spune despre a patra poziţie? întrebă Scot. 

— Care a patra poziţie? răspunse Gonzalez. 

— Sergent, știm că există o ultimă poziţie. Căpitanul Forrester 
ne-a dat această informaţie înainte de a fi ucis. Dacă avem dreptate, 
exact acolo se duc teroriștii în acest moment. 

Gonzalez nu reacționă. 

— Aşa e, interveni Tecklin. Trebuie să-i avertizăm! 

— Gura! ordonă Gonzalez. 


— De ce? Băieţii ăştia oricum știu despre a patra poziţie și cred 
că au dreptate și teroriștii au aflat de ea. 

— Nu putem fi siguri. 

— Sergent, au lovit deja trei puncte din patru. Eu zic că sunt 
şanse foarte mari ca al-Qaeda să știe și de al patrulea. Nu putem sta 
pur şi simplu degeaba, așteptând ca oamenii noștri să fie uciși. Trebuie 
să-i avertizăm. 

Gonzalez era răvăşit. Pe de o parte se gândea la viaţa 
camarazilor săi, iar pe de alta trebuia să urmeze anumite ordine, care 
păreau să-și piardă valabilitatea în astfel de momente. Oricum, ordinul 
era ordin. 

— Vrei măcar să suni la cel de-al patrulea nod și să-i avertizezi? 
îl întrebă Harvath. 

— Nu mai contează. Am încercat deja să sun de la un telefon 
public înainte de a intra aici. 

— Nu a răspuns nimeni? 

— Am auzit numai un ton ocupat și un robot care anunța 
supraîncărcarea rețelei. 

— Ai încercat să suni la Transcon sau la Geneva Diamond? 

Gonzalez dădu din cap: 

— Același răspuns. 

— Trebuie să ne spui care este a patra poziţie! 

— Îmi pare rău, dar nu am libertatea de a vorbi despre asta sau 
despre oricare altă poziţie. 

Bob Herrington suportase destul: 

— Futu-i, sergent! Oamenii ăia or să crape acolo dacă nu ne 
ajuţi! la dracului o decizie ca lumea! 

— Nu pot! 

— Pe naiba nu poţi! Comandantul tău a fost împușcat de agentul 
NSA care coordona programul ăsta, iar din acel moment, tu ai calitatea 
de a lua decizii în privinţa corpului de Marină implicat în această 
operaţiune! Crezi că o să ajungi în fața Curţii Marţiale pentru că ai 
încercat să salvezi al patrulea nod? 

— De coordonatorul de program de la NSA? remarcă Tecklin. 

Gonzalez nu voia să afle mai multe amănunte. Hotărârea sa era 
luată: 

— Îmi pare rău, trebuie să respect ordinele. 

— Ei bine, atunci poţi să mă pupi în cur, cu tot cu ordinele tale! 


spuse Herrington. Credeam că pușcașii marini sunt inteligenţi. Dar 
m-am înșelat. 

După ce Bob se îndepărtă scârbit, Harvath îl trase deoparte pe 
Gonzalez și îi spuse: 

— Steve, îți respect ordinele, dar ia-l măcar pe Morgan și plecaţi 
acolo! Poate reușiţi să faceţi ceva. Teroriştii au destui oameni în echipă 
cât să umple două SUV-uri Tahoe. 

Sergentul dădu din cap: 

— Nu se poate! Trebuie să neutralizăm acest loc pentru ca 
nimeni să nu mai intre sau să iasă până primim întăriri. 

— Ştii bine că asta s-ar putea să mai dureze. 

— Nu contează. Informaţiile de aici trebuie protejate. 

— Chiar dacă asta înseamnă că alți pușcași marini vor fi uciși? 

Gonzalez îl privi pe Harvath și clătină uşor din cap. Indiferent de 
conjunctură, el nu avea să își părăsească postul. Iar în acest timp, 
câţiva dintre camarazii lui urmau să își piardă viaţa. 

Pentru o clipă, Harvath avu senzaţia că îl poate determina pe 
ofițerul de Marină să se răzgândească, dar se opri imediat. Indiferent 
cât de greşită i se părea decizia pușcașului, nu voia să-și mai tortureze 
un coleg de arme, care își făcea doar datoria cu loialitate. 

Dorea să mai facă un singur apel la voinţa lui, ca de la soldat la 
soldat, când Paul Morgan îi atrase atenţia pentru a-i spune ceva. 

— Ce s-a întâmplat? întrebă Harvath, apropiindu-se. 

— Ştiu eu care este a patra poziţie. 

Harvath nu putea crede ce auzea. 

— Mi-a spus Tecklin. Am fost împreună la cursul de bază la 
Câmp Pendleton. Se pare că am avut același instructor. 

— Şi datorită acestui amănunt, ţi-a spus pur și simplu adresa? 

— Nu, răspunse Morgan. Fratele lui face parte din Corpul de 
puşcaşi marini de la a patra poziţie. Când s-au înrolat împreună în 
Marină, i-au promis bătrânului să aibă grijă unul de altul. Îl respectă pe 
Gonzalez, dar el crede că pușcașii marini trebuie să își dea seama când 
ordinele vechi nu mai au valabilitate, mai ales când viaţa camarazilor e 
în pericol. De asta a vrut să ştim unde se află următoarea poziţie. Dar 
aşteaptă numai să vezi ce adresă are! Iniţial am crezut că își bate joc de 
mine, dar mi-a jurat că e corectă! 

— Unde e? Unde se află al patrulea nod? 

Morgan îi arătă un desen făcut de caporalul Tecklin și, 


dintr-odată, totul părea atât de firesc, încât Harvath nu putea crede că 
e adevărat. 

Abdul privi cum Sacha își scoate arma Para-Ordnance 1911, îi 
ataşează amortizorul şi trage în camaradul său rănit. Încercaseră totul 
pentru a-i salva, dar devenise clar pentru toată lumea că cecenul 
Khasan nu putea supravieţui. Le încetinea ritmul și era deja o povară 
pentru ei. Indiferent de greutatea deciziei, nu aveau altă soluţie. O 
făceau pentru siguranţa lor. Şi, la fel ca în cazul camaradului ucis în 
atacul de la Geneva Diamond, retribuţia lui Khasan avea să îi revină 
familiei sale, inclusiv bonusul de la finalizarea misiunii. Sacha urma să 
se ocupe personal de asta. 

Ali ştia că liderul cecen, ca de altfel toți oamenii săi, îl 
considerau responsabil pentru această pierdere. Aproape că picase în 
ambuscada organizată în Central Park și atrăsese după el un 
urmăritor. Omul care îi luase urma călare trăsese întâi în luneta uneia 
dintre mașini, rănindu-l pe Khasan la baza gâtului. Următoarea rafală 
trecuse chiar prin portbagajul mașinii, omorându-l pe Ivan, câinele 
cecenilor, iar cel de-al treilea șir de gloanţe trecuse prin cealaltă parte 
a portbagajului și-l ratase la milimetru pe trăgătorul cecen poziţionat 
pe bancheta din spate. Ali credea că primul glonţ tras era tot ceea ce 
conta cu adevărat. Echipa avea deja cu doi oameni mai puţin, cu încă 
două atacuri în față. 

Având luneta țăndări și scaunele din spate pline de sângele lui 
Khasan, Ali decise să scape de ambele cadavre, dar și de mașina 
distrusă. Pentru asta aveau însă nevoie de un alt vehicul. 

Aproape de zona Lenox Hill, Sacha observă ceea ce căutau. 
Mașina complet neagră GMC Yukon Denali era cea mai bună achiziție 
pe care o puteau face. Trei străzi mai încolo, abandonară Tahoe-ul 
lovit, cadavrele celor doi camarazi și pe cel al femeii de la care tocmai 
furaseră noua mașină. 

Se îndreptară spre sud, către centrul orașului, pentru a ajunge la 
următoarea ţintă. Existau câteva intrări pe care le puteau forţa pentru 
a accesa această poziţie, așa că totul depindea de o coordonare 
perfectă. Deşi Ali ar fi preferat să facă parte din echipa care urma să 
intre din stradă, nu avea de ales și trebuia să meargă alături de cei care 
urmau să intre prin subteran. Aceștia aveau parte de cea mai 
periculoasă zonă de acces, mai ales că era foarte probabil să întâmpine 

rezistenţa poliţiştilor. În caz de pericol, poate numai Ali, cu engleza pe 
care o vorbea, i-ar fi putut scoate din necaz. 

Denali-ul schimbă direcţia pe Strada 50, în timp ce Tahoe-ul 
urcă pe trotuarul Străzii 49, unde Ali și echipa sa își descărcară 
echipamentul. Trecătorii se îndepărtară speriaţi la vederea oamenilor 
îmbrăcaţi în negru, cu faţa acoperită de cagule, care montară rapid un 
panou de limitare a accesului și, cu ajutorul unui aparat de sudură cu 
acetilenă, începură să taie grilajul unei găuri de canal. Odată străpuns, 
deasupra gurii de canal fixară un trepied lucios cu margini de cauciuc, 
în mijlocul căruia montară un scripete prin care trecură o coardă 
elastică, iar Ali se pregăti pentru a cobori primul. 

Ideea era să coboare cât mai rapid. Numai că planul le fu 
încurcat de un ofițer din cadrul Autorităţii locale de transport, care îl 
observă pe Ali şi îşi înhăță imediat staţia radio pentru a raporta 
incidentul. Cu ajutorul laserului armei Heckler MP5, Ali fixă un cerculeţ 
roşu pe pieptul omului, oprind orice anunţ prematur despre prezența 
lor în acel loc. 

Când atinse pământul, Ali avu nevoie de câteva momente pentru 
a trage cadavrul de pe platformă și a-l ascunde sub unul din trenurile 
garate. Odată încheiată această misiune, le transmise celor de sus că 
pot cobori rapid. 

Deşi părea mai normal să coboare cu ajutorul corzii în tunel 
decât să ajungă acolo mergând prin staţia Grand Central, Ali știa că nu 
avea să se simtă în siguranță decât după ce părăseau acel loc. Auzea 
din nou vocea celui de-al șaselea simţ, iar de această dată, mesajul nu 
era deloc plăcut. 

Când i se alăturară și ceilalți membri ai echipei, îi conduse prin 
tunel spre Strada 50 și spre platforma secretă a hotelului 
Waldorf-Astoria. Construită în 1930, platforma oferea acces VIP-urilor 
la vagoane personale, spre deosebire de accesul public oferit de staţiile 
Penn sau Grand Central. Platforma fusese utilizată pentru ca 
personalități precum generalul Douglas MacArthur87 sau generalul 


57 Douglas MacArthur (26 ianuarie 1880 — 5 aprilie 1964) a fost un general american în 
cadrul Corpului de armată din Philippine. A fost şef al Statului Major american în anii '30 
şi a avut un rol determinant în teatrele de operaţiuni din Pacific, în timpul celui de-al 
Doilea Război Mondial, fiind decorat cu Medalia de onoare. A fost desemnat să conducă 
invazia din Japonia în noiembrie 1945, acceptând capitularea niponilor în data de 2 

John Pershing88, dar și președintele Franklin D. Roosvelt - care 
apreciaseră această nouă calitate a ceea ce era cunoscut, în anumite 
cercuri, drept „staţia secretă de la Waldorf” - să poată ajunge mai lesne 
în hotel. 

În mijlocul platformei se afla un lift enorm de marfă, lat de vreo 
doi metri, capabil să transporte automobilul blindat de 3 tone al lui 
Roosevelt de la staţia Waldorf până la o încăpere secretă și foarte bine 
păzită din garajul hotelului, care beneficia de o intrare separată. 

Pe lângă faptul că era reședința oficială a ambasadorului 
Statelor Unite din cadrul ONU, Abdul Ali se ruga ca Waldorf-Astoria să 
găzduiască un alt oaspete de seamă și anume pe Mohammed bin 
Mohammed. 

Ali se apropie de liftul de marfă, își privi ceasul Casio și se opri 
un moment să-și tragă răsuflarea. Trei minute mai târziu, introduse 
codul dezvăluit de Troll și ascultă huruitul liftului, care porni 
coborârea spre platformă. Când sosi, membrii echipei își ocupară rapid 
poziţiile. Odată așezați, Ali apăsă butonul pentru următoarea și singura 
oprire pe care aveau s-o mai facă, iar liftul începu să urce. 

Când omul aflat în deschizătura de urgență dădu semnalul, Ali 
opri liftul. Aprinseră imediat torța aparatului de sudură și începură să 
taie grilajului gurii de aerisire. După îndepărtarea acestuia, întreaga 
echipă se târî înăuntru. 

Pușcașii marini care asigurau paza la intrarea în Graal - numele 
de cod utilizat pentru acea poziţie, datorită caracterului foarte valoros 
al informaţiilor prelucrate aici în cadrul Programului Atena - nici nu se 
aşteptau la rafalele de gloanţe pe care Ali și echipa sa le-au eliberat în 
momentul în care au năvălit din gura unui canal de ventilaţie montat în 
perete. Imediat, alte două echipe au apărut de pe un hol și din dreptul 


septembrie acelaşi an. 

88 John Joseph „Black Jack“ Pershing (13 septembrie 1860 — 15 iulie 1948) a fost ofiţer în 
armata Statelor Unite. Pershing este singura persoană care, încă din timpul vieţii, a primit 
cel mai înalt rang deţinut vreodată în armată americană şi anume „General al armatelor”, 
echivalent rangului acordat postum lui George Washington. Pershing a condus Forţa 
Expediţionară Americană în timpul Primului Război Mondial şi a fost perceput ca mentor 
de către generaţia de conducători militari americani care s-a aflat în fruntea armatei 
Statelor Unite în Europa, în timpul celui de-al Doilea Război Mondial. 

scărilor. 

Pușcașii marini s-au aruncat rapid pe podeaua chioșcului 
blindat în care se aflau, încercând să-și recupereze armele. Oamenii lui 
Ali nu s-au oprit însă nici măcar o secundă. Într-o coregrafie perfectă a 
atacului armat, cecenii au atacat cabina de pază încontinuu, făcându-le 
pușcaşilor marini imposibilă riposta. Fiind atât de implicaţi în asaltul 
armat, nici Ali, nici mercenarii săi nu au observat placa de metal din 
spatele cabinei, care s-a deschis pentru a permite unei mitraliere să 
riposteze. 

Doi dintre ceceni au fost imediat eliminaţi, corpurile lor fiind 
ciopârțite de rafalele de gloanţe. Pierzând teren, cecenii se retraseră în 
adăposturi, la ordinele lui Sacha. 

În timp ce oamenii săi continuau să tragă asupra cabinei de pază 
şi a dispozitivului din perete, unde se afla mitraliera, Sacha încărcă un 
proiectil M381 de mare putere în lansatorul de grenade de 40 mm 
montat sub mitraliera sa de asalt și lansă proiectilul. 

Explozia care urmă fu asurzitoare, reușind atât eliminarea 
mitralierei din perete, cât şi săparea unei găuri imense în colțul de sus 
al încăperii. Unul dintre ceceni alergă spre cabina de pază înarmat cu 
un pistol de 9 milimetri și încărcături explozive, dar nici unul dintre 
acestea nu îi fu de folos. Cei doi pușcași marini din interior 
deschiseseră un mic orificiu în geamul blindat al cabinei și încercau să 
riposteze cu focuri de armă. Uciseră intrusul înainte ca acesta să 
ajungă lângă ei. 

Ceilalţi ceceni își îndreptară armele spre acest nou punct de 
tragere, determinându-i pe soldaţii marini să se retragă în adăpost, 
timp în care un alt cecen ajunse lângă cabină și montă pe ea un alt 
dispozitiv explozibil. Chiar dacă ar fi încercat să scape, pușcașii nu ar fi 
avut nici o şansă. Explozia sfărâmă cabina, ucigându-i pe ambii 
ocupanți. 

În timp ce o parte din mercenari încercau să identifice alte 
posibile dispozitive sau guri de tragere, o altă încărcătură de explozibil 
fu atașată pe uşa de la intrare. Păstrând distanţa necesară, echipa își 
pregăti măștile de gaze, detonă încărcătura, după care lansă câteva 
tuburi de spray lacrimogen în camerele aflate dincolo de ușa 
sfărâmată. 

Când primul dintre ceceni intră în încăpere, alţi doi pușcași 
dotați cu măști de gaze îl ciuruiră complet. Șocaţi de pierderile 

suferite, cecenii trecură printr-un moment de panică, dar Sacha și Ali îi 
îndemnară să continue. Ajunseseră mult prea departe pentru a 
renunța acum. 

După rezistenţa acerbă întâmpinată în acest loc, Ali era convins 
în sufletul său că, în sfârșit, îl găsiseră pe Mohammed bin Mohammed. 
Tot ceea ce aveau de făcut acum era să anihileze această forță de 
rezistență. Încărcând un alt explozibil M381 în lansatorul său și 
îndreptându-l spre pușcașii marini, Sacha părea pregătit să facă exact 
asta. 

Explozia puternică îi trimise la pământ inclusiv pe mercenarii 
ceceni, dar când americanii aveau să ajungă acolo pentru a-și aduna 
morții, urma să fie nevoie să radă de pe pereţi și tavan rămășițele 
prețioșilor pușcași, asta dacă intenționau să organizeze măcar o slujbă 
de înmormântare. 

Din poziția de atacatori, cecenii își pregătiră rapid și clar 
modalitatea de cercetare a locului. Ali tremura de emoție la fiecare ușă 
pe care o deschidea, fiind sigur că îl va întâlni pe Mohammed în orice 
moment. Dar, după ce echipa cercetă și ultimele camere, se părea că 
omul lor nu se afla nici aici. 

Ali își reîncărcă arma, copleșit fiind de furie şi frustrare. Cum era 
posibil să atace deja patru dintre locuri și să nu-l găsească? Se pregătea 
să îi spună şi lui Sacha cât era de dezamăgit, dar uriașul roșcat își luase 
geanta de aparate electronice și se îndrepta spre serverul care 
deservea poziţia. În acel moment, cel de-al şaselea simţ îl avertiză din 
nou pe Ali. Probabil nu erau decât niște presimţiri exagerate, însă le 
analiză mai mult. Ceva îi spunea că ceea ce își închipuia el putea fi 
chiar foarte aproape de adevăr. Căpăta din ce în ce mai mult 
sentimentul că era, de fapt, un instrument în mâna cecenilor. 

În timp ce fierbea la ideea de a fi fost folosit, jos, lângă 
platformă, ofițerul Administraţiei de transporturi Patrick O'Donnel, 
rănit grav, de altfel, găsi totuși puterea necesară să ceară ajutor prin 
stația radio. 

Discuţia în contradictoriu, dacă se putea numi astfel, se 
terminase chiar înainte de a începe. Tracy Hastings avea dreptate. 
Exista o singură cale de parcurgere a acelei distanţe suficient de rapid 
pentru a-i putea ajunge pe teroriști. 

Și, cu toate că echipa lui Harvath se descurcase foarte bine în 


trafic, mergând și pe trotuar ori de câte ori fusese nevoie, timpul se 
scurgea foarte repede în defavoarea lor. Atunci, ideea lui Tracy păruse 
o soluţie salvatoare. 

Când ajunseră în Times Square, nu fură miraţi să vadă că și 
această staţie de metrou, ca de altfel toate celelalte, era închisă. La 
capătul scărilor se afla o poartă mare de fier, încuiată cu lacăt. Harvath 
îl privi pe Morgan cum se dă jos de pe motocicletă și scoate din rucsac 
arma Mossberg 590. 

Morgan înlocui gloanţele cu cartușe percutante, după care 
cobori treptele. Reţeaua de metrouri a orașului care nu doarme 
niciodată nu luase în calcul posibilitatea ca porţile sale să fie vreodată 
atacate, aşa că Morgan o deschise pe aceasta după o singură rafală o 
Mossberg-ului. Mai puţin de un minut mai târziu, deschise în același 
mod și poarta de acces pentru persoane cu dizabilităţi, aflată lângă 
roata de acces cu cartelă și se întoarse în capul scărilor pentru a-i 
chema pe ceilalți. 

Motocicletele lor zdrăngăniră în josul treptelor, trecând pe 
lângă el. După ce Morgan își recuperă, la rândul său, motocicleta și 
închise porţile în urma sa, echipa își porni raidul pe platforma de 
aşteptare, după care sări pe treptele de acces şi, în final, pe şine în 
tunel. 

Harvath simţise în viaţa sa şi mirosuri mai rele, dar și în tunel 
era o duhoare groaznică. Șobolani și gunoi intrat în putrefacție, 
amestecat cu bălți de urină și fecale umane. Nici chiar aerul răcoros, o 
binefacere față de arşiţa străzilor de deasupra, nu părea să îi aline prea 
tare. 

Aleseseră traseul liniei 7, deoarece putea a fi calea directă către 
stația Grand Central. Se aflau în tunel de numai trei minute când auziră 
un huruit peste sunetul motoarelor, iar în față apăru lumina unui far. 
Știau cu toţii că nu era vorba de proverbiala lumină de la capătul 
tunelului, așa că se opriră și se lipiră strâns de perete. 

La puţin timp, se apropie încet de ei un tren sângeriu, care 
transporta câţiva supraviețuitori şi personal al echipelor de salvare, 
epuizați cu toţii, victime aflate în trenul 7, care trecea pe sub râul East 
pentru a ajunge în Queens. 

Părea a fi o scenă desprinsă dintr-un film science fiction. Toţi 
oamenii din tren erau acoperiţi de cenușă din cap până-n picioare. 
Ochii lor, indiferent de culoarea inițială, păreau niște orbite negre și 

adânci, ceea ce conferea capetelor aspectul unor cranii. Arătau ca nişte 
fantome și, cu privirea fixă pierdută undeva pe fereastra trenului, 
păreau că nu mai sunt conștienți de altceva în jur decât propria 
reflexie sinistră. Erau întruchiparea perfectă a spiritelor plecate pe 
râul Styx 89 spre tărâmul de dincolo. Imaginea lor era 
cutremurătoare. 

După trecerea vagonului de metrou, echipa își continuă drumul. 

La stația Grand Central, ieșşiră din tunel pe o platformă 
singulară. Cupola din această staţie îi amintea lui Harvath de metroul 
londonez sau de cel parizian şi îşi dădu iar seama cât de puţin cunoştea 
New York-ul. 

În centrul platformei de aşteptare se opriră câteva momente 
pentru a recapitula planul. Nu aveau nici cea mai vagă idee despre ce 
ar putea găsi la terminalul Grand Central. Dar erau foarte siguri că, de 
această dată, nu aveau să se mai împiedice de nimeni și de nimic, 
indiferent dacă urma să fie vorba de ofițeri din poliție sau din armată. 

Aprobând din cap la final, Harvath își întoarse motocicleta și 
porni din nou. Herrington. Cates, Morgan și Hastings îl urmară 
îndeaproape. 

Conform desenului realizat de Tecklin, stația secretă Waldorf se 
afla între liniile 61 şi 63. Le luă câteva minute pentru a găsi platforma 
corectă, iar de două ori, trebui să se întoarcă. Întreaga staţie era pustie. 
Când fură siguri că se aflau în locul corect, săriră din nou în tunel la 
nivelul șinelor și porniră spre nord. 

Harvath nu mai ajunsese niciodată atât de departe în tunelul 
unui metrou, mai ales într-unul atât de mare precum Grand Central. 
Cantitatea de şine, echipament, aparatură care se afla în acest tunel era 
incredibilă. Părea să se întindă pe kilometri întregi. 

Platforma Waldorf era la mai mult de șase străzi depărtare de 
unde plecaseră ei. Când se apropiară, Harvath avu sentimentul că 
ajunseseră, din nou, prea târziu. Doi ofiţeri de la Administraţia pentru 
transporturi încercau să-i acorde primul ajutor unui coleg al cărui 
piept era acoperit de sânge. Harvath se opri pe margine, își prezentă 


% În mitologia greacă, râul Styx trasa graniţa dintre Pământ şi ţinutul din adâncuri, 
denumit Hades. Râul înconjoară ţinutul Hades de 9 ori şi este păzit de Phlegyas, luntraşul 
care transportă sufletele de pe un mal pe celălalt. 

legitimaţia și întrebă: 

— Ce s-a întâmplat aici? 

— A fost împușcat şi nu putem obţine nici un ajutor medical aici 
jos. Tot personalul e prins în alte locuri, îi răspunse unul dintre ofițeri. 

Nu fii nevoie ca Harvath să mai spună ceva. În secunda 
următoare, Morgan se dădu jos de pe motocicletă și își pregăti trusa 
medicală. 

În timp ce Paul îl îngrijea pe rănit, Harvath încercă să obțină mai 
multe informaţii de la ceilalți doi ofițeri, dar tot ceea ce știau aceștia 
era că un fel de echipaj de asalt forțase grilajul unei guri de canal de pe 
trotuar pentru a cobori în tunel, după care le împușcase colegul și 
urcase la următorul nivel cu ajutorul liftului de marfă din staţia 
Waldorf. 

După ce Morgan le explică celor doi colegi cum îl pot ajuta pe 
ofițerul rănit, toată echipa se îndreptă spre lift. Harvath introduse 
codul oferit de Tecklin, dar nu se întâmplă nimic. Fie codul era 
incorect, fie liftul era blocat. 

— Acum ce facem, şefule? întrebă Cates. 

Era o adresare ciudată, venind din partea oricăruia dintre ei, dar 
părea că mantia de lider fusese preluată acum de Harvath. Se uită atent 
de-a lungul platformei. Conform desenului, existau două scări spre 
poziţia Graal, dar acestea erau păzite foarte atent pe dinăuntru, în 
spatele unor uși metalice care permiteau numai ieșirea, pe străzile 49 
şi 50 de lângă hotel. Mai exista și o ieşire ascunsă, în garaj, dar Tecklin 
nu îi oferise prea multe amănunte despre ea lui Morgan și nici nu era 
clar menţionată în desen. Tecklin nu calculase decât intrarea clasică în 
Graal, utilizată și de personal și anume cea de pe platforma Waldorf. 
Harvath trebuia să ia o hotărâre. 

Răsucindu-se spre cei doi ofițeri de la Administraţia 
transporturilor, îi întrebă care e cea mai rapidă cale de a ajunge în 
stradă. Unul dintre ei îi indică o ușă la celălalt capăt al platformei și îi 
spuse că acele scări îl vor conduce către un coridor de serviciu cu 
ieşire în holul hotelului. Membrii echipei își lăsară motocicletele pe loc 
şi se repeziră spre scările indicate. Ajunseră pe coridorul de serviciu, 
alergară spre ușa care dădea în holul hotelului și în acel moment 
auziră împușcăturile. 

Abilul Ali își înlocui încărcătorul golit cu unul nou. Probabil că 


au găsit deja cadavrul pe șinele de metrou. Era singura explicație 
pentru faptul că poliţia îi depistase deja. Dar, în același timp, această 
reacție disproporționată se datora faptului că ofițerul împușcat nu 
murise. Cu siguranță că omul ceruse ajutor prin stația radio, povestind 
ceea ce se întâmplase, pentru că echipajul de poliție care tocmai 
apăruse nu era dintre cele obișnuite. 

Echipa de intervenţie rapidă, înarmată din greu, aruncase 
asupra lor valuri întregi de gloanţe. Trăgeau cu foarte mare acuratețe 
şi erau foarte bine organizaţi. Prin ploaia de proiectile, încă ceva părea 
să se clarifice foarte uşor. Oamenii ăştia erau teribil de înverșunațţi. 
Orașul lor fusese atacat. Camarazii lor din poliţie și cetățeni nevinovaţi 
zăceau uciși pe străzi, iar ei erau pregătiţi să lupte până la moarte. Ali 
devenise extrem de irascibil. Ştia foarte bine că un adversar motivat și 
hotărât era cel mai de temut dușman. 

Echipa ESU îi ataca atât de puternic şi susținut, încât chiar și cei 
cinci ceceni căliți din plin în lupte păreau să fie îngrijoraţi. Deşi luaseră 
în calcul și această variantă, nu o consideraseră niciodată cu adevărat 
posibilă. Planul lor iniţial era menit să blocheze cât mai multe echipe 
de intervenţie şi să nu rămână niciodată într-un loc prea mult timp, 
pentru a nu fi prinși din urmă de o astfel de echipă. Probabil că această 
echipă ESU se aflase deja într-o poziţie de risc din apropiere. Poate 
chiar staţia de metrou Grand Central. În orice caz, Ali nu avea altă 
soluție decât să le ordone oamenilor săi retragerea în scările dinspre 
Strada 49. 

După ce intrară toţi, Sacha trânti uşa în urma lor. În timp ce își 
urma soldaţii de-a lungul scărilor, își pregăti ultimele două grenade pe 
care le mai avea în vestă. La jumătatea drumului, activă una dintre ele. 
Ştia că adversarii nu vor fi ţinuţi în urmă prea mult timp de acea 
explozie, dar măcar avea să le încetinească drumul şi, poate, să le 
subțieze rândurile cu două sau trei persoane. 

Dând năvală pe coridorul de la intrarea în Graal, Sacha începu să 
latre ordine către cei patru oameni pe care îi mai avea. În cazul în care 
nu puteau găsi altă cale de ieșire, erau nevoiţi să rămână pe loc. 

Și Ali şi Sacha știau foarte bine că timpul pierdut într-un loc le 
oferea americanilor șansa să îşi întărească rândurile. Dacă se întâmpla 
aşa ceva, nu numai că misiunea lui Ali urma să fie în pericol, dar în 
aceeași situaţie avea să fie şi viața oamenilor săi. 

Singura cale de ieşire care părea viabilă în acel moment fu 


imediat eliminată din calcul. Dacă într-adevăr ofițerul MTA era cel care 
adusese echipa ESU în poziţia Graal, atunci era foarte posibil ca în faţa 
liftului de pe platformă să mișune deja polițiști. Era clar pentru Ali: nu 
puteau ieși pe același drum pe care intraseră. Așa că singurele căi de 
evadare păreau a fi scările dinspre Strada 50 sau ieșirea ascunsă din 
garajul hotelului. 

Privind fix către carnajul pe care-l făcuseră la Graal, Ali își 
organiză planul de acţiune. 

Când Harvath și echipa sa năvăliră prin intrarea din Bulevardul 
Lexington, sunetul focurilor de armă din holul hotelului Waldorf deja 
încetase. Toţi se gândiră la ce era mai rău. 

Alergară spre ieșirea dinspre Strada 49 și se opriră la colţul 
clădirii. Privind cu atenție după colț, Harvath observă un echipaj 
pentru intervenţii de urgenţă al poliției din New York, foarte bine 
înarmat, pregătindu-se să intre în Graal prin ceea ce părea a fi o intrare 
de serviciu. 

Harvath îşi ridică legitimaţia în aer și fluieră pentru a atrage 
atenţia poliţiştilor, îndreptându-se spre ei. Observându-i arma de la 
şold, câţiva dintre membrii echipei de intervenţie se întoarseră spre el, 
cu mitralierele în poziţie de tragere. Harvath nu avea nevoie să se 
privească pentru a ști că punctele roșii ale armelor cu laser îl 
împodobeau ca pe un pom de Crăciun. Îşi continuă drumul, fără a face 
vreo mișcare bruscă, ce s-ar fi putut interpreta greșit. 

— Departamentul afacerilor interne! spuse el când ajunse 
suficient de aproape pentru a fi auzit de liderul echipei de intervenţie. 

Acesta îl îndepărtă cu mâna, spunând: 

— Avem lunetiști la faţa locului! Pleacă dracului de aici, acum! 

— Negativ, spuse Harvath, apropiindu-se. Eu și echipa mea am 
fost pe urmele lor toată seara. Crede-mă, ai nevoie de ajutorul nostru! 

Comandantul nu avea de gând să piardă timp degeaba și nici să 
accepte ajutorul unui ofițer federal pe care nici măcar nu-l cunoștea, 
dar era suficient de inteligent să-și dea seama că Harvath ar putea 
deține informaţii valoroase. Lăsă un grup de ofiţeri lângă ușă, în cazul 
în care teroriștii atacau din nou şi se adăposti în spatele unui Tahoe 
negru parcat pe trotuar, pentru a vorbi cu el. 

— În regulă, spuse el, ai treizeci de secunde pentru a-mi explica 
ce se întâmplă aici! 

Harvath nu intenționa deloc să păstreze secretul operaţiunii 
derulate de NSA, dar își păstră, totuși, vigilența. 

— Oamenii din interiorul acestei poziţii au mai atacat trei 
asemenea unităţi guvernamentale în această după-amiază. 

— Alte trei? se miră polițistul, pe a cărui tăbliță de identificare 
atașată vestei scria McGahan. Dar ăsta e un hotel, nu o unitate 
guvernamentală. Cea mai apropiată facilitate de asemenea natură ar fi 
reședința ambasadorului Statelor Unite din cadrul ONU. 

— Există un lift special de marfă care pleacă de la nivelul 
platformei de metrou de sub hotel, spuse Harvath. Acest lift ajunge 
într-un loc secret în hotel, utilizat de una dintre agenţiile americane de 
informaţii. 

McGahan îl privea ca pe un nebun. 

— Tu vorbești serios? 

Harvath îi povesti comandantului, în câteva fraze, ce aflaseră în 
acea după-amiază, lăsându-l să-și dea singur seama de realitatea celor 
spuse. 

McGahan nu avea nevoie de prea mult timp de gândire. 

— Şi eşti sigur că desenul pușcașului marin este corect? 

— Sută la sută, îi răspunse Harvath. 

McGahan se apropie de unul dintre oamenii săi, de la care 
împrumută staţia radio, pe care i-o aduse lui Harvath. 

— Era bine dacă aveam mai multe, dar numai de una mă pot 
lipsi. Duba noastră e la două străzi de aici și cred că nici unul dintre noi 
nu vrea să piardă timpul. 

— Adică nu asta e maşina voastră? îl întrebă Harvath, 
îndepărtându-se un pas de Tahoe-ul negru. 

— Înseamnă că asta e maşina teroriștilor. 

Ar fi trebuit să-și dea seama că nu și-ar fi lăsat mijlocul de 
evadare prea departe. Având luminile aprinse, nimeni nu s-ar fi gândit 
că automobilul era altceva decât un vehicul oficial aflat în misiune 
oficială. Era o idee foarte inteligentă. 

— Aţi verificat-o? 

— Chiar terminasem o verificare scurtă când atacatorii au ieșit 
pe scara de serviciu și au început să tragă în noi. 

— Şi aţi găsit ceva? 

— Nu, e curată. 

Harvath clătină din cap. Nu avea timp acum de o cercetare 


amănunţită a mașinii. Dar poate nici nu avea să fie necesar. Îşi scoase 
cuțitul LaRue din căptușeala vestei și înţepă ambele cauciucuri de pe 
partea dreaptă. „Nu puteai fi niciodată prea prevăzător” era filosofia 
sa. 

— În regulă atunci, spuse comandantul. Cheamă-ţi echipa aici! 
Vreau să le fac instructajul și să intru acolo în mai puţin de trei minute. 

Harvath îi făcu semn lui Herrington, care aduse restul echipei de 
după colț pe Strada 49, unde se afla „șeful”. 

În comparaţie cu echipa de intervenţie, echipa lui Harvath era 
deplorabil dotată, dar nu prea aveau ce să facă în privinţa asta. Chiar 
dacă polițiștii ar fi dorit să-i ajute cu ceva, nu aveau la dispoziţie seturi 
în plus de căşti, genunchiere, sau veste antiglonţ. În schimb, aveau 
dispozitive explozibile. 

Îşi sincronizară ceasurile, iar şeful echipei de intervenţie îl bătu 
pe umăr pe Harvath pentru a-i înmâna o mică geantă de pânză cu 
detonator90 și tot ce mai trebuia pentru a arunca în aer o ușă 
metalică, spunându-i: 

— Nu se ştie niciodată! 

Casa Albă 


Preşedintele îl trase pe ministrul apărării la marginea camerei 
pentru situaţii de urgenţă și îi spuse: 

— Unde se află generalul Waddell? 

— E foarte prins la sediul Agenţiei de Informaţii a Armatei și 
m-a rugat să vă transmit regretele sale. 

— Regretele? Dar unde dracului crede că ne aflăm aici, la o 
petrecere dansantă? 

— Desigur că nu, domnule, însă... 

Preşedintele îi tăie vorba. 

— Nu-i mai lua apărarea, Bob. Situaţia a scăpat cu mult de sub 
control. E mai rău decât mi-am imaginat vreodată. Înainte de toate, 
cum naiba a reușit al-Qaeda să-și dea seama că Mohammed bin 


% Detonatorul este un tub subţire şi flexibil cu un nod explozibil. Explodează rapid, nu 
arde şi este util pentru detonarea altor explozibili. Este utilizat în special pentru exploziile 
în lanţ, în industria minieră, în foraje, sau demolări. 

Mohammed se află în New York? 

— Încă o dată, domnule, nu putem fi siguri că interceptarea se 
referea la Mohammed. Se puteau referi la Sayed Jamal. 

— Pe dracului la Jamal, răspunse Rutledge. Operaţiunea asta a 
avut loc abia dimineaţă și amândoi știm că Scot Harvath a lucrat foarte 
curat. L-a târât pe om prin păduri pentru a trece granița, pentru 
Dumnezeu! Nu i-a urmărit nimeni. Evident, atacul din New York îl are 
ca motiv principal pe Mohammed. 

— Oricum, undeva avem o cârtiță şi ne dăm peste cap pentru a o 
identifica. 

— Dar operaţiunea în sine în ce stadiu se află? Pentru că nu 
contează dacă al-Qaeda știe despre Jamal sau despre Mohammed. Ei 
ştiu că unul de-al lor e captiv în New York. Poate e vorba chiar de o 
operaţiune de salvare? 

Hilliman chicoti și spuse: 

— Cred că e foarte puţin probabil, domnule. 

Dar președintelui nu i se părea nimic amuzant. 

— Ceea ce trebuia să fie foarte puţin probabil era ca cineva să 
afle că îi avem pe acești doi oameni captivi în New York. Totuși, s-a 
aflat, nu? 

Ministrului i se şterse zâmbetul de pe faţă. 

— Da, domnule, s-a aflat. 

— Atunci ce faceţi pentru a-i sprijini pe cei care derulează 
această operaţiune? 

— Nimic, răspunse Hilliman. 

— Nimic? Ce naiba vrei să spui? 

— Domnule, până la urmă, în interceptare nu se menţiona nici o 
poziţie. Fra vorba numai despre faptul că noi am răpit pe unul dintre 
subiecţi, care se află în New York. 

— Dar cel care conduce operaţiunea ce părere are? 

— Mike Jaffe? Din câte am aflat, a cerut să fie imediat evacuat. 

— Şi de ce nu s-a întâmplat aşa? 

— Domnule, singura modalitate de a păstra statutul legal al lui 
Mohammed este fără ca acesta să atingă solul Statelor Unite până în 
momentul în care putem încheia interogatoriul și începe procesul. 
Dacă îl evacuăm de unde se află acum, ar trebui să poziționăm un vas 
foarte aproape de granița apelor noastre teritoriale și să-l mutăm prin 
aer în acest nou loc din largul mării. Când elicopterul NYPD a fost 

doborât, traficul aerian din Manhattan a fost oprit. Nimic nu intră sau 
iese de acolo. 

— Dar asta s-a întâmplat cu câteva ore bune în urmă. 

— Iar în acest timp, Jaffe şi oamenii săi nu au raportat nici o 
problemă, adăugă Hilliman, cu un zâmbet mândru înflorit în colţul 
gurii. 

— Ce vrei să spui, de fapt? întrebă Rutledge. 

— Vreau să spun că, dacă al-Qaeda știa unde îl ţinem pe 
Mohammed, ar fi încercat ceva până acum. Dar nu vin, domnule 
președinte. Atacurile astea oribile asupra New York-ului sunt numai 
atât: niște atacuri oribile. Al-Qaeda a făcut singurul lucru de care era în 
stare, ca răzbunare pentru că l-am răpit pe Mohammed. Și asta ne 
arată cât de terminaţi sunt din cauza răpirii omului lor. 

Ministrul aşteptă câteva clipe pentru ca vorbele sale să-şi facă 
efectul, după care continuă: 

— Ştiu că este un preț incredibil de mare cel pe care-l plătim și 
poate nu pare aşa acum, dar cu siguranţă îi vom învinge, domnule 
președinte. Atacurile nucleare pe care Mohammed le organiza ar fi 
determinat un punct foarte dificil în războiul împotriva terorismului, 
care ar fi răsturnat situaţia în favoarea lor, dar noi am reușit să tăiem 
răul din rădăcină. Azi am fost martori la cântecul lor de moarte. Am 
reușit să punem capac la toată acțiunea lor şi, în momentul în care îl 
terminăm şi pe Mohammed, vom reuși să batem și ultimele cuie în 
capacul sicriului lor. 

Preşedintele își dorea cu disperare ca ministrul apărării să aibă 
dreptate. Voia ca el însuși să creadă că, indiferent cât de nimicitoare 
fuseseră atacurile din acea zi, americanii dispăruți nu muriseră 
degeaba, întrucât moartea lor avea să însemne ceva important și 
anume un mult aşteptat moment de turnură în lupta împotriva terorii. 

Dar, oricât de tare își dorea preşedintele să îl creadă pe Bob 
Hilliman - un om care nu îl înșelase niciodată în peste cinci ani în 
probleme de securitate naţională - învățase încă din primii ani ai 
mandatului său de președinte că niciodată realitatea nu era chiar cum 
părea, mai ales în ceea ce priveşte terorismul. 

În timp ce doi dintre oameni lui McGahan foloseau 
echipamentul găsit în portbagajul SUV-ului Tahoe pentru a cobori 
printre gratiile gurii de canal spre platforma Waldorf, Harvath și 

echipa sa alergară în sus pe Bulevardul Lexington pentru a ajunge la 
intrarea de serviciu din Strada 50. 

Când ajunseră acolo, nu găsiră un alt Tahoe, ci un Yukon Denali 
negru, parcat pe trotuar. Avea aceeași instalație de lumini cu halogen 
albastre și roșii, care încă funcţiona. Harvath privi cu atenţie înăuntru 
şi observă o carcasă distrusă a unui CD, batoane de slăbit South Beach 
şi câteva cărţi împrăștiate pe podea. Două sau trei elastice de păr erau 
mototolite lângă schimbătorul de viteze şi un fulg roz de zăpadă 
pentru împrospătarea aerului atârna de mânerul uşii din față a 
pasagerului. 

Teroriştii conduceau două Tahoe identice, dar nu și acum. 
Probabil că Harvath produsese mult mai multe pagube decât crezuse 
pentru a-i determina să fure un alt vehicul. Dâra subțire de sânge care 
se întindea pe mânerul uşii şoferului era mărturie a sfârşitului foarte 
neplăcut suferit de posesorul mașinii. Harvath își scoase din nou 
cuțitul şi îl înfipse în două cauciucuri, în cazul în care teroriștii ar fi 
reușit să se strecoare pe lângă ei. 

Băieţii răi detonaseră și încuietoarea acestei uși, la fel cum 
procedaseră și cu cea din Strada 49. Când Hastings observă că ușa era 
deschisă, așeză detonatorul la locul său și aruncă geanta cu 
echipament înapoi pe umăr. Se retrase și le făcu semn celorlalți să își 
ocupe poziţiile. Harvath îl chemă pe McGahan prin staţia radio, pentru 
a-i transmite că sunt gata să intre. 

— Am înţeles, se auzi vocea comandantului. Echipele 1 şi 2 sunt 
pe poziţii! 

Harvath asculta numărătoarea comandantului în cască și, în 
acelaşi timp, număra pe degete de la cinci în jos. Când își strânse 
pumnul și îl cobori prin aer ca un camionagiu care trage cu putere de 
sirena maşinii sale uriașe, Hastings dădu ușa de perete. 

Cu Harvath în frunte, de data asta, se avântară toţi pe scări și 
urcară cât de repede putură şi cât mai silențios. 

În acelaşi moment, echipa de intervenţie condusă de McGahan 
sparse ușa de serviciu a intrării de pe Strada 49 și năvăli pe treptele de 
acces. 

Când liderul echipei observă capcana explozibilă, fu deja prea 
târziu. Grenada se împrăștie peste tot pe scările înguste, ucigând doi 
ofițeri și rănind alţi trei. Era un haos total în ciuda faptului că abia mai 
putea auzi din cauza exploziei și abia mai putea respira din cauza 

fumului, McGahan transmise prin radio starea în care se aflau, pentru 
a-i preveni pe ceilalți. După acest mesaj, unul dintre ofițerii aflați pe 
platforma de dedesubt îi anunţă că va reveni cu trusa de prim-ajutor 
de la mașină. Harvath îi ordonă însă omului să rămână pe loc, dar 
polițistul decise să-l ignore. El nu primea ordine de la DHS. Colegii săi 
aveau nevoie urgentă de asistență medicală și exact asta avea de gând 
să facă. 

Atunci când echipa de pe Strada 49 deveni inoperabilă, iar pe 
platformă rămaseră numai un ofițer de poliție și doi de la 
Administraţia transporturilor, sarcina cea mai grea a atacului începu 
să atârne în întregime pe umerii lui Scot Harvath și ai echipei sale. 

Harvath își ridică pumnul strâns pentru a-i opri pe ceilalți și a-i 
informa despre situaţia în care se aflau. Chiar în acel moment, un om 
îmbrăcat în negru și cu cagulă apăru în capul scărilor cu o grenadă în 
mână, ceea ce dezlănţui toate forţele iadului. 

66 

Mașina din Strada 49 nu mai putea fi utilizată din cauza poliţiei, 
aşa că ieşirea de serviciu din Strada 50 părea mult mai accesibilă 
acum, dar Abdul Ali avea senzaţia că ceva nu era în regulă nici acolo. 
Dacă poliţia știa de existenţa platformei Waldorf și despre ieșirea din 
Strada 49, cu siguranţă că aflaseră și de ieșirea din Strada 50. Putea să 
cadă din nou în capcană în felul ăsta, așa că dorea să se asigure că își 
vor alege cu mare atenție modalitatea de retragere. 

Deoarece ieşirea privată a garajului poziţiei Graal dădea în 
partea clădirii dinspre Strada 49, fu imediat eliminată din lista 
variantelor. Se părea că, în acel moment, nu mai aveau alternative, dar 
Ali își dădu seama că hotelul le oferea alte două puncte de ieșire destul 
de acceptabile și anume intrarea principală din spate, dinspre 
Bulevardul Lexington și cea din față, dinspre Park Avenue. Singura 
dilemă era cum să ajungă la aceste intrări. 

Cum ușile ieșirii secrete ale garajului se deschideau numai din 
interior, Ali era sigur că nu vor găsi nici picior de poliţist bântuind în 
afara acelor uși. Odată ajunși în garaj, găsiră repede și o intrare de 
serviciu către hotel, iar de acolo aveau să ajungă fie la ieşirea dinspre 
Park, fie la cea dinspre Bulevardul Lexington. Și cum toată acțiunea se 
petrecuse în partea estică a hotelului, lângă Lexington, Ali înclina 
foarte tare să aleagă ieșirea dinspre Park Avenue. Dar această decizie o 
puteau lua când scăpau din calea pericolului. 


6 


În timp ce Ali aplică ultimele retușuri celor câteva surprize pe 
care doreau să le lase în urmă, Sacha trimise câţiva oameni să verifice 
în ce stare se aflau celelalte ieșiri. Osman raportă primul. Din câte îşi 
dădea seama, capcana explozibilă de la ieșirea spre Strada 49 fusese 
detonată, iar polițiștii se retrăseseră forțat. Yusha raportă că nu exista 
nici un pericol de urmăritori pe scara dinspre Strada 50, dar 
transmisia se întrerupse brusc. Sacha îl întrebă ce se întâmplă, iar 
omul îi șopti în microfon că aude oameni apropiindu-se. Sacha îl 
instrui să se ascundă și să aștepte, pentru că îi vor veni în ajutor, dar 
luptătorul, foarte sigur de sine, îi răspunse comandantului său că nu 
era necesar. Se afla în avantaj şi se putea descurca și singur. Era ultima 
dată când Sacha îi mai auzea vocea. 

Când omul înarmat cu grenadă apăru chiar în faţa lor, Harvath 
urlă: 

— Grenadă! după care se aruncă peste ceilalți, răsturnându-i pe 
trepte. În timp ce cădea peste ei, reuşi să tragă până goli tot 
încărcătorul. 

Echipa ateriză grămadă, ca o adunătură de crengi încâlcite, după 
care membrii se îmbrânciră pentru a cobori mai departe, unde se aflau 
în siguranţă. Când grenada explodă, erau lipiţi de peretele opus, cu un 
etaj și jumătate mai jos. Harvath le salvase la propriu viața. 

După ce li se limpezi capul, Harvath încarcă din nou arma şi 
porniră pe trepte de două ori mai repede, conștienți că ceilalți teroriști 
nu puteau fi prea departe. 

Când ajunseră la ultimul nivel și trecură de rămășițele 
teroristului, observară că murise probabil înainte ca grenada să 
explodeze. Majoritatea gloanţelor lui Harvath își atinseseră ţinta, în 
capul și pieptul cecenului. Când se prăbușise, soldatul scăpase grenada 
din mână, care se rostogolise pe hol și explodase la câţiva centimetri 
mai încolo, distrugând părți mari din tavan și pereţi. 

În timp ce se uitau toţi la cadavru, remarcară că părea mult prea 
alb pentru a fi arab. 

— Arată mai degrabă a caucazian, spuse Hastings, fără a-şi da 
seama că, de fapt, avea dreptate. 

— Cine dracului sunt oamenii ăștia? întrebă Herrington, trăgând 
cagula soldatului pentru a-i privi mai bine fața. Suntem siguri că ne 
luptăm cu al-Qaeda și nu cu altcineva? 

Harvath cercetă buzunarele cecenului, dar nu găsi nimic. Era la 
fel de uimit ca și ceilalți. Tot ceea ce ştia sigur era că se afla cu un pas 
în urma teroriștilor și nu avea de gând să piardă timp. 

Se grupară în formaţie de piramidă și porniră de-a lungul 
holului, pregătindu-se de lupta pe care toţi știau că trebuie să o poarte. 

Când ajunseră la camera de la intrarea în Graal, scena părea 
desprinsă din realitatea Irakului sau a Afganistanului. Pereţii arși erau 
plini de găuri de gloanțe. Podeaua era acoperită de cartușe goale, 
sânge și bucăţi din corpuri. Într-o parte se aflau trei cadavre cu 
cagulele scoase, așezate cu fața spre Bulevardul Lexington. Sau 
fuseseră așezate așa intenționat - cu fața spre est, spre Mecca? Harvath 
îşi întipări scena în minte și, după ce căutară prin buzunarele lor, 
continuară cercetarea locului. 

Carnajul de aici era la fel de îngrozitor - poate chiar mai rău - 
decât cele întâlnite în primele trei poziţii. Pușcașii marini erau cu toții 
morți, ca de altfel și restul personalului. Și pentru ce? Ce caută oamenii 
ăștia? De ce riscă atât de mult, dacă doar atacă și distrug aceste locuri? 
Indiferent cât se străduia, nu reușea să găsească nici o explicaţie. 

Celălalt lucru pe care nu-i putea înţelege era unde se afla restul 
teroriștilor. Cu tot cu soldatul eliminat pe scări, existau cinci cadavre la 
Graal, toate echipate în același costum negru Nomex91, cu embleme 
care îi identificau drept membri ai echipei de salvare din cadrul FBI - o 
altă deghizare ingenioasă. Cu tot ce se întâmplase în acea zi, era foarte 
puţin probabil ca poliţiştilor să li se pară suspectă prezența echipei de 
intervenţie a FBI-ului, mai mult decât cea a propriilor echipe. Mai mult, 
NYPD ştia foarte puţine detalii despre echipamentul FBl-ului. Șansele 
ca teroriștii să fie descoperiţi erau foarte mici, cel puţin pe termen 
scurt. 

În timp ce Harvath şi echipa sa continuau să cerceteze locul, se 
pregăteau pentru tot ceea ce putea fi mai rău. Trebuie să existe mai 
mulți oameni pe undeva pe aici - deoarece pozele din satelit arătau 
două echipe, de patru până la şapte oameni fiecare. Era nevoie ca cei 
patru soldați morți să vină aici cu două dube negre? Cu siguranță 
existau și alții și nu se aflau prea departe. Harvath îi putea simţi deja. 

Revenind în camera principală, se mai uită o dată la platforma 


9! Material neinflamabil. 


6 


ridicată din centru. Avea latura de aproximativ nouă metri și semăna 
cu cele pe care le văzuse în casele de pariuri sau în centrele de urgenţă 
ale FBI-ului sau DHS-ului. În ramele de aluminiu lucios care îmbrăcau 
marginile platformei se aflau montate calculatoarele cu care se opera 
acolo. La prima trecere, i se păruse că aude un zgomot ciudat, iar acum, 
stând nemișcat, aproape că își dădea seama ce era: un ticăit straniu 
emis de unul dintre calculatoare. 

Scot sări pe platformă și îl chemă prin staţia radio pe ofițerul 
din stația de metrou Waldorf. De vreme ce nimeni nu ieşise pe ușa 
dinspre Strada 50 - și, cu toate că McGahan și polițiștii săi erau loviți, 
Harvath era sigur că supravegheau în continuare ieșirea dinspre 
Strada 49 și garajul adiacent - singura cale posibilă de evadare a 
teroriștilor rămânea liftul de marfă. 

Ofiţerul îi răspunse că nu văzuseră pe nimeni și nici măcar nu 
auziseră nimic. Oriunde s-ar fi aflat liftul, acesta rămăsese pe loc, era 
sigur de asta. 

Şi Harvath era sigur. La fel de sigur cum era de faptul că nu 
încheiaseră socotelile cu teroriștii. Dar dacă nici cu liftul nu au plecat, 
unde dracului erau? 

Întrebarea încă îi răsuna puternic în minte în timp ce se apropia 
de calculatorul care bipăia. Deodată, Tracy Hastings ţipă la el: 

— Stai! 

Când Harvath se întoarse, ea adăugă: 

— Orice ai face, nu te mișca! 

Pe lângă bipăitul din calculator, acum se mai auzea un alt 
zgomot, foarte greu de identificat. Harvath auzise cel de-al doilea sunet 
abia când se apropiase de calculator. Semăna cu sunetul emis de bliţul 
unui fotograf de fiecare dată când se încarcă. Ciudat era că Tracy 
Hastings auzise și ea zgomotul și nici măcar nu venise lângă el pe 
platformă. Asta putea să însemne un singur lucru și anume că băzâitul 
nu începuse să se audă decât atunci când Harvath se apropiase de 
calculator. 

— Stai pe loc, îl avertiză Tracy. Nici măcar nu te balansa! Mă 
înţelegi? 

— Ce se întâmplă, Tracy? 

— Cred că ai activat un mecanism de presiune. 

— Un mecanism de presiune? repetă Harvath. Eşti sigură? 


— A lucra ca pirotehnist înseamnă a fi atent la detalii, nu-i aşa? 
Chiar tu ai spus asta. 

În timp ce Tracy încerca să găsească o cale de acces pentru a 
intra sub platformă și a descoperi sursa zgomotului, restul echipei 
înțepenise pe loc, neștiind ce să facă Harvath îl privi pe Herrington și 
spuse: 

— Dacă aveţi de gând să priviţi cum fac în pantaloni, putem 
organiza mai târziu o vizionare, după ce beau sticla aia de Louis XIII pe 
care mi-o datorezi. Între timp, de ce nu încercaţi să aflați cum au 
scăpat teroriștii de aici. Dacă treaba asta se sfârșește prost, aş prefera 
să mă întâlnesc singur cu Allah. Apropo... 

— Cei trei de afară? îi răspunse Herrington. Da, am remarcat. 
Toţi sunt îndreptaţi cu faţa spre est, spre Mecca. 

— Ce crezi despre asta? 

— Dacă sunt caucazieni musulmani aliați cu al-Qaeda, atunci 
înseamnă că sunt ceceni. 

— Şi eu mă gândeam exact la fel. 

Bob rămăsese cu privirea ațintită asupra lui Scot, fără să mai 
spună nimic, aşa că Harvath vorbi în locul lui: 

— Hai, plecaţi odată de-aici! Nu pricepeţi că eu şi Tracy vrem să 
fim singuri o vreme? 

Herrington se forță să zâmbească și spuse: 

— Ne vedem mai târziu, atunci! 

Harvath aprobă din cap și privi cum Cates și Morgan îl urmară 
pe Bob afară din încăpere. După ce plecară, o întrebă pe Tracy: 

— Cum arată situaţia acolo, jos? 

Trecură câteva secunde fără ca Tracy să răspundă, așa că 
Harvath mai încercă o dată: 

— Vorbeşte-mi, Tracy! Ce vezi acolo? 

Nici un răspuns. 

— Hey, Tracy! Nu crezi că e cazul să-mi prezinţi un raport? 

Așteptarea părea interminabilă, mai ales că era vorba de viaţa 
lui, iar el nu putea face absolut nimic. Se pregătea să strige din nou. Dar 
chiar atunci Hastings își scoase capul de sub platformă. Harvath voia 
s-o întrebe dacă, într-adevăr, era o bombă și dacă putea să o 
dezactiveze, dar își dădu seama că nu mai era nevoie Expresia ei 
spunea totul. 

— E o bombă. Una mare. 


— Grozav, răspunse Harvath, începând să se balanseze de pe un 
picior pe altul până se opri de la sine. Și vestea proastă care e? 

— Nu cred c-o pot dezamorsa. 

— Bineînțeles că poţi! 

Hastings își întoarse faţa plină de cicatrice în direcția opusă. 

— Tracy, tu poţi face treburi de-astea și în somn, continuă 
Harvath. Trebuie numai s-o luăm încet. 

— Nu pot, Scot! 

— Ți-am spus vreodată ce dansator grozav sunt? 

Ea îl privi din nou, nefiind în stare să-și rețină un zâmbet. 

— Şi ce legătură are cu situaţia de față? 

— Are întru totul legătură cu situaţia de faţă, îi răspunse el. 
Voiam să aştept o ocazie ceva mai romantică pentru a te întreba, dar 
speram că poate vei vrea să ieşim împreună după ce se termină toate 
astea. 

— Vrei să ieşim împreună? La dans? 

— Depinde. Dacă nu dezamorsezi bomba asta, cred că prietenia 
noastră va fi oarecum constrânsă. 

Hastings zâmbi din nou. 

Asta era tot ce avea nevoie să vadă Harvath. 

— Poţi să dezamorsezi bomba, Tracy. Du-te înapoi acolo, jos și 
spune-mi ce vezi. 

— Pot să-ți spun chiar acum, răspunse ea, iar zâmbetul îi 
dispăru de pe față. E aproape la fel ca ultima bombă pe care am 
încercat s-o dezactivez. 

— Atunci înseamnă că e... spuse Harvath, înțelegând brusc ce 
spunea ea, de fapt. 

Ultima bombă pe care Tracy Hastings încercase s-o dezactiveze 
explodase, luându-i ochiul stâng, jumătate din faţă și viaţa pe care o 
cunoscuse până atunci. 

— Povesteşte-mi ce-ai păţit cu ultima bombă! îi spuse Harvath, 
încercând s-o ajute să și menţină calmul. 

— Era destul de rudimentară, îi răspunse ea. 

— În ce sens rudimentară? 

— În toate sensurile. Materialul, detonatorul, totul. 

— În regulă, dacă era atât de rudimentară, ce n-a mers? 

— Nu ştiu. Niciodată n-am știut. Am respectat întocmai 


procedura corectă, dar nu a ajutat cu nimic. 

Harvath se străduia foarte tare ca el însuși să nu clacheze. Nu îi 
era de ajutor nici sieși, nici lui Tracy dacă își pierdea calmul Pentru 
binele amândurora, trebuia să fie liniștit. 

— Hai să ne concentrăm asupra dispozitivului de aici! Crezi că ai 
putea să te întorci sub platformă și să scoţi o placă din podea, ca să pot 
vedea ce faci sau măcar să putem vorbi mai ușor? 

Hastings aprobă din cap şi dispăru sub platformă. Câteva 
secunde mai târziu, o placă din podea - chiar lângă Harvath - se ridică 
şi Tracy o împinse alături. 

— Perfect, îi spuse el. Acum putem vorbi. Crezi că putem cumva 
să dezactivăm senzorul de greutate? 

— Am verificat deja asta, spuse Hastings. Nu se poate. 

— Atunci o să luăm totul de la început, bine? Fă-o pentru mine, 
te rog. Mai verifică o dată. 

Hastings se conformă, dar răspunsul fu neschimbat. 

— Senzorul de greutate este o pistă moartă. 

— Minunată alegere a cuvintelor, Tracy! 

— Scuze. 

— Dar încărcătura principală? O poţi separa? 

Ea privi mecanismul, apoi pe Harvath, dând încet din cap. 

— Vezi vreun loc în care ai putea introduce un ac de siguranță 
sau ceva de genul ăsta? 

Hastings cercetă dispozitivul, dar răspunsul fu același: 

— Nici unul. 

Harvath nu mai avea idei. 

— Ce-ar fi atunci să minimalizăm efectul? Ce îmi poţi spune 
despre proiectil? 

Dură câteva momente până ca ea să răspundă: 

— Se pare că o mare parte din proiectil a fost amestecat laolaltă 
pe loc. Au folosit sticlă spartă și bucățele de Lexan9?2. 

— E un dispozitiv cu direcție prestabilită? 

— Nu. Proiectilele sunt setate să zboare în toate direcţiile. La o 
distanță medie de aproximativ două sute de metri. Se pare că nu voiau 
ca cineva să mai scape viu de aici. 


?2 Înlocuitor de sticlă. 

Același gând trecu și prin mintea lui Harvath. lar faptul că 
bomba părea să fie asamblată din materiale găsite la faţa locului era un 
altul. Şi mai era ceva, dar nu reușea să înțeleagă ce anume. Partea 
rațională a minţii sale încerca să evite acea senzaţie, dând vina pentru 
situaţia asta disperată pe Hastings, un pirotehnist instruit, care ar fi 
trebuit să știe ce să facă. Și pentru că nu putea suporta tăcerea, Scot 
rosti o întrebare foarte stupidă, dar evidentă: 

— Există vreo cale de a întrerupe detonatorul? 

— Haide, Scot! Cum a spus Rick la sediul veteranilor, e adevărat 
că mi-am pierdut slujba, dar nu mi-am pierdut și pregătirea. A fost 
unul dintre primele lucruri după care m-am uitat. 

Nu ştia exact ce era, dar ceva din ceea ce Hastings tocmai 
spusese îi lumină o clipă gândurile, tachinându-l cu indiciul pe care-l 
căuta. Fir-ar al dracului! Trecuse atât de mult timp de când lucrase cu 
explozibili. Cea mai mare parte a pregătirii sale ca soldat SEAL se 
bazase, în instructajul pentru explozibili, pe procedura de detonare, nu 
pe cea de dezamorsare. Gluma preferată a soldaţilor era că singurul 
termen pe care trebuia să-l ţină minte un ofițer SEAL era M de la mult. 
Chiar și în cadrul Serviciului Secret existau câini și specialiști care se 
ocupau de bombe. Cu toate astea, ceva parcă îi răsuna în minte. Ce 
naiba trebuia să priceapă? 

Harvath o privi pe Hastings și spuse: 

— Eşti sigură că dispozitivul pare simplu? 

— Foarte sigură. 

— De ce crezi asta? Din tot ce-am văzut la băieţii ăștia până 
acum, nimic nu e simplu. Par destul de sofisticaţi în tehnică și știu 
exact ce au de făcut, așa-i? 

— Da, şi? 

— Şi de ce nu există și în acest dispozitiv același nivel de tehnică 
avansată? 

— Cine știe, răspunse Hastings. Pot fi un milion de motive. 
Probabil că se grăbeau foarte tare. În general, oamenii se rezumă la 
treburi simple când se grăbesc. 

Harvath dădu din cap. 

— Nu cred. Nu și băieții ăștia. Cred că ei vor numai să te facă să 
crezi că dispozitivul este foarte simplu. 

— De ce? 

— Ca să nu vezi altceva. Ceva ce nu ai fi ratat dacă verificai 


foarte atent. 

În acea secundă pică o fisă. Dar nu lui Harvath, ci lui Hastings. 

— Doamne, ai dreptate! spuse ea. 

— Ce e? 

— Stai puţin! mai zise, înainte de a dispărea din nou sub podea. 

Deasupra unui senzor de greutate și câteva minute par a fi o 
veșnicie. Harvath nu mai avea nici un semn de la Hastings și chiar se 
întreba dacă nu cumva îşi pierduse calmul și zăcea sub platformă 
complet paralizată de frică. N-ar fi învinuit-o dacă asta era realitatea. 
După ce îți explodează o bombă în faţă, nici nu își putea imagina ce 
senzaţie trebuie să ai gâdilând încă una, mai ales un dispozitiv aproape 
identic cu cel care ţi-a distrus ochiul și ţi-a cicatrizat aspectul pentru 
totdeauna. 

Când Hastings reveni, nu mai apăru de sub podea, din dreapta 
lui Harvath. Se rostogoli de sub platformă și rămase la distanţă. Părea 
şocată. Expresia ei era greu de interpretat. Era furioasă? Îi era teamă? 
Deodată, Harvath se întrebă dacă nu cumva era vorba de regret. 

— Ce se întâmplă? întrebă el, dar Hastings nu-i răspunse. 

Se întoarse cu spatele la el şi fugi din cameră bolborosind: 

— Există numai două reguli! Regula numărul doi: vezi regula 
numărul unu! 

Instantaneu, Harvath își aminti conversaţia avută cu doctorul 
Samuel Hardy. 

— Fiecare reacționează la stres în felul său. 

— Dar dacă situaţia e foarte gravă? 

— Nu putem face nici o predicţie. Nu poți știi decât atunci când se 
întâmplă. 

— Și când ar putea fi deja prea târziu. 

Hardy încuviinţase şi spusese: 

— Multe reacţii ale soldaţilor în afara câmpului de luptă au 
legătură mai ales cu capacitatea de adaptare la lumea reală decât cu 
orice altceva. Aruncă-i la loc în stresul luptei și în nouă cazuri din zece, 
acele reacții dispar. 

— Și în cel de-al zecelea caz! 

Harvath îi pusese special această întrebare. 

— Cum reacționezi atunci? 

— Nu poţi reacționa tu. Numai soldatul își poate trata 
simptomele. E vorba, de fapt, de întâlnirea cu demonii săi, iar asta este o 

bătălie care cere mai mult curaj decât orice altceva poţi întâmpina când 
te afli de partea nepotrivită a unei arme. 

Sau a unei bombe, se gândi Harvath când Hastings dispăru pe 
ușă, iar el înţelese că îl lăsase singur... să moară. 

Harvath începuse deja să aproximeze greutatea obiectelor pe 
care le putea ajunge cu mâna, încercând să păcălească senzorul cu o 
greutate asemănătoare cu a lui. Dar știa că este inutil. Mai știa însă că 
nu așa își dorea să moară. Mintea îi aduse în faţă viziuni descrise de 
Bob Herrington despre oamenii săi răniţi și își aminti ceea ce spusese 
prietenul său și anume că, uneori, să fii rănit în luptă e mai rău decât 
moartea însăși. Harvath văzuse, în experiența sa, oameni mutilaţi de 
mine de teren sau alte dispozitive explozibile, dar în acel moment, îi 
era foarte greu să își imagineze viaţa fără mâini sau picioare. Până la 
un anumit punct, prefera ca bomba să-i omoare decât să-l mutileze. 

Prin aceeași mantră, Harvath fusese instruit să își dea seama că 
această mentalitate nu era eficientă, fiind numai o conversaţie de 
resemnare cu sine însuși, așa că trânti o mare ușă de fier peste aceste 
gânduri. Singurele idei pe care își permitea să le menţină erau cele 
despre cum să scape din această situaţie fără a fi ucis sau rănit. 

Balansând rama de metal subţire de lângă el, Harvath se gândea 
foarte serios s-o folosească pe post de armură de corp a săracului, 
când, deodată, la celălalt capăt al încăperii auzi o voce: 

— i-am spus să nu te mişti! 

Ridică privirea pentru a o vedea pe Tracy Hastings 
apropiindu-se de el. Avea în mână o cutie mică de scule și o expresie 
foarte hotărâtă în priviri. 

— Ce? întrebă ea, observând expresia din ochii săi. Credeai că 
nu mă mai întorc? 

— Mi-a trecut prin minte și gândul ăsta. Nu te-aș fi condamnat 
dacă ai fi făcut-o. 

— Poftim? Și să ratez o seară plină de cină, dans și conversaţie 
încântătoare? 

— Nu sunt așa sigur de conversaţia încântătoare. 

— Nici eu, dar nu contează. Niciodată nu las un soldat în urmă. 
Mai ales când e vorba de un lider arătos. 

— Ura! răspunse Harvath, cu toată încrederea de care era în 
stare când Tracy dispăru din nou sub platformă. 

După ce își reluă locul, îi spuse: 

— Nenorociţii ăștia sunt foarte isteți. Ai avut dreptate. Este prea 
simplu, dar nu-mi dădeam seama. 

— Ce nu-ţi dădeai seama? 

— Exact așa m-au păcălit şi în Irak. Acum am înţeles. Două 
dintre cele mai importante reguli pe care le-am învăţat la instructajul 
IED; niciodată să nu fii sigur că există un singur dispozitiv, iar regula 
numărul doi... 

— Vezi regula numărul unu! spuse Harvath, terminând 
propoziţia în locul ei. În sfârșit şi în mintea lui se limpeziră lucrurile, 
dar meritul era, totuși, al lui Tracy. 

— Indiferent de cât de sigur ești că nu există un alt dispozitiv, 
întotdeauna, întotdeauna, întotdeauna trebuie să iei în calcul prezenţa 
unuia. Nu am făcut asta în Irak și era s-o ratez și aici. Dacă atingeam 
dispozitivul pe care stai tu acum, amândoi mânjeam peretele la ora 
asta. Magia constă în al doilea dispozitiv. 

— Pe care l-ai găsit? 

— Da, l-am găsit. Fir-ar al dracului, tipii ăștia sunt buni de tot! 

— Cât de buni? întrebă Harvath, cu aluzia evidentă în voce. 

— Nu așa buni ca mine. Tu și cu mine vom ieși la dans. Şi, 
crede-mă, conversaţia va fi încântătoare. Acum, fii băiat drăguţ și 
închide gura ca să-mi pot face treaba. 

— Eşti sigură că n-o să explodeze jucăria aia? 

— Nu, tocmai de-asta am nevoie de liniște absolută. Am câștigat 
numai jumătate din bătălie descoperind al doilea dispozitiv. Partea cea 
mai grea e să mă asigur că nici unul nu explodează. 


Centrul pentru operațiuni și informații strategice 
Sediul FBI 
Washington, D.C. 


Directorul adjunct, Stan Caldwell, nu mai irosi nici o clipă. Întâi 
ceru un elicopter, după care îl sună pe Gary Lawlor şi îi spuse să se 
pregătească. 

În timp ce amândoi se aflau în zbor spre Fort Meade, Caldwell îi 
prezentă lui Lawlor varianta abreviată pentru copii a informaţiilor 
culese de FBI. Directorul NSA, locotenent-generalul Richard Maxwell, îl 
sunase personal pe directorul FBI pentru a-i solicita ajutorul în 

derularea unui interogatoriu. Îi explicase că NSA organizase o 
operaţiune de culegere de informaţii, la cel mai înalt nivel de 
secretizare, în afara New York-ului, iar trei dintre locurile care 
deserveau această operaţiune fuseseră atacate și tot personalul 
eliminat. 

Bineînţeles, aceste informaţii îi erau deja binecunoscute lui 
Lawlor. Doar el însuși informase NSA despre situaţia respectivă, 
inclusiv despre cum îl împușcase şi ucisese pe Joseph Stanton, după ce 
acesta îl omorâse pe căpitanul William Forrester şi încercase să-l ucidă 
şi pe el. Noutatea era că NSA îl identificase deja pe cel care scursese 
informaţiile despre existenţa celor trei poziţii secrete. Aveau bănuieli 
întemeiate că atacurile din New York şi cele asupra poziţiilor se aflau 
în strânsă legătură, ceea ce îi supăra și mai tare și le intensifica dorinţa 
de răzbunare. 

Informaţia finală, la care Lawlor deja se aștepta, fu aceea că cea 
de-a patra poziţie a NSA devenise imposibil de contactat. Din moment 
ce echipa sa era singura echipă de intervenţie cu acces la informaţii 
clasificate, implicarea lui Lawlor fusese inevitabilă. Ceea ce încă nu se 
clarificase în mintea lui Gary era rolul jucat de Agenţia de Informaţii a 
Armatei în toată această operaţiune. 

Nu își putea alunga din minte întrebarea dacă vizita de lămurire 
de la sediul NSA n-ar fi putut scoate la iveală chiar mai mult decât 
numele celui care scursese informaţiile clasificate despre poziţiile 
secrete din New York. lar acum, când se afla față în față cu Stan 
Caldwell, Gary ardea de nerăbdare să-i adreseze o altă întrebare, dar 
era suficient de isteţ să știe că era mai bine s-o rostească după 
interogatoriu. 

Asistentul generalului-locotenent Maxwell îi întâmpină pe Gary 
Lawlor şi Stan Caldwell pe pista de aterizare a elicopterului și îi 
conduse înăuntru, spre biroul directorului. Se spunea că inițialele 
Agenţiei Naţionale de Securitate93 înseamnă, de fapt, Agenţia de care 
Nu se Stie, iar pentru personalul său însemna Aici nu se Spune Nimic. 
Până acum, obsesia NSA pentru a-și ascunde toate operaţiunile 
funcţionase perfect. Era foarte interesant de văzut cât de cooperant 


” NSA — National Security Agency. 

avea fie Dick Maxwell în situaţia critică de acum. 

Fură conduși într-un birou mobilat simplu, plin cu fotografii ale 
lui Maxwell în diferite locuri pustii de la capătul Pământului. Era prima 
dată când Lawlor îl întâlnea pe Maxwell, iar când generalul-locotenent 
se ridică de la birou și veni în față pentru a-și întâmpina oaspeţii, 
Lawlor se miră de asemănarea izbitoare a acestuia cu George 
Patton94, trăsăturile faciale, statura, aproape toate caracteristicile. 
Singurele obiecte care lipseau pentru ca portretul să fie complet erau 
pistolul Colt 45 cu mâner de fildeș și un bull terrier adulmecând 
alături. Dacă n-ar fi fost sigur că asemănarea fusese menţionată de mii 
de ori deja, probabil că Lawlor ar fi spus ceva despre asta, dar se gândi 
că nu era profesionist să menţioneze așa ceva, mai ales că subiectul 
întâlnirii era total diferit. Lawlor venise aici pentru a afla răspunsuri, 
nu pentru a deveni amic la cataramă cu șeful Palatului din puzzle. 

— Vă mulţumesc că aţi venit, domnilor, spuse Maxwell, indicând 
câte un scaun la capătul biroului. Vă pot oferi ceva de băut? Cafea, ceai, 
sau poate ceva mai tare? 

— Nu, merci, Dick, răspunse adjunctul de la FBI. 

— Nici eu nu vreau nimic, spuse Lawlor. 

— În regulă. Atunci să trecem la subiect. Pe baza informaţiilor 
de până acum, se pare că toate cele patru poziţii din cadrul 
programului nostru aflate în New York au fost lovite. 

— Despre ce fel de informaţii e vorba? întrebă Gary. 

— Poziţiile nu răspund corect la anumite comenzi generate de 
computer din terminalul de aici. Cineva a dorit ca ele să pară că 
funcționează în continuare ca de obicei, dar ne-am dat seama că 
realitatea este cu totul alta. 

Acum ajungeau în miezul problemei, pe care Gary îl aștepta de 
mult. 

— Şi ce înseamnă, mai exact, să funcționeze ca de obicei? 

— Asta e o informaţie secretă, răspunse Maxwell. 

— Adică era secretă. 

— Nu, spuse directorul NSA. Chiar dacă operaţiunea pare a fi 


” George Smith Patton Jr. (11 noiembrie 1885 — 21 decembrie 1945) a fost general al 
armatei americane în timpul celui de-al Doilea Război Mondial, conducând campanii în 
Africa de Nord, Sicilia, Franţa şi Germania, între 1943-1945. 

compromisă, informaţiile rămân secrete. 

— Aşa cum este şi motivul pentru care unul dintre ofiţerii 
dumneavoastră a crezut de cuviință să omoare un om? 

Maxwell clătină din cap. 

— Din păcate, nici despre acest incident nu vă pot spune prea 
multe detalii, dar nu din cauză că n-aș vrea. Joe Stanton a trecut în 
zona neagră de acţiune prin acest gest. 

Chiar și așa, Lawlor avea nevoie de mai multe date, pe care știa 
cu siguranță că Maxwell le are. 

— Mai exact, ce tip de informaţii erau prelucrate în locurile 
secrete din New York? 

— Îmi pare rău, dar v-am spus deja, este o informaţie secretă. 

— Atunci de ce ne aflăm aici? 

— Directorul adjunct se află aici pentru a derula un 
interogatoriu. Am acceptat prezența dumneavoastră din curtoazie 
profesională. 

Lawlor știa să aprecieze foarte bine caracterul unui om, dar mai 
ştia şi să citească printre rânduri. Maxwell, în schimb, era foarte dificil 
de descifrat. De fapt, la fel era și Stan Caldwell. Amândoi, într-un fel 
anume, doreau să-l ajute, dar de ce? Până la un anumit punct putea 
înțelege motivaţia lui Maxwell. Acesta era conștient de faptul că Lawlor 
avea singura echipă în teren care se afla chiar pe urmele grupării 
teroriste responsabile pentru uciderea personalului NSA și a 
pușcașilor marini. Motivația lui Caldwell, pe de altă parte, era mult mai 
greu de intuit. 

Nu avea de ales decât să accepte condiţiile impuse. Singura lui 
speranţă era ca informaţiile aflate cu această ocazie să nu apară prea 
târziu. 

Înainte de a-i conduce pe Lawlor și Caldwell în sala de 
interogatoriu de la etajul al treilea, directorul Maxwell îi aduse într-o 
altă încăpere de-a lungul holului. 

— Ca un tigru în cușcă, remarcă el, indicând câteva monitoare 
pe care se putea vedea Mark Schreiber foarte agitat, plimbându-se de 
colo-colo. După Stanton, el avea cel mai mare acces la operaţiune. Nu a 
fost prea greu să ne dăm seama. lar testul ratat de la poligraf i-a 
pecetluit soarta. 

După ce părea că cei doi văzuseră destul, locotenent-generalul 


adăugă: 

— Du-te şi pune-ţi în valoare magia! 

Dintr-un anume motiv, remarca lui Maxwell îl deranja pe 
Lawlor. Ar fi vrut să-i spună chiar acolo ce ar putea face cu acea 
„magie”, dar tăcu şi îl urmă pe Caldwell afară din cameră și mai 
departe pe coridor. 

Când intrară în sală, Schreiber își încetă plimbarea agitată. Îi 
privi atent pe cei doi, încercând să-și dea seama cine sunt. Caldwell nu 
mai irosi timp și se prezentă: 

— Numele meu este agent Stan Caldwell, spuse el și își ridică 
legitimaţia chiar în dreptul umărului - o mișcare deja inconștientă, 
căpătată în anii petrecuţi în cadrul FBI. Sunt directorul adjunct al 
FBI-ului. lar acest domn, continuă ei prezentându-l pe Lawlor - care îşi 
scosese în acest timp legitimaţia - este agent Gary Lawlor de la 
Departamentul pentru Securitate Naţională. O să-ți punem câteva 
întrebări. Eşti de acord? 

Schreiber aprobă printr-o mișcare a capului. 

— În regulă, continuă Caldwell, după care amândoi se aşezară la 
masă, în faţa tânărului. Ia loc, te rog! 

Schreiber se conformă, iar Caldwell își deschise dosarul primit 
de la asistentul lui Maxwell și se prefăcu interesat de cele scrise acolo. 
Deja își întipărise în memorie detaliile importante ale cazului, în drum 
spre sala de interogatoriu. 

— Văd că lucrezi la NSA de cinci ani. 

— Da, domnule, răspunse Schreiber. 

— Îţi place munca ta? 

— Am şi zile bune și rele. 

— Şi cum ai caracteriza ziua de azi? întrebă Caldwell, fără a 
ridica privirea din dosar. 

Lawlor, pe de altă parte, avea ochii ațintiți asupra suspectului. 

— Azi a fost, în mod sigur, o zi rea, răspunse tânărul. 

La acest răspuns, Caldwell își ridică ochii și adăugă: 

— Aş înclina să am aceeași părere. Ai idee de ce ne aflăm aici? 

Schreiber ezită un moment, după care răspunse: 

— Îmi imaginez că are legătură cu testul neașteptat la poligraf la 
care am fost supus mai devreme. 

— Ai dreptate. Uite ce e, Mark, ai putea economisi mult timp 
pentru toți. Spune-ne clar de ce ai făcut-o. 

— Am făcut-o pentru că Stanton nu voia să mă asculte. 

— Ce să asculte? 

— Să mă asculte! 

Din cauza tuturor tocilarilor obsedaţi de computer angajați de 
NSA, directorul adjunct al FBl-ului nu se mira că situația degenerase 
atât de mult. Chiar dacă aceşti oameni erau genii în manipularea și 
analiza informaţiilor, nu aveau nici cele mai elementare aptitudini 
sociale necesare pentru a funcționa în lumea reală. În timpul liber, fie 
spărgeau site-uri sau coduri, fie jucau diverse jocuri pe calculator, în 
loc să iasă în lumea reală şi să relaționeze cu alte ființe omenești. Jucau 
un rol extrem de important pentru naţiune, mai ales că tehnologia 
avansa incredibil de repede, dar se mai întâmplau și situaţii ca aceasta. 

Caldwell ajunsese de timpuriu la părerea că mulţi dintre acești 
oameni obsedaţi de calculator erau bombe gata să explodeze. Era 
numai o chestiune de timp, inevitabilă, iar rezultatele nu puteau fi 
decât aproximate. Din experienţa sa, existau două căi: fie violenţa lor 
se manifesta în mod fizic - Împuşcături la locul de muncă - fie în mod 
intelectual. Clasica atitudine O să le arăt eu cât de deștept sunt 
caracteriza perfect situaţia de față. Caldwell era sigur că avea dreptate. 
Era cel mai rău mod prin care un funcționar responsabil de informaţii 
foarte sensibile putea pierde controlul, ceea ce putea deveni la fel de 
fatal ca situaţia în care Schreiber ar fi furat o armă automată și un 
încărcător și ar fi tras în toţi superiorii și colegii săi, înainte de a 
îndrepta arma spre sine. 

— Şi ai decis să-l obligi pe Joe Stanton să te asculte. Așa e? 
întrebă Caldwell. 

— Într-un fel. 

— Nu te condamn. De fapt, de ce te-ai oprit la Stanton? De ce nu 
i-ai forțat pe toți din NSA să te asculte? 

Schreiber nu înţelegea: 

— Despre asta e vorba? 

— Tu ce credeai? Că ceilalți ofiţeri din NSA nu vor afla ce ai 
făcut? 

— Dar nu e mare lucru și, în mod evident, nu e de nivelul 
FBI-ului și al DHS-ului. 

Caldwell își aşeză mâinile pe masă, se aplecă înainte și spuse: 

— Am veşti pentru tine. Trădarea e un lucru foarte mare. 

— Trădare? repetă Schreiber. Despre ce dracului vorbeşti? 


— Vorbesc despre furnizarea informaţiilor secrete despre 
sediul celor patru poziţii ale NSA din New York către inamici ai 
Statelor Unite. 

— Eu nu am furnizat nici o informaţie, niciodată! 

— Mark, ai picat două teste la poligraf. Și deja ai recunoscut că 
ceea ce ai făcut s-a datorat faptului că Stanton nu dorea să te asculte. 
Așa că termină cu jocurile astea! Au murit deja prea mulți oameni. 
Dacă accepţi să cooperezi, sunt dispus să cădem la o înţelegere. 

Bărbia lui Schreiber i se apropiase de piept, iar ochii îi erau larg 
deschişi. Arăta ca un cal înspăimântat, ale cărui hăţuri erau trase cu 
putere. 

— Au murit oameni? Adică, au murit oamenii din poziţiile 
secrete din New York? 

— Da, Mark Și, în funcţie de cât de mult te-ai implicat în treaba 
asta, probabil că ești deja complice ia uciderea a numeroși angajaţi 
federali. Știu sigur că guvernul analizează deja pedeapsa cu moartea. 

Schreiber era terifiat şi începuse să transpire. 

— Singurul lucru de care sunt vinovat, rosti el, este că am 
încălcat niște reguli de protocol privind securitatea serverului, 
nicidecum de trădare și cu atât mai puţin de crimă. 

— Nu mă pricep la computere, răspunse Caldwell, dar dacă vrei 
să spui că ai încălcat protocoale de securitate cu bună știință și din 
cauza asta s-a aflat poziţia celor patru locuri secrete din New York, 
atunci ai dat de dracu'! 

— Dar nu am prejudiciat deloc aceste informaţii! insistă 
Schreiber. Tot ce am deschis au fost serverele din acele locuri și asta 
numai pentru câteva momente. Cineva ar fi trebuit să fie conectat chiar 
în acel loc în acel moment pentru a fura vreo informaţie. Ar fi trebuit 
să ştie ce voiam să fac, dar eu n-am spus nimănui nimic. Nici măcar lui 
Stanton. 

Acum era rândul lui Caldwell să nu mai înțeleagă: 

— Despre ce vorbeşti? 

— O parte din munca mea este să monitorizez cele patru locuri 
din New York. Când două dintre ele au început să funcţioneze anapoda, 
i-am atras atenţia lui Stanton, dar m-a expediat imediat. Se mai purta 
aşa, mai ales dacă avea alte treburi mai importante. Mi-a zis să nu-mi 
fac probleme și să acord asistenţă în alte departamente. A zis că, din 
cauza atacurilor teroriste, tot personalul de la NSA va lucra peste 

program. 

— Ce era anapoda în funcţionarea celor două locuri? întrebă 
Gary. 

— Nimeni nu-mi răspundea la e-mail. Era ciudat. 

— Ce era ciudat în asta? După atacuri, reţeaua era 
supraîncărcată şi chiar s-a blocat. 

— Ştiu, răspunse Schreiber. Ca și telefoanele, de altfel. Dar toate 
datele noastre se transferă prin satelit. 

— N-ai văzut știrile? Atmosfera e plină de fum și cenușă. 

— Nu contează. Numai moleculele de apă pot cauza întreruperi 
în transmisie, iar în New York nu plouă. Şi chiar şi aşa, există sisteme 
de rezervă. 

— Deci personalul de acolo nu îţi răspundea la e-mail, sublinia 
Caldwell. Și ce? Nu crezi că puteau fi preocupaţi de atacuri? 

Tânărul de la NSA îl privi drept în ochi: 

— Tocmai asta e problema. Conform informaţiilor pe care le 
primeam, personalul era preocupat numai de calculatoare. Toată 
lumea muncea. Toţi procesau date conform procedurii normale, dar 
nimeni nu răspundea la e-mail. 

— Şi ce ai făcut? întrebă Lawlor. 

— Nimic. Până când nici cea de-a treia poziţie nu mi-a mai 
răspuns, iar Stanton m-a trimis din nou la plimbare. Am accesat toate 
serverele și păreau să funcționeze normal, dar era o funcţionalitate 
ciudată. 

— Şi atunci ai încălcat protocoalele de securitate? 

Schreiber dădu din cap: 

— Am aplicat o serie de diagnostice controlate printr-un canal 
nesecurizat. 

— Şi ce ai descoperit? 

— Nu am descoperit nimic. Am vrut să-i spun din nou lui 
Stanton, dar nu mai era în clădire. Cineva mi-a spus că plecase cu un 
elicopter și a fost ultima dată când am auzit de el, până când corpul de 
pază a venit în biroul meu, mi-a cerut legitimaţia și m-a dus la poligraf. 

— Ai cercetat şi cea de-a patra poziţie? 

— Bineînţeles. Rezultatul a fost identic cu celelalte trei. 
Serverele funcționau, dar nu am putut lua contactul cu nimeni. 

— Şi asta e tot ce ai făcut? întrebă Lawlor. 

— Da, asta e tot. Jur pe Dumnezeu! 


Gary îl privi fix câteva momente bune, după care îi făcu semn lui 
Caldwell să-şi ia dosarul și să-l urmeze în afara sălii. 

După câteva minute, directorul Maxwell ieși din camera 
monitoarelor și îi întrebă: 

— Ei, ce părere aveţi? 

Lawlor îi returnă lui Caldwell transcrierile testelor de poligraf și 
spuse: 

— Cred că testele voastre nu sunt concludente. 

— Ce vrei să spui? Am pus întrebările corecte. 

— Desigur, dar nu în modul corect. Mark Schreiber este vinovat, 
dar în nici un caz de trădare. 

— Atunci cine a vorbit despre cele patru poziţii? întrebă 
Maxwell. Stanton? 

— Aşa s-ar explica de ce nu dorea ca Forrester să vorbească și 
de ce dorea să mă elimine și pe mine. 

— Nu pot să cred. Stanton lucrează la noi de foarte multă vreme. 

— Să crezi! răspunse Caldwell. Cred că ar trebui derulat un alt 
test de poligraf pentru Schreiber, organizat de FBI, dar, în locul vostru, 
aş paria că-l trece. Tu ce părere ai, Gary? 

Lawlor aprobă din cap: 

— Sunt de aceeași părere. Dacă ne minte, atunci e cel mai bun 
actor pe care l-am văzut vreodată. Povestea lui are sens și explică mai 
bine atitudinea lui Stanton. 

Caldwell îl privi pe directorul NSA și-i spuse: 

— Cârtiţa ta a ieşit singură din joc, Dick. 

Maxwell nu ştia sigur pe cine sau ce anume să creadă. 

— Până când îl testează oamenii tăi, vreau ca Schreiber să 
rămână izolat. 

— N-am nimic împotrivă. Sunt o grămadă de prevederi în 
Patriot Act95 pe care le poţi invoca. Îl poţi interoga tu însuţi sau îl poți 


” Legea nr. 107-56 pentru unitatea şi fortificarea America prin asigurarea instrumentelor 
necesare pentru interceptarea şi obstrucţionarea actelor de terorism, USA PATRIOT Act 
sau numai Patriot Act. Este o lege elaborată de Congresul Statelor Unite şi promulgată de 
preşedintele George W. Bush în 26 octombrie 2001. Prin acest act se extinde foarte mult 
capacitatea foiţelor de ordine americane de a lupta împotriva terorismului, în Statele Unite 
Şi în exterior. 

transfera la subsol. E decizia ta. 

Directorul se gândi o clipă, după care spuse: 

— Până nu sunt complet sigur că nu reprezintă un risc de 
securitate, nu vreau să-l ţin în clădire. 

— Atunci va merge la subsol. 

— Îmi pare rău să vă întrerup, interveni Lawlor. Dar aș vrea să 
mai discut ceva cu Schreiber. 

Caldwell dădu din umeri și răspunse: 

— Nu ştiu cu ce te poate ajuta, dar nu am nici o obiecție. Dick? 

— N-am nimic împotrivă, răspunse Maxwell, cât timp directorul 
adjunct Caldwell te însoțește. Vreau ca procedura să se deruleze ca la 
carte, pentru orice eventualitate. Cât timp vă ajută cu ceva, sunteți 
invitaţii mei. Eu mă voi întoarce în birou pentru a transmite bazei 
decizia transferului lui Schreiber. Dacă aflați ceva nou, vreau să fiu 
informat. 

— Bineînţeles, răspunse Gary, mulțumindu-i directorului pentru 
timpul pe care i-l acordase, după care îi strânse reținut mâna și respiră 
ușurat privindu-l cum se îndepărta pe hol. 

Când ajunse înapoi în sala de conferinţe, alături de Stan 
Caldwell, Lawlor trecu de la interogatoriu la adresarea unor întrebări 
pentru informare. 

— Domnule Schreiber, aș vrea să vă mai pun câteva întrebări 
despre Joseph Stanton. 

— Sunt arestat? întrebă tânărul. 

— Nu, îi răspunse Lawlor. Nu sunteţi arestat. 

— Atunci sunt liber să plec din această cameră și să mă întorc în 
biroul meu? 

— Nu chiar, interveni Caldwell. Uite ce e, în ceea ce ne priveşte, 
povestea ta pare reală. Directorul Maxwell, în schimb, trebuie să fie 
complet sigur înainte de a-ţi restitui funcția. Sunt convins că înţelegi 
această situaţie. 

— Cred că da, spuse Schreiber. 

— În regulă, reveni Lawlor Trebuie să-ţi spun, în primul rând, că 
Joseph Stanton e mort. 

Tânărul nu putea crede ce auzea. 

— Mort? Cum aşa? Ce s-a întâmplat? 

— L-am împuşcat eu în această după-amiază. 

Schreiber era șocat. 


— Era ceva în neregulă cu el? Ceva pentru care ar fi putut fi 
şantajat? De exemplu, îi plăceau jocurile de noroc? Sau femeile puţin 
cam prea mult? Obișnuia să bea excesiv sau să consume droguri? 

— Staţi puţin, răspunse tânărul, prinzând din zbor ideea. 
Credeţi că Joe Stanton e cel care a furnizat informaţiile despre locurile 
secrete? 

— E o posibilitate pe care o analizăm. Ai văzut sau ai auzit ceva 
în acest sens? 

Schreiber tăcu pentru a se gândi. 

— Orice, spuse Gary. Orice care ne-ar putea ajuta să descoperim 
cu cine lucra. Nu contează cât de neimportant crezi că ar fi acel detaliu. 

Tânărul îşi privi ceasul. 

— Te reținem cumva? întrebă Caldwell. 

— Nu, domnule, răspunse Schreiber. Încerc doar să îmi dau 
seama de o dată. 

— Ce dată? întrebă Gary. 

— Acum câteva săptămâni, Stanton mi-a dat o sarcină cam 
ciudată. Mi-a spus că la NSA lipsesc câteva informaţii. Mi-a lăsat un 
dosar pe birou și mi-a zis să mă apuc imediat de lucru, fără să 
menționez nimănui despre asta. 

— Ce voia de la tine? 

— Voia să dau de urma tuturor vânzărilor din ultimele luni de 
un anumit tip de aparate foarte performante pentru dializă. 

— Ţi-a spus de ce sau cu ce anume avea legătură? 

— Nu. Doar că avea legătură cu un caz privind securitatea 
națională, după care mi-a amintit să nu vorbesc cu nimeni. 

— Şi ce ai aflat? 

— Am aflat că respectivul dispozitiv este foarte scump peste tot 
în lume, dar este prima alegere pe care o fac spitalele pentru 
tratamentul afecțiunilor renale în stare foarte gravă. 

— La ce dracului i-ar folosi o astfel de informaţie? întrebă 
Caldwell. 

— Nu ştiu, răspunse Schreiber. Nu mi-a spus niciodată. A vrut o 
listă cu persoane particulare sau organizaţii care achiziționaseră acest 
aparat în ultimele trei luni. 

— Şi ce ai aflat? întrebă Lawlor. 

— La început, nu mare lucru. Compania care produce aceste 
aparate se numește Nova Medical Systems. Sunt extrem de precauțţi și 


6 


reticenţi în a oferi detalii, indiferent despre ce activitate e vorba. 

Lawlor tăcu câteva clipe. Era ceva în numele acelei companii 
care i se părea familiar, dar nu ştia ce. În mintea sa aveau loc sute de 
sinapse, încercând să coreleze informaţiile și să ajungă la o concluzie 
plauzibilă. Ce era atât de familiar în numele companiei? 

Sperând că tânărul analist i-ar putea furniza răspunsul, Lawlor 
îl îndemnă să continue. 

— Am reuşit, în cele din urmă, să intru în baza de date cu 
informaţii despre vânzări și am descoperit că vânduseră un singur 
exemplar al acestui aparat ultraperformant în ultimele trei luni, 
adăugă Schreiber. 

— Cui l-au vândut? 

— Libienilor. 

Libienilor? Sigur era o pistă moartă. 

Lawlor era gata să renunţe la întreaga poveste, dar Schreiber 
mai adăugă un detaliu: 

— Dar nu asta e partea ciudată a poveștii. Partea ciudată e că 
aparatul nu a fost expediat în Libia. 

— Nu? Dar unde a fost trimis? 

Schreiber se aplecă peste masă și le răspunse: 

— La sediul misiunii libaneze din cadrul Organizaţiei Naţiunilor 
Unite din New York. 

— Cât timp o să avem la dispoziţie? întrebă Harvath când Tracy 
îl puse la curent cu situaţia şi îi spuse planul ei. 

— Nici o grijă! răspunse ea. Tot ce ai de făcut este să sari de pe 
platformă și s-o iei la fugă. Eu sunt cea care trebuie să iasă de 
dedesubt. 

— Cât timp o să avem la dispoziţie? repetă el. 

— Probabil că nu destul. 

— Nu e bine, Tracy. Nu pot accepta asta. 

— Dacă asta e părerea ta, atunci e bine că depinde numai de 
mine. 

— Nu te las să faci așa ceva. 

Hastings scoase capul de sub platformă și se uită la el: 

— Va trebui să accepţi ideea că, de data asta, nu tu ești șeful. Nu 
acum, domnule Harvath. 

— „Agent Harvath” pentru tine, doamnă, o mustră el, iar asta e 


operaţiunea mea! 

— Dar bomba e a mea! 

Avea dreptate, iar el ştia că, oricât de mult ar fi încercat să-i 
schimbe decizia, nu avea să reușească. Se părea că, în acel mod, Tracy 
îşi înfrunta demonii. Dacă bomba exploda și o ucidea, cel puţin urma să 
o facă în termenii femeii. Nu avea de gând să mai fugă. Se săturase să 
îşi tot ascundă cicatricele, se săturase ca oamenii din jurul său s-o facă 
să se simtă mai bine cu noul ei aspect şi se săturase să îi fie teamă, 
teamă de ce se întâmplase și întrebându-se mereu cum ar fi stat 
lucrurile acum dacă ar fi reușit să dezamorseze acea bombă. 

Nu, Tracy Hastings nu avea să-și schimbe decizia. Avea să joace 
până la capăt în acea horă, indiferent de rezultatul final. 

În ceea ce-l privea, Harvath nu putea accepta ca ea să-şi asume 
integral riscul. Nu merita să moară. Suferise destul în Irak și după 
accidentul provocat de bomba care-i explodase în faţă. Dar cu ce putea 
s-o ajute? Răspunsul nu era ușor de acceptat, dar era evident - cu 
nimic. 

— Insubordonarea ta a fost notată cu atenţie, spuse Harvath. 

O auzi pe Hastings înăbușindu-și un hohot de râs. 

— Zău? spuse ea, după care începu să citeze din el, aproape 
cuvânt cu cuvânt: „Ei bine, având în vedere că nu sunt nici ofițer 
federal, nici pirotehnist acreditat pentru misiunea asta și participarea 
mea fiind neoficială, nerecunoscută şi, mai ales, neputând fi 
sancționată, chiar nu-mi pot imagina consecinţele acestei decizii.” 

Harvath se gândi o secundă și-i răspunse: 

— Insubordonarea în cazul unuia dintre ofițerii mei se plăteşte 
foarte scump. Va trebui să plătești cina la care vom merge împreună, 
locotenent. 

Hastings râse din nou, deși tensionat de data aceasta. 

— Dacă scăpăm amândoi cu viaţă de aici, voi fi teribil de 
încântată să plătesc pentru cină. Chiar sunt dispusă să merg oriunde 
vrei tu. 

— O să ţin minte treaba asta! spuse Scot. 

— Bine, adăugă ea. Acum, când îţi spun eu, vreau să faci un pas 
în spate de pe placa aceea din podea, după care să fugi ca un bezmetic! 

— Tu ce vei face? 

— Să sperăm că voi privi în urma mea râzând că nu ești în stare 
să ţii pasul cu o fată! 

Era rândul lui Harvath să râdă: 

— Eşti mult mai mult decât o simplă fată, Tracy! 

— Ți-aş spune dacă flatarea ta te ajută cu ceva, dar, în momentul 
ăsta, nu cred că e cazul să te încurajez în direcția asta. Concentrează-te 
mai bine pe fugă. 

— Da, doamnă! 

Hastings își ridică privirea de sub podea și spuse: 

— „Locotenent” pentru tine, agent Harvath! 

Harvath îi zâmbi înapoi și se rugă la Dumnezeu s-o ajute să 
scape. Nu știa de ce - poate pentru că era vulnerabilă sau poate din 
cauza atitudinii ei ironice - dar ajunsese să o îndrăgească și era foarte 
hotărât să-şi respecte promisiunea de a o scoate în oraș la cină și dans. 

— În regulă, la trei, spuse ea, după care se ghemui din nou sub 
platformă, unde se afla cea de-a doua bombă. 

Harvath inspiră adânc și aşteptă. Apoi o auzi: 

— Unu, doi, trei! 

Sărind de pe platformă, Scot nu se putea gândi la altceva decât 
s-o scoată teafără de acolo și pe Tracy. Ceva îi spunea că, dacă nu 
reuşea să scape, va purta această povară în suflet tot restul vieţii. 

Se întoarse, sperând c-o va vedea ieşind de dedesubt, dar ea nu 
apărea. Privi spre deschizătura din platformă de lângă locul în care 
stătuse el, dar nu o vedea nici acolo. Unde naiba dispăruse? 

Deodată, lângă picioarele sale se auzi o trosnitură, iar el înţelese 
că Tracy se târâse pe sub podea în capătul îndepărtat al podelei pentru 
a ajunge mai repede la ușă. Când dădu placa deoparte, urlă spre el cât 
putu de tare: 

— Fugi, idiotule! Aleargă! 

Harvath o ignoră și se aplecă spre podea, pentru a rupe plăcile 
care mai rămăseseră. O trase de acolo și o ajută să se ridice. Spre 
meritul ei - sau poate al instinctului de supravieţuire - nu se opri să-i 
mulțumească. O luă la fugă. Și, conform previziunii de mai devreme 
privi în urmă pentru a-l vedea pe Harvath întrecut de o fată. 

Situaţia putea fi chiar amuzantă, dar cinci secunde mai târziu, 
ambele bombe explodară, aruncând în aer o mulțime de așchii ucigașe 
de sticlă și Lexan. 

Tracy ajunse în coridorul de la intrare, unde se roti și îl prinse 
pe Harvath de vestă, pentru a-l trage din dreptul ușii. Valul exploziei 

trecu prin hol și îl lovi atât de tare, de parcă se aruncase de la mare 
înălțime şi aterizase direct pe spate. Tracy îşi pierdu echilibrul și 
amândoi se prăbușiră la pământ. 

Când Harvath își reveni, o văzu sprijinită de perete, iar capul lui 
- de fapt faţa lui - se afla într-o poziţie foarte indecentă şi anume între 
picioarele ei. 

— Probabil că majoritatea tipilor ar spune doar mulțumesc, 
glumi el. 

Hastings avea ochii deschiși. 

— Nu simţi nimic? întrebă ea, privind în jos. 

Harvath nu înţelegea la ce se referă. 

— Ce să simt? 

— Spatele tău. 

— Mă doare groaznic, dar o să treacă. 

— Numai dacă fac eu ceva în legătură cu asta, spuse ea şi scoase 
din buzunar o pensetă. 

Când Harvath privi peste umăr, înţelese despre ce vorbea. 

— Ai ceva la îndemână să strângi în dinţi? întrebă ea. 

Harvath se uită la coapsele ei foarte atrăgătoare și îi răspunse: 

— O să-mi concentrez atenţia în altă parte. Grăbește-te, bine? 

— În regulă, domnule macho SEAL. Pornim. Pot să aud un ura? 

Durerea era incredibilă, având în vedere cantitatea mică de 
Lexan. lar Harvath însoţi acea durere groaznică cu un foarte tare și 
prelung urlet de ura, specific Marinei americane. 

Imediat după ce scoase cioburile, Tracy desfăcu la iuțeală o 
bandă medicinală - înmânată de Morgan pe când îl tratau pe ofiţerul 
de poliţie din Central Park - și o aplică peste rana lui Harvath. Fără 
tifon care s-o acopere, căută un înlocuitor în banda adezivă. Încă mai 
avea câteva bucăţi care atârnau pe ea de când dezamorsase bomba și, 
după ce sfâșie cămașa lui Harvath, reuşi să acopere perfect rana și să-i 
lipească banda adezivă de piele. 

— Vrei s-o păstrezi ca amintire? îl întrebă ea, arătându-i bucata 
de Lexan pe care i o scosese din spate. 

— Nu, merci, mă gândesc deja la alt trofeu. 

Hastings îl privi încă aşezat cu capul între picioarele ei și își 
ridică întrebătoare sprâncenele. 

Harvath dădu din cap şi încercă să se ridice. 

— Mă refer la cei responsabili pentru dezastrul ăsta. 


Pe faţa ei apăru un zâmbet și se pregătea să-i răspundă, dar 
chiar atunci stația radio de la Harvath prinse glas. Era Bob Herrington. 

— Scot! Scot, mă auzi? Terminat. 

— Te aud, Bob, spuse Harvath așezându-și microfonul, după 
care se săltă în picioare şi se îndepărtă de Tracy Hastings. 

— Am auzit explozia. Sunteţi în regulă? 

— În regulă, răspunse Harvath. Doar nişte julituri pe ici, pe colo. 

Hastings își îndreptă privirea spre spatele său bandajat, dar Scot 
o ignoră. 

— Ce ai aflat, Bob? 

— Au fugit printr-o conductă a liftului și au evadat prin ieșirea 
secretă din garaj. 

Harvath nu putea crede așa ceva. 

— Dar McGahan și oamenii lui se află pe Strada 49! N-ar fi reușit 
niciodată să treacă de ei! 

— Nu au ieșit prin Strada 49. Au găsit o altă ieșire de serviciu și 
au luat-o chiar prin hotel. 

— Tu unde ești acum? 

— Chiar în urma lor. Se îndreaptă către uşile dinspre Park 
Avenue. 

— L-ai văzut? 

— Negativ. 

— Cum te ţii după ei atunci? 

— Ai fi uimit să vezi câte treburi au cărat pe talpa bocancilor din 
garaj, îi răspunse Herrington. 

Benzină, ulei, lichid de frâne... Harvath își putea imagina lucrul 
ăsta foarte bine. Dumnezeu să-l binecuvânteze pe Bob Herrington! 
Identificarea unor urme în oraș era o abilitate greu de căpătat, iar 
Harvath nu excelase niciodată. 

Îşi dădu seama că ar fi fost mai indicat să iasă prin Strada 50 
decât să se târască până la ieşirea dinspre Strada 49, unde trebuia să 
fie foarte atent pentru ca oamenii lui McGahan să-l recunoască înainte 
de a deschide focul, așa că-i spuse lui Herrington planul său. 

Dacă ar putea ajunge la timp la intrarea dinspre Park Avenue, 
poate ar putea pune capăt seriei de atacuri mortale ale teroriștilor 
pentru totdeauna. Dar aveau să afle că lucrurile nu merg mereu 
conform planului. 

Washington, D.C. 


Gary Lawlor se urcase în elicopter în Washington fără nici o idee 
despre ce l-ar putea aştepta la sediul NSA sau de ce îl invitase acolo 
Stan Caldwell. Într-o astfel de zi, directorul adjunct ar fi trebuit să fie 
lipit de scaunul său din Centrul pentru operaţiuni și informaţii 
strategice de la FBI. Părea foarte puţin probabil să plece de acolo 
numai pentru a conduce un interogatoriu, chiar dacă însuși directorul 
NSA îl rugase s-o facă. 

Indiferent de părerea sa, Lawlor își ţinuse gura închisă și 
acceptase invitaţia, sperând că va afla ceva util pentru investigaţiile 
sale și pentru operaţiunea condusă în New York de Scot Harvath. 
Acum însă, după finalizarea interogatoriului cu Schreiber și fiindcă nu 
mai avea nimic de pierdut, Lawlor voia mai multe răspunsuri de la 
Caldwell. 

După ce elicopterul Sikorsky S76C decolă, Gary se întoarse spre 
directorul adjunct și spuse: 

— Vreau să vorbim despre faptul că m-ai luat cu tine la acest 
interogatoriu. 

Stan se aștepta la această cerere și spera că o va putea evita 
vorbind la telefonul cu sediul central al FBI-ului tot drumul până în 
Washington. Fiind încolţit, Caldwell se întoarse spre mentorul său și 
răspunse: 

— Ţi-am spus. A fost curtoazie profesională. M-am gândit că te 
poate ajuta în investigaţiile curente. 

— Aşa cum ai crezut și despre interogatoriul din Manhattan, pe 
care ni l-ai aruncat sub nas? 

Caldwell își clătină capul: 

— Am trimis și noi pe cineva acolo, dar se pare că omul nu vrea 
deloc să vorbească. Tipul tău a scos ceva de la el? 

— Nu schimba subiectul, spuse Lawlor. De unde atâta 
generozitate? 

— Ţi-am spus. 

— Da. Curtoazie profesională. Ştii, Stan, niciodată n-ai reușit să 
minți convingător. 

Caldwell zâmbi. 

— Dar asta nu m-a împiedicat să capăt postul de director 
adjunct după plecarea ta, nu-i așa? 

— Se pare că nu. În fine, ai de gând, totuşi, să-mi spui ce se 
întâmplă cu adevărat? Fără rahaturi, ca între doi oameni ai FBI-ului. 

Caldwell și-ar fi dorit foarte mult să-i răspundă la întrebare, dar 
ştia prea bine că nu avea voie. 

— Stan, americanii din Manhattan sunt măcelăriți la propriu. E 
vorba de personal guvernamental și un număr important de pușcași 
marini. Dacă ai vreo informaţie relevantă, orice m-ar putea ajuta să 
opresc acest măcel, trebuie să-mi spui. 

— Las-o baltă, Gary. Toate cele patru poziţii ale NSA au fost deja 
atacate. Indiferent care este motivul teroriștilor, probabil că deja au 
obținut ceea ce voiau. 

Lawlor nu putea crede ce auzea. 

— S-o las baltă? Am o echipă pe urmele lor, chiar foarte aproape 
de ei. Nu las nimic baltă. Pe cine vrei să protejezi, de fapt? 

— Nu protejez pe nimeni. Și orice informaţie culeasă de echipa 
ta vreau să ajungă la mine. Biroul este, din acest moment, agenţia 
responsabilă pentru acest caz şi noi vom prelua totul de aici încolo. 

— Pe dracu' o să preluaţi! În clipa asta, oamenii mei sunt cei mai 
buni și sunt singura șansă pe care o avem. 

Caldwell ura ceea ce făcea acum, dar își privi mentorul și spuse: 

— Nu te rog, Gary. Ca director adjunct al agenţiei responsabile 
cu investigarea atacurilor din New York, îți dau un ordin direct. 

Pentru un moment, Lawlor rămase fără replică. După care 
răspunse: 

— Probabil că am atins un nerv foarte sensibil. 

— Conformează-te, bine? 

— Stan, sper că îţi dai seama că, odată cu trecerea șocului și 
aşternerea prafului peste atacurile din New York, oamenii vor începe 
să ceară sânge! 

Caldwell nu răspunse. 

— Şi cea mai mare dorinţă de răzbunare va fi împotriva celor 
care au permis ca aceste atacuri să lovească New York-ul din nou. 
Comisia 9/11 va părea o glumă bună în comparaţie cu investigaţiile 
derulate în acest caz. Și îţi spun de pe acum: şi eu am dinţi - mari, 
lucioşi şi foarte ascuţiţi. Poporul american nu va mai permite ca 
gunoiul să fie ascuns sub covor. Nu și acum. Nu va mai accepta pasaje 
întregi interzise opiniei publice pentru a fi protejate operaţiuni secrete 
şi nici prietenii politice care să acopere scaune influente. Nici măcar 

preşedintele nu va în siguranţă de data asta. Opinia publică se va 
căţăra atât de sus în spatele FBI-ului încât îi veţi simți răsuflarea în 
ceafă. Și când va ajunge la tine, directorul adjunct, o să-ţi analizeze 
fiecare clipă petrecută după atacuri, inclusiv excursia asta la NSA. Va 
dori să știe exact despre ce am vorbit și ce am făcut acolo și îți garantez 
că eu voi fi gata să depun mărturie. Singura întrebare este: ce vei 
spune tu? Şi asta depinde de tine. Eu fie voi răspunde că FBI a făcut tot 
ce era posibil pentru a ajuta la capturarea teroriștilor sau, dimpotrivă, 
că din cauza ta am pierdut cea mai bună șansă de a-i prinde pe băieţii 
răi. Îţi poţi imagina repercusiunile acestei afirmaţii? Biroul va părea un 
fel de Keystone Cops. Probabil nu-și va mai reveni niciodată. Cine ştie, 
poate Congresul va decide chiar desființarea instituţiei. Nu-i așa c-ar fi 
o grozăvie? 

Caldwell avea privirea pierdută pe fereastra elicopterului. Știa 
că Gary avea dreptate. Era o posibilitate discutată la FBI de ceva 
vreme. Existaseră multe șoapte de desființare a Biroului în urma 
atacurilor din 11 septembrie 2001, dar reușiseră să le reducă din fașă, 
înainte de a câștiga prea mult teren. După atacurile din acea zi însă, nu 
mai aveau nici o cale de a opri avalanșa de acuzaţii. Cu siguranţă, 
americanii vor dori să se răzbune, iar asta se putea transforma în 
legarea și arderea pe rug a unei întregi agenţii guvernamentale. 
Caldwell nu putea accepta așa ceva. 

Părea atât de ironic să aleagă între interesul politicii 
guvernamentale și interesul ţării întregi - care, în acel moment, erau 
diametral opuse - dar directorul adjunct luase deja o decizie. Și, 
întorcându-se spre Gary Lawlor, îi spuse totul, dar cu o condiţie. 

78 

New York 


Harvath şi Hastings ieșiră din Waldorf prin Strada 50 și o luară 
la fugă spre Park Avenue. Când se apropiară de colţul străzii, auziră 
izbitura unei mașini și focuri de armă automată. 

— Bob, ce dracului se întâmplă acolo? întrebă Harvath prin 
stație. 

— I-am prins! Au furat o dubă, dar au intrat într-un taxi și s-au 
înțepenit în intersecţie. Se îndreaptă spre biserica Sf. Bartolomeu. În 
cât timp ajungi? 

— În treizeci de secunde. 

— Au luat-o prin terasa cafenelei. Grăbește-te! 

În timp ce alergau, Harvath o informă şi pe Tracy. Când ajunseră 
în dreptul bisericii, erau așteptați de Herrington, Morgan și Cates. 

— Care e situaţia? întrebă Harvath. 

— Am numărat cinci teroriști, spuse Bob. Toţi sunt îmbrăcaţi în 
negru și au arme automate asemenea celor pe care le-am găsit în Graal. 
Emblemele echipei de intervenţie a FBI-ului sunt singurul indiciu prin 
care-i poţi deosebi de celelalte echipe. 

— Ştim unde se află acum? 

— Negativ. Știm numai că au intrat pe aici. 

Harvath își deschise stația pentru a-l chema pe Colin McGahan, 
căruia deja îi raportase că se îndreaptă spre Strada 50. 

— Am înţeles, îi răspunse comandantul echipei de intervenţie a 
poliţiei. Am auzit focuri de armă. Ce se întâmplă? Terminat. 

— Tocmai au intrat în biserica Sf. Bartolomeu, dar avem nevoie 
de întăriri pentru a-i înconjura. Ne poţi trimite pe cineva pentru a 
acoperi toate ieșirile? Terminat. 

— Am trimis deja doi băieţi spre voi. Dar nu sunt suficienţi 
pentru a acoperi toate ieșirile. Terminat. 

— Spune-le băieţilor tăi să-şi găsească o poziţie pentru a 
acoperi mai multe uși deodată, chiar dacă asta înseamnă să stea în 
mijlocul străzii. Și spune-le că urmărim cinci oameni îmbrăcaţi în 
negru, cu emblema HRT pe veste. Terminat. 

— Am înţeles, îi răspunse McGahan, care își încheie transmisia. 

Terasa cafenelei din fața bisericii Sf. Bartolomeu fusese 
transformată într-un punct de acordare a asistenţei în aer liber, unde 
chelnerii ofereau sticle de apă și snacksuri tuturor celor care treceau 
pe acolo. Sunetul armelor, urmat de cinci oameni înarmaţi alergând 
spre biserică, îngroziseră pe toată lumea. 

Harvath se apropie de cea care părea directorul cafenelei și, 
după ce își prezentă legitimaţia, îi spuse: 

— Am nevoie de o hartă internă a bisericii, cu toate ieșirile, 
scările și lifturile existente și am nevoie de ea în momentul ăsta! 

Femeia aprobă din cap și scoase de sub tejghea o mapă roșie, 
din care extrase o foaie de hârtie cu eticheta Plan de evacuare în caz de 
incendiu. I-o înmână lui Harvath. 

— În afară de personal, mai e cineva înăuntru? 

— Nu, răspunse ea, biserica e închisă. Numai cafeneaua e 


deschisă. 

Harvath îi mulțumi şi o rugă să elibereze terasa și să 
îndepărteze toți oamenii din acel loc, după care, împreună cu echipa 
sa, intră în biserică. 

Erau foarte precauţi în timp ce înaintau, deoarece cunoșteau 
deja afecțiunea specială pe care teroriștii o aveau pentru capcane 
explozibile. 

Sf. Bartolomeu era o biserică ridicată în stil bizantin, după 
modelul Catedralei San Marco din Veneţia, având amprenta unei cruci 
cu altarul poziționat în capătul de sus, spre est. Arhitectura era cu 
adevărat impresionantă şi, în orice altă zi, ar fi fost un loc ideal pentru 
a-ți petrece câteva ore, dar, din păcate, ei nu se aflau aici pentru a 
admira clădirea, ci pentru a elimina o echipă de asasini foarte eficienţi. 

Fiind cu un pas în urmă atât de mult timp, era acum destul de 
dificil pentru Harvath să-și gândească mișcările cu un pas înainte. Ştia 
foarte puţine amănunte despre adversarii săi, dar le observase 
disciplina, armele performante și antrenamentul foarte bun. Erau 
soldaţi ceceni, probabil din fostele trupe Spetsnaz. Făceau foarte bine 
față confruntărilor directe, dar, în același timp, păreau că le evită, cum 
se întâmplase în Waldorf. Harvath ştia că teroriștii vor încerca să iasă 
prin nordul bisericii, pentru a scăpa de urmăritori. 

Studiind cu atenție planul de evacuare oferit de directoarea 
cafenelei, Harvath observă că cele mai accesibile ieșiri erau cele din 
capătul de nord al sălii de rugăciuni. Așa că se mișcară rapid către ușile 
prin care se intra în sala mare a bisericii. Imediat ce deschiseră aceste 
uși, primiră o rafală de gloanţe în loc de întâmpinare. 


— Dumnezeule mare! spuse Morgan după ce se retraseră înapoi 
în hol și plivi peretele de deasupra capetelor lor. Flechettes! 

Era un termen franțuzesc pentru gloanţele în formă de săgeți 
mici, de unde provenea și denumirea. Erau niște proiectile de oţel cu 
formă aerodinamică, ce arătau exact ca niște săgeți şi puteau fi trase cu 
ajutorul unei arme automate, fiind extrem de periculoase. 

Herrington privi şi el peretele și spuse: 

— Chiar şi așa, ai grijă ce vorbești aici! 

Cates interveni: 

— Eu sunt singurul care vede ironia acestei situaţii, prin faptul 
că ne aflăm într-o biserică creştină și vânăm niște teroriști musulmani? 

— Până una, alta, ei ne vânează pe noi, spuse Harvath. Uite care 
e planul! Bob, Tracy și cu mine intrăm din nou la semnalul meu. Cates 
şi Morgan, voi ne acoperiţi. Gata toată lumea? 

Echipa aprobă, iar Harvath dădu semnalul de atac: 

— Acum! 

Rick Cates lovi cu putere în ce mai rămăsese din ușa către sala 
de rugăciuni, după care începu să tragă rafale de acoperire împreună 
cu Morgan. 

Târându-se cât mai jos și cât mai rapid, Harvath, Herrington și 
Hastings se îndreptară către cel mai apropiat rând de strane. Se 
apropiară cât de mult posibil, până când inamicii din celălalt capăt al 
bisericii începură să tragă înapoi, după care ajunseră la platforma din 
centru. 

Harvath scoase din nou harta bisericii din vestă, pentru a-și 
identifica poziţia. Din câte îşi dădea seama, se aflau la foarte mică 
distanță de o ieșire din capătul de nord al transeptului. Dar de ce n-o 
foloseau și teroriștii? 

Îşi scoase stația radio şi îl chemă pe McGahan. Din cauza 
zgomotului armelor - care răsunau și mai tare în biserica înaltă - dură 
un timp pentru a putea auzi ceva. În cele din urmă, reuși să distingă 
vocea lui McGahan. 

— Oamenii tăi au ajuns în poziţii? 

— Afirmativ, răspunse McGahan. Am unul pe 51, care era să 
primească un glonţ în cur, dar a reușit să-i împingă înapoi înăuntru. 

Asta explică totul. Şi îi dădu lui Harvath o idee. 

Dacă putea trimite oamenii lui McGahan la capetele din nord și 
sud ale transeptului, ar putea executa o mișcare clasică de pensetă. 
Harvath era foarte încrezător că de data asta chiar aveau o mare șansă 
să-i prindă, aşa că îi transmise lui McGahan planul său, după care își 
folosi telefonul Motorola pentru a-i spune și lui Cates noutăţile. 

Se ghemui înapoi lângă Herrington și Hastings și le spuse planul 
său. După ce înţeleseră exact ce aveau de făcut, Harvath îi transmise lui 
McGahan să se pregătească. 

Îşi privi ceasul, numără treizeci de secunde, după care 
transmise comanda prin ambele staţii: Acum! Acum! Acum! 

Imediat, Cates și Morgan începură să tragă încontinuu, pentru a 
le asigura protecţie celor din faţă. Teroriștii ripostară și se retraseră în 
spatele altarului. Harvath nu mai avea nevoie să se uite la planul de 

evacuare pentru a-și da seama că îi prinseseră. Nu mai exista altă cale 
de ieşire. 

80 

Ali își reîncarcă arma și strigă către Sacha: 

— Găseşte o ieşire imediat! 

Fusese ideea liderului cecen să se refugieze în biserică, unde nu 
se aștepta să găsească pe cineva. Dar ceea ce nu anticipase uriașul 
războinic era faptul că urmăritorii lor se regrupaseră foarte repede, 
încât acum le blocaseră ieșirea. Trebuia să creeze o distanță sigură 
între ei şi combatanți, iar asta cât mai repede posibil. 

Deși era perfect capabil să ia singur decizii, cecenului îi 
displăcea foarte mult să fie atacat și forțat să reacționeze. O retragere 
în grabă era foarte greu de întors în avantajul lor, mai ales când 
n-aveau habar încotro s-o ia. Cele mai grave greșeli într-o confruntare 
erau rezultatul acțiunii în grabă şi fără informaţii suficiente. În cazul 
ăsta, Sacha nu prea avea de ales. 

Lângă altar, cecenul găsi ușa către sacristie, pe care o smulse din 
balamale cu o lovitură de picior. Le făcu semn și celorlalţi, după care se 
aşeză în cadrul ușii, încercând să riposteze în timp ce camarazii săi 
intrau în încăpere. După ce trecu și ultimul dintre ei, armă o grenadă, 
pe care o aruncă exact în centrul bisericii. 

Când explodă, inundând biserica în valuri de șrapnel, Sacha și 
oamenii săi alergau deja prin sacristie către un coridor de serviciu. 
Cecenul știa cu siguranţă că biserica avea să fie încercuită - dacă nu 
era deja - iar încercarea de ieşi urma să fie similară sinuciderii. Aveau 
nevoie de o altă cale de evadare şi, în acel moment, observă în 
marginea holului un calorifer cu aburi. Allah îl binecuvântă cu o idee. 

După ce identifică ușa corectă, o deschise cu atenţie, pentru a nu 
lăsa urme și îi trimise pe Ali și restul echipei în jos pe trepte. Înainte de 
a pleca și el, trebuia să creeze o diversiune, pentru ca urmăritorii să 
plece într-o direcţie total opusă. După câteva momente, avea planul 
acestei diversiuni. 

Nu mai obosi să deschidă capacul de sticlă. O sparse cu patul 
puștii şi smulse ciocanul pentru incendii din suportul său. Cu o singură 
mișcare reuși să treacă complet prin fereastră, iar cu alte două rupse 
instalația de siguranţă. Aruncă apoi ciocanul pe fereastră în curtea 
interioară destul de îngustă a bisericii, după care alergă spre scări. Cu 
puţin noroc, el şi restul echipei aveau să ajungă departe înainte ca 

următorii să înţeleagă exact ce se întâmplase. 

81 

Primul lucru auzit de Harvath după ce îi încetă ţiuitul din creieri 
fu glasul lui Paul Morgan, înjurând de mama focului. Așa cum 
procedase și Bob Ghiulea mai devreme cu Cates, Scot ar fi vrut să-l 
certe pentru că rostea obscenităţi în biserică, dar observă la timp 
cauza acestui comportament - Morgan era rănit. 

Toţi se îndreptară rapid către locul în care zăcea Paul, din 
pieptul căruia se scurgea sânge prin câteva locuri. Împreună cu Cates, 
Morgan avansase până la capătul sudic al sanctuarului, dar, spre 
deosebire de colegul său, nu se aruncase suficient de repede la pământ 
când cecenul uriaș trimisese grenada în centrul bisericii. 

Imediat, Harvath îi desfăcu vesta, scoase briceagul din buzunar 
şi îi tăie tricoul însângerat. Harvath privi rănile şi-l întrebă: 

— Poţi să respiri? 

Tuşind, Morgan îi răspunse: 

— Mă simt de parcă mi-a tras careva o bâtă în piept! 

— Dar poţi să respiri? insistă Harvath. 

Morgan tuși din nou şi spuse: 

— Da, pot să respir, dar doare ca dracu’. 

— De ce nu te-ai aruncat, tăntălăule? întrebă Cates. 

— Îl aveam pe nenorocit chiar în bătaia puștii. Nu aveam de 
gând să-l las să scape. 

— Da, s-a zis cu modestia care caracterizează valoarea! 

— Modestia e pentru fraieri. Când o să mergi în spate acolo, o 
să-l găseşti pe clovnul ăla zăcând pe jos. 

— Pariu pe cincizeci de dolari că l-ai ratat! spuse Cates. 

Morgan încercă să râdă, dar tuși din nou și încercă să se ridice. 

— De acord. Hai acolo! 

— Hei, hei, hei! interveni Harvath când pușcașul marin se 
clătină și căzu din nou. Ai nevoie de îngrijiri medicale. Rănile astea 
sunt destul de grave. 

— Vrei ca polițiștii de afară să-și asume tot meritul capturării 
acestor ţipi? 

Harvath nu îi răspunse și căută prin buzunare niște tifon și 
tampoane QuickClot. Le desfăcu imediat și aplică bureţelul de 
coagulare rapidă a sângelui pe rănile cele mai grave ale lui Paul, după 
care, cu ajutorul lui Bob, îl ridică și îl înfășură în tifon. Din cauza acestei 


6 


mișcări, rana din umăr provocată de bucata de Lexan îi trimise o 
durere ascuţită în creier, încât Harvath fu nevoit să se oprească. 

— Eşti bine? îl întrebă Bob. 

— Sunt bine, îi răspunse el, trecând peste durere pentru a-l 
îngriji mai departe pe Morgan. 

După ce îi strânseră fașa cu atenţie, Harvath îl sprijini de perete 
şi îi încrucișa mâinile în poală, pentru a continua să preseze rănile. 

— Asta e tot? întrebă Hastings. Asta e tot ce faci pentru el? 

— E tot ce putem face în momentul ăsta, îi răspunse Harvath, 
după care îl chemă prin staţie pe McGahan, pentru a-i spune de starea 
și poziţia lui Morgan. 

Puşcașul marin se uită spre el și se forță să zâmbească, tușind: 

— Să sperăm că ăsta e cel mai grav lucru care ni se va întâmpla. 

Ridicându-se, Harvath se uită la ceilalţi și le spuse: 

— Să mergem! 

Cu Harvath în faţă, ceilalți plecară spre altar, în timp ce polițiștii 
lui McGahan, aflaţi la capetele de nord și sud ale transeptului, erau deja 
înaintea lor. 

După ce ieşiră din sacristie și intrară în coridorul de serviciu, 
întâlniră doi polițiști, care stăteau de o parte și de alta a unei ferestre 
sparte. 

Folosind limbajul semnelor, polițiștii îi opriră pe loc, deoarece 
se părea că teroriștii pe care-i urmăreau scăpaseră pe acolo. 

Lui Harvath nu-i plăcea treaba asta. Era mult prea riscant. Dacă 
ar fi luat-o după ei pe fereastră, teroriștii i-ar fi putut împușca unul 
câte unul. Aveau nevoie de un alt plan. 

Se lipi de perete şi începu să se târască înainte. Voia să le spună 
polițiștilor să se retragă, dar auzi ceva pocnind sub gheata lui, iar Bob 
Herrington îl trase de mână. 

Îşi ridică piciorul şi se uită peste ce călcase - era o bucăţică de 
geam. Herrington nu mai trebuia să spună nimic. Harvath înţelesese 
imediat ce reprezenta. Cine spărsese geamul respectiv se întorsese pe 
coridor, pe unde venise. Poate că aptitudinile sale de a recunoaște 
urmele în oraș nu erau chiar așa slabe până la urmă. 

Și poate tocmai aveau parte de o mare șansă. 

82 

Podeaua coridorului de serviciu din biserica Sfântul Bartolomeu 
era acoperită cu fâșii de linoleum. Nu era cea mai inspirată idee pentru 

amenajare, dar, în opinia lui Harvath, erau absolut minunate. Cine 
spărsese geamul cutiei ciocănelului pentru incendii și fereastra reușise 
să prindă în talpa ghetei o bucăţică de sticlă. 

Cercetând podeaua, Harvath și Herrington descoperiră rapid 
ruta reală aleasă de teroriști pentru a ieși din clădire. 

După ce Tracy se asigură că ușa nu avea nici un dispozitiv 
explozibil, coborâră încet treptele, fiind foarte precauţi în privinţa 
capcanelor. 

În ciuda descoperirii lui Harvath, poliţiştii lui McGahan 
continuară să supravegheze fereastra. Se bazau pe intuiţia lor, iar 
Harvath nu-i putea condamna pentru asta, deşi instinctul său îi spunea 
că aceea era o pistă moartă. Adevărata ieșire a teroriștilor era cea pe 
care mergeau ei acum, în timp ce coborau treptele unei scări metalice 
destul de vechi. 

Pe măsură ce avansau, pereţii de cărămidă se acopereau de o 
mâzgă umedă. Aerul era rece și umed. Drumul era luminat de câteva 
becuri fără abajur, care îi ajutară să ajungă la o ușă de fier, pe a cărei 
tăblie se putea citi Tunelul de acces pentru utilități. Nu intraţi. Acces 
permis numai personalului autorizat. 

Cates, care căra echipamentul, zâmbi și îşi ridică arma: 

— Eu mi-am adus autorizaţia. 

— Taci din gură, Rick! îi spuse Tracy. 

Nu-i plăcea de nici o culoare acest loc. lar faptul că ușa era puţin 
deschisă o irita la culme. Părea o invitație mult prea atractivă pentru a 
nu fi periculoasă. 

Harvath nu credea însă că ușa putea fi împănată cu explozibil. 
Cine se ostenise să spargă fereastra de sus nu se aștepta să fie urmărit. 
Cel puţin, nu atât de repede. 

După ce Tracy controla ușa, trecură cu toți mai departe. 

Ţevi ruginite de diferite dimensiuni se întindeau de-a lungul 
pereților umezi, iar apa care se scurgea din tavan formase o grămadă 
de bălți stătute. Chiar şi respiraţia lor părea că are ecou în toate 
direcţiile. De aceea, se străduiau ca mișcările lor să genereze cât mai 
puţin zgomot. 

Tunelul viră în dreapta, după care se intersecta cu un altul. 
Lumina nu era prea bună. Chiar și aşa, când Harvath privi în tunelul 
nou, zări câteva umbre mișcându-se în capăt. 

Îşi ridică pumnul în aer pentru a-i opri pe ceilalți în loc. 


Tunelurile nu erau un spaţiu indicat pentru a te implica în focuri de 
armă. Zidurile aveau prostul obicei de a ricoșa gloanţele chiar spre 
tine. Se întoarse și le semnaliză celorlalți ce văzuse în tunel. 

Herrington îi ceru să aproximeze distanţa, iar Harvath îi spuse 
părerea lui. 

Ridicând un automat M16 Viper luat de la Geneva Diamond, Bob 
le arătă ce avea de gând să facă. Harvath dădu aprobator din cap, după 
care se mai uită o dată după colț, exact în momentul în care teroriștii 
dispăreau din raza lui vizuală. 

Abdul Ali nu avea nici cea mai vagă idee unde ducea tunelul. Știa 
numai că acela era drumul pe care trebuia să meargă. Nu putea ști dacă 
era premoniţie, instinct, sau intervenţie divină, dar îl copleşise o 
puternică dorință de viteză, care îi spunea să iasă cât mai repede de 
acolo. Câteodată se întreba dacă nu chiar Allah însuși îi vorbea. 
Oricum, sursa acelei inspiraţii nu conta foarte mult. Când auzea acea 
voce se conforma în totalitate și știa că datorită ei supravieţuise până 
atunci. 

După ce sparse alte două uși, echipa ajunse la o casă a scărilor 
pe care urmând-o se treziră într-o mare spălătorie. După uniformele 
personalului și după literele brodate pe rufele de pânză, înțelese că se 
aflau în spălătoria hotelului Doubletree Metropolitan. 

Unul dintre ceceni își ridică arma ca și cum s-ar fi pregătit să 
tragă, dar Sacha îl opri imediat și îi făcu un semn din cap să se 
potolească. Nu fuseseră angajaţi să omoare civili. Asta făceau arabii, nu 
ei. Era o irosire inutilă a muniției și ar fi atras prea multă atenţie. 

Ali le semnaliză să înainteze și trecură printre cărucioarele și 
grămezile de rufe, până ajunseră într-un mic hol cu câteva lifturi. Sacha 
apăsă butonul liftului și își scoase harta New York-ului, pentru a-și da 
seama unde se află. 

— La intersecţia lui Lexington cu 51, spuse el, în timp ce uşile 
liftului se deschiseră, iar ei pășiră înăuntru. 

Ali făcu un calcul în minte și spuse: 

— Cam la cinci străzi de ținta finală. 

De vreme ce nu Sacha era liderul acestei operaţiuni, el se 
mulțumi să ridice din sprâncene, ca și cum ar fi întrebat Și cum 
procedăm? 

În timp ce îşi plimba degetele asupra butoanelor din lift, Ali 


încerca să găsească cea mai bună soluţie. Nu se gândiseră niciodată că 
îşi vor pierde mașinile. Încercarea periculoasă de a fura una în faţa 
hotelului Waldorf aproape că îi costase viaţa, dar poate că merita să 
încerce din nou. Sigur de sine că îi va veni o idee, apăsă butonul pentru 
a ajunge în holul de intrare al hotelului, după care spuse: 

— Allah ne va ajuta! 

Ceea ce nu știa în acel moment era faptul că Allah hotărâse să le 
furnizeze patru soldaţi din trupele speciale americane, foarte bine 
înarmaţi și extrem de periculoși. 

Harvath și echipa sa năvăliră în spălătorie cu armele în aer, dar 
observară că teroriștii deja dispăruseră, lăsând în urmă numai câteva 
amprente ale bocancilor, datorate umezelii din tunel. 

Toţi îşi păstrară armele pregătite. Harvath îi spuse celei mai 
apropiate angajate întâlnite că este agent federal și o întrebă despre 
oamenii care tocmai trecuseră pe acolo. Femeia, care părea să nu 
vorbească engleză, nu făcea altceva decât să se holbeze la ei. Atunci 
Rick Cates încercă în spaniolă. 

După câteva clipe, le traduse: 

— Cinci oameni. Au luat-o pe hol către lifturi şi, spre norocul 
nostru, există și o scară. 

Herrington îl privi pe Harvath, care abia își mai putea ţine arma. 
Umărul îl durea îngrozitor de tare. 

— Trec eu în poziţia din faţă. 

Harvath clătină din cap negativ. 

— Hai să luăm liftul! 

Herrington n-ar fi vrut deloc să-l lase pe Harvath să rămână în 
față în starea lui, dar nu îl contrazise. Era operaţiunea lui. Așa că se 
aliniară și porniră spre lifturi. 

Unul dintre ele urca deja spre holul hotelului. Pentru că nu 
aveau timp de pierdut, se îndreptară spre scări. Toată lumea, inclusiv 
Cates. Urca trei trepte deodată, mai ales că adrenalina le alerga prin 
vene. 

Când ajunseră în hol, Harvath se opri un moment pentru ca toți 
să se regrupeze și deschise puţin ușa, pentru a verifica ce se întâmplă 
dincolo. 

Lângă lifturi, câţiva turiști erau lipiţi de perete, holbându-se la 
ceva ce părea să fi trecut rapid pe lângă ei. Harvath știa că nu poate fi 

decât un singur lucru. Dădu din cap spre ceilalți și năvăliră toţi în hol, 
în urmărirea teroriștilor. 

Din cauza aspectului fitos de anii '60 al hotelului, aveau senzaţia 
că au căzut prin tunelul iepurașului și au ajuns în vizuina lui Auric 
Goldfinger96. Singura dovadă că scena nu era în întregime o fantezie 
erau expresiile de pe feţele celor prezenţi în hol la vederea teroriștilor 
şi, apoi, a urmăritorilor acestora. 

Echipa lui Harvath ocoli colțul și ajunse la intrarea de fier forjat 
a holului, unde se așeză imediat în formaţie. Cecenul care căra 
echipamentul se întoarse chiar în acea clipă pentru a-i vedea. După ce 
urlă pentru a-i avertiza și pe ceilalți, îşi ridică arma și începu să tragă. 

Imediat, Harvath și ceilalți se adăpostiră, după care începură 
toți patru să tragă. Toţi în afara lui Harvath, de fapt. El nu mai putea 
ridica deloc uriașa pușcă de asalt Troy CQB. 

O aruncă pe podea și începu să tragă cu pistolul. 

Oamenii din hol alergau îngroziţi pentru a ieși din linia focului, 
dar câţiva dintre ei căzură victime gloanţelor. 

Tracy Hastings îşi dădu rapid seama că teroriștii au veste 
antiglonţ, aşa că urlă spre ceilalţi să ţintească la cap și, câteva secunde 
mai târziu, atât Herrington cât și Cates eliminară câte un adversar. 

Ceilalţi teroriști își încărcară din nou armele, trăgând cu 
îndârjire și fără întrerupere. Un nor subțire de fum plutea în aer și, cu 
toate că trecuse mai puţin de un minut, părea că se trage de o veșnicie. 

Pentru că mai pierduse doi oameni, Sacha dorea cu disperare să 
se evapore, așa că le făcu semn lui Ali și celuilalt camarad să se 
îndrepte spre ieşire. Ali aprobă din cap și porniră câteva rafale pentru 
a acoperi o retragere în grabă. 

În acest timp, Harvath şi ai săi continuau să tragă şi să-și încarce 
încontinuu armele, distrugând complet geamurile de la intrarea 
hotelului. 

La ieşire, Sacha și Ali cu degetele apăsate pe trăgaci, dădură în 
stradă. Celălalt cecen nu fu la fel de norocos. Când i se descărca arma, 


% Auric Goldfinger este un personaj de ficţiune din seria filmelor cu James Bond şi din 
romanul Goldfinger. Prenumele său, Auric, înseamnă „de aur”. Ian Fleming, autorul, a 
conturat acest personaj în memoria arhitectului Erno Goldfinger, care îşi construise casa 
din Hampstead lângă a sa; Fleming nu agrea deloc stilul arhitectural al lui Goldfinger şi a 
decis să numească un personaj negativ după el. 

se bâlbâi încercând s-o încarce la loc, destul timp pentru a primi un 
glonţ în gât, cu amabilitate din partea lui Scot Harvath. 

Cecenul se prăbuși pe asfalt cu sângele gâlgâindu-i din beregată, 
în timp ce camarazii săi încercau să găsească o cale de scăpare. Ali își 
îndreptă arma către o dubă care se apropia de hotel pe Bulevardul 
Lexington, iar când șoferul refuză să se oprească, trase două rafale prin 
parbriz şi îl omori. Omul se prăbuși pe volan, cu acceleraţia încă 
apăsată, după care intră pe trotuar și se opri în fațada hotelului. 

Fără să-i mai pese de viaţa celor dinăuntru sau de camaradul 
său, Ali începu să tragă în direcția rezervorului de benzină. Sacha abia 
avu timp să se îndepărteze suficient înainte de explozie, care trimise o 
fantastică minge de foc în holul hotelului Metropolitan. 

Cecenul uriaș ar fi avut un milion de blesteme pe care i le-ar fi 
zvârlit lui Ali, dar își ţinu gura. Nu era momentul potrivit. În vreme ce 
acțiunile în pripă ale arabului l-ar fi putut costa viaţa, agentul al-Qaeda 
tocmai crease oportunitatea necesară pentru ca ei să fugă de acolo. 

Se îndreptară spre sud pe Bulevardul Lexington, o luară la 
stânga pe Strada 50 și alergară până în momentul în care Ali se opri și 
îşi scoase cagula și armele. 

— Ce faci? îl întrebă Sacha. 

Ali îi răspunse ridicându-și arma şi adresând o altă întrebare: 

— Unde ţi-e sacul, Sacha? 

— Despre ce vorbeşti? Acum trebuie să plecăm cât mai departe 
de locul ăsta. Repede! răspunse el. 

— Sacul cu dispozitive electronice, pe care-l foloseai în toate 
locurile. 

— L-am aruncat. 

— De ce? 

— Pentru că nu mai avem decât o singură destinaţie. Nu mai 
avem de ce să ne facem griji că ar putea alerta o altă unitate. 

— Doar de-asta? întrebă Ali. Sau mai ai și alt motiv? 

— Alt motiv? Eşti nebun? ripostă Sacha, strângând cu putere 
patul armei. Nu avem timp de așa ceva acum. Trebuie să plecăm. 

— Ai ştiut de la început că nu îl vom găsi pe Mohammed în cele 
patru locuri, nu-i aşa? 

Expresia feţei lui Sacha suferi o modificare ușoară și rapidă. Dar 
era tot ce avea Ali nevoie să vadă. Apăsă pe trăgaci și îl împușcă pe 
cecen chiar între ochi. 


6 


Era clar, Troll știuse de la început că Mohammed bin 
Mohammed era ţinut captiv în cea de-a cincea poziţie. De aceea 
insistase să le atace pe primele patru mai înainte, iar Sacha fusese 
parte din planul său. Ce prost fusese Ali! Într-adevăr, poziţiile erau 
unități guvernamentale, dar nicidecum dotate pentru deținerea și 
interogarea prizonierilor. Probabil erau legate de comerțul cu 
informaţii secrete derulat de Troll. Asta ar fi explicat toate acele 
computere şi servere sofisticate. Cele patru locuri se ocupau de 
colectarea informaţiilor foarte utile dezvoltării imperiului acelui pitic 
malefic. 

Ali se întreba deja dacă Troll dorea cu adevărat ca el să 
reuşească în misiunea sa. Poate că el și Mohammed nici nu trebuiau să 
părăsească orașul vii. Nu putea ști ce planuri avea pentru ei doi, dar 
era mai hotărât ca niciodată să se asigure că omuleţul va avea o moarte 
teribil de dureroasă. Fusese o greşeală să se încreadă în Troll, mai ales 
după ce al-Qaeda descoperise că el le furnizase americanilor date 
despre locul în care se afla Mohammed în Somalia. 

Acum nu mai conta, oricum. Ali era pregătit și pentru această 
eventualitate. Chiar își imaginase câteva finaluri pentru această 
operațiune, așa că se pregătise pentru toate. 

După câteva momente, exact ca un șarpe care tocmai și-a 
schimbat pielea, se întoarse în stradă cu un aspect total diferit. Începu 
să meargă printre ceilalți trecători și se îndreptă spre est, unde 
rezervase o cameră într-un hotel amplasat foarte strategic. Cu 
trăsături care păreau a fi mai degrabă italienești decât arabe, nu se 
temea că ar putea fi oprit pe drum. Paşaportul dovedea că este om de 
afaceri italian și, cu toate că nu existau motive pentru cercetări 
aprofundate, avea pregătită o poveste perfect valabilă, o legendă, cum 
se spunea în lumea informaţiilor secrete, prin care explica cine este şi 
de ce se află în New York. 

Chiar dacă pregătise o mascaradă genială, încă nu își 
demonstrase adevăratele capacități. Le păstra pentru atacul final. 

La un nivel subconștient, Harvath înţelesese perfect 
semnificaţia gloanţelor trase către dubiţă, așa că îi trase pe ceilalți în 
jos cu numai câteva momente înainte de explozie. Acum holul hotelului 
era învăluit în flăcări, iar oamenii se călcau în picioare în căutarea unei 

ieşiri. 

Herrington ridică arma Troy CQB, o aruncă pe umeri alături de 
arma sa şi îl împinse uşor pe Harvath în spatele hotelului: 

— Hai afară să vedem dacă îi putem prinde pe tipii ăştia! 

Harvath știa că nu mai aveau nici o şansă, dar se conformă 
sugestiei, în special din dorinţa de a se mişca de acolo. Între timp, 
fumul exploziei începu să se ridice, iar adrenalina lui deveni mai 
degrabă o furie surdă îndreptată spre el însuși, din cauza pierderii 
celor doi teroriști. 

O luară prin magazinul de suveniruri al hotelului pentru a ieși în 
Strada 51, după care se mișcară încet prin mulțimea de trecători 
șocați. 

Bob Herrington îi făcu semn lui Cates să-l urmeze, sugerând ca 
echipa să se despartă. Harvath aprobă și plecă cu Hastings în cealaltă 
parte a hotelului. Dezastrul era foarte mare, iar câţiva civili zăceau 
morţi sau răniţi foarte grav în jurul dubiţei. Chiar dacă ar mai avut 
truse medicale la îndemână, nu se putea face mare lucru pentru acești 
oameni. 

Din ceea ce văzuse Harvath chiar înainte de explozie, teroriștii 
păreau să se îndrepte spre sud pe Bulevardul Lexington, așa că o luară 
şi ei în acea direcţie. 

Trecură de intersecţia cu Strada 50 și continuară să meargă spre 
sud, dar fără folos. Ceilalţi doi teroriști puteau fi deja oriunde. Se aflau 
la o distanţă bună de ceilalți, dar locul era mult prea mare pentru a-l 
cerceta mergând pe jos. Îl chemă pe Bob prin staţia radio: 

— Ai găsit ceva? 

— Nimic, răspunse Herrington. 

Harvath îi spuse s-o ia pe Strada 48 pentru a se întâlni la colţul 
cu Bulevardul Lexington. Câţiva angajaţi ai hotelului Lexington se aflau 
în stradă, distribuind sticle de apă. New York-ul era un oraș uimitor. 
Harvath se minună cum chiar și cele mai grele momente într-un oraș 
destul de dur puteau determina cele mai bune reacţii în oameni. În loc 
să-şi păstreze proviziile pentru ei înșiși sau chiar pentru oaspeţi - ceea 
ce ar fi fost de înţeles - cei de la hotel ajutau pe oricine avea nevoie. 

Observând uniformele și armele lui Harvath și ale lui Hastings, 
directorul hotelului îi crezu polițiști şi le oferi câteva sticle de apă în 
plus, mulțumindu-le pentru ceea ce făceau. Evident, directorul nu avea 
nici o idee despre ce făceau ei cu adevărat şi, în opinia lui Harvath, cât 

de prost se descurcau, dar îi mulțumiră pentru apă și pentru 
posibilitatea de a se odihni puţin în aşteptarea lui Herrington și a lui 
Cates. 

La mai puţin de un minut, un om apăru alergând dinspre 
Bulevardul Lexington și îi povesti directorului de hotel despre focurile 
de armă și explozia care avuseseră loc în holul Metropolitanului. 

Omul apucă imediat canistrele de lângă ușa din faţă și împreună 
cu trei portari, le umplură cu apă și o luară la fugă spre hotelul vecin. 
Harvath îi privi îndepărtându-se. După ce dispărură, își dădu seama cât 
de epuizat era. Umărul îl durea îngrozitor și, trebuia probabil să 
primească îngrijiri medicale competente, dar ignoră durerea şi închise 
pentru o clipă ochii. 

Când îi deschise brusc, Harvath nu știa cât timp dormise. În 
apropiere, Hastings stătea de vorbă cu Cates și Herrington pe treptele 
hotelului, încercând să-şi scuture părul de cenușă și bucăţi de var. Pe 
partea cealaltă a străzii, un restaurant grecesc distribuia acum sticle de 
apă trecătorilor Pe fețele celor dintr-un grup de oameni de afaceri 
aflaţi lângă restaurant apărură chiar zâmbete la cuvintele unuia dintre 
ei. Locuitorii din New York erau cu adevărat extraordinari, pentru că 
ştiau că, oricât de grea ar fi fost şi ziua aceea avea să treacă în cele din 
urmă. 

Harvath ar fi vrut să-și închidă din nou ochii, dar simţi o vibraţie 
între cot şi şold și îşi dădu seama că era de la Blackberry. Îşi scoase 
aparatul din husă și observă apelurile și mesajele ratate, dar și un apel 
în curs de la şeful său. 

Apucă telefonul cu mâna stângă și îl așeză la ureche: 

— Harvath! 

— Scot, Gary la telefon, răspunse Lawlor. De jumătate de oră 
încerc să dau de tine. Ce s-a întâmplat? 

Scot îi povesti toate amănuntele, după care se cufundă din nou 
în tăcere, epuizat. 

— Uite ce e, cred că am niște vești bune pentru voi, spuse Gary. 

— Nu ştiu ce înseamnă bune în momentul ăsta. Dar spune, te 
ascult. 

— E posibil ca teroriștii să atace o a cincea poziţie, nu departe 
de locul unde te afli tu acum. 

Auzind asta, Harvath se ridică imediat. 


— Ce poziţie? Unde? Stai puţin. Cum ai aflat asta? 

— Ții minte rapoartele conform cărora bin Laden făcea dializă? 

— Bineînţeles, era un zvon pornit de la faptul că președintele 
pakistanez acuza al-Qaeda că a trecut fraudulos două aparate pentru 
dializă în Afganistan. 

— Exact. Apoi, o echipă Delta Force a descoperit o unitate 
medicală sterilă, utilizată pentru dializă, la baza lui bin Laden din Tora 
Bora, lângă Jalalabad. 

— Şi? 

— Şi au descoperit și un dosar medical, care demonstra că nu 
bin Laden era cel care primea acel tratament, ci Mohammed bin 
Mohammed, cunoscut și ca Abu Khabab al-Fari. 

— Stai puţin, spuse Harvath. M&M? Creierul care fabrică bombe 
pentru al-Qaeda? Fra șeful Comisiei lor pentru fabricarea armelor de 
distrugere în masă până să dispară complet din peisaj înainte de 11 
septembrie. Nimeni nu l-a mai văzut de atunci. 

— DIA l-a văzut. 

Harvath era uluit şi simţea că îi fumegă creierul, încercând să 
pună cap la cap informaţiile primite. 

— Ce legătură are asta cu faptul că ni l-au înhăţat pe Sayed 
Jamal? 

— Se pare că sunt rude. DIA avea de gând să-l folosească pe 
Jamal ca șantaj în interogarea lui Mohammed. 

— Mohammed e la DIA? 

Harvath nu putea crede așa ceva. 

— Cine ţi-a spus asta? 

— Stan Caldwell, răspunse Lawlor. 

— Cum de are directorul adjunct al FBl-ului o asemenea 
informaţie? 

— Conform lui Caldwell, directorul DIA a coordonat păcăleala 
cu Forța Antitero și i-a obligat pe cei de la FBI să păstreze tăcerea 
despre operaţiune. 

— Pentru ce? Cu ce are la mână DIA FBl-ul de-i condiționează 
aşa? 

— Nu știu, spuse Gary. Doar atât am aflat de la el. Chiar m-am 
mirat că mi-a spus și asta. 

Harvath mai făcu câteva conexiuni şi spuse: 

— Povestea cu agentul foarte important al al-Qaeda răpit de 


Statele Unite, căruia i-a explodat laptop-ul. Crezi că e vorba despre 
Mohammed? 

— Perioada de timp ar fi cam aceeași. 

— Înseamnă că interceptarea despre faptul că Statele Unite au 
răpit un fabricant de bombe pe care l-au adus pe teritoriu american 
împotriva voinţei sale și prin încălcarea legilor internaţionale nu se 
referea deloc la Jamal. Subiectul era Mohammed. 

— Cred că da, răspunse Lawlor. 

— Şi crezi că se află aici, în New York? 

— Sunt aproape sută la sută sigur că e. 

— Dar ce legătură ar avea cu cele patru poziţii secrete ale NSA? 
întrebă Harvath. Nu înţeleg deloc. 

— Nici eu nu înţeleg partea asta. Singurul care ar fi putut explica 
aceste atacuri era Joseph Stanton. lar el e mort. 

— Şi de unde știi că mai există încă o poziţie, care se află aici, în 
New York? 

— Totul are legătură cu aparatul pentru dializă. Am interogat 
unul dintre analiștii lui Stanton, un tânăr care a lucrat îndeaproape cu 
el în cadrul Programului Atena și care ne-a povestit că Stanton era 
foarte interesat de vânzarea de aparate de ultimă generaţie, fabricate 
de o companie denumită Nova Medical Systems. Numele mi se părea 
foarte cunoscut, dar nu-mi aminteam de ce. Când m-am întors la birou, 
am făcut niște săpături. 

— Şi? 

— Aparatele găsite în unitatea medicală de la baza din Tora 
Bora erau exact acelaşi model pe care îl căutau Stanton și analistul lui. 

— Şi a găsit vreun aparat de acest fel? 

— Da şi cred că aceea este cea de-a cincea poziţie. 

Deși unele puncte nu erau încă conectate în această poveste, 
Harvath avea, în acel moment, suficiente informaţii pentru a-şi da 
seama că Gary se afla pe pista corectă. 

— Suntem gata. Unde trebuie să mergem? 

— Aici e o problemă. Nu ne putem atinge de ea. 

— Cum adică nu ne putem atinge de ea? 

— Este recunoscută ca fiind teritoriu naţional al unui stat 
suveran. Nu putem intra decât dacă suntem invitaţi. 

Alt rahat birocratic, gândi Harvath. Tot ceea ce își dorea era o 
adresă. În rest, să-şi bată capul funcţionărașii din Washington cu 

dregerea consecințelor. 

— Gary, dacă ești sigur că acolo se duc teroriștii ăștia, crede-mă, 
indiferent de ce naţiune suverană e vorba, o să ne implore să intrăm 
pentru a-i ajuta. 

— N-aș fi așa sigur. Libienii pot fi incredibil de încăpățânaţi 
când vor. 

Casa Libia 

Strada 48 est, nr. 309 


Mike Jaffe se aplecă în faţa prizonierului său și şopti: 

— Eşti un nenorocit fără pic de inimă, nu-i aşa? 

Mohammed bin Mohammed se uită la trupul însângerat și 
măcelărit al nepotului său, dar nu spuse nimic. Jaffe se ridică: 

— Dar nu-i nimic, pentru că și eu sunt un nenorocit fără inimă! 
E bătălia voințelor, Mohammed, ciocnirea titanilor. Dar, trebuie să 
recunosc, nu cred că ești în stare să rezişti până la capăt. În ultimul 
timp nu arăţi prea bine. 

Mohammed încercă să-i dea o replică, în schimb nu reuși decât o 
chicoteală. 

Jaffe zâmbi: 

— Omul are simțul umorului! Ce zici de asta? Spune-mi, 
Mohammed, toți băiețeii ăia pe care i-ai futut de-a lungul anilor, crezi 
că ei mai au simţul umorului? Crezi că sunt în continuare fericiţi şi 
veseli? Sau poate că își amintesc de corpul tău fleșcăit și transpirat 
aplecat deasupra lor ca de o experiență care le-a format 
personalitatea? 

Zâmbetul dispăru de pe faţa lui Mohammed. 

— Am găsit o mulțime de suveniruri interesante în cuibușorul 
tău din Somalia, continuă Jaffe și asta m-a pus pe gânduri. Nu am 
procedat corect până acum, nu-i așa? Cum spunem noi în arabă, vreau 
să fiu cât mai aproape de inima ta. Dar cum pot ajunge acolo, hm? 

Jaffe se apropie de masa de lângă ușă și scotoci într-o geantă 
măslinie cu două buzunare, de unde scoase un bidon micut, cu un tub 
moale şi transparent atașat la capăt. Îl ridică pentru a i-l arăta 
prizonierului său, spunând: 

— Ai mai văzut așa ceva și înainte, nu? E spray cu piper. Există 
de mult pe piaţă, dar a fost nevoie de un tip isteț din New Jersey, care 

şi-a dat seama că îi acordăm o utilizare mult prea limitată. 

Mohammed se suci nervos în scaun. 

Jaffe desfăcu tubul și continuă: 

— Să zicem că eşti în camera ta de hotel și cineva - un tip rău - 
bate la ușă la ora trei dimineaţa. Știm că e un om rău, pentru că un om 
bun n-ar bate la ușă la o astfel de oră, nu? În fine, ai într-o mână 
sprayul cu piper, cu cealaltă desfaci furtunul, îl bagi pe sub ușă, apeşi 
butonul şi gata! Dintr-odată, pe hol nu se mai poate respira. Curăţel, 
nu-i aşa? Dar stai că mai e! Eu îl ştiu pe tipul care fabrică lucrurile 
astea. Am cumpărat tone întregi de la el. Și, într-o seară, stăteam de 
vorbă la o sticlă de bere despre câte prostioare poţi face cu dispozitivul 
ăsta. Și, deodată, am avut o idee genială! Spray-ul cu piper e 
biodegradabil. Dacă îţi intră în corp, va fi eliminat ulterior, fără să lase 
nici o urmă în organism! Şi acum, dacă tot am reușit să ajung aproape 
de inima ta, cred că ai să-mi spui ceea ce vreau să aud. Problema e, 
totuși, că nu prea mai avem timp. Și care e cea mai rapidă cale către 
inima unui om? De exemplu, în America se spune că prin stomac, dar, 
în cazul tău, cred că pe undeva mai jos. 

Ochii lui Mohammed căzură asupra vintrelor sale. 

— Nu am încercat încă procedeul ăsta, continuă Jaffe, băgând 
furtunul în gură pentru a-i umezi capătul, dar sunt convins că doare ca 
dracu’! 

Scoase o pereche de foarfece medicinale din buzunar, i-o aruncă 
lui Brad Harper și spuse: 

— Pregătește-l! Vreau să rămână la fel de gol ca în ziua în care 
l-a făcut Allah! 

Chiar dacă cei doi ofițeri de informaţii libieni, Rashid și Hassan, 
fuseseră chemaţi să se implice direct în acea procedură, Harper era 
conștient de faptul că, pregătindu-l pe Mohammed, devenea un 
complice direct la torturarea arabului. 

Până în acel moment, nici el, nici Jaffe nu se atinseseră de 
prizonieri. Dansaseră cu grijă în jurul regulilor, dar niciodată nu le 
încălcaseră. De data aceasta, totuşi, Jaffe îi spunea clar și direct să 
ignore regulamentul. 

— Hei! Pușcașule! îl strigă Jaffe, văzându-l că stă pe loc. E cineva 
acasă? 

— N-ar trebui să se ocupe colegii noștri de această operaţiune? 


— Cine? Frick și Frack? Sunt în pauza de cafea. Să nu-i deranjăm 
degeaba. În plus, vreau să adaug procedura asta în repertoriul meu și 
pentru asta trebuie să văd direct cum funcționează. 

— Vrei să spui că o să-i bagi tubul ăla prin... Harper se opri, 
imaginea fiind groaznică până și pentru un pușcaș marin. 

Jaffe îl privi şi spuse: 

— Ce ai păţit? Ţi-a mâncat pisica limba? Poţi să spui cu voce 
tare, fiule. O să-i bag tubul ăla chiar prin țeava de pipi. Prin uretră, 
Franklin, dacă preferi termeni medicali. După ce sunt sigur că a intrat 
până la capăt, o să-l umplu cu piper. Dacă a avut vreodată gonoree, aia 
o să pară cea mai reușită partidă de sex oral în comparaţie cu senzaţia 
de acum. 

Jaffe se întoarse spre Mohammed și-l întrebă: 

— Ai luat vreodată gonoree de la băieţii ăia pe care i-ai futut? 

Nu se aștepta la vreun răspuns, aşa că reveni la Harper și-i 
spuse: 

— Ce mai aștepți? 

Pușcașul marin era hotărât: 

— Cu tot respectul, domnule, nu pot să fac ceea ce-mi cereți. 

Jaffe îşi ridică sprâncenele și răspunse: 

— Ceea ce îţi cer? Fiule, nu ţi-am cerut nimic. Ți-am dat un ordin 
direct și vreau să fie îndeplinit. Așa că pregătește prizonierul odată! 

— Negativ, domnule. 

Jaffe îşi pierduse răbdarea: 

— Vrei să te pişi în iarba înaltă cu câinii mari, dar nu vrei să te 
atingă nici o picătură! Mă dezamăgești, fiule, spuse el și îi luă foarfecele 
din mână. Credeam că ai mai mult sânge în vine! 

Jaffe se apropie de Mohammed, băgă foarfecele în pantalonii lui, 
la câţiva milimetri de coapsă şi începu să taie. În acest timp, spuse: 

— Marea problemă a acestui interogatoriu a fost respectul. Văd 
asta în ochii prietenului nostru aici de faţă. Nu ne respectă. Ne respecţi, 
Mohammed? Nu ai decât dispreţ pentru noi, pentru că nu suntem în 
stare să ne facem treaba murdară și o lăsăm pe mâna libienilor. Ei 
bine, dacă nu îţi câștig rapid respectul, nu cred că mai rezist mult! 

Era evident din privirea lui Mohammed că Jaffe îi atinsese o 
coardă sensibilă. Omul din al-Qaeda nu era speriat. Îi disprețuia 
profund pe cei care-l prinseseră. Dar asta avea să se schimbe curând. 
Acum, fiind gol de la brâu în jos, înţelegea că americanul vorbea foarte, 

foarte serios. 

Pentru un om care obținuse atâtea plăceri în viaţă cu ajutorul 
organului dintre picioare, tortura la care urma să fie supus era 
îngrozitor de intimă. Nici în cele mai rele coșmaruri nu și-ar fi imaginat 
ceva atât de revoltător. 

Când americanul reveni cu spray-ul. Se zbătu pe scaun și își 
forță legăturile, fiind în stare de orice pentru ca tubul să nu-i intre în 
penis. Efortul său era inutil. Americanul îi apucă organul într-o 
strânsoare puternică și introduse furtunul cu putere. După ce intră 
vârful, Mohammed simţi restul tubului alunecând înăuntru. 

Jaffe se opri când simţi capătul și îi spuse lui Mohammed: 

— Ştii ce informaţie vreau să aflu de la tine! 

— Du-te dracului! îi strigă arabul. 

Jaffe ridică bidonul, pentru ca Mohammed să-i poată vedea 
degetul alunecând pe butonul de pornire a mecanismului și-i răspunse: 

— Nu mă pot duce dracului azi, mai am treabă! 

Urletele ascuţite ale agoniei fură instantanee. Erau atât de 
groaznice, încât cei doi ofițeri de informaţii libieni dădură năvală în 
încăpere, fiind siguri că americanii fie îl tăiau, fie îi scoteau organele pe 
viu prizonierului. 

Când Jaffe mai trimise o rafală de piper în penisul lui 
Mohammed, acesta îi urlă cât putu de tare să se oprească, corpul său 
fiind în convulsii din cauza durerii. Pe față îi curgeau deja lacrimile și, 
oricât ar fi încercat, nu reușea să mai respire. 

Jaffe nu avea de gând să se oprească. Durerea pe care gunoiul 
ăsta uman avea s-o reverse peste America nu se compara nici pe 
departe cu ceea ce simțea el acum. Jaffe nu mai urâse niciodată atât de 
tare pe cineva. Ce Dumnezeu putea să suporte acțiunile făcute de 
al-Qaeda în numele său? Jaffe nu dorea altceva decât să-l vadă pe 
Mohammed murind, pentru că era sigur că, dacă cineva avea să se ducă 
dracului, acela era Mohammed bin Mohammed. 

Se opri câteva clipe pentru ca trupul omului să se înmoaie în 
legăturile sale, iar pieptul său să poată respira. 

Apoi, fără nici un avertisment, mai trase o rafală de piper. 

Corpul lui Mohammed aproape că sări din scaun, de parcă ar fi 
stat pe jar. 

Jaffe trebuia să-și fi pus dopuri în urechi. Mohammed avea 
plămâni de leu. 


6 


Agentul american își ţinu în continuare degetul pe butonul 
tubului cu piper, fiind hotărât să scurgă și ultima picătură în monstrul 
din faţa sa, când, deodată, pe lângă urletele cumplite, mai auzi un sunet 
- focuri de armă. 

Cu ajutorul pașaportului diplomatic libian fals, lui Abdul Ali i se 
păru destul de uşor să treacă de gărzile aflate la etajul 24 din Casa 
Libia. Vorbea dialectul libian perfect, așa că îi ceru ofițerului de la 
recepţie să telefoneze imediat la biroul ambasadorului. 

După convorbirea cu secretarul ambasadorului, ofițerul de 
serviciu aşteptă câteva momente, după care închise telefonul 
satisfăcut. 

Îi oferi un scaun şi îl informă că secretarul va coborî pentru a 
discuta cu el, dar Ali îl mustră foarte tare pentru ideea că cineva ar 
putea sta jos în astfel de clipe. Libienii puneau mare accent pe politeţe, 
iar gestul de a certa pe cineva în public era considerat foarte urât. 
Ofiţerul de serviciu nu era idiot. Mai întâlnise oameni de genul ăsta și 
ştia că, indiferent ce scria în pașaportul său, nu era deloc diplomat. De 
fapt, întâlnise chiar foarte mulţi agenţi de informaţii aroganţi, pentru a 
şti că exact asta era tipul din faţa lui. Ofiţerul de serviciu dezvoltase de 
mult o teorie conform căreia, în tara sa, exista un fel de fermă unde îi 
creșteau pe băieții ăștia la grămadă. 

După câteva momente, ușile liftului se deschiseră și apăru 
secretarul ambasadorului, însoţit de un tip solid, pe care Ali îl bănuia 
ca fiind din corpul de pază. Secretarul se apropie de recepție, discută 
puţin cu ofițerul de serviciu, după care studie pașaportul vizitatorului 
pagină cu pagină. În cele din urmă se apropie de Ali. 

După ce schimbară saluturile tradiționale libiene, secretarul 
întinse mâna și se prezentă. Paşaportul rămase la el. 

— Credeam că îi cunosc pe toţi agenții Halat amn al 
Jamabhiriya97 aflaţi la post în New York, spuse el. De ce nu ne-am 
întâlnit până acum? 

Ali îşi păstră siguranţa de sine, părând cumva distant - o 
atitudine pe care o considera oportună rolului adoptat. 


” Termenul simbolizează „măreaţa republică a maselor”, a poporului — denumire arabă 
adoptată ca titlu public numai de Libia. 


6 


— Pentru că postul meu nu este aici, răspunse el. Este la 
Washington. 

Secretarul ignoră rapid explicaţia: 

— Spuneai că ai lucruri importante de discutat cu ambasadorul? 

— Corect. 

— Sper că îți dai seama că din cauza celor întâmplate astăzi, 
ambasadorul este foarte ocupat. De ce nu îmi spui mie informaţiile şi te 
asigur că i le voi transmite. 

Ali forță un zâmbet. Armele pe care le ascunsese în costumul 
său special croit pentru așa ceva deveneau din ce în ce mai grele 
pentru trupul său obosit. 

— Dacă misiunea pentru care am venit se putea aborda la nivel 
de secretar de ambasador, aş fi îndeplinit-o în aceste condiţii cu mare 
plăcere, dar vizita mea se adresează exclusiv ochilor și urechilor 
ambasadorului. 

Secretarul nu era deloc încântat de atitudinea superioară cu 
care îl trata ofițerul de informaţii. 

— Şi de ce nu am fost anunţaţi de sosirea ta? 

Ali era foarte bine pregătit pentru întrebările secretarului: 

— La misiunile noastre diplomatice din afara ţării, mai ales în 
ceea ce privește probleme de securitate naţională, nu e deloc 
neobișnuit ca un curier să ajungă fără înştiinţare prealabilă. Amândoi 
ştim asta. Acum, te rog să nu-mi mai irosești timpul și să mă conduci 
direct la ambasador. 

— Interesant, continuă secretarul, hotărât să mai taie puţin din 
aroganța acestui om. Dar este foarte neobișnuit ca un curier să apară 
în mijlocul unor circumstanţe atât de grave. Aș fi considerat mult mai 
normal să aştepţi până devii mai întâi cunoscut aici. Acesta nu este un 
moment indicat pentru ca misiunile arabe din Statele Unite să 
organizeze întrevederi clandestine. 

Ali clătină din cap: 

— Aşteptarea ar fi fost, într-adevăr, o cale mult mai prudentă de 
acţiune, dar informaţiile pe care trebuie să le transmit ambasadorului 
sunt foarte urgente. 

— Îmi pare rău, răspunse secretarul, dar fără să am un indiciu 
despre ce e vorba, nu îl pot deranja pe ambasador. Suntem în alertă de 
maximă securitate! 

Ali zâmbi, iar de data aceasta zâmbetul era real: 


— Transmite-i ambasadorului că Tripoli98 nu mai dorește ca 
această poziţie să fie utilizată pe post de hotel! 

— De hotel? Ce tot spui? 

Ali îl privi pe agentul de pază și răspunse: 

— Transmite-i prin stație mesajul meu agentului de pază al 
ambasadorului! Spune-i că americanii și coletul lor nu mai sunt 
bineveniţi aici. 

Agentul de pază se uită la secretarul șocat care, deși nu putea 
crede ceea ce auzea, aprobă din cap. 

Vorbi într-un microfon plasat în mâneca hainei și, după ce primi 
răspunsul în casca minusculă din ureche, se întoarse și îi șopti ceva 
secretarului. 

Privindu-l pe Ali, acesta îi spuse reticent: 

— Ambasadorul te poate primi acum. Te rog să mă urmezi! 

Ali îi măsură din priviri pe cei doi însoțitori ai săi în timp ce se 
aflau în lift și se gândi să îi elimine chiar acolo, pe loc. Dar își opri la 
timp acest impuls. Atacul său avea să înceapă ceva mai târziu. 

Atragerea atenţiei ambasadorului se dovedi a fi cea mai simplă 
parte a planului. După ce omul îi dădu afară din birou atât pe secretar, 
cât şi pe cei doi agenţi de pază, Ali nu mai răspunse la întrebări, fiindcă 
el însuși avea nevoie de niște răspunsuri. 

După ce află tot ceea ce dorea să ştie, îl sili pe ambasador să își 
cheme secretarul înapoi în birou. Când omul micuţ și nesuferit apăru 
din nou, Ali se abținu cu greu să nu-i provoace o moarte lungă și 
dureroasă. În schimb, îi rupse gâtul, mulțumindu-se cu trosnitura 
firavă a oaselor. Nici un sunet din lume nu era mai plăcut, considera el 
şi nici un sentiment mai măreț decât a lua viaţa cuiva cu mâinile goale. 

Puțin excitat datorită asasinatului tocmai înfăptuit, respiră 
adânc de câteva ori și se relaxă. Era vital ca următoarele minute să se 
desfășoare în liniște, fără incidente. Ajunsese prea departe pentru a 
rata acum. Ambasadorul îi confirmase că, la numai un etaj mai sus față 
de unde se afla acum, Mohammed bin Mohammed era interogat în 
captivitate. Mintea sa fu copleșită o clipă de imaginea lui Troll, care îl 
trădase şi trădase încă o dată și al-Qaeda, dar nu avea timp pentru așa 

ceva acum. Avea să se ocupe de acest subiect mai târziu. Acum, Ali se 
concentra asupra misiunii sale. Trebuia să treacă de gărzile 
ambasadorului și apoi de doi agenţi de informaţii libieni și patru agenţi 
americani care îl păzeau pe Mohammed. 

Știind că va fi ucis curând, ambasadorul se repezi la ușă, 
strigându-și gărzile. 

Nu făcuse mai mult de doi paşi când Ali îl reduse la tăcere cu o 
rafală silențioasă a armei lui. Dar răul se produsese deja. Agenţii de 
pază năvăliră în încăpere cu armele pregătite și, la vederea cadavrelor 
ambasadorului și a secretarului său, deschiseră imediat focul. 

Din fericire, gloanțele lor zburară aiurea prin aer, iar Ali avu 
timpul necesar să se adăpostească după birou. 

Agenţii de pază reușiră să mai tragă două rafale înainte ca Ali să 
beneficieze de o ocazie și să se rostogolească din spatele biroului, 
eliminându-i pe amândoi cu lovituri extrem de precise în cap. 

După ce scăpă și de acest pericol, ieși din spatele biroului. Nu 
ştia dacă focurile de armă se auziseră și în altă parte, dar nici nu dorea 
să stea pe loc și să aștepte eventuale repercusiuni. Era singura șansă 
pe care o avea de a-l elibera pe Mohammed bin Mohammed și fie 
scăpau amândoi, fie îşi întâlneau sfârşitul încercând. 

Găsi rapid obiectele de care avea nevoie și, după ce își recupera 
pașaportul diplomatic, se îndreptă spre lifturi pentru a-şi pregăti mica 
surpriză. 

În timp ce ambasadorul se bâlbâise implorând și nu fie ucis, îi 
oferise lui Ali informaţia valoroasă conform căreia americanii își 
închiseseră ușile pe dinăuntru, iar singura cale de acces la acel etaj era 
prin liftul de marfă. Deși aveau foarte multe defecte, nu erau idioţi. 
Făcuseră eforturi deosebite pentru a-și asigura paza. Și cine i-ar fi 
putut condamna? Ultimul lucru pe care i-ar fi dorit era ca cineva de 
teapa lui Abdul Ali să le strice petrecerea. 

După ce atașă de ușa de la etaj singurul dispozitiv explozibil 
rămas, ascuns în compartimentul special creat în centura sa, reveni în 
camera ambasadorului pentru a-i lua cardul special de acces, cu care 
comandă chemarea liftului. 

Când liftul ajunse la etajul său, Ali cercetă cu atenţie acoperișul 
şi observă că era sudat. Zâmbi. Americanii chiar se gândiseră la toate 
detaliile. Dar se îndoia că aveau un plan de rezervă și pentru ceea ce 
avea să se întâmple mai departe. 

Trecu din nou cardul prin cititorul din lift, apăsă butonul pentru 
etajul superior, își aşeză surpriza la locul potrivit și se îndreptă spre 
scări. Lucrurile începeau să devină foarte interesante. 

Din dârele de sânge de pe pereţii și podeaua liftului, părea că 
ambasadorul se târâse înăuntru după ce fusese împușcat, reușise să 
bage cardul în aparat și să apese butonul de la etajul lor înainte de a se 
prăbuși de tot. 

— Nu-l atingeţi! le ordonă Jaffe celor doi agenţi de informaţii 
libieni, care se repeziră spre lift. Până nu-și dădea seama ce dracului se 
întâmpla de fapt, voia ca totul să fie cercetat cu mare atenţie. 

Planul ăsta căzu imediat în momentul în care agentul de 
informaţii căruia îi spuneau Hassan se aplecă aproape de faţa 
ambasadorului și îl auzi respirând: 

— Trăieşte! urlă el. 

Jaffe dădu rapid alte câteva ordine și, după ce îl trimise pe 
Harper să aducă trusa medicală și îi îndepărtă pe cei doi agenţi libieni, 
intră el însuși în lift pentru a cerceta rănile ambasadorului. Omul era 
într-o stare extrem de gravă, iar ceea ce Hassan luase drept respiraţie 
se dovedi a fi, de fapt, sângele care gâlgâia din gâtul său. Dacă nu 
făceau ceva rapid, cu siguranță ambasadorul era sortit pieirii. 

Jaffe îi chemă pe Rashid, Hassan și pe ceilalți doi pușcași marini 
în lift, îi aşeză de o parte și de alta a ambasadorului și îi instrui să îl 
întoarcă cu grijă, în timp ce el îi susținea capul. Numără până la trei și 
începură să îl întoarcă, dar exact în acel moment, Jaffe înţelese că nu 
fusese suficient de precaut. Ambasadorul se îneca, într-adevăr, cu 
propriul sânge, dar, în același timp, încerca disperat să-i avertizeze să 
nu-l miște. În momentul în care Jaffe își dădu seama ce se întâmpla de 
fapt, era deja prea târziu. 

Dispozitivul improvizat atașat de ambasador explodă cu o 
flacără imensă, distrugând acoperișul liftului, rupând toate cablurile și 
trimiţându-l, în cele din urmă, în subsolul clădirii. 

Când auzi explozia, Ali alergă pe trepte și detonă și cel de-al 
doilea dispozitiv, distrugând ușa din balamale. 

Intră pe holul de serviciu, unde observă ușile deschise ale 
liftului și hăul din spatele lor, dar nimic altceva. Arăta ca o gură neagră 
imensă, din gâtul căreia fumul se înălța încet.. 

Cu arma pregătită, porni în căutarea lui Mohammed. Intră rapid 
în primele trei birouri ale etajului şi, fiind pustii, trecu mai departe. În 
cea de-a patra cameră găsi un televizor, o bucătărie cu masă, scaune și 
chiuvetă și câteva canapele. 

Următoarea ușă era inscripționată atât în engleză, cât și în 
arabă: toaletă. Deschise ușa și se strecură încet înăuntru. Cercetă toate 
colțurile și, după ce se convinse că erau goale, ieși pentru a merge mai 
departe. Mai avea numai cinci încăperi. Următoarea era pustie, la fel și 
cea de după ea. Când se apropie de ultimele trei, observă că prima ușă 
era încuiată. O însemnare scrisă de mână anunţa că era o cameră 
sterilă pentru tratament și erau expuse câteva reguli necesare pentru a 
intra. Abdul Ali trânti ușa de perete şi privi în interior, unde se aflau o 
masă chirurgicală, un pat medicinal, un scaun pe rotile, câteva produse 
medicale de prim ajutor și, chiar în centrul camerei, un aparat de 
ultimă generaţie pentru dializă, produs de compania Nova Medical 
Systems. 

Următoarea încăpere fusese locul central al interogatoriului. 
Pereţii erau acoperiţi de tăblii de scris, de hărţi ale Orientului Mijlociu 
şi ale Africii, de fotografii ale agenţilor al-Qaeda în ordine ierarhică și 
de diverse organigrame ale grupării. Birourile erau pline de 
echipamente video și monitoare conectate la camere de filmat, 
poziţionate probabil în podeaua camerei. Privind imaginea de pe cel 
mai mare monitor, Ali se întoarse imediat și o luă la fugă. 

Năvăli în camera de vizavi, unde abia reuși să-şi stăpânească 
lacrimile. Acolo, legat de un scaun mic de lemn, se afla Mohammed bin 
Mohammed. Lângă el, inconștient și bătut cu violenţă, era un om pe 
care Ali nu-l cunoscuse niciodată, dar cu siguranță știa cine este. 
Ultima dată când auzise de el, tipul se dusese în Canada. Nu știuse până 
atunci că nepotul lui Mohammed, Sayed Jamal, fusese de asemenea 
luat prizonier. 

Veni imediat lângă Mohammed și observă că era dezbrăcat de la 
talie în jos, iar penisul îi era roşu și umflat incredibil de tare. 

— Ce lucruri de neimaginat ţi-au făcut, frate? întrebă el, 
scoțându-și cuțitul pentru a tăia legăturile. 

La început, Mohammed nu putea să creadă ce vedea. Corpul îi 
era devastat de durere, iar mintea îi era înnegurată de oroarea torturii. 
Cu siguranţă și acesta era un fel de truc. Apoi îl văzu pe Ali punându-și 
arma în toc pentru a scoate cuțitul, cu care îi eliberă mâinile. Era chiar 

Ali, nu? În acel moment, nu ştia ce să creadă. 

— Chiar tu ești? întrebă el, cu vocea răgușită din cauza urletelor. 

— Da, Mohammed, eu sunt. Am venit să te iau acasă, răspunse 
Ali. 

Privind înspre nepotul său, Mohammed întrebă: 

— Şi Sayed? 

Ali se întinse pentru a cerceta pulsul lui Jamal. Era slab, mult 
prea slab. 

— Îmi pare rău. Pentru el nu mai putem face nimic. Nu va 
supraviețui. 

Mohammed își aplecă capul. 

— Cel puţin își va regăsi familia în Paradis. 

— Ce vrei să spui? 

— Americanii au ajuns la copiii lui şi i-au ucis pe fiecare. Apoi 
i-au omorât nevasta. Ne-au forțat pe amândoi să privim asta la 
televizor, sperând că, în felul ăsta, le voi spune ce voiau să ştie. 

— Şi ce le-ai spus? întrebă Ali, speriat că toate eforturile sale de 
până atunci şi tot ce planificaseră se dusese de râpă. 

Faţa lui Mohammed era implacabilă precum un bloc de granit. 

— Nu le-am spus nimic! Chiar și când i-au ucis familia lui Sayed, 
unul câte unul. Nu le-am spus nimic! 

Ali se uită din nou la Jamal. Pantalonii erau rupti, iar pulpele îi 
erau pline de sânge. 

— Ce i-au făcut? 

— Au folosit un burghiu, mârâi el. 

Ali nu dorea să-și forțeze camaradul să spună mai multe: 

— Te poţi ridica? îl întrebă și îl ajută să se scoale de pe scaun. 
Am un loc sigur unde te pot duce. 

Mohammed scutură din cap: 

— Durerea e prea mare. Mi-au oprit și dializa ca metodă de 
tortură. Ai venit prea târziu. Curând, îl voi urma pe Sayed. 

Ali nu accepta așa ceva: 

— Am o cameră de hotel în apropiere, unde am adus un aparat 
micuț pentru dializă. Nu vei muri, frate! Nu azi. Dar trebuie să ne 
grăbim. 

— Nu cred că voi putea merge prea departe. Sunt prea slăbit. 

Ali se gândi o clipă, după care îi spuse lui Mohammed să nu se 
miște. Se întoarse şi se îndreptă spre camera de dializă. 

Desfăcu scaunul pe rotile și căută prin încăpere până găsi o 
pereche de pantaloni medicinali, suficient de mari pentru a nu-l 
strânge pe Mohammed. Mai adună câteva produse medicale, pe care le 
puse într-o geantă și se pregătea să plece când auzi în spatele său o 
voce: 

— Nici nu te gândi să faci vreo mișcare! 

Deși Abdul Ali fusese foarte meticulos în verificarea camerelor, 
nu-şi amintise că în majoritatea consulatelor și ambasadelor din lume 
se întâlneau foarte des pasaje secrete sau ieșiri secrete. Un astfel de 
pasaj îi permisese pușcașului marin Brad Harper să își creeze 
avantajul surprizei și să-l amenințe acum. 

Harper se înapoia deja cu trusa medicală când puterea exploziei 
îl dărâmase la pământ. Când cea de-a doua explozie avusese loc, deși 
mai mică, ajunsese deja în camera de control pentru a urmări pe 
monitoare ce se întâmpla. 

Acum, când Harper își aţinti arma M16 Viper asupra omului 
care îi eliminase întreaga echipă, fu deosebit de tentat să-și facă 
dreptate singur. Fra nevoie numai de o simplă apăsare pe trăgaci și 
coșmarul se putea termina, dar Harper știa o cale mai bună de acțiune. 
Și mai ştia cât de periculos era omul din faţa sa, care îl putea păcăli cu 
o mulțime de trucuri. 

— Am toate motivele din lume să te omor în clipa asta! Dacă 
încerci ceva stupid, apăs imediat pe trăgaci. M-ai înțeles? 

Ali nu putea înţelege cum de nu-l văzuse pe acest om. Ochii săi 
căutau rapid prin încăpere, în speranţa identificării unei posibilități de 
scăpare. 

Harper se mișcă puţin spre dreapta și apăsă pe trăgeci, 
trimițând o rafală rapidă pe deasupra umărului lui Ali, direct în 
peretele de rigips din față. 

— M-ai înțeles? repetă el. 

Ali dădu din cap. 

— Vreau să ridici mâinile încet! Atât. Cu grijă și atenţie! Acum 
încrucișează-ţi degetele la ceafă! 

După ce Ali se conformă acestui ordin, Harper îi spuse să se 
culce pe stomac. Când fu deja complet întins, Harper se aplecă 
deasupra lui pentru a-i pune cătușele. În acea clipă, Mohammed bin 
Mohammed se furișă în spatele tânărului pușcaș marin şi, cu ultimele 

puteri, îl lovi pe Harper în ceafă cu un stingător de flăcări, de mai multe 
ori, până ce acesta căzu inconștient la podea. 

În timp ce se îndreptau rapid spre Casa Libia, lucrurile începeau 
să se clarifice pentru Harvath. În 2003, Statele Unite ajunseseră pe 
prima pagină a ziarelor datorită acordului încheiat cu Libia, conform 
căruia America retrăgea statutul de stat-bandit acordat acestei țări și 
reinstituia relaţiile diplomatice, iar Libia renunța la armele de 
distrugere în masă, la susținerea terorismului, promițând reforme 
sociale democratice. 

Un asemenea parteneriat fără precedent în războiul împotriva 
terorismului putea fi foarte bine un pretext perfect valabil pentru 
înțelegeri mult mai discrete. Nu era, deci, de mirare că nici măcar 
autorizaţia Polo Step deţinută de Harvath pentru acces la informaţii 
secrete nu era suficientă pentru a afla ce membru de top al al-Qaeda 
fusese răpit şi deţinut de americani. Undeva între Departamentul de 
Stat şi cel de Justiţie, cineva dansa în jurul unei linii foarte subţiri a 
legalității. Singura cale prin care Harvath vedea reușita acestei 
operaţiuni era ca M&M să fi fost adus până la marginea apelor 
internaţionale cu o navă privată, după care preluat de un elicopter și 
adus pe acoperișul Casei Libia, de unde fusese preluat de libieni. 

Deşi ştia că statutul americanilor nu trebuia să depășească 
limita de „observator”, era convins că nu libienii dirijau cu adevărat 
spectacolul. Chiar avea sentimentul că știa foarte bine persoana care 
conducea întreaga operaţiune: Mike Jaffe. Ceea ce nu mai știa la fel de 
bine era cum să intre în Casa Libia. Gary avea dreptate. Era teritoriu 
suveran şi, fără invitație, singura cale prin care puteau intra era prin 
forță. Dar se părea, în cele din urmă, că nu avea să fie necesar. 

Când ajunseră la Casa Libia, cei câţiva oameni din hol erau 
absolut îngroziţi. Harvath îşi prezentă legitimaţia DHS și i se spuse de 
către cel ce se prezentase a fi ofițerul de serviciu că avusese loc o 
explozie imensă în interiorul clădirii, după care nu mai reușiseră să-i 
contacteze nici pe ambasador, nici pe secretarul acestuia, nici pe cei 
doi agenţi de pază. 

Harvath îi explică faptul că se aflau acolo deoarece clădirea 
devenise ţintă a teroriștilor, iar un atac era iminent, așa că ofițerul de 
serviciu le oferi singurul agent de pază rămas, după care îi însoţi la 
lifturile care urcau spre biroul ambasadorului de la etajul douăzeci și 

trei. 

Harvath împrumută staţia radio a agentului de pază pentru a-l 
întreba pe ofițerul de serviciu cu cât timp în urmă avusese ultima 
convorbire cu cei de sus. 

Acesta îi povesti tot ce știa, inclusiv despre vizitatorul neanunţat 
cu pașaport diplomatic. Îi oferi o descriere completă, după care, la 
următoarea întrebare a lui Harvath, tăcu complet. 

Tot personalul care se afla în Casa Libia știa că etajul douăzeci şi 
patru era absolut interzis accesului, ca și menţionarea sau discutarea 
existenței acestuia. Ofiţerul de serviciu bănuise că ceea ce se întâmpla 
acolo avea legătură cu cei doi ofițeri de informaţii cu feţe austere care 
veniseră la ambasadă chiar din Tripoli. În fața realităţii clare că 
ambasada lor se afla în stare de asediu, ofițerul de serviciu îi povesti 
lui Harvath absolut tot ceea ce știa despre acea operaţiune. 

Înainte ca povestea să se termine, Harvath şi ceilalți se 
repeziseră deja spre liftul de marfă. La jumătatea drumului, în staţie se 
auzi din nou vocea ofițerului de la recepție. Din câte vedea el pe 
monitoarele de supraveghere, liftul de marfă nu mai funcționa. Mai 
mult, deși trebuia ca restul clădirii să fie pustiu, unul dintre lifturile 
principale urcase la etajul douăzeci și doi, iar acum cobora spre parter. 

Cu toate că nu putea spune clar de ce, Harvath avea o senzaţie 
foarte proastă în privința persoanelor din lift. 

Încercă să ignore durerea din umăr și se îndreptă spre trepte, 
dar Bob Herrington și Tracy Hastings i-o luaseră deja înainte. 

Harvath luă de tot staţia radio de la agentul de pază și, alături de 
Rick Cates cu genunchii lui slabi și tot echipamentul cărat în spate, se 
repezi pe scări cât de repede putu. 

Ar fi vrut să sară treptele, cu mâna prinsă de bară și corpul în 
balans, dar era o mișcare imposibilă din cauza rănilor, așa că le cobora 
cât de strâns şi rapid putea, bazându-se exclusiv pe picioare. De mai 
multe ori, din cauza vitezei, se dezechilibră și se izbi de perete, dar își 
reveni de fiecare dată și porni mai departe. Curând îi pierdu din 
câmpul său vizual pe Bob şi Tracy, care reușeau să alerge mult mai 
repede decât el și chiar decât Cates, care strângea la rândul său din 
dinţi și se mișca pe cât de repede putea. 

De două ori. Bob şi Tracy se opriseră pentru a apăsa butonul 
liftului, în speranţa că acesta se va opri. Dar fără card, nu aveau nici o 
şansă. Când își dădură seama că nu aveau cum să oprească liftul, se 

repeziră din nou pe scări pentru a ajunge cât mai repede jos. 

La zece etaje distanță de parter, Harvath îl chemă prin staţia 
Motorola pe Herrington: 

— Bob, unde te afli? 

Acesta răspunse imediat: 

— Acum sunt în hol. Vom intercepta liftul. 

— Negativ, spuse Harvath. Aşteptaţi-mă pe mine! 

— La ce etaj eşti? 

— La opt. Ajung imediat. 

— Nu ajungi. Liftul e deja la patru. 

— Aşteaptă-mă, Bob! repetă Harvath. 

— Ascultă, imediat ce treci de colţul din hol, o să vezi o mică 
încăpere pentru corespondenţă, spuse Herrington. Aici ne găsești. Poţi 
să ne acoperi dinspre scări când ajungi la parter. 

Harvath, care cobora deja câte două trepte, ar fi vrut să-i 
amintească lui Bob cine conducea de fapt operaţiunea, dar vocea lui 
Herrington reveni prin stație. Număra etajele parcurse de lift: 

— Doi, unu, bingo! 

După scena văzută în biroul ambasadorului, Harvath știa că, 
dacă cel din lift era omul căutat de ei, nu avea să fie uşor de doborât. 
Nici Mohammed bin Mohammed, cu o istorie la fel de sângeroasă. 

Harvath se aşteptă să audă focuri de armă chiar în clipa în care 
uşile liftului se deschiseră, dar se făcu liniște. În cele din urmă, vocea 
lui Herrington trosni în cască: 

— Rahat! Nu se oprește! Se duc în garaj! 

— Sunt la etajul cinci, urlă Harvath, încercând să mai înghită o 
gură de oxigen între timp. Așteaptă-mă la scară! 

— O să-l pierdem! strigă Herrington. 

— Ai văzut de ce e în stare! Mergem după el împreună. 

Harvath așteptă ca Bob să răspundă ceva, dar nu se mai auzi 
nimic, iar Scot înţelese că prietenul său plecase fără el. Dacă ar fi putut 
să alerge mai repede, ar fi făcut-o, dar şi în starea sa, Harvath zbura pe 
trepte mai repede decât orice om sănătos la cap. Era norocos dacă 
avea să rămână numai cu umerii plini de vânătăi din cauza izbiturilor 
de pereți. 

Se afla la al doilea etaj când focurile de pușcă de asalt năvăliră în 
casa scărilor. Când ajunse la parter, la un singur nivel deasupra 
garajului, urletul disperat al lui Tracy izbucni în casca sa: 

— Om lovit! Om lovit! 

Harvath sări peste balustradă și ateriza cu toată greutatea pe 
piciorul drept, rupându-și glezna. Năvăli prin ușa de la garaj și îl văzu 
imediat pe Bob trântit la pământ, cu dâre sângerii curgând încontinuu 
de sub corpul său spre scurgerea metalică aflată la câţiva metri de el. 

Alergă spre locul în care se adăpostiseră, în spatele unor 
tomberoane. Hastings era plină de sânge până la gât și apăsa de zor cu 
putere pe pieptul lui Bob. ÎI văzu pe Harvath că se apropie și își ridică 
privirea spre el, cu obrajii plini de lacrimi. Scot nu mai avea nevoie de 
explicaţii. Ştia. Bob plecase dintre ei, iar în acel moment, timpul se opri. 

Îşi reveni datorită lui Tracy, care îl trăgea de umărul sănătos 
urlând: 

— Scot, du-te! Du-te! 

La capătul îndepărtat al garajului se auzi mârâitul unui motor. 
Harvath scoase cât de încet se putea un încărcător din buzunarul 
vestei lui Bob, ignoră durerea care deja îi răsuna în tot organismul și, 
şchiopătând, se îndreptă în direcția zgomotului. Avea un sentiment 
groaznic de vinovăţie şi o mare parte din el ar fi vrut să îngenuncheze, 
să-şi verse maţele de durere și să-și jelească prietenul care-i fusese ca 
un frate mai mare, dar partea raţională din el îl îndemna să-i caute pe 
cei responsabili pentru această crimă și să se scalde în sângele lor. 
Datorită acestei dorinţe de răzbunare, găsi puterea să meargă mai 
departe. 

Mașina pornise deja de pe loc şi mârâitul motorului se acoperi 
imediat de un alt zgomot inconfundabil - ușa grea de metal a garajului 
se deschidea. 

Harvath folosi cealaltă stație radio pentru a-i spune ofițerului de 
serviciu să o blocheze, dar acesta îi răspunse că nu există o asemenea 
comandă. Harvath aruncă staţia și alergă mai repede, încercând să se 
apropie cât mai mult de mașina pe care încă nu o vedea. Cu toate 
rezervele de adrenalină consumate, arma automată Troy CQB pe care 
o luase înapoi de la Bob deveni din nou extrem de grea. Spatele, 
braţele şi umărul îl implorau să o lase jos, dar el se încăpăţâna s-o 
strângă în mâini. Fără alte resurse, îi mai rămăsese doar furia pentru 
a-l împinge înainte, dar tot nu se putea mișca foarte repede. Trecu, în 
cele din urmă. De rampa garajului care dădea în stradă, doar pentru a 
mai vedea portbagajul unui Mini Cooper verde ajungând la nivelul 

străzii și virând puternic la stânga, dispărând din vedere cu scrâșnet 
de cauciucuri. 

Cu o voinţă imensă, Harvath se împletici până în capătul rampei 
şi apoi în stradă, forțându-și picioarele să rămână drepte. Nu-i putea 
lăsa pe teroriști să scape. 

Fără suflu, cu pieptul cântărind o tonă, ajunse în capul străzii și 
se întoarse spre stânga, unde observă Mini Cooper-ul la jumătatea 
drumului. Îşi ridică arma la umărul rănit, ţinti mașina şi, încercând să 
îşi controleze respiraţia, apăsă pe trăgaci. 

Rafalele de gloanțe zburară pe Strada 48 și Harvath văzu mașina 
derapând, cu luminile frânei aprinse și ştiu că îi lovise. Cauciucurile 
scrâșniră cu putere în timp ce mașina lovea și zgâria vehiculele parcate 
pe margine. Ținti din nou Cooper-ul, încercând cu disperare să 
controleze lipsa de aer din plămânii goi, după care apăsă iar pe trăgaci. 
Se auzi zgomotul specific al armei, care-l anunţa că nu mai are muniţie 
şi, fără a sta pe gânduri, scoase încărcătorul gol, îl pocni pe cel nou 
pentru a fi sigur că gloanţele sunt aliniate și încărcă. 

Îşi armă rapid noul încărcător, pentru că maşina se apropiase 
deja de trotuar și nu mai avea decât o șansă. Începu să tragă rafale 
scurte, ţintind permanent Mini Cooper-ul, al cărui șofer mergea în 
zig-zag pentru a evita proiectilele. 

Când începu să tragă din nou, mașina ajunsese pe Bulevardul 1, 
unde întoarse scurt la stânga și dispăru din vedere. 

Ura și furia disperată îl copleşiră din nou. Pe baza celor văzute, 
aceşti oameni erau niște profesioniști adevăraţi, care se implicau la fel 
de tare în evadarea lui Mohammed bin Mohammed pe cât se 
implicaseră și în salvarea sa. 

Era o pastilă foarte amară de înghiţit, dar Harvath trebuia să 
accepte ideea că teroriștii scăpaseră. 

Harvath înțepeni aşezat lângă o mașină parcată, incapabil să se 
miște de lângă Casa Libia, unde îl găsi ofițerul de serviciu, nicidecum 
Cates sau Hastings. 

Fără să spună un cuvânt, omul se aplecă și îl ajută să se ridice. 
Apoi îi oferi umărul său, pentru că Scot nu își mai putea folosi glezna 
ruptă. Încercă să-l conducă spre treptele din față ale clădirii, dar 
Harvath clătină din cap şi se îndreptă spre garaj. La capătul de jos al 
rampei, îi mulțumi omului pentru ajutor și îi spuse să se întoarcă la 

postul său. Ceea ce avea de făcut acum nu trebuia să se petreacă cu 
martori străini. 

Îi luă câteva minute să se împleticească până la locul în care îi 
lăsase pe Herrington și Hastings, iar când ajunse acolo, îl zări pe Rick 
Cates acoperindu-l pe Bob cu o prelată. Cates îl privi întrebător, iar 
Harvath dădu din cap. Ştia întrebarea din mintea lui, dar, din păcate, 
răspunsul său era negativ. Nu le venise de hac celor care îl uciseseră pe 
Bob. 

Scot, Tracy și Rick rămaseră acolo, cu ochii holbaţi asupra 
prelatei, fără să rostească un cuvânt. Nu pierduseră numai un bun 
camarad, ci şi un soldat excepţional și un prieten nemaipomenit. 

După o bucată bună de timp, Harvath rupse tăcerea: 

— Hai înapoi sus! Am nevoie de niște răspunsuri! 

Ofiţerul de serviciu le oferi un card de acces cu care urcară 
numai până la etajul douăzeci și trei. De acolo merseră pe trepte încă 
un etaj și aflară motivul pentru care liftul de marfă nu mai funcționa. 
Ușile sale arse erau deschise la maximum, iar scena vorbea de la sine. 
O mână secţionată și o gheată Quantico cu o parte de picior încă 
atașată de ea sugerau că cel puţin o persoană - posibil mai multe - se 
aflaseră lângă lift în momentul în care acesta explodase. Ceea ce mai 
rămăsese din cabina liftului se afla, probabil, la subsol, iar Harvath nu 
invidia deloc echipa de descarcerare responsabilă pentru curățarea 
după uniformă - care încasase niște lovituri puternice în cap, dar care 
încă mai respira. Fără alternativă în acel moment, îl ajutară să stea cât 
mai confortabil, după care porniră mai departe. 

La capătul holului descoperiră încă un supravieţuitor - Sayed 
Jamal. Era legat cu bandă adezivă de un scaun, iar corpul lui bătut cu 
brutalitate era de nerecunoscut. Deoarece știa că aceasta fusese 
operaţiunea lui Jaffe, Harvath cunoștea cu precizie cine era prizonierul. 
Îi căută pulsul. Simţi o bătaie slabă şi, chiar dacă ar fi beneficiat de 
îngrijiri medicale imediate, probabil că nu avea să reziste. 

Îl lăsară singur și se îndreptară spre ultima cameră - centrul 
procesului de interogare. După cercetarea siguranței echipamentului, 
analizară dispozitivele electronice sofisticate și tablele din perete, 
organigramele și fotografiile care atârnau peste tot. Cates observă o 
poză care părea a fi a prizonierului din camera alăturată: 

— Aşa arăta tipul din cealaltă cameră? 

Harvath se uită la fotografie și aprobă din cap. 


— Dar ştiu că l-au lucrat la greu! Cine naiba e tipul? 

— Numele lui e Sayed Jamal. E un fabricant de bombe din 
al-Qaeda, care... 

Deodată, Cates se întoarse și, văzând că Hastings dispăruse deja 
din cameră, exclamă: 

— Oh, la naiba! 

— Ce dracului se întâmplă? interveni Harvath, odată ce Cates o 
zbughi pe ușă. 

— Sayed Jamal e cel care a plasat bomba din Irak care a 
mutilat-o pe Tracy! 

Harvath se pregătea să repete după Cates: Oh, la naiba! Dar 
zgomotul puternic al unei rafale scurte răsună în camera 
interogatoriului, ceea ce îi opri elanul. Nu era nevoie să mai vadă 
pentru a ști că Tracy îl ucisese pe Jamal. 

Biserica Grace Heights 

Brooklyn 

10 iulie 


Eforturile de căutare şi salvare ale echipelor de intervenţie din 
New York se transformaseră în eforturi de căutare și recuperare. Din 
cauza numărului foarte mare de morți, bisericile organizau slujbe 
funerare comune. Dar, în cazul unui enoriaș anume, biserica Grace făcu 
o excepţie. 

La cererea expresă a familiei plutonierului major Robert 
Herrington, traficul din jurul bisericii fusese blocat temporar de echipa 
condusă de McGahan și alţi câţiva polițiști din Unităţile de Urgenţă ale 
New Yorkului. Chiar și presa păstră distanţa și discreția cuvenite. 

La apropierea cortegiului funerar de biserică, un soldat începu 
să cânte la cimpoi. Alături de camarazii lui Bob, sosiți din Afganistan în 
permisie pentru a participa la acest eveniment trist, familia privi cum 
sicriul învelit în drapelul american este scos din maşină și purtat pe 
umeri de câţiva soldaţi în uniformă militară completă. 

În public se afla un număr impresionant de oameni din armată, 
mulţi din cadrul echipelor de elită împrăștiate în toată lumea, oameni 
cu care Bob avusese plăcerea fie să lupte alături, fie să facă instrucţie. 
Și la fel de mulţi dintre ei îi datorau viaţa omului deosebit de curajos 
care îşi pierduse atât de tragic propria viață cu mai puţin de o 

săptămână în urmă. 

Harvath îi cunoscuse pe câţiva dintre ei cu ceva timp în urmă. Pe 
alții nu-i ştia deloc. Dar se crease o legătură specială între toţi cei 
prezenţi, cu o seară înainte, la priveghiul lui Bob, unde, în ciuda 
circumstanțelor tragice și cu puţin ajutor din partea unor pahare de 
cocteil, toți povestiseră câte ceva amuzant despre Herrington. De 
aceea, multe dintre lacrimile scurse nu se datoraseră tristeţii, ci 
fuseseră mai degrabă lacrimi amare de bucurie în amintirea omului 
minunat și motivant care fusese Bob Herrington. 

Pentru Harvath, era o experiență profund spirituală, de care 
avusese foarte mare nevoie. Întreaga sa operaţiune în New York fusese 
un dezastru total. Mohammed bin Mohammed scăpase, la fel și 
teroristul care condusese echipa de ceceni și căruia Harvath îi atribuia 
şi evadarea lui Mohammed din Casa Libia, unde îl ucisese pe Bob 
Herrington. 

Soldaţii SEAL aveau o zicală, conform căreia cea mai ușoară zi 
este cea care a trecut, dar nimic din zilele anterioare nu fusese ușor 
pentru Harvath. În săptămâna care trecuse, alesese să fie singur, 
lingându-și rănile într-o cameră de hotel, după ce fusese tratat și 
bandajat corespunzător la spitalul veteranilor. Analizase operaţiunea 
de mii de ori în minte, încercând să-şi dea seama ce ar fi putut să facă 
altfel. Indiferent cât se străduise, nu găsise nimic ce ar fi putut face sau 
spune pentru a-i fi salvat viața lui Bob. Această concluzie nu-i ajuta 
însă deloc să își învingă sentimentul cumplit de vinovăţie. 

Așa că-şi lăsă vinovăția să fiarbă, devenind, inevitabil, furie, pe 
care o îndreptă în totalitate împotriva birocraţiei din Washington. Ca 
majoritatea oamenilor, avea nevoie de răspunsuri, dar nici chiar Gary 
Lawlor nu i le putea oferi pe toate. Acesta îl îndemnă să aibă răbdare, 
dar Scot epuizase şi această rezervă. În schimb, îşi sună prietenul de la 
Walhalla, pentru a negocia termenii noii sale slujbe. 

În interiorul bisericii, pe umerii lui apăsau încă toată vina, furia 
şi oboseala acumulate în acele zile și cauzate de îmbâcseala sistemului, 
în vreme ce asista la slujbă alături de Tracy Hastings, Rick Cates și Paul 
Morgan, care le spusese doctorilor de la spitalul veteranilor să se ducă 
toţi dracului, pentru că nu voiseră să îi permită să participe la 
eveniment. În cele din urmă, Sam Hardy intervenise pentru a-l aduce 
aici. 

Lui Scot îi făcea bine să se afle la slujbă alături de ei și încerca 


din greu să își elimine gândurile negre, pentru a-și lua adio cum se 
cuvenea de la prietenul său. 

Preotul se prezentă și îl prezentă și pe capelanul militar, sosit 
tocmai de la Fort Bragg pentru a participa la slujbă, după care îi 
informă pe cei de față că ceremonia va fi scurtă și simplă, nu pentru 
a-şi lua rămas bun de la Bob, ci pentru a-l întâmpina cu bun venit, 
pentru că el ajunsese acum în cer. Cu zâmbetul pe buze, preotul își 
ceru scuze că nu avea o cantitate suficientă de „apă” sfințită sau vin, 
necesare pentru a transforma slujba într-o comemorare la fel de 
plăcută ca priveghiul irlandez din seara precedentă. Mulțimea, dintre 
care destui mahmuri după acea seară, chicoti cu subînțeles. 

Slujba de pomenire s-a derulat, după care au urmat câteva 
discursuri din partea colegilor de divizie ai lui Bob. Ultima frază rostită 
răsunase de foarte multe ori în urechile lui Harvath, dar parcă 
niciodată nu îl izbi atât de tare ca acum: Nu există dragoste mai mare ca 
aceasta, când un om își oferă viaţa pentru prietenii săi. 

Harvath se întoarse spre Tracy, Rick și Paul și observă că fiecare 
dintre ei cedase în cele din urmă în lupta împotriva lacrimilor. 

Când preotul încheie ceremonia, un alt coleg de-al lui Bob, un tip 
pe nume Jack Kohimeyer, a fost rugat să împărtășească o fărâmă din 
gândurile sale. Kohimeyer era un orator foarte bun și discursul său se 
dovedi elocvent și presărat cu suficient umor pentru a mai ușura puţin 
din durerea tuturor. 

— L-am cunoscut pe Bob de puţină vreme. Ne-am întâlnit acum 
trei ani într-o vale între munţii din Afganistan. Mă aflam la aproximativ 
două mii patru sute de metri şi încercam să închid un rucsac de 
patruzeci de kilograme pentru a mă pregăti de cățărat pe munte, iar 
Bob stătea pur și simplu în cortul său şi râdea de mine, în faţa tuturor. 
„Nu, n-ai nevoie de asta”, îmi spunea el. „Nici de asta, nici de asta. Nu, 
nici de aia n-ai nevoie.” 

Harvath avusese o experiență similară cu Bob chiar zilele 
trecute, așa că nu se putu abține să nu zâmbească. 

— Dar Bob nu avea nici o problemă să se poarte așa, continuă 
Kohimeyer. Râdea fără reţineri de noi când eram caraghioși. Însă 
trucul său era că, de fapt, nu râdea de noi, ci cu noi. Nu râdea pentru a 
ne pune într-o lumină proastă, ci pentru a ne câștiga simpatia și 
prietenia. Și se pricepea foarte bine să facă asta. Iar faptul că mulţi 
dintre noi am venit de departe pentru a fi cu el astăzi demonstrează 

succesul pe care l-a avut în a ne câștiga această prietenie. Bob iubea 
oamenii, iar noi, la rândul nostru, l-am iubit foarte tare. L-am susținut, 
iar el ne-a susținut la rându-i. Mai ales când eram cu moralul la 
pământ. Bob mi-a amintit de nenumărate ori că viaţa nu e dreaptă, aşa 
că e bine să treci rapid peste depresii și să faci tot ce poţi mai bine. Cu 
câteva săptămâni înainte să plece acasă, echipa din care făceam și eu 
parte a suferit câteva pierderi semnificative. Sarcina de a strânge 
lucrurile celor pierduţi mi-a revenit mie. A fost una dintre cele mai 
grele sarcini. Bob a stat însă mereu cu mine și a vorbit încontinuu, ore 
întregi. Ştia bine ce face. Îmi distrăgea atenţia de la ceea ce aveam de 
fapt făcut. Era foarte priceput în relaţiile interumane și știa asta. Deci 
Bob mi-a ţinut atenţia ocupată până am terminat, după care și-a pus 
brațul pe umărul meu și mi-a amintit din nou: Viața nu e dreaptă. 
Continuă să faci ce știi mai bine și asigură-te că dai tot ce poţi! 

În timp ce Harvath asculta discursul, simţea parcă vocea lui Bob 
vorbindu-i lui însuși. Auzind aceste cuvinte, își dădu seama că nu avea 
să își schimbe niciodată slujba. Nu putea. Chiar dacă de multe ori era 
foarte greu de suportat, știa exact de ce își alesese acea meserie. Nu 
pentru politicieni - care îi displăceau din ce în ce mai tare - ci pentru 
poporul său, pentru oameni buni și curajoși ca Bob. Care meritau toate 
eforturile pentru a-și păstra felul special de a trăi și de a înţelege viaţa. 

Harvath avea să facă mai departe ce făcea și acum și avea să-și 
facă meseria cât putea de bine, pentru el şi, mai ales, în memoria lui 
Bob Herrington. 

După încheierea slujbei, preotul i-a invitat să urmeze 
procesiunea pe treptele bisericii. 

Traficul era încă blocat pe stradă, poliţiştii din echipa de 
intervenţie aflându-se tot la posturile lor. Pe trotuar se aflau scaune 
pentru membrii familiei și pentru cei care aveau nevoie să se așeze. 
Aerul era fierbinte și umed, dar se bucurau de o briză răcoroasă 
dinspre râu. Și, cu toate că era respirabil, atmosfera era destul de 
apăsătoare. Duhoarea morţii și a pârjolului domnea încă în tot orașul. 
Era un miros care i se întipărise lui Harvath în minte pentru totdeauna. 
Ca în cazul tuturor new-yorkezilor, duhoarea aceea devenise parte din 
el. 

În onoarea lui Bob Herrington se trase în aer o salvă de douăzeci 
şi unu de gloanţe, de către o grupă de șapte soldaţi din forțele speciale, 
după care, pe acordurile imnului militar intonat în aceste ocazii, un alt 

soldat împături steagul de pe sicriu și îl înmână părinţilor lui. 

Apoi sicriul fu urcat din nou în carul funerar și ușile se închiseră 
în urma sa. Toată asistenţa era redusă la tăcere. Trecu un minut, poate 
două, ciripitul, păsărilor din Brooklyn fiind singurul acompaniament al 
gândurilor intime și al amintirilor legate de Bob Herrington. 

Undeva departe se auzea un zgomot moale, iar Harvath se gândi 
la echipele de salvare și recuperare care activau de zor în Manhattan, 
dar zgomotul devenea din ce în ce mai puternic. Scot își ridică privirea 
şi observă un elicopter UH-60 Black Hawk care se apropie şi rămase 
suspendat în aer deasupra cortegiului. Aeronava lăsă în jos o frânghie 
grea și neagră și atunci Harvath înţelese ce se întâmpla. Probabil că 
unul dintre colegii lui Bob aranjase o ultimă retragere simbolică în 
onoarea lui. 

Apoi elicopterul semnaliză luminos și zbură deasupra râului, 
sub privirile participanţilor la ceremonie. După ce dispăru din vedere, 
Harvath şi ceilalți își coborâră privirile, la timp pentru a vedea 
cortegiul funerar ai lui Robert Herrington îndepărtându-se. 

— Deci, mergem sau nu la recepție? întrebă Harvath când 
mulțimea din faţa bisericii începu să se răsfire încet. 

— Ne gândeam să organizăm propria ceremonie în amintirea lui 
Bob, răspunse Cates. 

— Cum? Adică doar voi trei? 

— Nu. Doar noi patru, spuse Morgan. Până la urmă, suntem o 
echipă, nu? 

Harvath zâmbi. În acest timp, Tracy scosese deja din geantă o 
sticlă de coniac Louis XIII, spunând: 

— Bob ne-a spus la un moment dat că îţi e dator cu o sticlă. Am 
pus toți bani şi am cumpărat-o în onoarea lui. 

Zâmbetul lui Harvath se lărgi mai mult. 

După ce transmiseseră condoleanţe familiei la priveghiul din 
seara precedentă și rămăseseră până la primele ore ale dimineţii la un 
pahar de vorbă, nimeni nu-i putea blama dacă nu participau la 
recepție. De fapt, foarte puţini oameni aveau să le remarce absenţa. Și 
apoi, să stea la poveşti în fața unei sticle de coniac de 1300 de dolari 
era genul de rămas-bun pe care Bob l-ar fi apreciat foarte mult. 

Hotărâră împreună să meargă cu feribotul Fulton Landing până 
în Manhattan și să găsească un loc liniștit în parcul Battery, de unde 

puteau privi râul Hudson și încerca să uite, măcar pentru o vreme, tot 
ce se întâmplase în ultima săptămână. 

La o stradă depărtare de biserică, o limuzină neagră se opri 
lângă ei. Când geamul fumuriu se lăsă în jos, lui Harvath i se păru că 
recunoaște vocea care-l striga. Se întoarse în direcția mașinii pentru a-l 
vedea pe Robert Hilliman, Secretarul pentru apărare al SUA, făcându-i 
semn cu mâna. 

— Emoţionantă ceremonie, spuse el, chemându-l lângă mașină. 
Am nevoie de câteva minute din timpul tău. Te superi? 

Harvath le spuse celorlalți să îl aștepte la staţia feribotului, după 
care intră în limuzină. 

— Ce mai faci, Scot? spuse Hilliman după ce portiera se închise 
în urma lui. 

— Bine, domnule, răspunse el, nu foarte încântat de faptul că se 
afla într-o limuzină în mijlocul districtului Brooklyn, alături de 
secretarul pentru apărare. 

— Eşti apt pentru activitate? Ce-ţi face umărul? Și glezna? 

— Umărul nu e încă vindecat complet, dar glezna e în regulă. 

— Foarte bine, mă bucur să aud asta. 

— Domnule, de ce aţi venit aici? întrebă Harvath. 

Hilliman zâmbi: 

— L-am cunoscut și eu pe Robert Herrington. Nu foarte bine, 
dar l-am cunoscut. Era un om foarte bun. A făcut parte din echipa mea 
de pază și protecţie când am vizitat prima dată Afganistanul. Chiar am 
avut o întâmplare atunci. Nu a ajuns niciodată în public, dar e suficient 
să spun că fără eforturile deosebite ale lui Bob, era posibil ca azi să nu 
mai fiu aici. Le-am prezentat și eu părinţilor lui condoleanţe în această 
dimineaţă, iar la slujba din biserică am asistat de undeva din spate. 

— Şi elicopterul? Dumneavoastră l-aţi adus? 

— Colegii săi îl solicitaseră și nu primeau răspuns. După tot ce 
s-a întâmplat în Manhattan, există unii oameni care consideră că un 
elicopter trimis la o slujbă de înmormântare e o risipă de resurse. Eu 
n-am fost de acord. Bob Herrington era un tip nemaipomenit și unul 
dintre cei mai bravi soldaţi pe care i-a avut această țară. 

Hilliman scoase un dosar din servietă și i-l oferi lui Harvath. 

— Am citit declaraţiile tale despre operațiune, consemnate la 
spitalul veteranilor. Am considerat că meriţi niște informaţii în plus, 
pentru a-ți răspunde la câteva întrebări. 

În timp ce Harvath studia dosarul, secretarul de stat își continuă 
monologul: 

— Scot, te afli în hora asta de suficient de multă vreme pentru a 
înțelege că anumite operaţiuni trebuie să rămână secrete. Câteodată, e 
o problemă vitală de securitate, în care mâna dreaptă nu trebuie să ştie 
ce face stânga. Alteori, începem un proiect cu cele mai bune intenţii și 
claritate a scopului, dar zidurile pe care le construim pentru a ne 
proteja operaţiunile ne împiedică să distribuim informaţii strategice 
de importanță deosebită. E clar acum pentru toată lumea că aşa s-a 
întâmplat săptămâna trecută și am pierdut foarte mulți oameni 
valoroși din cauza asta. Deși am resurse incredibile la dispoziţie, nu 
pot schimba trecutul. În schimb, pot influenţa semnificativ viitorul. 

Harvath deja nu-l mai asculta. Când își ridică privirea din dosar, 
faţa îi era crispată de furie: 

— Nu pot să cred ce citesc aici! Chiar aveaţi de gând să-i daţi 
drumul? După tot ce se știe despre Mohammed bin Mohammed? După 
incredibilele resurse de bani și personal care s-au cheltuit pentru a-i 
lua urma? Dar oamenii care au murit încercând să-l prindă, cu ei cum 
rămâne? Și cu planul lui de atac nuclear împotriva Americii, cu asta 
cum rămâne? 

— Nu ştii toată povestea. 

— Ştii ceva, domnule secretar? Nu văd care ar fi diferenţa în 
acest moment! 

— Ascultă-mă și te voi lămuri. 

Harvath aruncă dosarul pe scaunul alăturat și se rugă la 
Dumnezeu ca omul din fața lui să aibă un răspuns viabil. Dacă nu, avea 
de gând să-i rupă capul chiar acolo, pe bancheta din spate a limuzinei. 

Hilliman respiră adânc şi începu: 

— Nimeni nu poate rezista la tortură prea mult timp, nici chiar 
Mohammed bin Mohammed. Problema e să ştii întotdeauna momentul 
în care ai reușit să-l învingi, să-i distrugi rezistența. Și pentru asta, 
trebuie să ai o sursă de verificare a informaţiilor oferite de subiect, 
ceea ce poate dura o vreme. lar noi nu aveam prea mult timp la 
dispoziţie în cazul lui Mohammed. În plus, tratamentul său cu dializă 
ne îngreuna și mai mult interogatoriul. De aceea, am hotărât ca, în 
cazul în care nu progresăm deloc într-o anumită perioadă de timp, să îl 
transportăm într-o altă naţiune-prietenă, care colaborează cu noi în 
proceduri de interogare, o națiune pe care ştiam că aliaţii lui 

Mohammed sunt capabili să o atace pentru a-i facilita acestuia 
evadarea. 

— Tot nu înţeleg motivul pentru o asemenea acţiune. 

— Pentru a-i lua urma ulterior. 

— Dar a durat ani de zile ca să-l găsiţi prima oară! De ce credeţi 
că de data asta nu-l veţi pierde definitiv? întrebă Harvath. 

— Tocmai asta e ideea. Suntem nouăzeci la sută siguri că nu-l 
vom pierde, iar în meseria noastră, acesta e un procentaj pentru care 
îți pui şi casa la bătaie. 

— Şi cum îi veţi lua urma? 

— Printr-un izotop radioactiv care i-a fost administrat în timpul 
tratamentului de dializă. Acest izotop poate emite un semnal foarte 
special, care este recepționat prin satelit. 

— Cred că glumești! 

Secretarul își ridică mâinile și zise: 

— Jur că aşa e! Este o tehnologie nouă, dar funcționează. Am 
văzut informaţiile despre acest sistem nou, dar am derulat și noi înşine 
câteva teste. Concluzia e că sistemul funcţionează perfect. 

— Nouăzeci la sută din cazuri, adăugă Harvath. 

— Corect. 

— Deci, în momentul de față, ştiţi unde se află Mohammed? 

Hilliman îl privi în ochi: 

— Da, știm. 

— Și atunci ce mai aşteptaţi? De ce nu-l înhățați odată? 

— Pentru că trebuie să aflăm de la cine va procura al-Qaeda 
materialul nuclear. 

— Și când aflaţi și treaba asta? Ce se întâmplă atunci? 

Hilliman scoase alte două hârtii din servietă, i le oferi lui 
Harvath și răspunse: 

— Despre asta voiam de fapt să stăm de vorbă. 

Gibraltar 

Trei zile mai târziu 


Dintre toate locurile în care călătorise Harvath, nu avusese nici 
un motiv sau dorință să ajungă în Gibraltar. În timp ce avionul se 
învârtea pentru a-şi pregăti aterizarea, Scot își dădu seama că ratase 
un loc minunat. 

Piatra gălbuie imensă, cunoscută ca Stânca Gibraltarului, 
străpungea spectaculos luciul albastru al Mării Mediterane, formând 
unul dintre cei doi piloni antici ai lui Hercule, care marcaseră cândva 
capătul Pământului. 

Era captivat de priveliștea din faţa sa, pe cuprinsul căreia 
distinse văile acoperite de iarbă unde se adăpostea singura specie de 
maimuțe sălbatice din Europa - macacul barbar fără coadă. Aproape că 
putea simți aroma arborilor de aloe, a caperilor, a cactușilor, sau a 
asparagusului, care creşteau în sălbăticie pe platoul stâncii de patru 
sute douăzeci de metri înălțime. Și, cu toate că nu o cunoştea foarte 
bine, era sigur că acesta era genul de loc în care Tracy Hastings s-ar fi 
simţit extraordinar. 

După ce secretarul apărării îl lăsase pe Harvath la staţia de 
feribot, se alăturase grupului său de prieteni pentru călătoria tristă pe 
râul East, spre Manhattan. Încercând să ignore echipele de salvare care 
patrulau de zor de-a lungul apei, căutaseră din priviri un loc retras în 
pajiștea parcului și deschiseseră sticla de Louis XIII imediat ce 
feribotul ancorase pe celălalt mal. Cates, care întotdeauna era pregătit 
pentru orice situaţie, scosese câteva pahare de plastic și, înainte de a 
ajunge în Manhattan, jumătate de sticlă fusese deja golită. 

Consumaseră şi restul conţinutul în drum spre Bulevardul 1, 
unde îl lăsaseră pe Paul Morgan înapoi în custodia medicilor de la 
spitalul veteranilor. De acolo, Harvath. Hastings și Cates se 
îndreptaseră spre bodega favorită a lui Bob, aceeași cârciumă spre 
care mersese el împreună cu Scot în momentul prăbușirii podurilor. 
Acolo, deja lubrifiaţi cum se cuvine și plini de durerea compătimitoare, 
închinaseră în cinstea lui o dată și încă o dată și încă o dată. 

Când se trezise în dimineaţa următoare, Harvath avusese nevoie 
de câteva clipe bune pentru a-și aminti ce se întâmplase. Nu-i stătea 
deloc în fire să bea atât de mult încât să i se taie filmul amintirilor. 
Fiind conștient că, imediat ce va deschide ochii, mahmureala 
îngrozitoare îi va copleși tot corpul, rămăsese culcat și încercase să își 
dea seama unde se afla. Primul lucru pe care-l remarcase fuseseră 
cearșafurile de mătase, pe care le putea simţi cu tot corpul, ceea ce îi 
confirmase că era complet dezbrăcat. lar următoarea observaţie fusese 
mirosul de parfum, care o îndulcise considerabil pe prima. 

Întinsese mâna și pipăise mai întâi pulpa unui picior, apoi o 
coapsă fermă, totuşi feminină. După ce mâna sa alunecase mai mult 

peste corpul partenerei sale de pat, simţise pielea întinsă a taliei și o 
linie perfectă a umerilor. Deschisese încet ochii și o văzuse pe Tracy 
Hastings dormind lângă el și imediat decisese că avea cel mai frumos 
corp pe care îl văzuse vreodată. 

Şi chiar dacă ea își ironiza mereu aspectul feței, Harvath 
considera că și aceasta era foarte frumoasă. O privise în ochi, pentru că 
şi ea era trează şi amândoi zâmbiseră. 

După rememorarea serii precedente și după ce îl asigurase că, 
deși era un dansator foarte bun, conversaţia nu fusese foarte 
strălucită, râseseră și făcuseră dragoste din nou. Următoarele 
patruzeci şi opt de ore le petrecuseră împreună şi nu se mai 
despărțiseră până în momentul în care Harvath trebuise să plece spre 
punctul de întâlnire din Europa, ca parte a unei noi operaţiuni. 

Din punctul său de vedere, singurul regret era că, după 
tratamentul de la spitalul veteranilor, pierduse o săptămână întreagă 
odihnindu-se singur în camera de hotel. Tracy îi oferise camera de 
oaspeţi din casa părinţilor ei, care rămăseseră undeva peste ocean 
până ce lucrurile se linișteau în Manhattan, dar Harvath o refuzase 
politicos. Undeva în interiorul său, ştia că relaţia lor era inevitabilă. Iar 
acum că se întâmplase, amândoi se simțeau foarte bine. Dacă această 
relaţie avea şi viitor, nu știau. Harvath se învățase deja să nu spere 
prea mult, dar, în același timp, își dorea să petreacă tot mai mult timp 
cu ea şi să o cunoască mai bine. 

Când avionul ateriză, Harvath observă că traficul era blocat pe 
ambele sensuri, deoarece principala arteră de circulaţie din Gibraltar 
trecea chiar prin aeroport. Ca promontoriu stâncos în capătul sudic al 
Spaniei, Gibraltarul avea o arie de numai patru kilometri pătraţi, dar 
lipsa întinderii teritoriale a micuţei insule britanice era din plin 
compensată de disputele internaţionale asupra suveranităţii ei. 

Una dintre aceste dispute era motivul prezenţei lui Scot acolo. O 
echipă comună din cadrul DIA/ CIA îl urmărise pe Mohammed bin 
Mohammed de când acesta se întorsese în Africa. Fuseseră în spatele 
său tot timpul până în Tanger și apoi pe un feribot, pentru mica 
excursie pe care arabul o făcea în strâmtorile Gibraltarului. Acum îl 
localizaseră într-o vilă somptuoasă, totuși discretă, aflată lângă port, 
nu departe de hotelul la care urma să se cazeze Harvath. După ce 
Mohammed obținea, în cadrul unei întâlniri, materialul nuclear de care 
avea nevoie, echipa primise ordin să se retragă imediat. Din acel 

moment, teroristul din al-Qaeda îi aparținea lui Scot Harvath și numai 
lui. Fără alte rahaturi de data asta, fără birocraţie inutilă și nimeni 
căruia să-i dea socoteală. 

Timp de două zile, Mohammed jucă rolul turistului relaxat aflat 
în vacanţă, cutreierând plajele în timpul zilei și restaurantele și 
cluburile în timpul nopţii, în căutare de băieţei. Lui Harvath îi era 
greață. De-abia aștepta să bage un glonţ în sacul ăla de gunoi. lar 
singurul lucru care îi provocă și mai multă silă îl descoperi odată cu 
cercetarea casei lui Mohammed, împreună cu echipa CIA/ DIA, în timp 
ce locatarul se plimba pe plajă, iar personalul era plecat în oraș. Se 
părea că agentul al-Qaeda avea o adevărată pasiune pentru 
cinematografie, pentru că se filmase în timp ce săvârşise actele 
sexuale, ceea ce îl făcea pe Harvath să vomite. 

Abia după a treia seară în Gibraltar, lucrurile deveniră 
interesante. 

Pornind în obișnuita lui călătorie prin cluburile de noapte, 
Mohammed se opri la unul dintre cele mai luxoase restaurante din 
oraș, unde comandă o cantitate considerabilă de mâncare și o sticlă 
foarte scumpă de vin Bordeaux. De acolo plecă spre port, unde se urcă 
într-o șalupă Riva şi se îndreptă în viteză spre larg. 

Cu o întreagă armată de avioane, ambarcaţiuni și elicoptere la 
dispoziţie, șeful echipei CIA/ DIA își mobiliză imediat arsenalul pentru 
a-l urmări pe Mohammed în largul Mării Mediterane. Când i se oferi 
posibilitatea de a pleca el însuşi pe mare, Harvath refuză. Avea 
senzaţia clară conform căreia, dacă Mohammed voia să dispară, nu ar 
fi lăsat niciodată în urmă noua sa bibliotecă video de la vilă. 

Aşa că, în timp ce forțele comune americane plecară în 
urmărirea agentului al-Qaeda pe apele întunecate ale mării, Harvath se 
întoarse în camera de hotel şi, pentru a suta oară de când ajunsese aici, 
îşi curăţă şi își unse armele. 

Cu ajutorul staţiei radio din cameră, reușea să urmărească 
progresele echipei speciale care îl urmărise pe Mohammed până la 
bordul unui iaht inofensiv înregistrat în Republica Bahamas în 
momentul în care materialul nuclear fu târguit, radarele speciale ale 
echipei americane începură să bâzâie strident. Folosind detectoarele 
pe bază de microunde, reușiră să elimine toate celelalte zgomote de 
fond şi să înregistreze aproape întreaga tranzacţie. 

Fiind siguri că găsiseră ceea ce doreau, membrii echipei îl 


informară că Mohammed se îndrepta spre țărm și că îi aparţinea în 
totalitate. Harvath plecă de la hotel, își aruncă armele în mașina 
închiriată şi conduse spre port. Ceva îi spunea că Mohammed va dori 
să petreacă o ultimă noapte de plăcere înainte de a pleca din Gibraltar. 

Ceea ce nu știa Harvath era că un alt personaj se baza exact pe 
aceeași intuiţie. 

Lui Troll nu-i plăcea deloc să plece din siguranţa și confortul 
casei din Eileanaigas, dar o făcuse numai pentru că evadarea lui 
Mohammed bin Mohammed din mâinile americanilor îi impusese 
această mișcare. 

Nici într-un milion de ani nu l-ar fi crezut în stare pe Abdul Ali 
să-l scape pe Mohammed, dar, analizând acum întreaga operaţiune, își 
dădea seama că greșeala plecase chiar de la el. Odată ce Sacha îl 
ajutase pe Ali să găsească locul unde era interogat arabul, liderul 
echipei de ceceni trebuia să-i omoare pe amândoi, ceea ce nu se 
întâmplase. Troll îl subestimase pe Ali, dar acum nu mai avea nici o 
relevanță. Ceea ce era important acum era ca Mohammed să fie 
eliminat pentru totdeauna. Amintirea actelor sexuale de neimaginat la 
care butoiul de grăsime cu barbă îl supusese pe Troll cu ani în urmă, în 
stațiunea Soci de pe malul Mării Negre, îi oferea piticului un motiv 
foarte personal de a-l ucide cât mai repede. 

Troll îl căutase ani de zile și, odată ce îl localizase, sperase din 
tot sufletul că americanii îi vor împlini visul de a-l elimina. lar 
recompensa de cinci milioane de dolari pentru capul bărbosului fusese 
chiar o cireașă pe acest tort. Acum însă, omul era din nou în libertate 
şi, din câte observase Troll în ultimele zile în raidul prin cluburi, baruri 
şi restaurante, leopardul ăsta nu avea de gând să-și schimbe petele. 

Construită de un fabricant ilegal din Franţa, micuța armă special 
creată pentru Troll se potrivea perfect siluetei sale minuscule. Era 
fabricată pentru gloanţele extrem de eficace Lapua .338, iar distanța 
optimă de tragere era între cinci sute și o mie două sute de metri, o 
distanță mai mică fiind necesară numai pentru o penetrare foarte 
adâncă a proiectilelor. Utilizarea ei în alte scopuri la o distanță mică 
putea fi considerată cel puţin mutilare, dacă nu mai mult. 

Troll se mândrea foarte mult cu capacitatea sa de fi subtil și 
perspicace, dar nu avea nici o reţinere în a-l împușca pe Mohammed 
chiar în față dacă s-ar fi creat o astfel de situaţie. 

În timp ce pedofilul zburdase în timpul zilei pe plajă, iar noaptea 
cutreierase cluburile pentru a face cuceriri, Troll îi studiase în 
amănunțime traseele și identificase câteva puncte oportune de tragere, 
dar și câteva posibile căi de părăsire rapidă a insulei. Ca în orice alt 
domeniu al acestei vieţi, Troll se pregătea pentru orice eventualitate. 

Dar nu și pentru eventualitatea că Mohammed bin Mohammed 
era urmărit de americani. Echipa americană de urmărire era, 
într-adevăr, excepțională, dar nu chiar atât de bună încât să nu poată fi 
detectată de el. Chiar și în acest context, decise să rămână în joc. Deşi 
exista o mică problemă. Echipa avea un om în plus printre ei, un asasin 
special angajat pentru a elimina o ţintă. Troll era sigur de asta. Dar cine 
era oare ținta? Mohammed? Sau poate cei cu care arabul făcea afaceri 
pe insulă? Sau chiar ambele părţi? 

Deşi era foarte tentat de ideea de a lăsa eliminarea lui 
Mohammed pe mâna asasinului american, Troll ştia că nu putea fi 
sigur de rezultat decât dacă se implica direct. lar dacă americanul 
urma să îl încurce pe parcurs, nu avea nici o reținere să îl ucidă și pe el. 

Troll atașă armei sale un amortizor foarte ușor şi își mai spuse o 
dată că cel mai important lucru era să-l elimine pe Mohammed bin 
Mohammed pentru totdeauna. lar dacă asta însemna să taie un 
american sau doi de pe listă pe parcurs, care se aveau să se afle în locul 
nepotrivit la timpul nepotrivit, atunci așa urma să facă. 

Deşi Harvath avea în dotare o armă cu lunetă de ultimă 
generaţie, preferă să o lase în mașină, alegând în schimb niște unelte 
destinate mai degrabă unei acţiuni mai personale. Când avea să îi ia 
viaţa lui Mohammed bin Mohammed, voia să se uite de aproape în 
ochii lui pentru a-i surprinde expresia din priviri. 

Se uitase la filmarea din Casa Libia din New York, oferită de 
libieni americanilor, de nenumărate ori. Din câte îşi dăduseră seama, 
complicele lui Mohammed, un tip pe care CIA-ul îl identificase, 
oarecum nesigur, ca fiind Abdul Ali, luase un scaun pe rotile din 
camera de tratament medical, îl cărase pe Mohammed două sau trei 
etaje pe scări, după care coborâse cu liftul până în garaj. În timp ce Ali 
împingea căruciorul, bin Mohammed strângea în braţe pușca automată 
M16 Viper, luată de la pușcașul marin Brad Harper, pe care îl 
doborâseră la etaj și o utilizase mai târziu pentru a-l ucide pe Bob 
Herrington. De aceea, Harvath dorea să-l privească în față pe 

Mohammed când avea să îl omoare. Îi datora măcar acest lucru lui Bob. 
Singura dilemă era alegerea locului pentru a-și îndeplini această 
misiune. 

Era sigur că Mohammed bin Mohammed urma să se întoarcă la 
vila sa pentru a-şi lua hainele și colecţia de clipuri video din categoria 
XXX, dar exista şi posibilitatea ca arabul să-şi petreacă toată noaptea în 
raidurile sale. Dacă se întâmpla așa, iar a doua zi limita de timp era 
foarte strânsă, Mohammed putea renunţa la amintirile sale din vilă. În 
opinia lui Harvath, cea mai bună soluţie era să-l aştepte în port şi să-l 
urmărească atent, cu speranţa că se va crea ocazia potrivită pentru a-și 
atinge scopul. Pentru o persoană căreia îi plăcea ca toate unghiurile și 
posibilitățile să fie acoperite dinainte, această abordare a misiunii era 
cu totul nouă pentru el, dar, în același timp, nici nu era tipul său de 
operaţiune obișnuit. Acum, implicarea era foarte personală. 

Harvath primi de la echipa specială CIA/ DIA mesajul că barca 
lui Mohammed se întoarce înapoi spre țărm, aşa că elimină imediat 
primul obstacol din lista sa. Câte mai rămăseseră însă, numai 
Dumnezeu știa. 

Pentru a nu fi puși în situaţia de a urmări două ţinte pe apă, 
echipa americană decise să aștepte momentul în care Mohammed se 
va afla din nou pe uscat pentru a elimina din joc partenerii de afaceri ai 
arabului, rămași pe iaht. 

Când agentul al-Qaeda cobori de pe ponton și se îndreptă spre 
piaţa Casemates, Harvath îl chemă prin stație pe liderul echipei 
speciale. 

— Groparule, aici Scandinavul! Lui Mickey Mouse i s-au uscat 
picioarele. Repet, lui Mickey Mouse i s-au uscat picioarele! 

— Recepţionat! se auzi replica în staţie. Baftă! 

Harvath își scoase casca, închise staţia și porni în urmărirea 
prăzii sale. 

Mohammed schimbă direcţia în piaţa Casemates şi se îndreptă 
spre sediul central al poștei locale, iar apoi pe Bulevardul Bell Lane, 
până la un lung șir de trepte, cunoscute și ca Aleea Castelului. Pe 
partea stângă a acestor trepte se putea vedea, la un moment dat, un 
indicator mare pe care scria Gaura din zid a lui Charles. Harvath nu avu 
nevoie să vadă mai mult de doi, trei vizitatori ai acestui local pentru 
a-şi dea seama care era tema principală de distracție. 

Pe de altă parte, se gândi că un tânăr arătos ca el, privind de zor 
înăuntru, nu ar fi fost ceva foarte neobișnuit în acel club. Îi lăsă lui 
Mohammed câteva minute înainte pentru a se așeza, după care porni și 
el către local. 

Interiorul clubului era foarte slab luminat și scufundat într-o 
mare de fum de țigară. Muzica disco a anilor optzeci mârâia prin 
difuzoare, iar oaspeţii clubului se bucurau din plin de ea, dansând, 
bând și purtând diverse conversații. La o masă mică din capătul 
îndepărtat al încăperii, Mohammed bin Mohammed sorbea încet 
dintr-un cocteil și urmărea clientela. 

Harvath ar fi preferat să-l poată elimina într-un intrând 
întunecat sau între două mașini parcate, undeva afară, dar era sezon 
de vârf în Gibraltar, iar străzile erau pline de turiști. Dar se putea 
mulțumi şi cu acel loc. Putea să își îndeplinească foarte bine misiunea 
în acel club. Singura diferenţă consta în arma utilizată, iar arsenalul era 
destul de divers. 

Harvath avea toate armele bine fixate de cureaua din fibră de 
carbon ascunsă de tricoul larg din bumbac. Se sprijini cu spatele de bar 
şi încercă să aleagă cea mai bună metodă de acţiune. Deoarece dorea 
ca operaţiunea să aibă un caracter cât mai personal, un cuţit părea a fi 
cea mai bună alegere. Datorită luminii foarte slabe din bar, putea să se 
strecoare fără probleme lângă Mohammed, să înfigă cuțitul și să-i 
sfâșie întregul abdomen, fără ca cineva aflat lângă arab să-și dea seama 
ce se întâmplă. 

În acest fel, ar fi avut timpul necesar să se așeze lângă victima sa 
şi poate chiar să bea ceva în timp ce îl urmărea murind. După care, tot 
ceea ce ar mai fi avut de făcut ar fi fost să îi aşeze capul încet pe masă, 
pentru a părea că a băut prea mult și a leșinat. Nu avea să dureze prea 
mult până când ceilalți băieţei urmau să îşi dea seama că ceva nu e în 
regulă, dar atunci Harvath avea să se afle deja foarte departe. 

În timp ce stătea în picioare lângă bar şi se pregătea să 
acţioneze, un tânăr intră în local şi, după ce se plimbă puţin printre cei 
prezenți, se aşeză la masa lui Mohammed bin Mohammed. 

Harvath nu avea de ales decât să aștepte acum, aşa că mai 
comandă un pahar de bere și continuă să supravegheze ţinta. Nu-l 
putea elimina pe Mohammed cât timp exista un martor. 

După alte două rânduri de cocteiluri, Mohammed și băiatul se 
ridicară să plece. Harvath lăsă câteva bancnote pe bar şi, după ce 

frumoasa pereche trecu pe lângă el, aşteptă douăzeci de secunde și 
porni în urmărirea lor. 

În timp ce se îndepărtau, Mohammed îşi puse mâna pe spatele 
băiatului, lăsând-o să atârne pe mijlocul lui. Harvath spera din tot 
sufletul că, după ce îl avea să îl trimită pe Mohammed pe lumea 
cealaltă, Allah urma să aibă pregătită o celulă specială numai pentru el. 

Când cei doi ajunseră la vilă, Harvath ocupă postul pe care-l 
folosise în nopţile trecute pentru supravegherea casei. Avea să aștepte 
plecarea băiatului, după care urma să se strecoare înăuntru și să îl 
elimine pe Mohammed. Deși nu îi convenea deloc această așteptare, 
ştia că nu există altă soluţie. Nu dorea să elimine un martor nevinovat 
și, cu toate că ar fi putut trage cu arma cu lunetă printr-una dintre 
ferestrele deschise, dorea să fie cât mai aproape posibil de Mohammed 
când urma să i se scurgă și ultima picătură de viaţă din corp. 

Agentul al-Qaeda îl conduse pe băiat spre verandă, după care 
intră în casă pentru a prepara un alt rând de cocteiluri. În acel 
moment, Harvath observă mișcarea de la celălalt capăt al casei. 

Se uită mai atent în acea direcţie şi nu-i veni a crede ce vedea, în 
casă intraseră doi lupi albi enormi, care se îndreptau încet și sigur spre 
Mohammed. 

Când privi mai atent, își dădu seama că cele două animale nu 
erau lupi, ci câini foarte mari. Semănau extrem de bine cu speciile de 
câini pe care le întâlnise în cadrul armatei rusești. Amândoi aveau un 
fel de hamuri. lar Harvath ştia cu siguranţă că, în locul în care se aflau 
câini, trebuia să apară și stăpânul lor, deşi nu se mai vedea nimeni în 
zonă. 

Urmări animalele târându-se cu mare atenție în casă, fiind 
foarte precaute pentru a nu face zgomote detectabile. Harvath se 
minuna de disciplina lor și, în cele din urmă, îl zări și pe stăpân. Fusese 
numai o umbră iniţial, după care, când unul dintre animale se întoarse, 
silueta omului deveni complet vizibilă. Era uimitor. Din poziţia 
avantajoasă în care afla, Scot putea vedea că omul nu părea să aibă mai 
mult de nouăzeci de centimetri, poate maximum un metru în înălţime. 
Câinii erau imenşi pe lângă ei. 

Îi putea observa foarte bine și arma ciudată. Părea fabricată din 
fibră de polimer și un fel de aliaj metalic. Evident, fusese făcută special 
pentru a se potrivi cu statura extrem de joasă a tipului. Dar cine 

dracului era omuleţul ăsta și ce voia de la Mohammed bin Mohammed? 
Oare partenerii de afaceri ai lui Mohammed aveau un joc dublu 
planificat pentru el? 

Harvath sări micul zid de la capătul terasei și se adăposti la 
timp, pentru că Mohammed bin Mohammed tocmai ieșea din casă cu 
un pahar de băutură în fiecare mână, fără nici o idee despre 
amenințarea care-l păştea dinăuntru. 

Mohammed îi înmână musafirului său unul dintre pahare şi se 
pregătea să se întindă lângă acesta pe unul dintre șezlongurile terasei 
dar, deodată, în spatele său se auzi un mârâit îngrozitor. Se întoarse 
rapid și se trezi faţă în față cu un pitic hidos, încadrat de cei mai feroce 
câini pe care îi văzuse în viaţa sa. Fu atât de şocat de această privelişte, 
încât paharul îi alunecă din mână și se sparse în țăndări pe terasa 
pietruită. 

— Cine ești? întrebă Mohammed. Și ce vrei de la mine? 

Piticul îi făcu semn băiatului să se ridice de pe șezlong și să se 
îndepărteze de gazda sa. Mohammed se miră să-l vadă pe tânăr 
conformându-se repejor. Dar înţelese rapid situaţia în momentul în 
care puştiul se apropie de pitic, întinse mâna spre ei și primi câteva 
bancnote valoroase, după care dispăru rapid din zonă. 

La comanda piticului, câinii se opriră din mârâit. 

— Cine eşti? repetă Mohammed. Și ce vrei? 

Troll zâmbi. 

— Nu-ţi mai aminteşti de mine, așa-i? 

— Bineînţeles că nu. Nu ne-am întâlnit niciodată. Habar n-am 
cine ești. 

— Poate nu îți amintești de mine, dar cu siguranță îți amintești 
de Marea Neagră. Și mai ales de un bordel de lângă staţiunea Soci. 

Puţina culoare rămasă în obrajii agentului al-Qaeda se scurse 
complet în acel moment. Oare era același pitic? Dacă era, atunci da, își 
amintea de el. Îşi amintea şi de bordel. Mohammed solicitase un băiat 
foarte tânăr, nu un pitic, dar când madama și bărbatul ei îl asiguraseră 
că nu-i puteau oferi ceva mai bun decât piticul, hotărâse că era o 
variantă mai bună decât nimic și îşi făcuse de cap cu el. După aceea, se 
simţise foarte scârbit de sine însuși, pentru că bătuse creatura 
minusculă până aproape de moarte. Dacă nu intervenea una dintre 
târfe, care fusese în stare să-i facă piticului respiraţie gură la gură și 
să-i apese pieptul până inima începuse să îi bată din nou, acesta nu ar 

mai fi văzut lumina zilei niciodată. 

— Am plătit scump acea neînțelegere, răspunse Mohammed. 
Tăcerea proprietarilor nu a fost ieftină. 

— Poate i-ai plătit pe ei, dar mie nu mi-ai plătit niciodată! spuse 
Troll. O mare parte din viață mi-am petrecut-o în căutarea ta. Când 
te-au prins americanii, eram gata să te las să putrezești acolo, dar ai 
reușit să scapi. Așa că, în seara asta, am venit personal să-mi recuperez 
datoria, cu dobânda de rigoare. 

— De unde știi că am fost prins de americani? 

— Pentru că el te-a trădat, interveni Abdul Ali, ieșind din umbra 
casei. 

Chiar dacă cei doi câini erau cu adevărat excepționali, nu 
simţiseră deloc apropierea asasinului. Acum însă, începuseră să latre 
de zor către cei doi arabi. 

— Potolește-i! strigă Abdul Ali, îndreptându-și pistolul Beretta 
către Troll. Și pune-ţi arma jos! 

Troll ezită să se conformeze, aşa că Ali își îndreptă arma către 
cel mai apropiat câine caucazian Ovcharka și apăsă pe trăgaci. 

Troll simţi gloanţele la fel de tare ca și cum ar fi fost trase în 
pieptul său. Ar fi vrut să urle de durere, dar își păstră cumpătul și-l 
potoli pe celălalt câine. Apoi își lăsă arma deoparte. 

Chiar și din locul în care stătea ascuns, Harvath îl putea observa 
foarte bine pe noul venit la petrecere. Era același individ de pe caseta 
din Casa Libia. Omul care nu numai că îl ajutase pe Mohammed să 
scape, dar care era responsabil pentru moartea personalului NSA din 
locurile secrete, a pușcașilor marini și pentru toate celelalte victime ale 
atacului terorist din New York. Și, cel mai important pentru Harvath, 
omul acesta, identificat de CIA drept Abdul Ali, era cel care îl înarmase 
pe Mohammed bin Mohammed înainte ca arabul să-l omoare pe Bob 
Herrington. 

Se așteptase la o vânătoare lungă și dificilă a lui Ali, dar acum îl 
avea chiar pe tavă, în faţa sa. Promisiune făcută lui Bob în seara 
uciderii sale avea să fie mai ușor de îndeplinit decât crezuse. 

Cu arma deja dotată cu amortizor, Harvath îşi ridică pistolul 
H&K și tinti către persoana cel mai raţional a fi eliminată prima și 
anume cea care avea, la rândul său, o armă. Deși nu era moartea lungă 
şi dureroasă pe care i-ar fi dorit-o lui Ali, trebuia să se conformeze 
circumstanțelor. Respiră adânc și apăsă pe trăgaci, iar în clipa 

următoare, creierii lui Ali explodară în toate direcţiile. Și, cu această 
lovitură, se dezlănţui iadul. 

Mohammed bin Mohammed își azvârli corpul greoi la pământ și 
începu să se târască spre vilă cât de rapid putea. Pentru a-i opri 
avântul, Harvath îi trase câte o rafală de gloanţe în ambele picioare. 

Când agentul al-Qaeda începu să urle de durere, Harvath își 
trecu arma din mâna stângă în cea dreaptă și-l căută din priviri pe 
pitic, care dispăruse brusc. În ultima clipă, îl văzu. 

Cu arma ciudată atârnându-i de umăr, omuleţul se suise în 
spatele câinelui său uriaș și, strângând cu putere hamurile acestuia, 
alerga disperat cât mai departe de scena bătăliei. 

Ultima imagine surprinsă de Harvath cu cele două creaturi fu 
formată din câinele deosebit de agil care sări peste gardul îndepărtat al 
terasei și dispăru încă o dată din vedere. Cum nu avea nici un motiv 
imediat de a ucide piticul sau câinele, Scot avea câteva întrebări la care 
ar fi dorit răspuns, iar Mohammed cu siguranță nu era prea dornic să 
i-l ofere. Pe de altă parte, se săturase să tot pună întrebări. Acum avea 
chef să se răzbune. 

Harvath îl apuca pe bin Mohammed de guler și îl târi în casă, 
unde îl izbi de o coloană mare, albă. Scoase rapid o rolă adezivă și îi 
legă mâinile la spate, după care spuse: 

— Acum zece zile mi-ai ucis un foarte bun prieten. Sunt aici 
pentru a-ţi întoarce favoarea! 

Omul își ridică privirea spre Harvath: 

— Nu mi-e frică de moarte! 

— Da, speram că asta vei spune, îi răspunse Scot, după care 
scoase dintr-un buzunar al centurii două tuburi de sticlă, pe care i le 
arătă lui Mohammed. 

— Fiecare dintre acești micuţi sunt cunoscuţi sub denumirea 
ştiinţifică Dermestes maculatus99. Muzeele îi folosesc pentru a curăța 
carnea de pe carcase, în aşa fel încât scheletele să poată fi studiate în 
profunzime. Odată ce se apucă de mâncat, nu se mai pot opri! 


” Gândacul de piele sau Dermestidae. Există peste 700 de specii în toată lumea. 
Denumirile comune sunt „gândac de covor”, „gândac de bucătărie” sau „gândac de 
muzeu”. 

Harvath deșurubă capacul primului tub, prinse capul lui 
Mohammed în strânsoarea mâinii şi îi introduse capătul tubului în 
ureche. Instantaneu, omul începu să urle. Harvath scoase o brichetă 
din buzunar și încinse fundul sticlei, iar gândacul încercă disperat să 
fugă prin canalul urechii lui Mohammed. Când se asigură că insecta 
intrase destul de adânc, Harvath repetă operaţiunea și la cealaltă 
ureche, după care se dădu un pas înapoi. 

La fel ca un iepure prins într-o capcană subterană, gândacul 
avea să încerce să scape săpând. Dacă ajungea în urechea unei fiinţe 
vii, durerea rezultată era suficientă pentru ca acea ființă să-și piardă 
minţile. Harvath citise despre aceste insecte într-o carte cu mult timp 
în urmă și, cu toate că nu era genul care să petreacă ore târzii în noapte 
pentru a găsi noi metode de tortură, acest procedeu îi păruse 
întotdeauna demn de a fi încercat. 

Cu un pas mai în spate, Harvath privea cum omul din faţa sa se 
zvârcolea şi se schimonosea de durere, încercând să-și scuture 
insectele din cap. Teroarea care pusese stăpânire pe el era absolut 
îngrozitoare. Deşi îi oferea un grad înalt de satisfacție, Scot se gândi că 
durerea lui Mohammed nu era suficientă pentru a compensa tot ceea 
ce făcuse el altora. 

Îşi ridică pistolul şi îi trimise o lovitură în stomac. Era 
considerată una dintre cele mai dureroase morți de care putea suferi 
cineva, pentru că victimele puteau zace ore întregi într-o agonie 
cumplită până când organismul ceda în cele din urmă. În opinia lui 
Harvath, tot nu era o moarte prea grea pentru Mohammed bin 
Mohammed. 

Contempla chinul groaznic al teroristului al-Qaeda, când auzi 
dinspre verandă un zgomot. 

Aplică un bandaj de presiune pe rana din piept a câinelui, după 
care săltă încet animalul enorm pe umăr și calcă direct peste corpul 
schimonosit al lui Mohammed, pentru a pleca din acea vilă. Când ieși 
afară, trăi cu putere senzaţia că singurul motiv pentru care nu primea 
un glonţ în cap din partea unei arme destul de ciudate, ascunse 
undeva, în întunericul nopţii, era acela că stăpânul câinelui muribund 
înțelesese că Harvath încerca să-i salveze animalul. 

Casa Albă 

Washington, D.C. 


— Şi piticul? întrebă Harvath aproape de finalul întrevederii. El 
ce rol a avut în toată povestea asta? 

Preşedintele se uită la noul director numit în fruntea 
Departamentului național de informaţii, Kenneth Wilson și spuse: 

— Vrei să îi răspunzi tu la această întrebare? 

Wilson aprobă din cap și, după ce își drese vocea, porni 
explicaţia: 

— Știm foarte puţine amănunte despre omul pe care l-ai întâlnit 
în Gibraltar, dar, pe baza descrierii pe care ai făcut-o și, mai ales, din 
pricina celor doi câini, credem că e vorba despre un personaj cunoscut 
sub numele „Troll”. 

— Troll! 

— Zvonuri despre existența sa au pătruns în lumea serviciilor 
de informaţii încă dinainte de căderea zidului Berlinului. Se spune că 
se ocupă de comerţul cu informaţii extrem de sensibile. Credem că el 
este cel care l-a cumpărat pe Joseph Stanton pentru a afla poziţiile 
secrete din New York. 

— De ce credeţi asta? 

— După neutralizarea poziţiilor, a fost derulată procedura de 
verificare a procesului de colectare și analiză a informaţiilor. 

— E ceva în neregulă? întrebă Harvath. 

— A fost afectat în mare parte. Tot ceea ce exista în serverele 
NSA din aceste locuri a dispărut complet. 

În acei moment, Harvath nu se mai mira de nimic. 

Wilson scoase din buzunar un dispozitiv micuţ din silicon, îl 
ridică şi spuse: 

— Am găsit rămăşiţe ale unor aparate precum cel de față la 
fiecare dintre cele patru poziţii. Pot fi programate să transfere date pe 
ascuns într-un loc indicat, în vreme ce serverele par să funcționeze în 
cea mai pură normalitate. 

— Din cauza asta nimeni de la NSA nu a suspectat nimic și 
niciodată nu s-a dat alarma! 

— Exact. Cea mai bună explicaţie pe care o avem este că Troll 
s-a înțeles cu al-Qaeda să le ofere locul unde se afla Mohammed în 
captivitate, iar în schimb, teroriștii trebuia să atace poziţiile 
Programului Atena și să planteze aceste dispozitive pentru el. Care, 
apropo, s-au autodistrus imediat după încheierea transmiterii datelor, 

drept pentru care noi am găsit numai rămășițe. Credem, de asemenea, 
că Troll a reuşit cumva să intre și în interiorul Agenţiei de Informaţii a 
Armatei, de unde a aflat unde este deţinut Mohammed bin Mohammed. 
Cercul oamenilor care cunoșteau această informaţie este destul de 
restrâns, așa că sperăm să aflăm ceva cât de curând. 

Directorul Wilson continuă, dar Harvath deja nu mai asculta 
nimic. După eliminarea lui Abdul Ali și a lui Mohammed bin 
Mohammed, crezuse că își împlinise promisiunea făcută lui Bob 
Herrington, dar acum apăruse un alt nume pe care trebuia să-l taie de 
pe listă: Troll. 

După ce Wilson își încheie prezentarea, președintele îl întrebă 
pe Scot dacă mai are întrebări. Era o ocazie foarte rară. Deoarece nu 
întotdeauna avea acces la tabloul întreg al informaţiilor, de multe ori 
nici nu îşi dădea seama de impactul uriaș al reușitelor sale. Câteodată, 
pur și simplu drept mulțumire, i se permisese accesul la anumite 
informaţii la care, în mod normal, nu ar fi ajuns niciodată, în zilele în 
care putea să beneficieze de acest val de informaţii, Harvath era în 
stare să uite, chiar dacă pentru scurt timp, cât de sătul era de politica 
din Washington. lar azi se dovedea a fi una dintre acele zile. 

Preşedintele nu avea nevoie să-și adune oamenii de vârf pentru 
a petrece o oră şi jumătate explicând toată povestea și răspunzând la 
întrebările lui, dar făcuse acest gest, iar Harvath îl aprecia foarte tare. 
Mai avea, totuși, o singură întrebare: 

— Cum se simte Amanda? 

Rutledge zâmbi și spuse: 

— E mult mai bine acum, mulțumesc. 

— Un plămân distrus e destul de grav. 

Preşedintele aprobă din cap: 

— Cred că moartea prietenelor sale și a atâtor agenţi din cadrul 
corpului ei de protecţie a fost mai greu de îndurat decât orice altceva. 

— Cu siguranţă, spuse Harvath. 

— Am să-i spun că ai întrebat de ea. 

— Mulţumesc, domnule președinte! 

Scot nu se simțea niciodată în largul său când președintele îi 
lăuda eforturile depuse pentru ţară, așa că îi mulțumi încă o dată 
pentru timp și pentru consideraţia sa și se pregăti să se ridice. 

— Dacă nu te superi, aş vrea să mai rămâi câteva minute, îi 
spuse Rutledge, după ce îi eliberă pe restul participanţilor la 

întrevederea din Biroul Oval. 

După ce toată lumea plecă, președintele luă un plic de pe birou 
şi i-l înmână lui Harvath. 

— Ce este asta? 

— Scot, ești o adevărată valoare a acestei țări. 

Harvath încercă să-l întrerupă, dar preşedintele îl opri: 

— De multe ori am impresia că ar trebui să facem mult mai mult 
pentru a-ţi mulțumi. 

— Dar nu fac nimic de dragul mulțumirilor, domnule. 

— Ştiu asta și mai știu că n-o faci nici pentru bani. Pentru că 
sunt sigur că există nenumărate locuri unde ai fi mult mai bine plătit 
pentru ceea ce știi. 

Harvath nu era sigur de asta, dar avea o vagă bănuială că 
președintele știa despre încercarea sa de a-și găsi o slujbă în sectorul 
privat. Își notă în minte să ia legătura cu persoana sa de contact de la 
Walhalla, din Colorado, pentru a le transmite că, cel puţin momentan, 
avea să îşi păstreze actuala slujbă. 

— Ei bine? întrebă Rutledge, aducându-l pe Scot înapoi în 
prezent. 

Harvath privi în jos şi înţelese că preşedintele se referea la 
plicul pe care încă îl avea în mână. 

— În plus față de contractul de închiriere pe care îl vei semna, 
va trebui să modificăm și statutul tău cu cel de îngrijitor al proprietăţii, 
adăugă Rutledge. 

Harvath îl privi în ochi și întrebă: 

— Îngrijitor? Îmi pare rău, dar nu înţeleg. 

— Acum două zile am stat de vorbă cu Secretarul Marinei. 
Cunoști câte ceva despre Oficiul federal de conservare al Marinei? 

— Nu, domnule, nu am auzit de el. 

În acel moment, directorul de cabinet al preşedintelui, Charles 
Anderson, bătu la ușă și băgă capul în Biroul Oval. După ce îl salută 
scurt pe Scot, își arătă ceasul pentru a-i aminti lui Rutledge că trebuia 
să plece. 

Preşedintele ridică plicul și continuă: 

— Ai aici toate informaţiile necesare. Gândeşte-te câteva zile şi 
apoi spune-mi ce părere ai! 

Fără a şti exact pentru ce îi mulțumea președintelui, Harvath 
dădu mâna cu omul din faţa sa, își îndesă plicul în buzunarul de la 

piept şi părăsi Biroul Oval. Când ajunse afară, deschise plicul și citi tot 
ce scria înăuntru. Deja după jumătatea primei pagini, nu putea să 
creadă ce vedea. 

După ce ieși din perimetrul Casei Albe, se îndreptă spre 
Bulevardul Pennsylvania. Unde își parcase TrailBlazer-ul, după care 
porni la drum către ţinutul Fairfax, statul Virginia. Trebuia să vadă cu 
ochii lui! 

Pe câţiva acri de pământ pe malul râului Potomac, chiar la sud 
de proprietatea Mount Vernon a lui George Washington, se afla o mică 
biserică de piatră din secolul al XVIII-lea, cunoscută ca „Poarta 
Episcopului”. În timpul Războiului de Independenţă100, preotul 
anglican de la Bishop's Gate fusese un susținător declarat al Marii 
Britanii, care oferise refugiu și ajutor spionilor britanici, ceea ce 
avusese drept consecință atacarea lăcașului de către armata colonială 
şi, de aici, o serie de stricăciuni aduse bisericii. 

Poarta Episcopului rămăsese o ruină până în anul 1882, când 
fusese creat Oficiul Oficiului de Informaţii al Marinei sau ONI, în 
vederea identificării progreselor tehnologice uimitoare înregistrate de 
flote ale statelor puternice, în perioada următoare Războiului civil101. 
Fuseseră stabilite câteva centre secrete de formare a agenţilor ONI, 
de-a lungul coastei estice a Statelor Unite, pentru a instrui atașații 
militari ai Marinei în culegerea informaţiilor tehnologice în domeniul 
naval de la guvernele străine. 

Datorită poziţiei izolate, dar nu foarte îndepărtate de 


1% Războiul revoluţionar american (1775-1783), cunoscut şi ca Războiul american pentru 
independenţă, s-a desfăşurat între Regatul Marii Britanii şi cele treisprezece colonii 
americane unite. A reprezentat etapa finală a revoluţiei politice americane, prin care 
coloniştii au detronat dominaţia britanică. În 1775, revoluționarii au preluat controlul 
guvernelor în toate cele treisprezece colonii, au fondat cel de-al doilea Congres 
continental şi au pus bazele armatei continentale. Anul următor, coloniştii au declarat în 
mod oficial independenţa naţiunii lor, Statele Unite ale Americii. Din 1778 încolo şi alte 
naţiuni europene au luptat în acest război alături de americani. 

101 Războiul Civil American (1861-1865) s-a desfăşurat între Statele Unite („„Uniunea”) şi 
11 state din sud, care au declarat secesiunea şi au format Statele Confederate ale Americii, 
conduse de preşedintele Jefferson Davis. Uniunea, condusă de preşedintele Abraham 
Lincoln şi Partidul Republican, se opunea expansiunii sclaviei şi respingea dreptul acestor 
state la secesiune. 

Washington, Poarta Episcopului fusese reconstruită în secret și 
funcţionase ca unul dintre primele centre secrete de instrucţie ale ONI. 

Fiind cea mai veche agenţie de informaţii cu activitate 
neîntreruptă, dezvoltarea ONI depăşise, în cele din urmă, capacităţile 
bisericii. Actele bisericii ciopârţite, dar încă elegante, cu o casă 
parohială de piatră atașată ulterior, fuseseră închise într-un depozit de 
documente desecretizate. Aparent, soarta bisericii Poarta Episcopului 
nu fusese chiar neobișnuită. Harvath citi scrisoarea și află că Marina se 
aflase adeseori în situaţia de a fi forțată să bage la naftalină bunuri 
care nu mai prezentau o utilitate imediată, dar care puteau reveni în 
atenţie la un moment dat, în viitor. Această „punere deoparte” a 
proprietăţilor, multe dintre ele fiind obiective istorice, asemenea 
bisericii Poarta Episcopului, putea fi un proces pe durată determinată, 
medie, sau chiar nedeterminată. Indiferent de utilizarea pe care o 
puteau primi proprietăţile în acest răstimp, câtă vreme se aflau sub 
jurisdicția Marinei, corpul de armată era obligat să asigure și să 
păstreze semnificaţia istorică a acestora, cât și integritatea lor 
teritorială. 

Majoritatea proprietăţilor corpului de armată al Marinei, 
potrivite pentru a fi case de locuit, erau păstrate fie pentru dezertori 
de nivel înalt ai altor state sau personaje politice pentru care guvernul 
Americii se simţea responsabil. În cazul lui Harvath, secretarul 
Marinei, fost ofițer ONI, era foarte încântat că această proprietate îi 
fusese încredinţată unui gentleman american. lar faptul că Harvath 
făcea parte şi din trupele SEAL era, probabil, o altă bilă albă în 
favoarea sa din partea secretarului. 

Poarta Episcopului în totalitatea sa - clădirea bisericii şi casa 
parohială, care fusese transformată într-o căsuţă foarte cochetă, încă o 
clădire transformată în garaj și terenul destul de întins - îi fuseseră 
cesionate lui Harvath pentru o perioadă de nouăzeci și nouă de ani, 
pentru suma simbolică de un dolar pe an. Tot ceea ce i se ceruse în 
schimb era să menţină proprietatea într-o stare corespunzătoare 
statutului său istoric şi să elibereze domeniul în cel mult douăzeci și 
patru de ore, dacă i se cerea acest lucru de către Marina Statelor Unite. 

Trecuseră cincizeci de ani de când Marina utilizase ultima dată 
acest loc pentru altceva decât un cimitir, dar pentru Harvath era un 
cadou total neașteptat. Fără a include garajul, ciudata clădire formată 
din biserica propriu-zisă şi casa parohială avea o suprafaţă totală de o 

mie două sute de metri pătraţi locuibili, iar singura obligaţie a lui era 
îngrijirea gazonului și plata la timp a chiriei anuale de un dolar. Nu se 
putea abține să nu se gândească pe ce avea să cheltuiască banii 
economisiți din celelalte chirii pe care obișnuia să le plătească, dacă 
accepta oferta generoasă a președintelui. 

Bineînţeles, latura practică a lui Harvath ar fi îndesat cea mai 
mare parte a acestor câștiguri nesperate în investiţii, dar mai exista o 
parte în el care își dorise întotdeauna o barcă, iar acum, când avea 
ocazia de a locui chiar pe malul râului Potomac, nu mai părea deloc un 
țel prea deplasat. 

Petrecu cea mai mare parte a zile hoinărind pe domeniul 
proprietăţii și explorând vechile clădiri ale bisericii, încercând să ia o 
decizie. Deşi nu era o persoană foarte religioasă, spera ca, la un 
moment dat în aceste căutări, să primească un semn. Şi chiar găsi un 
semn în podul casei parohiale. 

Pe o scândură foarte frumoasă de lemn era incrustat moto-ul 
misionarilor anglicani. Părea ciudat de adecvat meseriei căruia 
Harvath decisese să-i rămână fidel: TRANSIENS ADIUVA NOS, adică 
Plec peste mări pentru a oferi ajutor. 

În acel moment, Harvath ştiu că se afla acasă. Mai mult, nu avea 
nevoie de Emily Post102 pentru a ști că refuzarea unui cadou, a 
oricărui cadou, din partea preşedintelui Statelor Unite nu numai că era 
un gest nepoliticos, ci mai ales o decizie foarte proastă pentru cariera 
unui agent federal. 

Deși avea încă unele rezerve în acceptarea unei recompense atât 
de generoase, Poarta Episcopului crescu foarte mult în inima lui 
Harvath, căruia i-ar fi părut teribil de rău dacă domeniul continua să 
rămână pustiu chiar și o zi în plus. 

Cu ajutorul câtorva prieteni, inclusiv Kevin McCauliff. Harvath 
închirie un camion și îşi petrecu sâmbăta următoare mutându-și 
lucrurile din apartamentul mic din Alexandria la noua sa locuinţă. 

Chiar dacă prietenii săi se minunau mereu de norocul avut, erau 
cu toţii de acord că Harvath avea mult de muncă pe acea proprietate. 
Amicul său Gordon Avigliano glumise chiar spunând că, în opinia sa, 


'% Emily Post (27 octombrie 1873 — 25 septembrie 1960), scriitoare americana care a 
promovat regulile de bune maniere, prin câteva cărți dedicate acestui subiect. 

Marina era cea care avea de câștigat în această afacere. Nu numai că 
acum beneficiau de un paznic de noapte gratis în persoana lui Harvath, 
dar soldatul chiar îi şi plătea pentru a munci pentru ei. Ce dacă era 
numai un dolar pe an! Oricum, nimeni nu-l credea pe Harvath. 

După terminarea ultimei cutii de bere și a tuturor cutiilor de 
pizza, Harvath le oferi politicos prietenilor săi cinci minute pentru a 
părăsi domeniul înainte de a-i ameninţa cu dezlegarea câinilor. Toţi 
râseră foarte tare și, după plecarea lor, Harvath obținu promisiuni că 
vor reveni pentru a-l ajuta la munca de renovare. Fra foarte multă 
treabă de făcut. 

După un duș rapid, se îmbrăcă într-un tricou și o pereche de 
blugi şi sări în maşină pentru a ajunge la aeroport. Într-un moment de 
bună dispoziţie, decisese să o sune pe Tracy Hastings pentru a o invita 
să petreacă ceva timp împreună în noua sa locuinţă. 

Hastings acceptase încântată și își rezervase un loc la ultima 
cursă din acea seară. Cumpărară ceva de mâncare de la restaurantul A 
La Lucia din Alexandria și organizară un minunat picnic în faţa 
şemineului din casa parohială. 

În dimineaţa următoare, Tracy îl lăsă pe Harvath să doarmă mai 
mult. Era epuizat în urma ultimei sale misiuni, dar și a mutatului și se 
afla încă în recuperare în urma rănilor suferite în New York. În plus, 
nici ea nu fusese prea blândă cu el. La naiba, erau grozavi împreună! 

Cu un zâmbet pe buze și o cană de cafea în mână, Tracy deschise 
ușa și ieşi afară. Era o dimineaţă de vară minunată, aşa că respiră 
adânc şi încercă să deosebească aromele diferite care păreau să vină 
de pretutindeni. Se afla la câteva lumi depărtare de Manhattan, iar 
faptul că era alături de Scot în acel loc îi oferea senzaţii unice. 

Se aplecă pentru a culege câteva flori sălbatice de pe marginea 
casei parohiale și remarcă un coș de răchită foarte frumos, probabil 
lăsat de cineva mai devreme. În vârf era decorat cu o fundă mare de 
satin, iar dinăuntru se auzea zgomotul unei mișcări agitate. 

Tracy săltă capacul coșului și descoperi un cățeluș alb incredibil 
de frumos. Alături de el se afla o carte despre câinii din rasa Ovcharka 
şi un bilet. Tracy ridică puiul de căţel și îl strânse la piept, după care 
citi nota creponată: Mulţumesc că l-ai salvat pe Argus. Îţi rămân veșnic 
îndatorat. Un prieten. 

Tracy nu avea nici cea mai vagă idee din partea cui era darul, 
dar se gândi că Scot urma să înțeleagă mesajul. Oricum, avea să îi placă 

la nebunie câinele. Era sigură. Era timpul ca viețile lor să se umple și 
de lucruri bune. 

Mângâind cățelul sub bărbie, Tracy Hastings se întoarse pentru 
a intra în casă, dar înainte de a trece pragul, un glonţ trimis pe numele 
ei şuieră rapid printre copaci. 

După ce arma se descărca, asasinul din trecutul lui Scot simţi o 
mândrie perversă la gândul că acesta era numai începutul durerii și 
răzbunării care aveau să se abată asupra americanului. Harvath urma 
să afle că nu trebuie să îngropi pe nimeni, decât atunci când știi sigur 
că e mort. 

Nota autorului 

Nu este un secret pentru nimeni faptul că îi respect foarte mult 
pe bărbaţii și femeile din America, cei care servesc țara dezinteresat în 
cadrul armatei, al organelor de ordine şi siguranță publică și al 
serviciilor de informaţii. Am dorit să creez ceva mai mult decât o 
simplă carte despre acești oameni extraordinari și de aceea am 
cooperat îndeaproape cu câteva organizaţii care se zbat să vină în 
ajutorul lor și al familiilor lor. Vă sugerez să vizitaţi site-ul meu de pe 
Internet pentru a cunoaște lista acestora, dar aș vrea să vorbesc aici 
despre o anumită instituţie de acest gen. 

La o strângere de fonduri pentru Fundaţia pentru echipament 
special de luptă navală organizată vara trecută, s-a făcut un anunţ 
conform căruia urma să numesc un personaj al acestui roman după cel 
care va dona cea mai mare sumă în acea seară. Sunt onorat să spun că 
președintele şi directorul executiv al companiei Zodiac America de 
Nord, JJ. Marie, a fost acea persoană. Când aplauzele au încetat și 
domnul Marie a urcat pe scenă, l-a strigat pe șeful poliţiei din Virginia 
Beach, statul Virginia, domnul A.M. „Jake” Jacocks, pe care aveam 
plăcerea să-l cunosc de mai mulți ani. Domnul Marie a spus atunci că 
Zodiac America de Nord dorea să onoreze pe această cale amintirea lui 
Bradley Harper, din cadrul Departamentului de poliţie din Virginia 
Beach, un rezervist de douăzeci și cinci de ani din corpul de Marină al 
Statelor Unite care fusese ucis în sudul provinciei Haditha din Irak, în 
data de 25 august 2005, prin numirea personajului din carte după 
numele său. 

Deşi nu am avut plăcerea să-l cunosc personal pe sergentul de 
marină Bradley J. Harper, sper că, într-o oarecare măsură, personajul 
pe care l-am creat în amintirea sa se ridică la standardele înalte pe 

care ştiu că şi le-a însușit ca american, ca membru al Departamentului 
de poliţie din Virginia Beach și ca pușcaș marin al Statelor Unite. 

Mulţumiri 

Mai întâi de toate și de toţi, aş vrea să-i mulțumesc frumoasei 
mele soții, Trish, pentru că a ştiut să ţină restul lumii la distanţă cât 
timp am scris această carte. Anul trecut a fost incredibil de aglomerat 
pentru amândoi și nu aș fi reuşit să termin nimic fără ajutorul tău, 
Trish. Tu ești dragostea vieţii mele și nu cunosc o onoare mai mare 
decât aceea de a fi soţul tău și tatăl celor doi copii minunaţi pe care îi 
avem. 


Următoarea persoană căreia îi adresez mulțumiri este un drag 
prieten și un trăgător de elită şi anume Scott F. Hill, doctor în științe. 
Singurul lucru mai valoros pentru mine decât sfatul tău competent 
este prietenia ta. Mulţumesc pentru tot ajutorul oferit și pentru 
kilometrii pe care i-ai străbătut cu avionul pentru a lucra cu mine. 
Fliberează puţin loc în camera de jocuri, te așteaptă o recompensă pe 
măsură! 


Fiind angajat în slujba țării peste ocean, bunul meu prieten Chad 
Norberg a descoperit că poate fi un ghimpe la fel de ascuţit în coasta 
mea și prin e-mail, ca în vremea când locuiam amândoi în Utah. Deşi 
îmi lipseşte foarte tare să dezbat intrigile din roman în faţa unei sticle 
de bere la Fiddler's Elbow, sfatul lui sosit prin e-mail a fost la fel de 
creativ, plin de inspiraţie şi chiar vital ca în proiectele anterioare. 
Mulţumesc mult, prietene! 


Rodney Cox este cel mai recent trăgător de elită pe care l-am 
cunoscut, iar prezenţa lui nu putea interveni într-un moment mai 
propice. Nu numai că Rodney este o persoană extrem de amuzantă cu 
care să-ți petreci vremea, dar experiența sa reală din Irak și Afganistan 
s-a dovedit o sursă de inspiraţie foarte valoroasă pentru mine. Rodney 
mi-a devenit un foarte bun prieten și o mare parte din acest roman 
n-ar fi putut fi scrisă fără ajutorul său. Mulţumesc, R.C.! 


Alţi doi oameni cu care îmi face mare plăcere să-mi petrec 
timpul sunt, de asemenea, prieteni vechi de-ai mei, care m-au ajutat la 
scrierea romanelor încă de la început. Se numesc Chuck Fretwell și 

Steve Hoffa. Îmi înțeleg foarte bine nevoia de perfecțiune şi 
întotdeauna își fac timp şi pentru cele mai mărunte detalii. Când 
primul bar Holbrauhaus se va deschide în Africa, eu voi fi primul care 
va cumpăra prima rundă și apoi vom pleca în safari, promit. 


Încă o dată, am fost ghidat cu foarte mult profesionalism prin 
hăţișurile politicii americane de către doi foarte buni prieteni și 
specialiști de la Washington, Pat Doak și David Vennett. Le sunt dator 
amândurora cu o cină în oraș şi câteva sticle de vin de calitate, cu 
prima ocazie cu care mă voi afla în Washington. 


Dacă băieții răi ar fi eliminaţi din joc chiar din primul capitol, 
romanele de acțiune nu ar mai fi la fel de incitante. Rich Henderson, 
unul dintre băieţii buni, înţelege această treabă și mi-a fost de mare în 
ajutor în toate scenele derulate în New York. Îți mulțumesc pentru 
răspunsul la toate e-mail-urile trimise de mine și pentru toate sfaturile 
bune. 


Atât Gary Penrith, cât și Tom Baker continuă să fie un rezervor 
incredibil de cunoaștere pentru romanele mele și le mulțumesc pentru 
ajutorul foarte valoros. Acești domni au făcut foarte multe pentru ţara 
lor și continuă să facă foarte mult în fiecare zi. Această naţiune este, 
într-adevăr, binecuvântată datorită unor asemenea oameni. Ne vedem 
în Sun Valley! 

Carl Hospedales, Rudy Guerin, Kevin Dockery şi GySgt Tony 
Masucci USMC - fiecare a contribuit la scrierea romanului și le sunt 
recunoscător pentru asta. Domnilor, vă mulţumesc nu numai pentru 
ceea ce aţi făcut pentru mine, dar mai ales pentru munca pe care o 
depuneţi în slujba ţării (şi pentru Marea Britanie şi Canada, în cazul lui 
Carl), în fiecare zi. 


Vince Flynn m-a vizitat când se afla în turneul de promovare a 
celui mai recent roman al său și, după ce că i-a furat inima fiicei mele 
de trei ani, mi-a oferit şi câteva sfaturi înțelepte în domeniul scrisului, 
pe care le-am apreciat foarte mult. Mulţumesc, Vince! 


Steven C. Bronson (rez.), șeful corpului de armată al Marinei, 
este un adevărat patriot, a cărui dragoste pentru țară și camarazii săi 

de arme, fie din armată, fie din instituţiile de securitate, nu cunoaște 
limite. A devenit un foarte bun prieten pentru mine și îi mulțumesc nu 
numai pentru ajutorul important pe care mi l-a dat pentru a scrie 
această carte, cât mai ales pentru experienţele reale de care am 
beneficiat. Ai grijă de tine în Irak, Steve! Hooyah! 


Vreau, de asemenea, să le mulțumesc surselor mele din cadrul 
armatei şi al serviciilor de informaţii, care nu au dorit ca numele lor să 
fie publicate. Angajamentul vostru față de securitatea țării noastre este 
deosebit de important și apreciat. Mulţumim pentru lupta pe care o 
duceţi împotriva terorismului, pentru ca noi să nu mai fim supuşi unor 
astfel de atacuri aici, acasă. 


Trebuie să le mulţumesc unor persoane deosebit de importante 
pentru cariera mea de scriitor: editorului meu unic, Emily Bestler și 
impresarului meu extraordinar, Heide Lange. Vă mulțumesc pentru 
spiritul de observaţie ascuţit, pentru înţelepciune, prietenie și sfaturile 
utile. Sunteţi doi dintre cei mai remarcabili oameni pe care îi cunosc și 
cu care am avut plăcerea să lucrez și sper să scoatem multe cărți 
grozave împreună. 


Judith Curr, de la editura Atria Books și Louise Burke, de la 
editura Pocket Books, sunt două dintre cele mai talentate persoane din 
breaslă. Vă mulțumesc pentru sprijinul deosebit în scrierea romanelor 
mele, pentru poziționarea creativă pe piaţă și pentru prietenia voastră. 


Jodi Lipper și Sarah Branham, tot ceea ce aţi făcut și continuaţi 
să faceţi pentru mine la Atria ar fi prea mult de descris aici. Apreciez 
foarte mult. Mulţumesc. 


Tuturor celor din Departamentele de vânzări, marketing, 
producţie și creaţie de la Atria și Pocket Books: știu cât de greu munciţi 
cu toţii și vă mulțumesc pentru fiecare minut depus aici. Romanele 
mele n-ar putea avea succes fără voi. 


David Brown, prietenul meu și editorialistul meu de nedepășit. 
Cunoscându-te atât de bine, pot să scriu aceste rânduri cu siguranța că, 
la publicarea lor, vei fi organizat deja cel mai bun turneu de 

promovare. Clubul de thrillere al lui Oprah, venim! 


Kent Wilson, îți mulțumesc pentru prietenia ta și pentru anii 
întregi de sfaturi profesionale pe care mi i-ai oferit. Trish şi cu mine 
dormim mult mai liniștiți noaptea știind că tu ești de partea noastră. 


Scott Schwimer, omul care poate identifica imediat diferența 
dintre „show” şi „afacere”, de la treizeci de kilometri depărtare. Îți 
mulțumesc nu numai pentru sfatul plin de înțelepciune, dar și pentru 
prietenia ta incredibilă. Lampa lui Diogene luminează la ușa ta! 


În cele din urmă, vreau să vă mulţumesc vouă, cititorilor. Aveţi 
din partea mea cea mai profundă recunoștință, nu numai pentru 
sprijinul oferit în elaborarea acestor romane, cât mai ales pentru 
abilitatea de convingere a multor prieteni, rude, colegi, sau cluburi de 
carte să citească opera mea. Datorită vouă pot avansa într-o carieră pe 
care o îndrăgesc foarte mult. 


Cu sinceritate, 
Brad Thor. 

